cimi i mëtejshëm i ekonomive të kooperativave bujqësore e të 
rritet niveli i jetesës së fshatarësisë, 


Vendosën: 


Kooperativave bujqësore t'u falen kreditë e dhëna nga shteti 
për elektrifikimin e fshatit të pashlyera deri më 31 tetor 1971 për 
një shumë prej rreth 130 milion lekë. 

Ky vendim hyn në fuqi menjëherë. 


Komiteti Qendror i PPSH dhe Këshilli i Ministrave i RPSH 
shprehin besimin se fshatarësia kooperativiste, në përgjigje të kë- 
tij vendimi do t'i shumëfishojë përpjekjet e veta dhe do të mobili- 
zojë të gjitha forcat për të plotësuar me nder detyrat e mëdha 
të zhvillimit të shpejtë dhe intensiv të bujqësisë sonë socialiste. 


KOMITETI QENDROR I PPSH 
KËSHILLI I MINISTRAVE 1 RPSH 


Botohet sipas origjinalit që Botuar për herë të parë në ga- 
gjendet në Arkivin Qendror zetën “Zëri i popullite, Nr, 251 
të Partisë (7228), 21 tetor 1971 

KONGRESI I 6-TË I PARTISË SË PUNËS TË SHQIPËRISË 


Tiranë, 1-7 nëntor 1971 


Kongresi i 6-të zhvilloi punimet e veta në Tiranë prej 1 deri më 
T nëntor 1971. Në Kongres merrnin pjesë 676 delegalë me votë delibera- 
tive dhe 174 me votë konsultative, që përfaqësonin 68 858 anëtarë dhe 
18127 kandidatë për anëtarë partie. 

Kongresi punoi me këtë rend dite: 


1. — Raport “Mbi veprimtarinë e Komitetit Qendror të Partisë së 
Punës të Shqipërisë”, mbajtur nga Sekretari i Parë i Komitetit Qendror, 
shoku Enver Hoxha. 

2. — Raport “Mbi aktivitetin e Komisionit Qendror të Kontrollit e të 
Revizionimit të Partisëv, mbajtur nga kryetari i komisionit shoku 
Ibrahim Sina. 

3. — Raport -iMbi direktivat e Kongresit të 6-të të PPSH për planin e 
pestë pesëvjeçar (1971-1975) të zhvillimit ekonomik e kulturor të Repu- 
blikës Popullore të Shqipërisës, mbajtur mga anëtari i Byrosë Politike dhe 
Kryetar i Këshillit të Ministrave, shoku Mehmet Shehu. 

4, — Zgjedhja e organeve qendrore të Partisë. 

Kongresi i bëri një analizë të thellë e shkencore marksiste-leniniste 
veprimtarisë së Partisë që nga Kongresi i 5-të dhe përgjithësoi në një 
shkallë më të lartë përvojën revolucionare të Partisë dhe të masave pu- 
nonjëse, sidomos më vitet e fundit. Ai bëri bilancin e rezultateve të arri- 
tura më fushën politike, ideologjike, ekonomike e kulturore, përcaktoi de- 
tyrat për zhvillimin e për thellimin e pandërprerë të revolucionit socialist 
më të gjitha fushat si dhe për luftën kundër frontit të bashkuar imperia- 
listo-revizionist. 

Kongresi mori vendime të rëndësishme me të cilat iu hapën vendit 
tonë perspektiva të shkëlqyera për të ardhmen, 

Kongresi miratoi direktivat e planit të pestë pesëvjeçar, bëri dhe disa 
ndryshime të pjesshme në Statutin e Partisë. 

Kongresi zgjodhi organet udhëheqëse të Partisë: Komitetin Qendror 
të PPSH prej 71 anëtarësh dhe 39 kandidatësh si dhe Komisionin Qendror 
të Kontrollit e të Revizionimit. 

Plenumi i Komitetit Qendror të PPSH, i zgjedhur nga Kongresi i 6-të, 
në mbledhjen e: tij më 7 mëntor 1971, zgjodhi Byronë Politike të përbërë 
prej 13 anëtarësh e 4 kandidatësh dhe Sekretariatin e Komitetit Qendror 
të përbërë nga 4 sekretarë. Sekretar i Parë i Komitetit Qendror u zgjodh 
përsëri shoku Enver Hoxha. 

RAPORT 


1 MBAJTUR NË KONGRESIN E 6-TË TË PPSH NGA 
SEKRETARI I PARË I KQ TË PPSH SHOKU ENVER HOXHA 
“MBI VEPRIMTARINË E KOMITETIT QENDROR TË PARTISË 

SË PUNËS TË SHQIPËRISË. 


1 nëntor 1971 


Të dashur shokë e shoqe delegatë, 


Kongresi i 6-të i Partisë është thirrur të bëjë bilancin e pu- 
nës vetëmohuese e heroike, që komunistët dhe gjithë populli ynë 
kanë kryer në këto pesë vjet për zhvillimin e pandalshëm të 
revolucionit dhe për ndërtimin me sukses të socializmit në Shqi- 
përi. Duke qenë forumi më i lartë i Partisë, atij i takon nderi dhe 
përgjegjësia e madhe të caktojë objektivat themelorë për pe- 
riudhën e ardhme, detyrat e Partisë dhe rrugët për realizimin e 
tyre. 

Kongresi i 6-të, ashtu si edhe kongreset e tjera të Partisë, 
do të shënojë një etapë të re në marshimin tonë fitimtar, një 
shkallë tjetër më të lartë ngjitjeje e përparimi të gjithanshëm 
të shoqërisë sonë socialiste. 

Sytë dhe zemrat e gjithë popullit punonjës të Shqipërisë janë 
drejtuar tani te kongresi ynë, sepse jeta, aspiratat dhe e ardhmja 
e popullit janë të lidhura ngushtë me Partinë e Punës, me vijën 
dhe veprimtarinë e saj, sepse interesat e Partisë, të popullit dhe 
të atdheut tonë socialist janë një e të pandara. 

Me punën e tij kongresi ynë do ta justifikojë plotësisht be- 
simin dhe dashurinë e patundur që kanë klasa punëtore dhe 
gjithë punonjësit te Partia e tyre, tek e cila ata shohin udhëhe- 
qësen e sprovuar, garancinë e fitoreve të arritura dhe të së ardh- 
mes komuniste. 

Kongresi i 6-të mblidhet në pragun e një feste të madhe, 

tridhjetëvjetorit të themelimit të Partisë heroike të Punës. Tri- 
dhjetë vjet jetë të Partisë janë 30 vjet beteja e fitore të lav- 
dishme, 30 vjet luftë e punë titanike për krijimin e ndërtimin e 
Shqipërisë së re. Kjo është periudha më e ndritur dhe më e ma- 
dhërishme në historinë shumëshekullore të popullit tonë, kur ai, 
i udhëhequr nga Partia, kaloi nga errësira në dritë, tregoi me 
një forcë të paparë vitalitetin, trimërinë dhe shpirtin e tij të 
pamposhtur liridashës, kur, si asnjëherë tjetër, shpërthyen talenti, 
aftësitë dhe energjitë e tij krijuese, kur Shqipëria i doli zot vetes 
në arenën ndërkombëtare dhe me dinjitet e meritë qëndron në 
radhët e popujve dhe të kombeve të përparuar të botës. 

Lavdia e të gjitha këtyre fitoreve u takon bijve dhe bijave 
heroike që bënë fli jetën e tyre për idealet fisnike të Partisë e 
të popullit, u takon atyre që kanë shkrirë të gjitha forcat fizike 
e mendore për fuqizimin e lulëzimin e atdheut socialist, klasës 
punëtore, fshatarësisë punonjëse, inteligjencies popullore, gjithë 
popullit tonë, që me guxim e frymë të lartë revolucionare çojnë 
përpara çështjen e socializmit në Shqipëri. 

Në të gjitha fitoret e arritura në këta 30 vjet është mishëruar 
vija konsekuente e parimore e Partisë. Në themel të saj kanë 
qëndruar e qëndrojnë mësimet jetëdhënëse të marksizëm-leni- 
nizmit, të cilat Partia jonë i ka zbatuar në mënyrë krijuese dhe 
i ka mbrojtur me vendosmëri. Këto mësime kanë qenë busulla 
që na ka udhëhequr në të gjitha betejat, janë ato që kanë ndri- 
çuar dhe ndriçojnë rrugën tonë revolucionare. 

Partia e Punës e Shqipërisë u krijua për të çliruar Shqipërinë, 
për të bërë revolucionin, për të vendosur diktaturën e proletaria- 
tit dhe për të ndërtuar socializmin në Shqipëri. Sot, në tridhjetë- 
vjetorin e Partisë, ne jemi krenarë që këtë mision historik, të 
cilin komunistët shqiptarë e morën përsipër qysh në ato ditë të 
vështira të Nëntorit 1941, e shohim të realizuar me sukses. Shqi- 
përia është e lirë dhe e pavarur, klasa punëtore mban fort në 
duart e saj pushtetin e diktaturës së proletariatit, socializmi ka 
triumfuar në të gjitha fushat. 

Filli i kuq që përshkon tërë jetën e veprimtarinë e Partisë 
është lufta e saj e ashpër dhe e vendosur kundër të gjithë armiqve 
të klasës, është besimi i pakufishëm në popull dhe mbështetja e 
patundur në forcat e tij të pashtershme, është besnikëria ndaj 
idealeve të internacionalizmit proletar. 

Dallgë të egra janë vërsulur në këto vite kundër Partisë dhe 
Shqipërisë socialiste. Imperialistët, revizionistët dhe gjithë armiq- 
të e tjerë të brendshëm e të jashtëm, me një mijë mënyra janë 

përpjekur të na largojnë nga rruga e drejtë, të ndalin marshi- 
min tonë fitimtar. Por Partia dhe populli ynë kanë qëndruar si 
shkëmb graniti dhe i kanë shpartalluar orvatjet e tyre për të na 
mposhtur e gjunjëzuar. 

Populli ynë ka dalë gjithnjë fitimtar, sepse ka pasur dhe ka 
një Parti të fortë e revolucionare, e cila e ka mbajtur gjithnjë 
të mprehtë vigjilencën dhe tehun e luftës klasore, sepse te ne 
është farkëtuar një unitet i çeliktë dhe i palëkundshëm i Partisë 
me popullin. Në luftën tonë nuk kemi qenë kurrë të izoluar dhe 
të vetëm. Populli dhe Partia kanë pasur dhe kanë ndierë kurdo- 
herë nga afër ndihmën e përkrahjen e fuqishme dhe solidari- 
tetin e partive marksiste-leniniste, të popujve të vendeve socia- 
liste, të të gjithë revolucionarëve e njerëzve përparimtarë të botës. 

Si në ditët e para të jetës së saj, Partia jonë është gjithnjë 
e re e dinamike. Tridhjetë vjetët që kaluan i dhanë asaj pjeku- 
rinë e luftëtarit të sprovuar në beteja, e kalitën politikisht e 
ideologjikisht, e formuan si një parti të vërtetë revolucionare me 
rrënjë të thella në klasën punëtore e në popullin shqiptar, e 
bënë atë një brigadë sulmuese të komunizmit ndërkombëtar. 

Procesi i madh i revolucionarizimit të gjithanshëm, që u 
zhvillua me vrull veçanërisht pas Kongresit të 5-të, forcoi edhe 
më tej pozitat e socializmit në Shqipëri, rriti shpirtin luftarak 
dhe gjallëroi tërë jetën e veprimtarinë e Partisë, i dha një nxitje 
të paparë iniciativës e krijimtarisë së masave, zhvillimit të hov- 
shëm të ekonomisë e kulturës popullore. 

Kjo ka qenë një luftë e madhe klasore për t'i prerë rrugën 
çdo mundësie të lindjes së revizionizmit dhe të kthimit prapa të 
shoqërisë, një luftë për të çuar përpara dhe në mënyrë të pa- 
ndërprerë revolucionin dhe ndërtimin e socializmit. 

Në këtë kongres Partia jonë vjen me një përvojë të pasur e 
me rezultate të mëdha, me një unitet të pathyeshëm të radhëve 
të saj, e gatshme të marrë përsipër barrë të reja edhe më të rënda 
për të mirën e lumturinë e popullit, e vendosur për të çuar deri 
në fund çështjen e socializmit e të revolucionit. 

Punimet dhe vendimet e Kongresit të 6-të me siguri do t'i 
japin një shtytje të re e të fuqishme gjithë punës dhe luftës 
sonë revolucionare, zhvillimit të gjithanshëm të ekonomisë, kul- 
turës dhe ngritjes së mirëqenies së popullit, që atdheu ynë të 
qëndrojë gjithnjë kështjellë e pamposhtur e socializmit, që Partia 
jonë të mbajë si kurdoherë lart e të pastër flamurin ngadhënjim- 
tar të marksizëm-leninizmit. 

GJENDJA NDËRKOMBËTARE DHE POLITIKA E JASHTME 
E REPUBLIKËS POPULLORE TË SHQIPËRISË 


Kongresi ynë i 6-të mblidhet në një kohë kur ekzistojnë kon- 
tradikta dhe ballafaqime të mëdha në shkallë botërore, kur, si as- 
një herë tjetër, janë grumbulluar e janë vënë kundrejt njëra-tjetrës 
forca të mëdha klasore, politike, ekonomike e ushtarake që për- 
fshijnë tërë globin. 

Nga njëra anë e barrikadës qëndrojnë forcat e imperializmit, 
revizionizmit e reaksionit dhe nga ana tjetër forcat e socializmit, 
fronti i popujve, me klasën punëtore ndërkombëtare në krye. Vija 
e demarkacionit midis tyre po bëhet gjithnjë e më e qartë në të 
gjitha fushat. 

Kuptimi i drejtë i këtyre kontradiktave, shqyrtimi realist e 
objektiv i raportit të forcave që veprojnë në arenën ndërkombë- 
tare, njohja e tendencave themelore të zhvillimit të sotëm botë- 
ror përbëjnë një moment me rëndësi vendimtare në luftën kundër 
imperializmit e revizionizmit, në luftën për fitoren e revolucionit. 


Tendenca e zhvillimit të sotëm botëror është revolucioni 
dhe fitorja e socializmit 


Ngjarjet që kanë ndodhur në botë gjatë këtyre pesë vjetëve 
të fundit vërtetojnë vlerësimin e drejtë që i bëri Partia jonë në 
Kongresin e saj të 5-të gjendjes dhe prirjeve të zhvillimit të 
marrëdhënieve ndërkombëtare. Duke analizuar tani situatën në 
botë, ne mund të theksojmë se jo vetëm ajo është në favor të 
revolucionit, por edhe se revolucioni po bëhet aspiratë e përgjith- 
shme e popujve. 

Ky vlerësim i situatës nuk është një deklaratë e thjeshtë op- 
timiste, por shpreh realitetin objektiv, procesin historik të zhvi- 
limit të sotëm botëror, ku duken qartë acarimi i antagonizmave 
socialë dhe rritja e forcimi i pandërprerë i luftës revolucionare 
të popujve, të cilat po tronditin nga themelet botën imperialiste 
e revizioniste dhe po thellojnë më tej krizën e gjithanshme të saj. 

Ne sot jemi dëshmitarë të përleshjeve të mëdha klasore mi- 
dis punonjësve dhe kapitalit e pushtetit të tij. Lufta klasore e 
proletariatit dhe e shtresave të tjera shoqërore të shfrytëzuara ka 

marrë të tilla përpjesëtime, si për sa i përket numrit të pjesëma- 
rrësve, ashtu edhe mprehtësisë së saj, saqë periudha e sotme 
mund të krahasohet me periudhat më kritike që ka kaluar bor- 
gjezia e vendeve kapitaliste. Betejat e shkëlqyera të punonjësve 
francezë, italianë, spanjollë, anglezë, belgjianë etj., përvoja pozi- 
tive e negative e fituar, do të lënë gjurmë të pashlyeshme në ndër- 
gjegjen e tyre. Edhe në ato vende që propaganda borgjeze i para- 
qiste si zona të xpaqes klasorer të përjetshme po zhvillohen be- 
teja të fuqishme midis punonjësve e kapitalit. U thye edhe këtu 
miti i përrallave socialdemokrate të sevolucionit shoqërore për 
krijimin e mirëqenies së përgjithshme nën sistemin kapitalist. 

Shumë janë acaruar kontradiktat sociale në vetë Shtetet e 
Bashkuara. Si rezultat i dështimeve në politikën e jashtme e të 
brendshme është thelluar edhe më tepër kriza politike, ekono- 
mike e shoqërore e imperializmit janki, është zgjeruar edhe më 
shumë lufta revolucionare e popullit amerikan. Kështjella e impe- 
rializmit po tronditet nga revolta e gjerë e zezakëve amerikanë 
për barazi e të drejta civile dhe e gjithë popullit kundër luftës 
në Vietnam. 

E rëndësishme në këto beteja të reja klasore që zhvillohen 
në vendet kapitaliste është dalja në plan të parë e kërkesave poli- 
tike, rritja e ndërgjegjes revolucionare të punonjësve, shkëputja 
gjithnjë e më e madhe nga ndikimi i oportunizmit socialdemo- 
krat e revizionist. 

Një tjetër veçori e luftës klasore kundër sistemit shfrytë- 
zues kapitalist dhe politikës imperialiste është shpërthimi kudo i 
lëvizjes së rinisë e të studentëve, e cila po shndërrohet në një 
forcë të fuqishme revolucionare të kohës sonë. Rinia e botës ka- 
pitaliste nuk është e kënaqur as me gjendjen e saj sociale, as me 
sistemin që i ka mbyllur të gjitha shtigjet e perspektivës. Ajo 
tani është në kërkim të së vërtetës dhe e vërteta po e çon dhe do 
ta çojë me siguri drejt bashkimit me klasën punëtore, drejt re- 
volucionit. 

Imperializmi botëror po merr goditje gjithnjë e më të rënda 
nga lufta çlirimtare e popujve të Azisë, Afrikës e Amerikës La- 
tine, e cila po zhvillohet kudo me vrull. Një shembull i shkëlqyer 
i hovit të madh të saj dhe një nxitje e fuqishme për të është luf- 
ta e vendosur antiimperialiste e popullit të Vietnamit dhe e po- 
pujve të tjerë të Indokinës, të cilët e rrëzuan një herë e përgjith- 
monë mitin e pathyeshmërisë së superfuqisë amerikane, të maki- 
nës së saj ushtarake dhe të armëve moderne. 

Përpjesëtime të reja edhe më të mëdha ka marrë lufta e ar- 
matosur antiimperialiste e popujve të Tajlandës, të Birmanisë, 


të Malezisë e të Indonezisë në Azi. Zhvillim të gjerë ka marrë 
lufta revolucionare e popujve të Brazilit e të Kolumbisë, të Kilit 
e të Perusë, të Bolivisë, të Argjentinës e të vendeve të tjera në 
Amerikën Latine kundër imperializmit amerikan dhe oligarkive 
vendëse për mbrojtjen e sovranitetit e të pavarësisë kombëtare, 
për zhvillimin demokratik e të pavarur, për përparimin shoqëror. 
Një situatë e re revolucionare ka filluar të krijohet edhe në Afri- 
kë. Popujt janë përfshirë kudo nga vala e luftës kundër kolonia- 
lizmit të vjetër e të ri, kundër forcave shtypëse e reaksionare 
për mbrojtjen e lirisë e të pavarësisë së tyre. As politika e dikta- 
tit, as mashtrimet, as dhuna e armatosur e imperializmit nuk 
mund të mposhtin vullnetin e popujve për të luftuar dhe për të 
marrë në duart e veta fatin e tyre. 

Imperializmi dhe revizionizmi po tërheqin mbi vete urrej- 
tjen e popujve, të cilët te politika amerikane dhe ajo e revizio- 
nistëve sovjetikë shohin rrezikun e lirisë e të pavarësisë së tyre. 
Popujt duan lirinë, janë kundër ndërhyrjes brutale të imperialis- 
tëve e të revizionistëve, dënojnë politikën e tyre të hegjemonisë 
e të shantazhit. Kudo rritet e forcohet ndjenja e antiamerikaniz- 
mit, ashtu siç po rritet e forcohet kundërshtimi ndaj socialimpe- 
rializmit sovjetik. 

Ngjarje e rëndësishme në lëvizjen revolucionare të viteve të 
fundit është rritja e partive të reja marksiste-leniniste. Sot thuaj- 
se në të gjitha vendet e botës janë krijuar parti ose organizata 
marksiste-leniniste, të cilat gjithnjë e më me sukses po vihen në 
radhët e para të luftës revolucionare e çlirimtare. Kjo është një 
ngjarje e madhe historike që dëshmon për vitalitetin e ideve të 
marksizëm-leninizmit, që provon se perspektiva e revolucionit 
dhe e fitores së socializmit po bëhen gjithnjë e më të qarta. 

Rritja e forcave revolucionare dhe e hovit revolucionar në 
botë tregon se, me gjithë përpjekjet e mëdha e të ethshme për të 
kthyer prapa rrotën e historisë, imperializmi dhe revizionizmi 
nuk kanë mundur dhe nuk do të mundin kurrë të ndryshojnë 
raportin e përgjithshëm të forcave që anon gjithnjë e më shumë 
nga revolucioni. Iniciativa historike ka kaluar përfundimisht në 
duart e klasës punëtore e të popujve. Rrugën e zhvillimit të sho- 
qërisë së sotme njerëzore e hap dhe e përcakton revolucioni. 

Zhvillimi e zgjerimi plot sukses i lëvizjes revolucionare bo- 
tërore dhe i luftës së popujve është prova më e qartë e thellimit 
të krizës së rëndë, në të cilën gjenden armiqtë më të urryer të 
popujve, imperializmi e revizionizmi. 

Tradhtia e revizionistëve modernë hrushovianë, që i solli një 
dëm të madh lëvizjes revolucionare, qe një avantazh i përkoh- 
shëm për sistemin kapitalist në përgjithësi. Por ajo nuk e shpëtoi 


dot kapitalizmin nga kriza e përgjithshme, ashtu si nuk ndryshoi 
dot kursin e historisë, tendencën e zhvillimit të saj drejt revolu- 
cionit e fitores së socializmit. 

Në planin e vetë sistemit të tij shfrytëzues, imperializmi sy- 
nonte të zhdukte krizat ekonomike dhe të mënjanonte kontradik- 
tat e thella midis vendeve kapitaliste. Edhe këtu ai ka pësuar dis- 
fatë. Vendet e mëdha kapitaliste, pa përmendur të voglat, tani 
ndodhen në një fazë kur fenomenet e krizës janë bërë kronike 
dhe kanë krijuar vështirësi të reja për tërë ekonominë e tyre. 
Kriza e sistemit financiar-valutor është bërë këto vitet e fundit 
një sëmundje € pashërueshme. Rriten me hapa të shpejtë infla- 
cioni e shtrenjtësia e jetesës, me miliona numërohen të papunët. 
Tronditjet e thella të pozitave sunduese të dollarit amerikan dhe 
masat shtrënguese të Niksonit kanë shkaktuar një çoroditje e 
rrëmujë të madhe në tërë botën kapitaliste. Kriza e dollarit nuk 
është vetëm krizë e monedhës amerikane dhe as e monedhave të 
shteteve të tjera kapitaliste. Kjo është një shprehje e dukshme e 
krizës së përgjithshme ekonomike, politike, ushtarake e ideolo- 
gjike e të gjithë sistemit kapitalist, e strukturave dhe e super- 
strukturave të tij, e regjimeve dhe e aleancave kapitaliste e im- 
perialiste. 

Të gjitha këto fenomene i kanë shtuar e acaruar edhe më 
shumë kontradiktat midis vendeve të ndryshme borgjeze e sido- 
mos kontradiktat me Shtetet e Bashkuara të Amerikës. 

Lufta ekonomike e politike midis vendeve kapitaliste po merr 
proporcione gjithnjë e më të mëdha. Integrimet ekonomike dhe 
formimi i blloqeve ushtarake e kanë shtuar edhe më tepër konku- 
rrencën e pamëshirshme midis tyre. “Tregu i përbashkëtr evro- 
pian kërkon tani të sfidojë supremacinë amerikane në tregun 
botëror, ndërsa fuqia e re ekonomike e Japonisë me ndërhyrjen 
e saj po e shtrëngon mjaft ekspansionin e monopoleve amerikane 
në Azi. Grindje të mëdha kanë shpërthyer në gjirin e NATO-s 
dhe të aleancave të tjera të imperializmit. Tendenca e këtyre riva- 
liteteve dhe e kontradiktave midis vendeve imperialiste shkon 
drejt thellimit të mëtejshëm. 

Për të konsoliduar pozitat e tij, për të shmangur vështirësitë 
ekonomike, kontradiktat politike dhe konfliktet sociale, imperia- 
lizmi është përpjekur dhe përpiqet t'u përshtatet kushteve të reja 
të luftës klasore si brenda, ashtu dhe jashtë vendit. Por as zhvi- 
Mimi i kapitalizmit monopolist shtetëror, as koncentrimi në shka- 
llë kombëtare e ndërkombëtare i prodhimit dhe i kapitaleve, as 
militarizimi i ekonomisë dhe as revolucioni tekniko-shkencor nuk 
e kanë shpëtuar dhe nuk mund ta shpëtojnë kurrë atë nga dis- 
fatat dhe shembja e tij e pashmangshme. Zgjidhjet e pjesshme e 
të përkohshme që ato mund të japin, janë të mbarsura me kon- 
tradikta e konflikte të reja akoma më të ashpra, me një krizë 

akoma më të thellë e më tronditëse të tërë sistemit kapitalist 
botëror. 

Një situatë po kaq e rëndë sundon tani edhe në kampin re- 
vizionist. Partia jonë, e ndriçuar nga teoria marksiste-leniniste, 
parashikoi drejt se ku do t'i çonte revizionistët rruga e tyre e 
tradhtisë, parashikoi rënien dhe degjenerimin e tyre të gjithan- 
shëm. Kriza që po kalon revizionizmi është edhe ideologjike, edhe 
politike, edhe ekonomike. Krerët e Moskës jo vetëm që dështuan 
në përpjekjet për të vendosur sundimin e tyre mbi lëvizjen ko- 
muniste dhe për të kontrolluar atë nacionalçlirimtare, por ata 
tani nuk janë në gjendje të bëjnë zap as edhe aleatët më të afërt, 
klikat revizioniste në vendet satelite. 

Midis reparteve të ndryshme të revizionizmit nuk ka as uni- 
tet ideologjik, as unitet veprimi. Konfliktet dhe grindjet midis 
klikave revizioniste në fuqi përbëjnë një fenomen të zakonshëm 
dhe kanë arritur në pika të larta tensioni, që mund të shpërthejnë 
në çdo moment. Në radhët e partive revizioniste janë krijuar frak- 
sione e rryma nga më të ndryshmet. Tradhtia ndaj marksizëm- 
-leninizmit futi në radhët e këtyre partive konfuzionin dhe 
shthurjen. 

Vendet revizioniste dhe vetë kreu i tyre Bashkimi Sovjetik 
kanë filluar të vuajnë nga plagët kronike të shoqërisë borgjeze. 
Pakënaqësia që ka shkaktuar në masat vija revizioniste po shndë- 
rrohet në një revoltë të hapët. Ngjarjet e vitit të kaluar në Po- 
leni treguan se klasa punëtore iu kundërvu ballë për ballë pushtetit 
revizionist. Shembulli i punëtorëve polakë që zbritën në fushën 
e betejës është frymëzues për gjithë punonjësit e popujt e ven- 
deve ku sundojnë revizionistët. Ai është një kushtrim lufte për 
përmbysjen e tradhtisë revizioniste. 

Imperializmi dhe revizionizmi në stadin e tyre të tanishëm, 
me gjithë pamjen e jashtme të fuqishme, janë të dobët, kalbëzo- 
hen dhe degjenerohen përditë e më shumë. Ata sot nuk janë në 
gjendje të zgjidhin asnjë problem themelor të brendshëm dhe 
të realizojnë asnjë qëllim kryesor të tyre të jashtëm. 

Imperializmit, revizionizmit dhe gjithë reaksionarëve të tje- 
rë po u dridhet toka nën këmbë. Në epokën tonë s'ka asnjë forcë 
në botë që mund të ndalë marshimin fitimtar të revolucionit dhe 
të socializmit. 

Ne, komunistët shqiptarë, ashtu si edhe gjithë marksistë-le- 
ninistët kudo që ndodhen, e shikojmë të ardhmen e botës me 
optimizëm, të bindur se ajo i takon lirisë e pavarësisë së popujve, 
i takon socializmit. Por optimizmi ynë revolucionar nuk na nda- 
lon të shohim në të njëjtën kohë edhe kërcënimet e rreziqet për 
vendin tonë dhe për të gjithë popujt, që vijnë nga imperializmi 
amerikan e politika e tij agresive dhe nga imperializmi i ri re- 

vizionist sovjetik, të cilët së bashku pretendojnë për hegjemoninë 
dhe sundimin botëror. 

Me gjithë ndryshimet që janë bërë e po bëhen në botë, impe- 
rializmi amerikan ka qenë dhe mbetet armiku kryesor i të gjithë 
popujve, shtypësi dhe shfrytëzuesi më i madh i vendeve të tjera, 
bastioni i reaksionit ndërkombëtar. Përderisa ai qëndron në këm- 
bë, mbetet e pandryshuar edhe natyra e tij reaksionare, mbetet 
politika e strategjia e tij agresive e luftënxitëse, që buron nga 
vetë thelbi i sistemit të tij shfrytëzues. Imperializmi amerikan 
nuk mund të jetojë pa ekspansion ekonomik, pa ndërhyrje politike 
e agresione ushtarake, pa shtypur e shfrytëzuar popujt e tjerë. 
Ndryshe ai vdes, hapet rruga për revolta e revolucione. 

Ngjarjet e viteve të fundit vërtetojnë më së miri se imperia- 
lizmi i SHBA-së jo vetëm nuk ka hequr dorë, por bën çmos për 
ta minuar lirinë e pavarësinë e shteteve të tjera dhe për të ven- 
dosur sundimin e tij botëror. Kudo ai vringëllon armët, kudo ai 
kërcënon me luftë. 

Imperialistët amerikanë po vazhdojnë luftën e tyre barbare 
në Vietnam. Ata e shtrinë agresionin e tyre edhe në Kamboxhia 
e Laos, duke u shkaktuar kështu gjithë popujve heroikë të Indo- 
kinës shkatërrim, vrasje e plagë të rënda. Me nxitjen dhe me ndih- 
mën aktive të drejtpërdrejtë të SHBA-së, Izraeli shpërtheu agre- 
sionin kundër vendeve arabe dhe mban të pushtuara tokat e tyre. 
Komplotet, aktet e subversionit, ndërhyrjet e dhuna e armatosur 
në Libi, në RP të Kongos ose në Somali, në Guine ose në shumë 
vende të Azisë e të Amerikës Latine kanë qenë dhe janë vepër 
e imperialistëve amerikanë. Shtetet e Bashkuara janë aleatët dhe 
garantët e të gjitha regjimeve reaksionare e fashiste, janë mbroj- 
tësit kryesorë të sistemit ndërkombëtar të shfrytëzimit kapitalist. 

Agresioni i hapët gjithnjë e më tepër po del si mjet kryesor 
për sigurimin e pozitave të sundimit ekonomik, politik e ushtarak 
të SHBA-së në vendet e tjera. Realizimin e kësaj strategjie imperia- 
listët amerikanë përpiqen ta arrijnë edhe me anë të politikës së 
neokolonializmit e të përpjekjeve për ruajtjen e monopolit tek- 
nik e shkencor si mjet ndërhyrjeje, shtypjeje e shfrytëzimi. 

Mund të thuhet se praktikisht sot nuk ka vend të lirë e të 
pavarur, që në këtë ose atë formë të mos jetë i kërcënuar nga 
imperializmi amerikan, të mos ndiejë presionet e shantazhet e tij, 
të mos preket nga ndërhyrjet e tij brutale. 

Përballë popujve qëndron një armik i madh, i pangopur e bar- 
bar. Për këtë arsye edhe lufta kundër imperializmit amerikan 
është bërë një detyrë supreme për të gjitha forcat revolucionare 
të kohës sonë, për të gjithë popujt. Kontradikta e thellë që ekzis- 
ton midis imperializmit amerikan e politikës së tij agresive nga 
njëra anë dhe popujve e luftës së tyre antiimperialiste, nga ana 
tjetër, do të vijë gjithnjë duke u ashpërsuar dhe duke u bërë më 

e mprehtë. Në përleshjen midis tyre nuk mund të ketë as pe- 
riudha qetësie, as lëshime dhe as tërheqje, siç predikojnë revi- 
zionistët. Çdo lëkundje në luftën kundër imperializmit është e 
mbarsur me pasoja shumë të rrezikshme. 

Por imperializmi amerikan nuk është i vetmi armik i popuj- 
ve: as duhen konsideruar si aleatë të tij vetëm kukullat reaksio- 
nare të lidhura drejtpërdrejt politikisht, ushtarakisht e financia- 
risht me Uashingtonin. Anglia, Gjermania Perëndimore, Japonia 
e vendet e tjera imperialiste, me gjithë kontradiktat që kanë me 
Shtetet e Bashkuara të Amerikës, mbeten partnerët kryesorë të 
tyre, ndjekin gjithashtu politikën e ekspansionit ekonomik e të 
neokolonializmit ndaj vendeve të tjera, kërkojnë të krijojnë sfera 
influence dhe kurdoherë dalin në përkrahje të reaksionit botë- 
tor. Evropa e bashkuar, që po kurdis kapitali i Evropës Perëndi- 
more, synon të bëhet një superfuqi e re imperialiste me pretendi- 
me hegjemoniste e sunduese të njëllojta me ato të Shteteve të 
Bashkuara të Amerikës e të Bashkimit Sovjetik. Lufta kundër 
imperializmit amerikan do të ishte joefikase, në qoftë se nuk 
luftohet edhe kundër miqve e aleatëve të tij, gjithë fuqive im- 
perialiste. 

Qëndrimi ndaj imperializmit, e në radhë të parë ndaj atij 
amerikan, përbën sgurin e provësr për të gjitha forcat politike 
të botës. Kjo nuk është një çështje e thjeshtë taktike, as edhe 
një zgjidhje e përkohshme koniunkturale. Qëndrimi ndaj imperia- 
lizmit është çështje përmbajtjeje e vijës politike, ai është masë 
vlerësimi e veprimeve praktike, është më në fund një vijë de- 
markacioni që ndan dy kampet në luftë, që ndan ata të cilët 
mbrojnë interesat jetike të popujve dhe të së ardhmes së njerëzi- 
mit, nga ata që i marrin këto nëpër këmbë, që ndan revoluciona- 
rët nga reaksionarët e tradhtarët. ' 

Lufta antiimperialiste nuk ka kudo dhe nuk mund të ketë 
të njëjtën shtrirje dhe të njëjtin intensitet. Por e rëndësishme 
është që popujt të ngrihen në luftë çlirimtare kundër imperializ- 
mit, jo vetëm për t'ia bërë jetën të pamundur, por edhe për t'ia 
shkurtuar. Vetëm rezistenca e vendosur, lufta e hapët e dhëmb 
për dhëmb, mostërheqja përpara vështirësive e sakrificave mund 
ta detyrojnë atë të zmbrapset e të mposhtet. Detyra e revolucio- 
narëve është që t'i sqarojnë politikisht e ideologjikisht masat e 
popujve, të rritin vigjilencën, t'u tregojnë atyre ku është armiku 
e si vepron ai, si duhet të organizohen dhe si të luftojnë kun- 
dër tij. 

Për popujt e revolucionin një armik po aq i rrezikshëm, po 
aq dinak e agresiv si imperializmi amerikan është edhe imperia- 
lizmi i ri revizionist sovjetik. 

Partia jonë, që kur revizionizmi modern rrëmbeu pushtetin 

në Bashkimin Sovjetik dhe në vende të tjera socialiste, e vlerësoi 
drejt situatën dhe theksoi se në botë po hapej një -front i dytës 
kundër socializmit dhe komunizmit. 

Sot të gjithë jemi dëshmitarë se Bashkimi Sovjetik revizio- 
nist është shndërruar në një shtet shovinist e neokolonialist. Po- 
litika e jashtme e revizionistëve sovjetikë është politika rusoma- 
dhe e carëve të vjetër, janë po ato synime ekspansioniste, janë 
po ata objektiva nënshtrimi e skllavërimi të popujve. Oreksi i 
imperializmit të ri revizionist sovjetik është i madh. Ashtu si 
Shtetet e Bashkuara, krerët e Kremlinit i kanë mbushur qiejt me 
aeroplanë dhe oqeanet me nëndetëse, krijojnë ku mundin baza 
ushtarake, tregje ekonomike për të thithur pasuritë e popujve dhe 
rekrutojnë agjentë në të katër anët. Rublat e tanket, korrupsioni 
e shantazhet ecin paralel. S'ka zonë të botës ku revizionistët so- 
vjetikë të mos kërkojnë të shtrijnë influencën e tyre imperialiste, 
s'ka çështje ndërkombëtare ku ata të mos përzihen për të nxjerrë 
përfitime në dobi të vet. Në gjurmët e imperialistëve amerikanë, 
ata janë bërë nga tregtarët më të mëdhenj të armëve, fajdexhinj 
të pangopur, frymëzues të komploteve kundërrevolucionare dhe 
nxitës të konflikteve midis kombeve. 

Kronologjia e veprimeve të revizionistëve sovjetikë gjatë kë- 
tyre viteve të fundit tregon se ky kurs agresiv vjen gjithnjë e 
duke u thelluar. Sa më shumë shtohen kontradiktat brenda Bash- 
kimit Sovjetik, sa më shumë rriten grindjet e kundërshtimet bre- 
nda kampit revizionist dhe, më në fund, sa më tepër rritet kon- 
kurrenca me rivalin dhe aleatin e tij, imperializmin amerikan, aq 
më tepër në plan të parë të aksionit të revizionistëve sovjetikë 
del aventura ushtarake. 

Agresioni barbar kundër Çekosllovakisë nuk ishte një gjë e 
rastit, një situatë e jashtëzakonshme dhe e papërsëritshme, por 
kulmi i një politike agresive e shoviniste të ngritur në vijë zyr- 
tare, fillimi i një sulmi të madh të drejtuar kundër lirisë e pava- 
rësisë së shumë vendeve e popujve. Fakt është se në një kohë me 
pushtimin e hapur të Çekosllovakisë u forcua edhe pushtimi i 
heshtur ushtarak i Polonisë, Gjermanisë Demokratike, Hungarisë, 
Bullgarisë e i Mongolisë. Këto vende praktikisht janë kthyer në 
guberna ushtarake të perandorisë së Moskës, ku gjeneralët sovje- 
tikë mbajnë aty jo vetëm sqetësinër, por bëjnë edhe politikën, 
edhe ligjin. 

Ironia e tërë kësaj politike shoviniste, e tërë përpjekjeve për 
të sunduar popujt është se revizionistët sovjetikë këtë politikë 
mundohen ta përligjin edhe steorikishte, ta quajnë -proletare-, 
bile edhe -leniniste-. Brezhnjevi nxori teorinë famëkeqe të -so- 
vranitetit të kufizuarr dhe propagandistët e tij të zellshëm po për- 
piqen ta bindin botën se Bashkimi Sovjetik nuk dërgoi në Pragë 
tanket, por sndihmën e tij internacionalister, se ai nuk po i 


shtyp vendet satelite, por forcon bashkësinë socialister, se nuk 
po i shfrytëzon ata, por shpejton sintegrimin socialiste të tyre etj. 

Teoria e ssovranitetit të kufizuar- është teoria e shovinizmit 
dhe e ekspansionit të fuqisë së madhe, teoria me anën e së cilës 
imperialistët e rinj sovjetikë kërkojnë të shuajnë çdo sovranitet 
të popujve të tjerë dhe t'i krijojnë vetes të drejtën sovrane për 
të ndërhyrë ku të duan e kur të duan. Duke u mohuar të tjerëve 
sovranitetin, ata kërkojnë t'u mohojnë kombeve e shteteve atë 
çfarë kanë më të shtrenjtë — lirinë e pavarësinë, t'u mohojnë 
individualitetin e tyre kombëtar, të drejtën e pamohueshme të 
vetëvendosjes e të zhvillimit të pavarur, të drejtën e barazisë në 
jetën ndërkombëtare dhe të pjesëmarrjes aktive në marrëdhëniet 
botërore. Me -sovranitetin e kufizuarr, ata kërkojnë të ligjërojnë 
të drejtën e më të fortit për të mbytur të dobëtin, të më të ma- 
dhit për të gllabëruar të voglin. Ajo është teoria e justifikimit të 
agresionit imperialist. 

Një përmbajtje të tillë reaksionare ka edhe xinternacionalizmi 
proletar- i revizionistëve sovjetikë. Sundimtarët e Kremlinit kër- 
kojnë të spekulojnë dhe t'u imponojnë forcave revolucionare e anti- 
imperialiste konceptin e shtrembër se gjoja kriter bazë i interna- 
cionalizmit proletar, “gur i provëse është qëndrimi ndaj Bashki- 
mit Sovjetik, se e gjithë lufta dhe veprimet revolucionare u duhen 
nënshtruar interesave të Bashkimit Sovjetik dhe politikës së tij. 

Spekulimet me të kaluarën dhe përdorimi i tezave që dikur 
kanë qenë të drejta, sot, kur revizionistët sovjetikë e tradhtuan 
marksizëm-leninizmin dhe e shndërruan Bashkimin Sovjetik në 
një vend imperialist, nuk bindin njeri. Sot qëndron përsëri si një 
kriter i internacionalizmit proletar qëndrimi ndaj Bashkimit So- 
vjetik, por në kuptimin e kundërt nga ai që kishte në kohën 
e Leninit e Stalinit, kur ai ishte qendër e revolucionit botëror dhe 
bazë e tij. Revolucionar e internacionalist sot është ai që lufton 
revizionistët sovjetikë, që demaskon tradhtinë e tyre, që kundër- 
shton me të gjitha forcat politikën dhe vijën e tyre antimarksiste 
e imperialiste. 

Kalimi i revizionizmit sovjetik në socialimperializëm, in- 
tensifikimi i politikës dhe i veprimtarisë së tij ekspansioniste kanë 
shtruar edhe detyra të reja përpara forcave revolucionare e anti- 
imperialiste. Lufta ideologjike kundër revizionizmit mbetet gjith- 
një aktuale dhe një detyrë e dorës së parë që duhet çuar deri në 
fund, deri në shkatërrimin e tij të plotë. Por sot kjo do të ishte 
e pamjaftueshme dhe nuk do të përfundonte me sukses, në qoftë 
se Bashkimi i sotëm Sovjetik nuk konsiderohet e trajtohet edhe 
si një fuqi shtetërore imperialiste. 

Forca më e madhe kundërrevolucionare që i kundërvihet 
luftës së popujve për liri e socializëm është aleanca sovjeto-ame- 
rikane. Në të gjitha fushat — ekonomike, politike e ushtarake 


— kurset imperialiste të SHBA-së dhe të Bashkimit Sovjetik po 
afrohen e po puqen pa ndërprerje. Për të realizuar qëllimet e tyre 
hegjemoniste e sunduese të dy superfuqitë ia kanë nevojën njëra- 
-tjetrës, prandaj edhe rregullojnë së bashku orët, koordinojnë 
vazhdimisht planet dhe bashkërendojnë veprimtarinë konkrete. 

Pesha e kësaj aleance reaksionare është e pranishme në të 
gjitha konfliktet e problemet ndërkombëtare. Që kur ka mba- 
ruar Lufta e Dytë Botërore kanë kaluar më se 26 vjet, megji- 
thatë Shtetet e Bashkuara dhe Bashkimi Sovjetik mbajnë ako- 
ma të dislokuara në vende të tjera ushtri të tyre. Të dy super- 
fuqitë kanë njohur dhe pranuar si fakt të kryer zonat përkatëse 
të influencës dhe përpiqen të mos e pengojnë njëra-tjetrën në 
sundimin dhe shfrytëzimin e tyre. 

Nëpërmjet diplomacisë së fshehtë dhe në përputhje të plo- 
të me praktikën imperialiste, amerikanët dhe revizionistët so- 
vjetikë po bëjnë tani pazarllëqe në prapaskenë për të ndarë mi- 
dis tyre ish-Zonat e influencës, nga të cilat u shporrën fuqitë 
e vjetra imperialiste, për të mbushur, siç thonë ata, sboshllë- 
qeto. Këto -fryte-r të aleancës sovjeto-amerikane duken mjaft 
qartë në Lindjen e Mesme, në bregun verior të Afrikës, në detin 
Mesdhe, në Oqeanin Indian etj. 

Të dyja superfuqitë përpiqen që për çështjet e mëdha ndër- 
kombëtare të dalin me një politikë të koordinuar dhe me një 
qëndrim të përbashkët ndaj të tretëve, siç po ndodh në bisedi- 
met për çarmatimin në Gjenevë, në ato për Lindjen e Mesme në 
Nju-Jork etj. Akoma më qartë duket ky koordinim e ky qënd- 
rim në veprimtarinë e OKB-së, e cila është shndërruar në një 
instrument të politikës së tyre hegjemoniste. Në praktikë, në 
OKB asnjë vendim nuk merret, asnjë sugjerim nuk pranohet, 
po nuk u pëlqeu të dy fuqive të mëdha. Ajo që kërkojnë e sy- 
nojnë Shtetet e Bashkuara e Bashkimi Sovjetik është t'i detyroj- 
në shtetet e tjera t'ua besojnë fatet e tyre të dy superfuqive, që 
këto të bëhen arbitra jo vetëm për punët e jashtme të vendeve 
të tjera, por edhe për punët e brendshme. Të dy superfuqitë 
kërkojnë që pranimi i vullnetit dhe i diktatit të tyre të ngrihet 
në ligj e normë të jetës ndërkombëtare. 

Përpjekje të mëdha bëjnë imperialistët amerikanë dhe re- 
vizionistët sovjetikë për ruajtjen e ekuilibrit të fuqisë midis ty- 
re dhe për mbajtjen e një distance të caktuar ndaj të tjerëve. Të 
gjitha marrëveshjet që ata kanë përfunduar më fushën e armë- 
ve atomike, të hapësirës kozmike, të fundit të detrave etj., Sy- 
mojnë të ruajnë të paprekura këto raporte të reja strategjike, të 
cilat përcaktojnë edhe politikën e përbashkët të superfuqive. Ata 
duan sidomos të ruajnë të paprekur monopolin e armëve të reja 
dhe epërsinë tekniko-shkencore në degët kryesore të zhvillimit, 
me qëllim që t'i mbajnë vendet e tjera të varura dhe të ushtrojnë 

mbi to një presion të vazhdueshëm politik, ekonomik e ushta- 
rak. Asnjë nuk dyshon se takimet tepër të fshehta të SALT-it, 
nga të cilat janë përjashtuar edhe aleatët më të ngushtë, janë 
shndërruar në një institucion ku jo vetëm bashkërendohen çësh- 
tjet ushtarake, por përcaktohen edhe qëndrimet konkrete politi- 
ke, edhe strategjia e përbashkët me afat të gjatë. 

Sigurisht, do të ishte e pakuptueshme dhe joreale sikur në 
aleancën sovjeto-amerikane të shihnim vetëm afrimin e bashkë- 
punimin e dy superfuqive, interesat dhe veprimet e përbashkëta. 
Si fuqi imperialiste që janë, Shtetet e Bashkuara dhe Bashkimi 
Sovjetik revizionist kanë edhe grindje, rivalitete e kontradikta 
të thella midis tyre, të cilat i pengojnë të veprojnë kurdoherë e 
kudo në harmoni e unitet të plotë. Ekzistenca dhe ashpërsimi i 
kontradiktave qëndrojnë në vetë bazën e kësaj aleance, në siste- 
min shoqëror kapitalist të të dy vendeve, në synimet imperia- 
liste të tyre. Të dyja palët, duke u përgatitur për luftë, plani- 
fikojnë t'i hanë kokën edhe njëra-tjetrës. 

Duke spekuluar me kontradiktat që kanë me SHBA-në dhe 
me qëllim që të fshehin tradhtinë e tyre, revizionistët sovjetikë 
kërkojnë të hiqen si antiimperialistë, sikur edhe ata e kundër- 
shtojnë politikën e agresionit e të luftës të imperializmit ameri- 
kan. Por santiimperializmi- i revizionistëve është një parullë 
false, një taktikë për të mashtruar popujt, për të përçarë unite- 
tin e tyre antiimperialist, për të sabotuar revolucionin. Çdo ilu- 
zion mbi santiimperializmin- e revizionistëve sovjetikë do të 
ishte shumë i rrezikshëm dhe me pasoja të rënda për luftën 
revolucionare të popujve. 

Përderisa imperializmi amerikan dhe ai revizionist janë dy 
superfuqi imperialiste dhe kanë dalë me një strategji të për- 
bashkët kundërrevolucionare, atëherë nuk është e mundur që 
edhe lufta e popujve kundër tyre të mos shkrihet në një rrymë 
të vetme. Nuk mund të mbështetesh te njëri imperializëm për 
të kundërshtuar tjetrin. 

Imperialistët amerikanë dhe revizionistët sovjetikë përpiqen 
të ruajnë qetësinë, statukuonë dhe aleancat. Ata kërkojnë nga 
popujt të rrinë urtë, të aprovojnë politikën dhe veprimet e tyre. 
Por popujt, revolucionarët dhe gjithë njerëzit përparimtarë të bo- 
tës e urrejnë me gjithë shpirt shtypjen e shfrytëzimin, që janë 
njëlloj të padurueshëm qoftë kur ushtrohen nga imperialistët 
amerikanë, qoftë kur ushtrohen nga revizionistët sovjetikë. 

Ata nuk e duan sqetësinër e “paqen- imperialiste, nuk duan 
as statukuonë e tanishme reaksionare, që predikojnë imperia- 
listët e revizionistët. Revolucioni, lufta për çlirimin kombëtar e 
shoqëror nuk është shkatërrimi i njerëzimit”, siç predikojnë 
imperialistët e revizionistët, por shkatërrimi i shtypjes e i shfryr 
tëzimit, ai është shpëtimi i njerëzimit. 


Revolucioni patjetër nuk do të shpërthejë në të njëjtën ko- 
hë në të gjitha vendet dhe nuk do të fitojë në të njëjtën ditë. 
Ai do të ketë zigzaget e tij, ngritjet e uljet e veta. Por kudo ku 
ka shtypje e shfrytëzim, ka edhe do të ketë luftë klasore, ka 
edhe do të ketë revolucion. Marksizëm-leninizmi frymëzon tani 
çdo ditë e më shumë proletariatin botëror, u ndriçon gjithë ma- 
save të shtypura rrugën drejt fitores. 


Paqja e vërtetë dhe sigurimi i popujve arrihen me luftë 
kundër imperializmit amerikan e socialimperializmit 
sovjetik 


Një vëmendje të posaçme Partia dhe Qeveria jonë u kanë 
kushtuar disa problemeve të veçanta, të rëndësishme e të mprehta 
të jetës ndërkombëtare, të cilat ndikojnë drejtpërsëdrejti mbi fa- 
tet dhe të ardhmen e popujve në një plan të gjerë. 

Po bëhen tani 12 vjet që populli heroik vietnamez zhvillon 
një luftë për jetë a vdekje kundër agresionit imperialist të 
Shteteve të Bashkuara dhe kukullave të tij të Sajgonit. Edhe pse 
imperialistët amerikanë e kanë humbur luftën në fushën e be- 
tejës, edhe pse asnjë shpresë nuk kanë që situata të ndryshojë 
në dobi të tyre, ata vazhdojnë me kokëfortësi të dëshpëruar ag- 
res'onin dhe përpjekjet për të përkulur dhe për të shtypur po- 
pullin vietnamez. Për më tepër, kohët e fundit imperialistët ame- 
rikanë e shtrinë agresionin e tyre edhe në Kamboxhia e Laos. 
Por edhe zgjerimi i agresionit tregoi se, ashtu si dje, edhe sot 
dhuna e armatosur, terrori e barbarizmat nuk mund t'u ofrojnë 
imperialistëve amerikanë një rrugëdalje nga qorrsokaku ku ja- 
në futur. Në saje të luftës së bashkuar të popujve të Indokinës, 
të unitetit dhe të vendosmërisë së tyre, dështuan plotësisht pla- 
net strategjike e taktike të qeverisë së Niksonit. 

Indokina është bërë tani fusha kryesore e luftës çlirimtare 
të popujve kundër imperializmit amerikan, prandaj edhe fitoret 
e popullit të Vietnamit, Laosit e Kamboxhias kanë qenë një fry- 
mëzim i madh revolucionar për të gjithë ata që kundërshtojnë im- 
perializmin, që luftojnë për lirinë e pavarësinë kombëtare, për de- 
mokraci e drejtësi shoqërore. Sidomos ato kanë ngritur lart mo- 
ralin, frymën luftarake të popujve të vegjël, kanë rritur besimin 
në forcat e veta dhe në të ardhmen e tyre. 

Mësimi historik që vjen nga Vietnami është se agresionit 
të fuqisë së madhe imperialiste mund t'i kundërvihet me shu- 
më sukses lufta popullore, se në kushtet e sotme edhe një vend 
i vogël mund të mposhtë një superfuqi, kur ai është i vendosur 
të bëjë çdo sakrificë dhe të ecë me guxim në rrugën e lirisë 
e të revolucionit. 

Doktrina e re e Niksonit e ashtuguajtur -vietnamizim i 
luftëse dhe manovrat e tij për bisedime paqësorer etj. nuk 
mund të kenë asnjë sukses. sVietnamizim- do të thotë zgjerim 
dhe vazhdim i agresionit imperialist, që vietnamezët të vihen kun- 
dër vietnamezëve, aziatikët kundër aziatikëve dhe imperialistët 
amerikanë t'i sundojnë, t'i shtypin, t'i shfrytëzojnë e t'i përdorin 
si mish për top në politikën e tyre agresive e hegjemoniste. Por 
plani i Niksonit për -vietnamizimin- e luftës në Vietnam dësh- 
toi përballë qëndresës heroike të popujve të Indokinës dhe nuk 
mund t'i çojë autorët e tij asgjëkundi tjetër përveçse në disfata 
të reja edhe më të mëdha. Nga katastrofa në Vietnam imperia- 
listët amerikanë nuk mund t'i shpëtojnë as miqtë e tyre, revi- 
zionistët sovjetikë, të cilët për vite me radhë kanë sabotuar për- 
pjekjet e popullit vietnamez dhe kanë bërë presione që ai ta 
shuajë luftën antiamerikane. 

Në Vietnam dhe në gjithë Indokinën nuk mund të ketë paqe 
të vërtetë, gjersa të mos tërhiqen përfundimisht të gjitha forcat 
amerikane nga ky rajon dhe gjersa të mos prishen atje të gjitha 
bazat e instalimet ushtarake amerikane. Populli vietnamez do të 
fitojë me siguri dhe kjo fitore do të arrihet më fushën e betejës 
nga populli vietnamez që lufton e derdh gjak. Atij dhe vetëm atij 
i takon e drejta të vendosë vetë dhe në mënyrë të pavarur për 
fatet e veta. 

Populli shqiptar ka qenë e do të jetë kurdoherë me mish 
e me shpirt me popullin vëlla vietnamez dhe me popujt e tje- 
të të Indokinës, ai është plotësisht solidar me luftën e tyre të 
drejtë e heroike kundër imperializmit amerikan e aleatëve të tij. 
Ne u japim gjithë përkrahjen tonë qëndrimeve të drejta të qeve- 
risë së Republikës Demokratike të Vietnamit dhe të qeverisë së 
përkohshme revolucionare të Republikës së Vietnamit të Jugut 
për largimin e trupave amerikanë dhe zgjidhjen e konlliktit viet- 
namez. 

Në vatër tensioni është shndërruar edhe Lindja e Mesme. Prej 
kohe vazhdon agresioni imperialisto-izraelit që synon të nën- 
shtrojë dhe të skillavërojë të gjithë popujt arabë. Gjendjen e ka 
rënduar edhe përzierja në këtë zonë e revizionistëve sovjetikë, të 
cilët, duke u hequr si miq të shteteve arabe, kërkojnë të zënë po- 
zita strategjike dhe të shtrijnë atje hegjemoninë e tyre. 

Sionistët, imperialistët dhe revizionistët sovjetikë përpiqen 
tani t'i përçajnë arabët dhe t'i vënë në grindje njëri me tjetrin, 
me qëllim që të dobësojnë frontin e tyre të përbashkët çlirimtar 
antiimperialist dhe t'u imponojnë një paqe në kundërshtim me 
interesat e tyre jetike. Synimi i dy superfuqive, të cilat kërkoj- 
në të marrin fatet e Lindjes së Mesme në duart e veta dhe të luaj- 
në rolin e arbitrit, është ta ndajnë atë në zona të influencës dhe 
mbi jetën e kokallat e popujve arabë të ndërtojnë plasdarme të 

reja, nga ku të nisen për pushtime imperialiste në kontinentet e 
Azisë dhe të Afrikës. 

Por popujt arabë nuk kanë luftuar me shekuj për lirinë e 
pavarësinë, për mbrojtjen e nderit dhe të pasurive të tyre që tani 
t'i bëjnë fli për interesat imperialiste të fuqive të mëdha. Çmimi 
i spaqes- që u ofrojnë imperialistët amerikanë dhe revizionistët 
sovjetikë është shumë i madh. Për më tepër ai është ofendues 
dhe prek thellë traditat e lavdishme, dinjitetin dhe krenarinë e 
gjithë popujve arabë. Popujt arabë e kanë bërë të qartë se nuk do 
të heqin dorë as nga një pëllëmbë tokë arabe dhe nuk do të bëj- 
në asnjë pazarllëk me çështjen palestineze. Ata janë ngritur 
kundër dhunës së reaksionarëve jordanezë për shtypjen e for- 
cave partizane të Palestinës, që qëndrojnë në pararojë të luftës 
çlirimtare të popujve arabë dhe kanë hedhur poshtë komplotin 
imperialist, i cili ka për qëllim të likuidojë tërësisht e përfundi- 
misht revolucionin palestinez. 

Populli ynë i ka miq tradicionalë e vëllezër popujt arabë dhe 
është plotësisht solidar me çështjen e tyre të drejtë, ai ka qenë 
dhe do të jetë kurdoherë përkrah tyre. Ne jemi të bindur se po- 
pujt arabë do ta ngrenë lart flamurin e luftës çlirimtare kundër 
imperialistëve e sionistëve, kundër ndërhyrjeve të revizionistëve 
sovjetikë dhe mashtrimeve të gjithë atyre që u hiqen si miq, por 
që kërkojnë t'u futin thikën pas shpine. Tokat arabe u takojnë 
arabëve, çështja për të cilën lufton populli palestinez është e 
pamposhtshme. 

Republika Popullore e Shqipërisë është e interesuar për një 
paqe dhe sigurim të vërtetë në Evropë, për një zgjidhje reale e 
të drejtë të problemeve të mbetura pezull që nga mbarimi i Luf- 
tës së Dytë Botërore, e, në radhë të parë, të problemit gjerman. 

Por situata në Evropë nuk është ashtu, siç kërkojnë ta para- 
qesin revizionistët sovjetikë, sikur tensioni ka rënë dhe gjendja 
është qetësuar, sepse u nënshkrua traktati Moskë-Bon, sepse 
Bashkimi Sovjetik dhe Gjermania Federale paskan garantuar pa- 
prekshmërinë e kufijve të shteteve evropiane. 

Përkundrazi, përfundimi i traktatit sovjeto-gjerman krijoi një 
tension të ri në Evropë, që vjen nga kërcënimet reale të revi- 
zionizmit sovjetik dhe të revanshizmit gjerman kundër intere- 
save, sovranitetit dhe të drejtave të vendeve evropia- 
ne, nga synimi i tyre për hegjemoni e sundim në kontinentin 
tonë. Që tani Republika Federale Gjermane është bërë shteti më 
i fuqishëm kapitalist në Evropën Perëndimore, që sfidon ndiki- 
min amerikan dhe përpiqet të errësojë fuqinë e Francës e të 
Anglisë, pa mos përmendur partnerët e tjerë të NATO-s. Në vend 
që të ndihmojë për ndonjë zgjidhje, traktati sovjeto-gjerman kri- 
jon kontradikta, rivalitete e ndërlikime të reja imperialiste me 
pasoja të rrezikshme për të gjitha vendet e Evropës. 

Me anë të kësaj marrëveshjeje kërkohet të lihet mënjanë trak- 
tati i paqes me Gjermaninë dhe të shkelen e të mohohen të drej- 
tat e ligjshme të popujve që luftuan kundër Gjermanisë hitleria- 
ne dhe fituan. Por ata që derdhën gjak në luftën kundër naziz- 
mit nuk mund të pranojnë kurrë që militarizmit dhe revanshiz- 
mit gjerman t'u lihen duart të lira dhe t'u krijohen premisat që 
ta hedhin përsëri Evropën e botën në një kasaphanë të re. Për- 
fundimi i traktatit të paqes me Gjermaninë është një e drejtë 
që u takon të gjitha vendeve të koalicionit antifashist dhe këtë 
nuk mund t'ua rrëmbejë e mohojë njeri. Marrëveshja sovjeto- 
-gjermane, duke e lënë mënjanë këtë çështje, shkeli interesat 
e larta të Republikës Demokratike Gjermane, të cilat janë vënë 
tani në tryezën e pazarllëqeve që bëhen prapa shpinës së saj 
nga diplomacitë e katër fuqive të mëdha e të Bonit. Këtë e vër- 
tetoi fare qartë edhe marrëveshja për Berlinin, ku lëshimet e 
kompromiset e krerëve të Kremlinit e vunë Republikën Demo- 
kratike Gjermane në një pozitë shumë mospërfillëse e poshtë- 
ruese. 

Është e vërtetë se popujt e Evropës aspirojnë dhe kanë ne- 
me për sigurimin e lirisë, të pavarësisë dhe të zhvillimit normal 

të tyre. Por sigurimi, për të cilin kohët e fundit revizionistët so- 
vjetikë po bëjnë një dia të madhe, është një sigurim i rre- 
më. Popujt e Evropës nuk mund të pranojnë të bëhen bashkëfaj- 
torë të dy fuqive të mëdha imperialiste kundër vetë interesave 
të tyre supreme, nuk mund të pranojnë të bëjnë lojën e dy su- 
perfuqive, që mendojnë vetëm për sigurimin e sferave të tyre 
të influencës dhe nënshtrimin e sundimin e vendeve evropia- 
ne. Sigurimin e vërtetë popujt nuk e presin nga dy fuqitë e më- 
dha imperialiste që janë autorët e agresioneve në Vietnam, në 
Lindjen e Mesme, në Çekosllovaki e gjetkë, që mbajnë bazat dhe 
ushtritë e tyre pushtuese në shumë vende të Evropës dhe që ma- 
rrin nëpër këmbë lirinë e pavarësinë e popujve e të vendeve 
sovrane. 

Në Evropë ekziston blloku i NATO-s që është një aleancë 
agresive e sunduar nga imperialistët amerikanë dhe ku revan- 
shistët e Gjermanisë Perëndimore luajnë një rol kryesor. Qëlli- 
mi i tij ka qenë dhe mbetet lufta kundër komunizmit, shtypja e 
revolucionit në Evropë dhe sigurimi i interesave imperialiste 
amerikane. Ekziston, gjithashtu, Traktati i Varshavës, i cili është 
shndërruar në një makinë për mbajtjen e sundimit të revizio- 
nistëve sovjetikë në vendet që bëjnë pjesë në të dhe në një forcë 
agresive e kërcënuese kundër pavarësisë së vendeve të tjera. Për 
çfarë sigurimi evropian mund të bëhet fjalë, kur këto dy blloqe 
mbajnë nën thundrën e tyre popujt e kësaj e të asaj ane të Ev- 
ropës, kur ato janë shtyllat themelore të sundimit të dy super- 
fuqive e të diktatit të tyre7 Është e qartë se, përderisa të ek- 


zistojnë në Evropë këto dy blloqe, bazat e ushtrisë amerikane 
e sovjetike në vendet evropiane, nuk mund të ketë kurrë sigurim 
të vërtetë evropian. 

Vendi ynë doli nga Traktati i Varshavës dhe e denoncoi bo- 
tërisht politikën e veprimtarinë e tij agresive. Me këtë akt të drej- 
të ne mbrojtëm jo vetëm lirinë e pavarësinë e atdheut tonë, por 
edhe treguam se rruga për mbrojtjen e lirisë e të pavarësisë, rru- 
ga e paqes dhe e sigurimit ndërkombëtar është kundërshtimi i 
vendosur ndaj politikës hegjemoniste e skllavëruese të imperia- 
lizmit e të revizionizmit. 

Ne mendojmë se sigurimin e tyre popujt e Evropës mund ta 
arrijnë dhe do ta arrijnë vetëm duke forcuar pavarësinë e sovra- 
nitetin e tyre kombëtar, në luftë të vendosur kundër politikës he- 
gjemoniste të Shteteve të Bashkuara të Amerikës dhe Bashkimit 
Sovjetik, kundër përpjekjeve të tyre për konservimin e bazave 
ushtarake e të zonave të influencës në Evropë, kundër përpjek- 
jeve për ruajtjen e kësaj statukuoje dhe drejtimin e tehut të 
luftës në Azi. 

Republika Popullore e Shqipërisë, si vend mesdhetar, është 
e interesuar dhe lufton që pellgu i Mesdheut të jetë një zonë 
paqeje e bashkëpunimi të frytshëm. Ajo dënon me vendosmëri 
politikën agresive të fuqive imperialiste, e në radhë të parë të 
Shteteve të Bashkuara të Amerikës e të Bashkimit Sovjetik, të 
cilat me flotat e tyre të luftës kërcënojnë seriozisht lirinë e pa- 
varësinë e vendeve mesdhetare. Është detyrë e vendeve lirida- 
shëse dhe e gjithë forcave përparimtare të Mesdheut të kërkojnë 
largimin e këtyre flotave dhe të luftojnë për këtë, të kundër- 
shtojnë çdo politikë hegjemoniste në këtë pjesë të botës. Mes- 
dheu u përket vetëm popujve dhe vendeve mesdhetare. 

Një zhurmë e madhe po bëhet prej kohe në të gjithë botën 
rreth problemit të çarmatimit. Kjo është ngritur me qëllim nga 
imperialistët amerikanë dhe socialimperialistët sovjetikë për të 
vënë në gjumë popujt dhe për të intensifikuar planet e tyre ag- 
resive. Faktet tregojnë se ndërsa të dy superfuqitë flasin shumë 
për çarmatimin, ndërsa kanë bërë me qindra e mijëra mbledhje, 
kanë krijuar komitete e komisione që nuk numërohen, ato vazh- 
dojnë garën e shfrenuar të armatimeve. Si kurrë ndonjëherë 
Shtetet e Bashkuara të Amerikës dhe Bashkimi Sovjetik kanë 
rritur buxhetet ushtarake, kanë zgjeruar në të gjitha kontinen- 
tet e detet bazat ushtarake dhe dislokimin e trupave sulmues, 
kanë përqendruar forcat e tyre më të mëdha e më të mira tek- 
nike e shkencore për përsosjen e armëve të shfarosjes në 
masë etj. 

Armatimi i vazhdueshëm është kusht i ekzistencës së impe- 
rializmit, që buron nga vetë karakteri i rendit ekonomik dhe nga 
politika e tij agresive. Prandaj, përderisa ekzistojnë shtete im- 

perialiste, e socialimperialiste, nuk do të ketë kurrë çarmatim në 
botë. Imperialistët e revizionistët armatosen dhe rritin forcat sulr 
muese për të pushtuar dhe rindarë botën midis tyre, për t'i shty- 
pur revolucionet, për të shkatërruar shtetet socialiste dhe për të 
robëruar popujt. “Përpjekjet për çarmatim- të tyre synojnë të 
çarmatosin popujt dhe t'u imponojnë atyre më lehtë sundimin 
e vet. Nga ana tjetër, kjo propagandë është një ushqim për teo- 
ricienët pacifistë dhe gjithë naivët që rrojnë me shpresa dhe 
jashtë realitetit objektiv. 

Gara e armatimeve, të cilën të dy superfuqitë përpiqen ta 
zhvillojnë në mënyrë të ekuilibruar midis tyre, është e mbarsur 
me pasoja mjaft të rrezikshme. Ato përgatiten për luftëra agre- 
sive, të cilat mund t'i shpërthejnë veç e veç ose së bashku kundër 
vendeve të tjera, ose edhe kundër njëri-tjetrit. Në këto kushte 
nuk përjashtohen jo vetëm luftërat lokale, që imperialistët e 
revizionistët i shpërthejnë vazhdimisht, por as edhe luftërat në 
shkallë botërore. Bile, luftërat lokale i përgatitin terrenin cilitdo 
agresor për luftëra në një shkallë më të gjerë, janë avancime tak- 
tike të agresivitetit të imperialistëve në strategjinë e tyre të një 
lufte imperialiste globale. Këtij synimi i shërbejnë edhe komplo- 
tet e puçet e kurdisura nga agjenturat e fuqive imperialiste e 
revizioniste në shtetet e ndryshme pa ndërhyrje ushtarake të 
jashtme. 

Përderisa imperialistët dhe socialimperialistët armatosen e 
përgatiten për luftëra agresive, shtetet socialiste nuk mund të 
rrinë duarlidhur. Armatimi i tyre ka për qëllim mbrojtjen e at 
dheut socialist, kundërshtimin e politikës së ndërhyrjeve, presione- 
ve e shantazheve të imperializmit e socialimperializmit. Ai drej- 
tohet kundër orvatjeve të tyre për të cenuar të drejtat e lirinë e 
popujve dhe ndihmon popujt e tjerë që të ruajnë ose të fitojnë 
lirinë e pavarësinë e tyre kombëtare. 

Popujt nuk mund të mos shohin se grupimet ushtarake ag- 
resive të NATO-s, ku sundojnë imperialistët amerikanë dhe ato 
të Traktatit të Varshavës, ku sundojnë socialimperialistët sovje- 
tikë, përbëjnë sot kërcënimin kryesor për paqen dhe sigurimin 
ndërkombëtar. Nën pretekstin se mbrohen nga njëri-tjetri dy su- 
perfuqitë janë ato që bëjnë ligjin në këto pakte, që ndajnë zo- 
nat e influencës, që bëjnë agresione të veçuara ose ndihmojnë 
agresorë të tjerë në shërbim të tyre. Duke përfituar nga fuqia 
e grupimit, ato edhe më tepër rrezikojnë lirinë, jetën e njerëzve 
e të shteteve. Popujt në të katër anët e botës duhet ta shikojnë 
drejt në sy situatën, ta demaskojnë këtë gjendje alarmante dhe 
të vënë përpara përgjegjësisë të gjitha ato qeveri që bëjnë lodrën 
e dy superfuqive. 

Për veprimet agresive të dy superfuqive mbajnë përgjegjësi 
jo vetëm qeveritë, por edhe popujt e tyre, ashtu siç mbajnë për- 

gjegjësi edhe qeveritë e popujt e partnerëve në aleancat ushta- 
rake përkatëse. Lidhur me agresionin kundër Çekosllovakisë, për 
shembull, nuk mbajnë përgjegjësi vetëm socialimperialistët so- 
vjetikë që e organizuan, por edhe qeveritë e shteteve anëtare të 
Traktatit të Varshavës, pjesëmarrëse në këtë agresion, mbajnë 
edhe popujt e Bashkimit Sovjetik, Polonisë, Gjermanisë Demo- 
kratike, Bullgarisë e të Hungarisë, që qëndruan pasivë dhe e le- 
juan këtë akt barbar. E njëjta gjë mund të thuhet edhe për ndilt- 
mën e drejtpërdrejtë e të tërthortë që partnerët e Shteteve të 
Bashkuara u japin agresorëve amerikanë në Vietnam. Pjesëmarr- 
jen në NATO ose në Traktatin e Varshavës, aleancën e miqësinë 
me Shtetet e Bashkuara ose me Bashkimin Sovjetik partnerët e 
tyre e justifikojnë me nevojën e mbrojtjes. Por me ikëtë ata for- 
cojnë superfuqitë, i ndihmojnë këto të ruajnë dhe të ndajnë zo- 
nat e influencës, të zbatojnë politikën e hegjemonisë, të diktatit 
e të agresionit. 

Sa më e organizuar, e gjerë dhe e fuqishme të jetë rezistenca 
e lufta e popujve të vendeve të NATO-s dhe të Traktatit të Var- 
shavës ndaj veprimeve agresive të dy superfuqive dhe të qeveri- 
ve të tyre që i përkrahin ato, aq më vështirë do ta kenë agresorët 
për të kryer aventurat e tyre ushtarake kundër popujve. 

Manovra të panumërta ushtarake bëhen në kufijtë e Ju- 
gosllavisë e të Rumanisë nga Bashkimi Sovjetik, Hungaria, Bull- 
garia e Çekosllovakia. Është e qartë se këtu kemi të bëjmë me 
presione, shantazhe e kërcënime, që në mos sot nesër mund të 
shndërrohen në agresione të hapura. A nuk e shohin e nuk e 
ndiejnë popujt e vendeve pjesëmarrëse në këto manovra se ç'pla- 
ne e komplote të rrezikshme po kurdisen2 Historia do t'i dënojë 
rëndë, në qoftë se ata rrinë të qetë dhe ua lënë duart të lira ag- 
resorëve. 


Politika e jashtme e Republikës Popullore të Shqipërisë 
është një politikë konsekuente e parimore në të gjitha 
drejtimet e saj 


Shokë e shoqe, 


Republika Popullore e Shqipërisë zë sot një vend të nderuar 
në arenën ndërkombëtare, ajo gëzon respektin e admirimin e po- 
pujve liridashës dhe të të gjitha forcave përparimtare. Shqipë- 
ria socialiste nuk u izolua, siç predikonin e dëshironin armiqtë 
e saj, por i forcoi edhe më shumë lidhjet ndërkombëtare, autori- 
tetin dhe pozitën e saj në botë. 

Simpatia e respekti që gëzon te të gjitha vendet përparim- 
tare e popujt e botës, pesha dhe influenca e vendit tonë nuk janë 
pasojë as e madhësisë së popullsisë, as e fuqisë ekonomike ose ush- 

tarake të tij. Forca dhe influenca e Shqipërisë socialiste qëndroj- 
në në idetë marksiste-leniniste që e frymëzojnë, që i mbron të 
pastra dhe i përhap në të gjithë botën. Ato qëndrojnë në shoqëri- 
në e vërtetë socialiste që ndërtohet në Shqipëri, në luftën e gu- 
ximshme, parimore e konsekuente kundër imperializmit, revi- 
zionizmit dhe gjithë reaksionarëve. t- s KL vetë 

Vendi ynë ka me qindra e qindra milionë shokë e miq në gji- 
thë botën, pse ai është një shtet që respekton vetveten dhe gjithë 
popujt, pse ashtu si ruan me vendosmëri lirinë e pavarësinë e 
tij, u do të mirën e të ardhmen e lumtur dhe gjithë vendeve të 
SJE rkërisht sepse ndjekim këtë politikë dhe gëzojmë këtë res- 
pekt, armiqtë na urrejnë, na shajnë dhe na luftojnë. Por kjo nuk 
na bën të ndryshojmë rrugë, as t'i fshehim pikëpamjet e veprimet 
tona. Kurajua civile në arenën ndërkombëtare nuk i ka munguar 
kurrë Partisë sonë dhe nuk do t'i mungojë në asnjë kohë dhe në 
asnjë rrethanë. ER soes Dhi 

Partia e Punës dhe Republika Popullore e Shqipërisë janë dhe 
do të jenë armiq të betuar të imperializmit dhe të revizionizmit. 
Duke e quajtur luftën e tyre si pjesë të pandarë të luftës së për- 
gjithshme revolucionare të popujve, ato kanë zhvilluar një luftë 
aktive kundër imperializmit, me atë amerikan në krye dhe kun- 
dër revizionizmit, me udhëheqjen sovjetike në krye, kanë dënuar 
dhe demaskuar me vendosmëri politikën dhe veprimtarinë e ty- 
re agresive, qëllimet për të shtypur popujt, për të mbytur re- 
volucionin dhe për të sunduar botën. Eksperienca e gjertanishme 
e vendit tonë na ka bindur edhe më shumë se liria e pavarësia 
e fituar, si dje ashtu edhe sot, mbrohen e garantohen vetëm me 
një luftë të vazhdueshme ed pa e revizionizmit, pa 

romis, kudo dhe në të gji aspektet. E vë ' 

Kom rujtëzinë e vijës së Partisë sonë në luftën kundër imperia- 
lizmit e revizionizmit e vërtetoi plotësisht jeta, e vërtetojnë fi- 
toret e arritura. 


E ndërgjegjshme për përgjegjësinë e lartë përpara popullit 


të vet e socializmit, Partia jonë nuk do të ndalet kurrë më mes 
të rrugës, ajo do të luftojë me vendosmëri $€ me të gjitha for- 
cat kundër imperializmit dhe socialimperializmit, deri në shka- 
tërrimin e tyre të plotë dhe triumfin e revolucionit botëror. Këtë 
luftë populli dhe Partia jonë e shikojnë si një e të pandarë, sepse 
nuk mund të kundërshtohet me sukses imperializmi pa luftuar 
njëkohësisht edhe socialimperializmin sovjetik ose anasjelltas. 
Politika e jashtme e Partisë dhe e Qeverisë sonë ka qenë dhe 
është parimore e konsekuente në të gjitha drejtimet dhe kom- 
ponentet e saj. Bazë themelore dhe e patundur e politikës sonë 
të jashtme ka qenë dhe do të jetë forcimi i miqësisë, 1 ndihmës 
reciproke, bashkëpunimi vëllazëror dhe uniteti luftarak me ven- 

det socialiste, me të cilat na bashkojnë idealet e socializmit e të 
komunizmit, lufta e përbashkët kundër imperializmit, revizio- 
nizmit dhe reaksionit. 

Partia dhe populli ynë janë të lidhur me një miqësi dhe një 
solidaritet të fuqishëm socialist me popullin vietnamez, Republi- 
kën Demokratike të Vietnamit. Ashtu si përkrahim përpjekjet 
e saj për ndërtimin e socializmit, ne i japim të gjithë përkrahjen 
e mbështetjen tonë kundërshtimit të vendosur që ajo i bën agre- 
sionit imperialist. Ne përkrahim, gjithashtu, Republikën e Viet- 
mamit të Jugut dhe qeverinë e përkohshme revolucionare të 
Vietnamit të Jugut, të cilat janë përfaqësueset e vetme dhe të 
pakundërshtueshme të të gjithë vietnamezëve që banojnë në Jug 
të paralelit 17. 

Republika Popullore e Shqipërisë, ashtu si edhe në të ka- 
luarën, është për zhvillimin e forcimin e mëtejshëm të marrë- 
dhënive miqësore me Republikën Demokratike Popullore të Ko- 
resë në bazë të parimeve të marksizëm-leninizmit e të interna- 
cionalizmit proletar, në interes të ndërtimit të socializmit në dy 
vendet tona. Populli shqiptar përkrah me vendosmëri luftën e 
drejtë që zhvillon populli korean kundër imperializmit amerikan 
dhe shërbëtorëve të tij për mbrojtjen e Republikës Demokratike 
Popullore të Koresë dhe ribashkimin e atdheut. Ne dënojmë poli- 
tikën agresive të imperialistëve japonezë kundër Republikës De- 
mokratike Popullore të Koresë, si dhe manovrat e revizionistëve 
sovjetikë që inkurajojnë politikën e tyre ekspansioniste. 

Partia dhe Qeveria jonë kanë përkrahur dhe do të përkrahin 
kurdoherë pa rezerva luftën e popujve të Azisë, Afrikës dhe të 
Amerikës Latine për çlirimin kombëtar e shoqëror, kundër im- 
perializmit, dallimit racial, shtypjes e shfrytëzimit kolonial. 

Marrëdhënie miqësore ekzistojnë midis Shqipërisë dhe Re- 
publikës Arabe të Egjiptit, të Algjerisë, të Sirisë, të Libisë e ven- 
deve të tjera arabe. Edhe në të ardhmen ne do të përpiqemi që 
marrëdhëniet e mira dhe bashkëpunimi reciprok të zhvillohen e 
të forcohen më tej në të mirë të popujve tanë. 

. Vendi ynë ka treguar gjithnjë vullnet të mirë dhe ka ndër- 
marrë hapa konstruktivë për të mbajtur e zhvilluar marrëdhë- 
nie normale me të gjitha vendet me sisteme të ndryshme shoqë- 
rore në bazë të parimeve të bashkekzistencës paqësore, të bara- : 
zisë, të respektimit të sovranitetit shtetëror e të integritetit te- 
rritorial, të mosndërhyrjes në punët e brendshme të njëri-tjetrit 
e të leverdisë reciproke. 

Duke luftuar kundër imperializmit e revizionizmit, ne i përk 
mbahemi me rreptësi parimit se çështjet e brendshme të çdo ven- 
di janë çështje që duhet të zgjidhen nga ai vetë pa asnjë im- 
ponim ose ndërhyrje nga jashtë. Ne mbrojmë, gjithashtu, pikëpa- 
mjen se të gjitha marrëdhëniet midis vendeve, qofshin këto të 

mëdha, mund dhe duhet të ndërtohen vetëm mbi 
e ji de e të mosndërhyrjes në punët Pa brendshme. Mbi 
këto baza i kemi vendosur dhe i zhvillojmë ne marrëdhëniet me 
të gjitha shtetet. Lidhjet e marrëdhënieve diplomatike të Shqipë- 
risë me një numër vendesh, që u përfunduan gjatë këtij viti të 
fundit, janë një sukses i dukshëm i politikës sonë të jashtme dhe 
dëshmojnë për forcimin e pozitës ndërkombëtare të Republikës 
Popullore të Shqipërisë. Ato përputhen me interesat e përbash- 
këta dhe i shërbejnë forcimit të mirëkuptimit e të bashkëpunimit 
idi ujve. kë. p 
“E errëdhënjeve të vendit tonë me shtetet fqinj Partia dhe 
Qeveria u kanë kushtuar një kujdes të veçantë. Po zhvillohen 
normalisht marrëdhëniet miqësore midis Shqipërisë e Rumanisë, 
që janë në dobinë reciproke të të dy vendeve dhe u përgjigjen 
interesave të popujve tanë. Populli shqiptar do të përkrahë gjithnjë 
luftën e drejtë të popullit rumun për të mbrojtur pavarësinë e 
sovranitetin e atdheut të tij nga çdo kërcënim i jashtëm. Sh 
Në frymën e fqinjësisë së mirë po zhvillohen marrëdhëniet 
edhe me Jugosllavinë. Me gjithë divergjencat e njohura ideologji- 
ke, ne jemi për përmirësimin e vazhdueshëm të marrëdhënieve 
shtetërore në të gjitha ato fusha ku ekzistojnë interesa reciproke. 
Me popujt e Jugosllavisë jemi miq e vëllezër. Ne dëshirojmë që 
ndjenjat e miqësisë, të kalitura në luftën antifashiste, të zhvillo- 
hen në rrugë të drejtë në të mirën e përbashkët të popujve tanë. 
Në popullin shqiptar popujt e Jugosllavisë do të kenë kurdoherë 
një mik që dëshiron t'i shikojë të lirë, të pavarur e sovranë, që 
kundërshton me vendosmëri të gjitha manovrat, shantazhet e 
kërcënimet e fuqive imperialiste ndaj J ugosllavisë fqinje. 
Marrëdhënie të mira ekzistojnë midis vendit tonë dhe Ita- 
lisë e Turqisë. Ruajtja dhe zhvillimi i tyre u përgjigjet interesave 
të përbashkëta. Këtë vit u vendosën edhe marrëdhënie diploma- 
tike midis Shqipërisë e Greqisë. Kjo është një ngjarje e rëndë- 
sishme që i dha fund një gjendjeje anormale dhe që i shërben 
forcimit të paqes e sigurisë në Ballkan. NSh Me E A 
Republika Popullore e Shqipërisë është për atë që edhe në 
të ardhmen marrëdhëniet midis vendit tonë dhe atyre fqinj të 
zhvillohen në drejtim pozitiv dhe në ato fusha që paraqesin in- 
teres reciprok në luftën kundër ndërhyrjeve e intrigave të fuqi- 
5 mëdha imperialiste. 
ku “Miqësia dhe mirëkuptimi midis vendeve ballkanike duhet 
t'i ketë bazat në popull. Ne nuk kemi ndërmend as të parashtroj- 
më, as të pranojmë propozime për të formuar blloqe e aleanca 
ballkanike. Republika Popullore e Shqipërisë dëshiron e do të 
luftojë të kalitë miqësinë me popujt e Ballkanit në bazë të pari- 
meve të bashkekzistencës paqësore. Regjimi i çdo vendi është 
çështje e popullit të vet. Ne nuk përzihemi në punët e brend- 

shme të askujt, por as edhe të tjerët nuk duhet të përzihen në 
tonat. Kjo nuk përjashton kritikat e polemikat reciproke. Shqi- 
përia socialiste nuk do t'i lejojë kurrë vetes të cenojë lirinë, par 
varësinë dhe sovranitetin e vendeve të tjera. Këtë nuk e ka 
bërë asnjëherë populli shqiptar gjatë historisë së vet, por ai nuk 
do të lejojë as të tjerët t'i prekin lirinë, pavarësinë dhe sovrani- 
tetin e tij. 

Kohërat për ne shqiptarët kanë ndryshuar. Në rast se carët 
e rinj të Kremlinit, si carët e vjetër, imperialistët e ndryshëm 
ose klikat shoviniste të Ballkanit do të orvaten të prekin kufijtë 
e Republikës Popullore të Shqipërisë, shqiptarët si një bllok i tërë, 
nuk do t'i gjejnë më as si më 1878, as si më 1914 dhe as si në ko- 
hën e Musolinit e të Hitlerit. Llogaritë e qarta bëjnë miq të mirë. 

Populli shqiptar që ka vuajtur në shekuj nga pushtues bar- 
barë, që e fitoi lirinë duke derdhur shumë gjak, u thotë popujve 
vëllezër të Ballkanit të ruhen nga intrigat e imperialistëve të 
çdo ngjyre, së bashku t'u themi larg duart nga vendet tona, të 
mos lejojmë kërkënd të shpërdorojë miqësinë tonë. 

Popujt e Ballkanit janë plotësisht në gjendje të vendosin 
vetë e në mënyrë sovrane për marrëdhëniet midis tyre. -Fuçi 
barutir Ballkani nuk ka qenë nga vetja e tij. Të tillë në të kalua- 
rën atë e kanë bërë të huajt, imperialistët, që mbanin në duart 
e tyre të gjithë detonatorët. Kështu e duan ata të jetë edhe sot. 
Detyra e popujve të Ballkanit është t'ua presinme shpatë të gjitha 
fitilat, që paqja dhe siguria të vendosen me të vërtetë në Ballkan. 

Është e natyrshme se popujt tanë kanë nevojë për miq. Por 
asnjëherë ata nuk duhet të bëhen vegla të të huajve në dëm të 
interesave të çdo populli në veçanti dhe të gjithë popujve tanë 
së bashku. Kjo është aleanca më e sinqertë dhe më e çeliktë që 
mund t'u propozohet popujve të Ballkanit. 

Në rast se ndonjë shtet ballkanik, i shtyrë nga fuqitë impe- 
rialiste, ndërmerr një agresion kundër një shteti tjetër ballka- 
nik, duhet të jetë e qartë se nuk do të mund të evitohet ndër- 
hyrja e shteteve të tjera të Ballkanit. Kjo nuk do të mbetet një 
luftë lokale, por do të bëhet shkak për një konflikt botëror. 

Të gjitha shtetet që respektojnë të drejtat e larta të Shqi- 
përisë socialiste, që zbatojnë parimet e njohura, mbi të cilat 
mbështeten marrëdhëniet midis shteteve sovrane dhe që duan të 
mbajnë me ne marrëdhënie normale, do të gjejnë në Republikën 
Popullore të Shqipërisë mirëkuptim e reciprocitet. 

Marrëdhëniet e vendit tonë me vendet e Evropës Lindore, 
pjesëtare të Traktatit të Varshavës, janë të një niveli të ulët. Kjo 
nuk është për fajin tonë. Udhëheqjet e tyre, duke qenë të nën- 
shtruara plotësisht ndaj Moskës dhe duke iu bindur verbërisht 
politikës së saj të jashtme, kanë ndjekur ndaj vendit tonë një 
politikë armiqësore, e cila, siç dihet, i ka shkaktuar dëme të më- 


dha Shqipërisë. Edhe pse kanë dështuar në përpjekjet e tyre 
për të na frikësuar e përkulur, ata vazhdojnë të jenë kokëfortë 
në qëndrimin e tyre antishqiptar. Aq më keq për ta. 

Për sa u përket popujve të këtyre vendeve, të cilët nuk janë 
fajtorë për situatën e krijuar, ne kemi qenë, jemi dhe do të jemi 
miq me ta, u kemi dashur dhe do t'u duam të mirën kurdo- 
herë. Partia dhe populli shqiptar, ashtu siç dënuan agresionin 
e gushtit 1968, me të njëjtën vendosmëri përkrahin rezistencën 
e popullit çekosllovak kundër pushtuesve revizionistë sovjetikë 
e tradhtarëve vendës për liri e pavarësi kombëtare, luftën e po- 
pullit polak e të popujve të vendeve të tjera ku janë në fuqi 
klikat revizioniste kundër sundimit revizionist dhe politikës së 
diktatit e të shovinizmit të shtetit të madh të socialimperialis- 
tëve sovjetikë. 

Mjaft herë Partia jonë u është drejtuar popullit dhe komu- 
nistëve të Bashkimit Sovjetik, duke u shpjeguar hollësisht dhe në 
mënyrë të dokumentuar shkaqet e vërteta të prishjes së marrë- 
dhënieve sovjeto-shqiptare. Populli e Partia jonë janë në dijeni për 
gjithë zhvillimin e ngjarjeve dhe do të ishte e tepërt t'i përsëritnim. 

Kohët e fundit udhëheqësit sovjetikë hiqen sikur dëshirojnë 
-normalizimin- e marrëdhënieve me vendin tonë. Kjo është fund 
e krye demagogji dhe një përpjekje për ta pasur si një çertifika- 
të shfajësimi. Por me nuk biem në kurthet e tyre. Ashtu siç nuk 
u jemi trembur kërcënimeve me armë, nuk gënjehemi as nga 
tundja e degës së ullirit. Ata i kanë borxhe të mëdha politike, 
ideologjike dhe ekonomike Shqipërisë. Normalizim mund të ketë 
dhe do të ketë me siguri, kur popujt sovjetikë dhe bolshevikët 
e vërtetë do të ndërhyjnë për të vendosur drejtësinë revolucio- 
nare marksiste-leniniste për këto çështje. 

Populli ynë e kupton, e mbron dhe e zbaton me konsekuencë 
e deri në fund politikën e jashtme të Partisë e të Qeverisë sonë, 
sepse ajo është një politikë e qartë e drejtë dhe parimore. Shqi- 
përia e re socialiste ka mundur të përballojë furtunat e tërbuara 
imperialiste e revizioniste, të rritë autoritetin e prestigjin e saj 
ndërkombëtar, të sigurojë miq të fuqishëm dhe përkrahës në 
gjithë botën, sepse Partia, Qeveria dhe populli kanë vepruar 
në unitet të plotë, si në analizën e situatave, ashtu edhe në kon- 
kluzionet e nxjerra e në qëndrimet e mbajtura. 

Ky unitet i pathyeshëm, vigjilenca e pashuar revolucio- 
nare, qëndrimet e shëndosha marksiste-leniniste ndaj ngjarjeve 
ndërkombëtare dhe përgjithësisht ndaj zhvillimit të sotëm botë- 
ror janë një garanci e madhe se Republika Popullore e Shqipë- 
risë do të ecë në rrugë të sigurta dhe do të qëndrojë kurdoherë 
ballëlart në radhët e para të frontit antiimperialist e antirevizio- 
nist, luftëtare e paepur për çështjen e shenjtë të revolucionit dhe 
të clirimit të popujve. 

II 


ZHVILLIMI I EKONOMISË DHE DETYRAT 
E PARTISË 


Shokë dhe shoqe, 


Kongresi i 5-të shtroi detyra të rëndësishme për zhvillimin 
e ekonomisë e të kulturës dhe për rritjen e mirëqenies së popu- 
llit. Klasa punëtore, fshatarësia kooperativiste dhe inteligjencia 
popullore, nën udhëheqjen e Partisë e me një ndërgjegje të lartë 
revolucionare, i plotësuan me nder ato detyra kolosale. U krye 
kështu një hap tjetër i rëndësishëm drejt ndërtimit të plotë të 
socializmit në vendin tonë. 

Plani i katërt pesëvjeçar për prodhimin e përgjithshëm in- 
dustrial dhe për investimet u plotësua në 4 vjet e 7 muaj, ndërsa 
punonjësit e qytetit të Tiranës e realizuan atë në 4 vjet e 4 muaj. 
Niveli i prodhimit industrial, i parashikuar për vitin 1970, u arrit 
që në vitin 1968. Ekonomisë sonë iu shtuan vepra të tilla ma- 
dhështore si Hidrocentrali “Mao Ce Dun- mbi lumin Drin, vend- 
burimet e reja naftëmbajtëse, uzinat e plehrave kimike, hekuru- 
dha Rrogozhinë-Fier etj. Gjithsej u ndërtuan dhe u vunë në 
shfrytëzim mbi 200 vepra të mëdha për industrinë, bujqësinë, 
transportin dhe degët e tjera të ekonomisë. Të gjitha këto e rritën 
potencialin e ekonomisë sonë, forcuan edhe më tej bazën mate- 
rialo-teknike të socializmit. 

I Të rëndësishme janë edhe sukseset e arritura në zhvillimin 
socialist të fshatit dhe të bujqësisë. Duke ecur në rrugën e inten- 
sifikimit, bujqësia jonë shtoi nga njëri vit në tjetrin prodhimin 
dhe sidomos rendimentet e drithërave të bukës. Më 1970 ren- 
dimenti mesatar i drithërave ishte 17.3 kv për hektar. Një rendi- 
ment i tillë nuk ishte arritur kurrë ndonjëherë më parë edhe në 
vitet me kushte më të mira atmosferike. Një hop i madh për- 
para u bë për zgjerimin e sipërfaqes së ujitshme, për rritjen 
e shkallës së mekanizimit, si edhe të përdorimit të plehrave ki- 
mike e të farërave të zgjedhura. 

, Kongresi i 5-të bëri thirrjen “T'u qepemi kodrave e maleve, 
t'i zbukurojmë e t'i bëjmë ato pjellore si edhe fushat-. Kjo di- 
rektivë çeli horizonte të reja për zhvillimin e bujqësisë dhe lu- 
lëzimin e jetës edhe në zonat e thella malore. Brenda një kohe 
të shkurtër përfundoi me sukses edhe këtu kolektivizimi. Plani 
i hapjes së tokave të reja nga fshatarësia kooperativiste në pesë- 

vjeçarin që kaloi u plotësua para afatit dhe u tejkalua. Vënia në 
shfrytëzim e këtyre tokave u lejoi shumë fshatrave malore që të 
shtojnë prodhimin e drithërave, të sigurojnë bukën me forcate 
tyre dhe t'i shesin teprica shtetit. Kjo ishte fitorja e parë në rru- 
gën për ta kthyer në realitet perspektivën e re që hapi Partia 
për këto zona. 

Gjatë pesëvjeçarit të katërt u morën shumë masa për të 
forcuar natyrën socialiste të marrëdhënieve ekonomiko-shoqë- 
rore. U përmirësua i gjithë sistemi i drejtimit dhe i planifikimit 
të ekonomisë. Në fshat, me anën e bashkimit vullnetar të koopera- 
tivave të vogla në kooperativa të zmadhuara, u ngrit në një nivel 
më të lartë shoqërizimi i pronës dhe i punës. Oborri kooperati- 
vist u zvogëlua, duke harmonizuar më drejt interesin e për- 
gjithshëm me interesin personal të kooperativistëve. Pagat e lar- 
ta të kuadrove të Partisë e të shtetit u ulën dhe diferencat e 
tyre me pagat e punonjësve të tjerë dhe të punëtorëve u ngush- 
tuan në përputhje me parimet e socializmit. Interesi material u 
vu në raport më të drejtë me stimujt moralë, ndërsa shumë sti- 
muj materialë, që u kishte kaluar koha ose ishin të tepëruar, 
u hoqën fare. 

Lufta dhe puna vetmohuese e masave punonjëse për zhvilli- 
min e ekonomisë siguruan atë bazë të domosdoshme, që lejoi të 
plotësohen me sukses edhe detyrat e caktuara në pesëvjeçarin e 
katërt për ngritjen e mirëqenies dhe të nivelit kulturor të popu- 
llit. Në vitin 1970 të ardhurat kombëtare ishin 55 për qind më të 
mëdha se më vitin 1965, ndërsa të ardhurat reale për frymë të 
popullsisë u shtuan 17 për qind. Popullsia u furnizua më mirë 
dhe pa ndërprerje me mallrat e nevojshme. Pothuajse në çdo koo- 
perativë u ngrit një rrjet i gjerë i shërbimeve socialkulturore. 
U përmirësua jetesa e përditshme e çdo familjeje qytetare e 
fshatare. 

Në të gjithë vendin përfundoi shtrirja e arsimit të detyrue- 
shëm tetëvjeçar, duke krijuar kështu mundësinë për të ngritur 
në një shkallë më të lartë përgatitjen e përgjithshme arsimore e 
kulturore të rinisë. Por fitorja më e shquar që u shënua në lëmin 
e arsimit ishte programi që shtroi Partia për revolucionarizimin 
e mëtejshëm të shkollës. Zbatimi i këtij programi ka një rëndë- 
si të jashtëzakonshme për edukimin e shëndoshë revolucionar të 
brezit të ri dhe për fatet e socializmit në Shqipëri. 

Realizimi një vit para afatit i aksionit të madh, elektrifikir 
mit të të gjitha fshatrave, është një fitore e shkëlqyer e me të 
vërtetë historike e rendit tonë socialist, një dëshmi tjetër e kuj- 
desit të vazhdueshëm të Partisë e të pushtetit popullor për ngri- 

tjen dhe emancipimin e gjithanshëm të fshatit tonë kooperativist. 

Mjete të shumta u investuan nga shteti gjatë pesëvjeçarit 
të katërt për ndërtimin e shtëpive të banimit. Por një faktor shu- 
më i rëndësishëm që çeli perspektiva të reja për të bërë një 
kthesë në plotësimin e nevojave për strehim të punonjësve të 
qytetit dhe të qendrave punëtore ishte shpërthimi i iniciativës 
revolucionare të masave për ndërtim banesash me kontribut 
vullnetar të vetë punonjësve. Gjatë pesë vjetëve u ndërtuan, në 

qytet dhe në fshat, rreth 73 mijë apartamente. Një punë e ma- 
dhe ndërtuese, ku u shpreh uniteti i shkëlqyer dhe solidariteti 
socialist i popullit tonë, u krye për përballimin e pasojave të 
rënda, të shkaktuara nga tërmeti në rrethet e Dibrës dhe të Te- 
pelenës. Me ndihmën e pushtetit dhe kontributin e gjithë popu- 
llit u ndërtuan brenda një afati rekord 1 600 shtëpi të reja dhe 
u meremetuan rreth 11 000 të tjera. 

Vendi ynë është vendi i vetëm në botë ku popullsia nuk 
paguan asnjë lloj tatimi e takse të drejtpërdrejtë. Heqja e plotë 
e taksave nga popullsia është një epërsi që duket sheshit e ren- 
dit tonë socialist mbi atë kapitalist. 

Rezultatet e arritura në zhvillimin e ekonomisë e të kultur 
rës, në ngritjen e mirëqenies së popullit dhe forcimin e rendit 
tonë shoqëror janë fitore të shquara të ndërtimit tonë socialist, 
që gëzojnë me të drejtë Partinë e popullin, që u japin atyre 
energji e guxim të ri revolucionar për të ecur kurdoherë përpa- 
ra. Ato flasin qartë për drejtësinë e vijës dhe të politikës konse- 
kuente marksiste-leniniste që ka zbatuar Partia, për atë entuzia- 
zëm, mobilizim në punë dhe frymë të lartë revolucionare, që ka- 
rakterizojnë masat tona punonjëse. 

Pesëvjeçari që u mbyll do të hyjë në histori si periudha e 
iniciativave të mëdha popullore dhe e heroizmit masiv, kur for- 
ca e bashkuar e popullit, nën udhëheqjen e Partisë, bëri të tun- 
den malet e fushat. Kjo është koha kur i madh e i vogël u ngrit 
tën në këmbë, kur entuziazmi dhe hovi revolucionar pushtoi fa- 
brikat e fshatrat, shkollat e minierat. Është koha e heronjve të 
vetëdijshëm që asnjë pengesë, asnjë vështirësi, asnjë furtunë nuk 
i kthen prapa, për të cilët zbatimi i detyrës, përmbushja e poro- 
sisë së popullit është ligj suprem e i shenjtë. Kjo periudhë e lav- 
dishme lindi heronj të tillë si cucën malësore Shkurte Pal Vata, 
punëtorin Adem Reka, inxhinierin Muhamet Shehu, mësuesin 
Ismet Sali Bruçaj, ushtarin Agron Elezi e shumë të tjerë, që 
dhanë jetën në krye të detyrës për idealet e Partisë dhe intere- 
sat e popullit. Shembulli e figura e tyre u bënë pishtarë të qën- 
drimit burrëror dhe të devocionit të pakufishëm, që ngritën pe- 
shë mbarë popullin. 

Në këto valë të papërmbajtura revolucionare shpërthyen 

iniciativat e mrekullueshme të masave dhe fryma e aksionit, që 
i dhanë një përmbajtje e shtytje të re punës në të tërë sektorët, 
që treguan se ç'forca kolosale akoma të panjohura e të pashfry- 
tëzuara ruajnë në gjirin e tyre Partia, klasa punëtore e fshatarë- 
sia, rinia e gruaja, ç'forca të pashtershme ka rendi socialist. 

Populli ynë është modest, por ai ka të drejtë të krenohet për 
bijtë e bijat e tij që ngrenë e montojnë vetë fabrikat e fjalës së 
fundit të teknikës botërore, që drejtojnë anijet moderne nëpër 
oqeane, që aq shpejt e aq mirë ndërtojnë vepra të tilla të kompli- 
kuara teknike si hidrocentralin e Vaut të Dejës. Ai ka të drejtë 
të krenohet për njerëzit e tij të rinj, që me guxim të pashem- 
bullt sulmojnë shkencën e teknikën, përmbysin normat akademi- 
ke e lënë prapa edhe parashikimet më optimiste. 

Ky entuziazëm i paparë revolucionar, ky heroizëm masiv dhe 
kjo frymë e lartë iniciative nuk ranë nga qielli. Ato e kanë bu- 
rimin në atë luftë heroike e të pashembullt që Partia e populli 
kanë bërë për shpartallimin e bllokadave imperialiste e vevizio- 
niste, në patriotizmin e pashuar dhe besimin e patundur që por 
pulli ynë ka në forcat e veta, në sigurinë e së ardhmes që far- 
këton socializmi, në nxitjen jetëdhënëse që frymëzojnë mësimet 
e Partisë. Vetëm një perspektivë e madhe lind guximin e madh, 
vetëm bindjet e rrënjosura ideologjike mund të bëjnë çudira. 
T'i ruajmë e t'i zhvillojmë më tej këto cilësi të mëdha morale 
të fituara, të vëmë të gjitha forcat për t'i mbajtur kurdoherë të 
gjalla e të pastra, t'i bëjmë ato një forcë lëvizëse për të zgjidhur 
me sukses detyrat madhështore që kemi përpara. 

Fitoret e mëdha të arritura në të gjitha fushat e ndërtimit 
socialist, përvoja e grumbulluar dhe entuziazmi e fryma e lartë 
revolucionare e masave punonjëse përbëjnë atë bazë të fuqish- 
me, mbi të cilën do të mbështetet i gjithë zhvillimi ekonomik 
e shoqëror i vendit në pesëvjeçarin e pestë. Detyrat kryesore të 
planit që do të aprovojë ky Kongres rrjedhin nga vazhdimi i 
ndërtimit të plotë të shoqërisë socialiste, nga stadi i arritur dhe 
perspektivat e zhvillimit të ekonomisë. 

Ekonomia jonë ka arritur një nivel të ri më të lartë sasior 
e cilësor. Zhvillimi i mëtejshëm i industrisë karakterizohet nga 
një vëllim i madh prodhimi dhe sidomos nga krijimi i degëve 
të reja të industrisë së rëndë përpunuese. Janë ngritur ndërmarrje 
të mëdha e komplekse, me teknikë e teknologji të përparuar. Ku- 
do ku akoma prodhohet me metoda artizanale është shtruar de- 
tyra që të kalohet në metodat industriale të prodhimit. Shkenca 
dhe teknika e re po futen gradualisht në të gjitha degët e ekor 
nomisë. Bujqësia po ecën gjithnjë e më shumë në rrugën e inten- 
sifikimit. 

Të gjitha këto tregojnë se ekonomia jonë po hyn në një 

etapë të re, se zhvillimi i saj i mëtejshëm kërkon një harmoni- 
zim më të mirë të rrugës ekstensive me atë intensive, si dhe 
zgjidhjen e problemeve që lindin nga ky harmonizim. Në këto 
kushte del e domosdoshme që i gjithë zhvillimi i ekonomisë, 
drejtimi dhe organizimi i saj të vihen mbi baza më të shën- 
dosha shkencore. 

Në përputhje me orientimet themelore të politikës së Par- 
tisë për ndërtimin e plotë të shoqërisë socialiste, si detyrë kryer 
sore e zhvillimit të ekonomisë në pesëvjeçarin e pestë do të jetë: 

Të sigurohet fuqizimi i përgjithshëm i ekonomisë popullore 
në rrugën e kthimit të Shqipërisë nga një vend bujqësor-indu- 
strial në një vend industrial-bujqësor, me qëllim që të rritet shka- 
lla e vetëveprimit të ekonomisë, të forcohet më tej rendi socia- 
list, të ngrihet mirëqenia materiale e kulturore e popullit, duke 
ngushtuar sidomos dallimet esenciale midis fshatit e qytetit dhe 
të rritet aftësia mbrojtëse e vendit. 

Për këtë: 

Të luftohet për një zhvillim të mëtejshëm të industrisë, du- 
ke përmirësuar strukturën e saj me degë e prodhime të reja, si- 
domos të industrisë së rëndë përpunuese, për të zgjeruar bazën 
energjetike dhe të lëndëve të para dhe për të shfrytëzuar më ra- 
cionalisht burimet dhe pasuritë e vendit: 

Të arrihet një rritje më e madhe e prodhimit bujqësor në- 
përmjet intensifikimit të mëtejshëm të tij, duke u mbështetur në 
forcimin e organizimit e të drejtimit shkencor të prodhimit dhe 
në fuqizimin e bazës materiale-teknike të bujqësisë: 

Të zhvillohet me vrull përparimi tekniko-shkencor në të gji- 
tha degët e ekonomisë popullore, të përsosen pa ndërprerje ma- 
rrëdhëniet socialiste në prodhim, të thellohet revolucioni socia- 
list në fushën e ideologjisë e të kulturës, të zbatohet me ven- 
dosmëri parimi i mbështetjes në forcat e veta. 

Planin e ri pesëvjeçar e hartuan vetë masat punonjëse, duke 
u mbështetur në direktivat e orientimet e Partisë e të Qeverisë. 
Klasa punëtore, fshatarësia kooperativiste, specialistët e teknikët, 
kuadrot e bazës e të qendrës, të gjithë së bashku diskutuan gja- 
llërisht si asnjëherë tjetër dhe caktuan detyrat e pesëvjeçarit të 
pestë. Fryma e lartë revolucionare, mendimi krijues, përvoja e 
tyre e pasur, mbështetja në forcat e veta, ndjenja e thellë e për- 
gjegjësisë për fatet e atdheut e të socializmit qëndrojnë në themel 
të projektdirektivave që i paraqiten këtij Kongresi mbi zhvilli- 
min e ekonomisë dhe të kulturës për vitet 1971-1975. 

Edhe në pesëvjeçarin e pestë industria do të luajë si gjithnjë 
rolin pararojë për zhvillimin e forcave prodhuese. Prodhimi i 
përgjithshëm industrial parashikohet që më 1975 të rritet 61-66 
për qind në krahasim me vitin 1970. Kjo do të thotë se vetëm 

në vitin 1975 prodhimi industrial do të jetë 12 për qind më i 
madh sesa ai i realizuar gjatë gjithë pesëvjeçarit të dytë, 1956- 
-1960. Vetëm ky fakt mjafton për të hedhur poshtë shpifjet ba- 
nale të revizionistëve sovjetikë, se ekonomia jonë ka ngecur 
gjoja në vend që kur u prenë ndihmat e tyre. 

Gjatë këtij pesëvjeçari do të synohet që industria, sidomos ajo 
nxjerrëse dhe e rëndë përpunuese, të forcohet, të modernizohet më 
tej dhe të ngrihet në një shkallë më të lartë. Për këtë arsye do të 
ndërtohen një varg veprash të reja me procese teknologjike e për- 
pjesëtime prodhimi të papara për ekonominë tonë. Të tilla do të 
jenë: kombinati i metalurgjisë së zezë me cikël të mbyllur, uzina 
për përpunimin e thellë të naftës, minierat e mëdha për nxjerrjen 
e hekurnikelit, kromit, qymyrgurit, hidrocentrali i Fierzës, fabri- 
kat për pasurimin e mineraleve etj. Do të prodhohen për herë të 
parë çeliqe dhe gizë, nikel, kobalt, llamarinë, tubo, karburante 
të cilësive të larta, gaz i lëngët, urë, acid klorhidrik etj. Si rrje- 
dhim i këtij zhvillimi do të shtohet klasa punëtore, do të rritet 
niveli tekniko-profesional dhe roli i saj udhëheqës në të gjithë 
jetën e vendit. 

Perspektiva të mëdha hapen në planin e ri pesëvjeçar edhe 
për zhvillimin e bujqësisë sonë socialiste. Në vitin 1975 prodhimi 
i përgjithshëm bujqësor do të jetë 65-69 për qind më i madh se 
ai i vitit 1970 ose rreth 3 herë më i lartë se ai i vitit 1960. Do të 
shtohet shumë prodhimi i drithërave, i qumshtit, i mishit, i ve- 
zëve, i perimeve dhe i bimëve industriale. Numri i pemëve fru- 
tore do të rritet rreth 28 për qind. Duke ndërtuar vepra të 
rëndësishme bonifikimi e ujitjeje, sidomos në zonat malore, aftë- 
sia ujitëse do të përfshijë rreth 58 për qind të sipërfaqes së tokës 
arë të vendit. Numri i traktorëve në shfrytëzim, të kthyer në 
15 kuaj fuqi më 1975, në krahasim me vitin 1970, do të rritet 
rreth 40 për qind, ose 3,5 herë më shumë nga sa kishte në vitin 
1960. Është parashikuar që nevojat e bujqësisë për plehra kimike 
e mekanizma, për farëra e kafshë race të llojeve me prodhimtari 
të lartë të plotësohen si asnjëherë më parë. Gjatë këtij pesëvjeçari 
do të përgatiten me mijëra specialistë të mesëm e të lartë për 
këtë sektor kaq të rëndësishëm të ekonomisë sonë. 

. Një program madhështor ndërtimesh kapitale do të përfshijë 
të gjitha fushat e veprimtarisë shoqërore. Investimet e caktuara 
për pesëvjeçarin e pestë janë të barabarta me të gjitha investi- 
met që janë bërë gjatë 11 vjetëve të fundit të marrë së bashku 
(1960-1970). Vetëm vlefta e ndërtim-montimit për dy objektet e 
mëdha, për kombinatin metalurgjik e hidrocentralin e Fierzës, 
janë gati të barabarta me investimet e kryera në gjithë pesëvje- 
çarin e parë ose rreth 50 për qind të gjithë investimeve të pesë- 
vjeçarit të dytë. Gjithsej do të ndërtohen rreth 270 vepra ekono- 
mike e socialkulturore. 

Revolucionarizimi i shkollës do të shoqërohet me zgjerimin 
e mëtejshëm të arsimit të mesëm e të lartë. Në çdo tre veta të 
popullsisë në të gjitha kategoritë e arsimit një do të mësojë në 
bankat e shkollës. Në pesë vjetët e ardhshëm do të përgatiten 
rreth 20 000 specialistë me arsim të lartë, ose 33 për qind më shu- 
më sesa u përgatitën gjatë 26 vjetëve të fundit, që nga vendosja 
e pushtetit popullor e gjer në vitin 1970. Gjithë ndërtimi ynë 
socialist në çdo fushë të jetës do të intensifikohet nën shenjën 
e një përdorimi më të gjerë të dijeve dhe të kërkimeve shkencore. 

Zhvillimi kompleks e dinamik që do të kryhet në ekonominë 
tonë, do të sjellë si gjithnjë ngritjen e mirëqenies materiale e 
kulturore të punonjësve të qytetit dhe të fshatit. Jeta e popullit 
tonë trim e punëtor do të zbukurohet edhe më shumë, do të bëhet 
më e lumtur dhe më e gëzuar. Mjafton të përmendim se në apar- 
tamentet e shtëpitë që do të ndërtohen gjatë pesëvjeçarit të 
pestë do të strehohet një popullsi e barabartë me atë që kanë sot 
qytetet Korçë, Elbasan, Shkodër, Durrës, Vlorë, Berat, Fier e 
Lushnjë të marra së bashku. 

I tillë është në vija të përgjithshme programi i zhvillimit 
ekonomiko-shoqëror të vendit gjatë pesëvjeçarit të pestë dhe që 
shtrohet për aprovim para Kongresit. Me qenë se shoku 
Mehmet Shehu do t'i paraqesë Kongresit një raport të veçantë e 
më të hollësishëm mbi projektdirektivat e këtij plani, këtu do të 
ndalemi në disa nga çështjet më kryesore të politikës ekonomike 
të Partisë për pesë vjetët e ardhshëm. 


Të përmirësohet struktura e prodhimit industrial dhe 
të fuqizohet baza materialo-teknike e tij 


Gjatë periudhës së ndërtimit socialist vendi ynë ka për- 
shkuar një rrugë industrializimi më shumë se 20-vjeçare. Sukse- 
set e arritura i kanë dhënë fund prapambetjes ekonomike sheku- 
llore të trashëguar nga e kaluara. Perspektiva të reja të ndritura 
janë çelur për zhvillimin e kësaj dege jetike për ekonominë tonë. 
Shqipëria e dikurshme thellësisht agrare sot ecën e sigurt për- 
para në rrugën e kthimit në një vend industrialo-bujqësor. Po- 
tenciali prodhues ekzistues i industrisë dhe bashkë me të klasa 
punëtore e kuadrot teknikë përbëjnë atë bazë, e cila lejon tani 
që industrializimi i vendit të ngrihet në një stad të ri. 

Duke ndjekur me vazhdimësi politikën e drejtë të krijimit 
të një industrie të fuqishme kombëtare, pikësynimi kryesor i 
industrializimit në këtë periudhë do të jetë shfrytëzimi më i gjerë 
dhe me efekt ekonomik më të madh i pasurive natyrore të ven- 
dit, me qëllim që të arrihet plotësimi i nevojave më të mëdha e 
më të ngutshme të riprodhimit të zgjeruar. Në përputhje me këtë 

orientim, do të vazhdojnë të zhvillohen njëkohësisht, në përpjesë- 
timet e duhura sipas nevojave e mundësive, industria e rëndë 
dhe e lehtë, nxjerrëse e përpunuese, të harmonizuara kurdoherë 
me zhvillimin sidomos të bujqësisë dhe të degëve të tjera të 
ekonomisë. 

Për zbatimin në jetë me etapa të këtij orientimi të përgjith- 
shëm si detyrë kryesore e industrializimit tonë mbetet ya 
dhe përmirësimi i strukturës së prodhimit industrial. Është pikë- 
risht për këtë arsye që gjatë pesëvjeçarit të pestë industrializimi 
do të vazhdojë në rrugën e zhvillimit të degëve ekzistuese dhe 
të krijimit të degëve të reja të industrisë së rëndë përpunuese. 
, , Me rëndësi të jashtëzakonshme për tërë ekonominë tonë 
është ndërtimi për të parën herë i metalurgjisë së zezë. Kombinati 
metalurgjik që do të ngrihet në Elbasan është një vepër gjigande, 
e cila do të fuqizojë pavarësinë e vetëveprimin e ekonomisë sonë, 
do të sigurojë në vend lëndën e parë të domosdoshme për zhvi- 
llimin e industrisë mekanike dhe për kalimin në të ardhmen 
në atë të prodhimit të makinave, do të forcojë shumë bazën mate- 
riale ke io e je 

, Në zhvillimin kompleks të industrisë edhe në këtë ëvjeçar 
prioriteti do t'u jepet degëve të industrisë nxjerrëse të Evi 
dhe të lëndëve djegëse. Kjo bëhet me qëllim që të zgjerohet baza 
e lëndës së parë për metalurgjinë dhe për industrinë kimike, që 
të shtohet eksportimi i mineraleve dhe të forcohet baza energje- 
tike aq shumë e nevojshme për vetë industrinë dhe gjithë eko- 
nominë popullore. Prandaj është e nevojshme që organet e Partisë, 
të shtetit dhe të Ekonomisë, punëtorët, teknikët dhe specialistët 
e këtij fronti jetik për çështjen e industrializimit të vënë tërë 
forcat e aftësitë për realizimin dhe tejkalimin e tyre. 

i Për të realizuar me sukses planin në degët e industrisë nxje- 
rrëse, duhet që mjetet dhe forcat kryesore të përqendrohen në 
radhë të parë në minierat ekzistuese, duke siguruar prej tyre 
shumicën dërrmuese të shtesës së prodhimit. Arritja e këtij objek- 
tivi kërkon që në këto miniera të rriten rezervat e njohura dhe 
të intensifikohet shfrytëzimi i tyre racional. 

Garantimi i realizimit të detyrave për nxjerrjen e mineraleve 
dhe të lëndëve djegëse varet shumë edhe nga roli i posaçëm që 
ka luajtur dhe luan gjeologjia për zhvillimin e industrisë nxje- 
rrëse. Ajo duhet të sigurojë nevojat gjithnjë më të mëdha për 
lëndë të parë të industrisë përpunuese për sot dhe për një per- 
spektivë të gjatë e të qëndrueshme. Për këtë arsye zgjerimi i 
njohjes së pasurive të nëntokës që sot shfrytëzohen, zbulimi e 
përvetësimi i pasurive të reja të çmueshme, ngritja e rezervave 
të zbuluara në kategori industriale, si edhe shfrytëzimi racional 
i teknikës ekzistuese të konsiderohen ndër detyrat më të rëndë- 
sishme të punonjësve të gjeologjisë. Realizimi i planit të shpim- 

-kërkimeve të mos shihet kurrë si një qëllim në vetvete, por të 
vlerësohet kurdoherë me sasinë e rezervave të gjendura për mi- 
neralet që nxirren ose që zbulohen për herë të parë. 

Si edhe në të kaluarën, një kujdes i madh do t'i kushtohet 
shtimit të prodhimit të energjisë elektrike. Industria elektrike 
duhet t'i paraprijë industrisë dhe gjithë degëve të tjera të eko- 
nomisë. Prandaj ritmet e zhvillimit të saj duhet të jenë më të 
larta se ritmet e shtimit të prodhimit të përgjithshëm industrial. 
Ecja në këtë rrugë diktohet nga nevoja për të ngritur shkallën e 
pajimit energjetik të punës, si kusht i domosdoshëm për të zba- 
tuar teknikën e re, për të lehtësuar punën dhe për të rritur rendi- 
mentin e saj në të gjitha degët e ekonomisë. Për këtë qëllim 
është parashikuar që në vitin 1975 prodhimi i energjisë elektrike 
të arrijë në mbi 2 miliard kilovatorë, domethënë të jetë mbi 2 herë 
më i madh se në vitin 1970. Me këtë sasi përballohen nevojat ko- 
rente të ekonomisë dhe të popullsisë. 

Për fuqizimin e bazës teknike të vetë industrisë dhe të de- 
gëve të tjera të ekonomisë një rol të posaçëm duhet të luajë indus- 
tria mekanike. Detyra e saj e parë ka qenë dhe mbetet sigurimi 
i gatishmërisë teknike, i shfrytëzimit pa ndërprerje dhe me ren- 
diment të lartë të makinave dhe pajisjeve që ka ekonomia. Si 
anë tjetër, po aq e rëndësishme dhe shumë e ngutshme e detyrës 
kryesore të industrisë mekanike, mbetet që ajo të përmirësojë 
shumë dhe pa pushim cilësinë e prodhimit të pjesëve të ndërri- 
mit. Pa e ngritur në një shkallë më të lartë cilësinë, sado që të 
shtohet prodhimi i kësaj dege, ekonomia jonë nuk do të lehtëso- 
het nga importimi i pjesëve të ndërrimit. 

Në kushtet kur do të prodhohen në vend çeliqe, prokate dhe 
gizë, kur shtrohet çështja që përparimit tekniko-shkencor t'i jepet 
një hov i mëtejshëm, për këtë degë të industrisë çelet një per- 
spektivë e re e madhe. Ajo nuk mund të kufizohet më vetëm 
me prodhimin e pjesëve të ndërrimit, por ka ardhur koha që t'i 
futet më me guxim edhe prodhimit të makinave. Kjo është bërë 
një nevojë e ngutshme për ekonominë tonë, që duhet zgjidhur 
hap pas hapi, por me vendosmëri, sipas mundësive të reja që do 
të krijohen. Në këtë çështje kaq të rëndësishme, por edhe të 
ndërlikuar të fillohet në radhë të parë nga ato makina, mekaniz- 
ma e pajisje, që i nevojiten më shumë ekonomisë sonë, që mund 
të prodhohen në seri dhe që. lehtësojnë barrën e importit. 

Që industria mekanike t'u përgjigjet më mirë detyrave të 
sotme e në perspektivë është e nevojshme të thellohet më tej 
specializimi dhe kooperimi i prodhimit. Për këtë problem është 
hartuar në Plenumin e 3-të të KQ një program i hollësishëm dhe 
me afat të gjatë veprimi. Mirëpo gjer më sot vihet re se në zba- 
timin e këtij programi ka javashllëk, se shumë detyra që rrjedhin 
prej tij kanë mbetur ende të pazgjidhura. Në të ardhmen është e 

nevojshme që për t'i dhënë rrugë këtij problemi kaq të rëndësi- 
shëm të bëhet një punë e bashkërenduar më mirë në shkallë rre- 
thi e kombëtare, duke kapërcyer çdo interes të ngushtë lokal ose 
dikasterial, çdo pengesë burokratike. 

Zhvillimi dhe struktura e industrisë janë lidhur kurdoherë 
ngushtë me nevojat e degëve të tjera të ekonomisë. Kjo ka bërë 
të mundur që të ruhet ekuilibri midis zhvillimit të industrisë dhe 
të bujqësisë, që industria t'i shërbejë drejtpërdrejt edhe zhvilli- 
mit të bujqësisë. Duke ecur në këtë rrugë të drejtë e të sprovuar, 
në pesëvjeçarin e pestë zhvillimi i industrisë do të lidhet më 
shumë me nevojat që ka bujqësia për intensifikimin dhe moder- 
nizimin e mëtejshëm të saj. Për këtë qëllim është parashikuar që 
prodhimi i plehrave kimike të rritet, gjithashtu të zgjerohet shu- 
më prodhimi i lëndëve kimike për të luftuar dëmtuesit dhe së- 
mundjet e bimëve. Krahas me këtë do të dyfishohet prodhimi i 
pjesëve të ndërrimit për traktorë, do të përvetësohet prodhimi i 
makinerive e i pajisjeve të reja bujqësore, do të merren masa për 
të përgatitur më shumë ushqime të përpunuara për blegtorinë, 
për të shtuar mjetet e transportit dhe materiale të tjera të ripro- 
dhimit që i duhen bujqësisë. Të tëra këto do të jenë një kontribut 
i madh që do të japë industria jonë socialiste për zhvillimin e 
bujqësisë. 

Megjithëse forcat njerëzore, burimet financiare dhe mjetet 
materiale kryesore do të përdoren edhe gjatë këtij pesëvjeçari 
për zhvillimin e industrisë së rëndë, nuk do të lejohet asnjë 
teprim që të rëndojë ose të ngadalësojë zhvillimin e industrisë së 
lehtë. Në vendosjen e përpjesëtimeve midis industrisë së rëndë e 
të lehtë prioriteti do t'i jepet industrisë së rëndë. Ky ka qenë dhe 
mbetet një parim i drejtë e i patundur për zhvillimin e indus- 
trisë sonë. 

Sot te ne nuk përputhet kurdoherë dhe sa duhet prodhimi i 
mallrave të përdorimit të gjerë me fuqinë blerëse të popullsisë. 
Për zgjidhjen e kësaj kontradikte në pesëvjeçarin e pestë pro- 
dhimi i mallrave të përdorimit të gjerë do të shtohet me ritme 
më të shpejta sesa do të shtohen të ardhurat në para të popull- 
sisë. Rritja e parashikuar për mallrat e përdorimit të gjerë lipset 
të konsiderohet si një cak i domosdoshëm për t'u realizuar, por 
io si një detyrë maksimale. Prandaj organet e Partisë, të pushtetit 
dhe të ekonomisë të nxitin e të përkrahin me të gjitha mënyrat 
çdo iniciativë të punonjësve për të shtuar prodhimin e mallrave 
të përdorimit të gjerë, sidomos duke krijuar reparte e linja të 
reja për ato mallra, për të cilat ka kërkesa më shumë. Në këtë 
drejtim duhet të japin një ndihmë më të madhe se gjer më sot 
edhe kolektivat e ndërmarrjeve të industrisë së rëndë. 

Prodhuesit e mallrave të përdorimit të gjerë të marrin të 
gjitha masat e nevojshme që plani të realizohet medoemos sipas 

asortimenteve dhe cilësisë dhe t'u afrohen sa më shumë kërke- 
save reale të tregut. Tani është arritur një gjendje e tillë, kur, 
pa dobësuar për asnjë çast luftën për sasi, duhen bërë përpjekje 
të pareshtura që mallrat e prodhuara për popullin të jenë më 
të larmishme, më të forta, më të bukura e të lira. SE 

Këto detyra të industrisë së lehtë kanë një kuptim dhe rëndë- 
si të madhe, sa ekonomike, aq edhe politike. Ato kanë të bëjnë 
me plotësimin e nevojave të përditshme të popullit. Nga sasia, 
struktura dhe cilësia e mallrave varet përballimi i kërkesave të 
punonjësve, qarkullimi i shpejtë i parasë dhe rritja e fuqisë ble- 
rëse të saj. 

Komiteti Qendror i Partisë ka besim të plotë se punonjësit e 
kësaj dege do të vënë tërë forcat dhe dijet e tyre për të bërë 
një kthesë rrënjësore në këtë drejtim, për të realizuar me sukses 
dhe për të tejkaluar detyrat që u shtron plani i pestë pesëvjeçar. 


Drejtimet kryesore të politikës së Partisë 
për zhvillimin e bujqësisë 


Megjithëse Shqipëria socialiste synon të kthehet në një vend 
industrial, bujqësia mbetet përsëri dega bazë e ekonomisë sonë. 
Mbështetja fort e ekonomisë kombëtare si në industrinë ashtu 
edhe në bujqësinë është një parim i përhershëm, një kusht i 
domosdoshëm për zhvillimin e saj të shpejtë e të harmonizuar, 
për të rritur shkallën e vetëveprimit të saj. Për këtë arsye poli- 
tika e Partisë për zhvillimin e bujqësisë ka synuar kurdoherë 
që thellimi i revolucionit socialist më fshat të çojë medoemos 
edhe në zhvillimin e forcave prodhuese në bujqësi. 

Dhe në të vërtetë çdo vit që kalon dëshmon gjithnjë e më 
shumë për drejtësinë e politikës marksiste-leniniste të Partisë 
edhe në këtë fushë. Rendi socialist në fshatin tonë tashmë ka fi- 
tuar plotësisht dhe e gjithë jeta e fshatarësisë, marrëdhëniet eko- 
nomiko-shoqërore, mentaliteti e psikologjia e saj transformohen 
pa pushim mbi baza revolucionare. Bujqësia ka bërë përparime 
të mëdha e të gjithanshme. 4 

Suksese të mëtejshme shënoi bujqësia jonë edhe gjatë pesë- 
vjeçarit të katërt. Në vitin 1970 prodhimi i përgjithshëm bujqë- 
sor ishte 33 për qind më i madh se më 1965. Megjithëkëtë, për 
shkak të një vargu faktorësh subjektivë e objektivë, bujqësia 
nuk i plotësoi sipas parashikimeve të gjitha detyrat e caktuara në 
pesëvjeçarin e katërt. Kjo krijoi edhe vështirësi e shpërpjesëtime 
të përkohshme për ekonominë popullore, që duhet të kapërcehen 
patjetër për të mos penguar zhvillimin e përgjithshëm e të shpej- 
të të vendit. 

Gjatë pesëvjeçarit të pestë kërkesat e popullsisë dhe të eko- 
nomisë për prodhime bujqësore e blegtorale shtohen në përpjesë- 
time më të mëdha se në të kaluarën. Kjo shtron përpara bujqësisë 
mevojën e ngutshme të zhvillimit të vrullshëm të saj. Për këtë 
arsye bujqësia duhet parë si hallkë vendimtare për plotësimin me 
sukses të planit të pestë pesëvjeçar. 

Objektivi kryesor, detyra themelore e bujqësisë edhe në pe- 
sëvjeçarin e pestë mbetet shtimi i prodhimit të drithërave të 
bukës. Për këtë qëllim është e domosdoshme të arrihet që pro- 
dhimi i drithit të bëhet sa më i qëndrueshëm dhe të shtohet me 
ritme të larta nga njëri vit në tjetrin. Në vitin 1975, në krahasim 
me vitin 1970, është parashikuar që prodhimi i drithërave të 
rritet 50-55 për qind. Me këtë shtim sigurohen kërkesat e popull- 
sisë e të ekonomisë për drithë, përballohen në një shkallë më të 
madhe nevojat e blegtorisë për ushqime të koncentruara dhe 
shtohen më tej rezervat e sigurimit. Realizimi i kësaj detyre do 
të jetë një fitore e madhe. 

Duke i përqendruar forcat dhe mjetet për shtimin e drithërave 
të bukës, jo më pak duhet të luftohet për të zhvilluar edhe degët 
e tjera të bujqësisë, bimët industriale e blegtorinë, perimet e fru- 
tikulturën. Në vitin 1975, në krahasim me vitin 1970, është para- 
shikuar që prodhimi i bimëve industriale në tërësi të shtohet 
80-85 për qind, nga i cili ai i lulediellit rreth 145 për qind. Për- 
pjekje të mëdha do të bëhen edhe për zhvillimin e blegtorisë, 
sidomos për të shtuar prodhimin e qumshtit 68-72 për qind. 

Ne flasim gjithnjë për të ndryshuar strukturën e ushqimit 
të popullit, për ta bërë atë më të shumanshëm e të pasur në 
përputhje me nevojat fiziologjike të njeriut. Për këtë duhet të 
shtohen prodhimi e rendimentet e të gjitha llojeve të perimeve 
dhe të frutave, duke synuar që punonjësit të sigurohen me to 
gjatë tërë vitit dhe në sasi të bollshme. Kështu jo vetëm do t'i 
jepen popullit më shumë prodhime me vlerë të madhe ushqyese, 
por do të shtohet edhe mundësia për të përdorur më shumë drithë 
në dobi të blegtorisë. 

Për të plotësuar me sukses detyrat e mëdha që i shtrohen 
përpara bujqësisë është e domosdoshme të vazhdojë kursi i drejtë 
për intensifikimin e mëtejshëm të saj. Për këtë qëllim gjatë pe- 
sëvjeçarit të pestë do të bëhen investime të mëdha e të gjithan- 
shme jo vetëm në fushë, por edhe në zonat malore. Qëllimi i tyre 
është që në bimët e arave dhe në blegtori të arrihen rendimente 
të tilla, të cilat të sigurojnë pjesën dërrmuese të shtesës që do të 
shënojë prodhimi i përgjithshëm bujqësor gjatë pesëvjeçarit. 

Zhvillimi dhe intensifikimi i bujqësisë, natyrisht, do të jetë 
më i madh në fushat. Në të njëjtën kohë do të shtohen kujdesi 
dhe përpjekjet për ta çuar përpara zhvillimin e bujqësisë edhe 
në zonat malore. Krahas intensifikimit të bujqësisë, hapja e to- 

kave të reja është për ne një detyrë e përhershme, gjersa të ketë 
sipërfaqe që mund të punohet dhe të prodhojë. 

Përvetësimi i tokave të reja dhe intensifikimi i bujqësisë 
kërkojnë në radhë të parë që të rritet shkalla e mekanizimit të 
punimeve. Pa mekanizim kompleks të punës kudo, në fushë dhe 
në malësi, bujqësia jonë nuk mund të arrijë ato rezultate që 
kërkohen prej saj dhe kooperativistët nuk mund të revolucionari- 
zojnë plotësisht konceptet e tyre për punën dhe bujqësinë mo- 
derne. Për këtë qëllim ne duhet të përpiqemi për një mekanizim 
sa më të madh të punimeve në bujqësi. 

Bujqësia jonë do të ketë gjithçka i duhet për të plotësuar 
detyrat e mëdha që shtrohen para saj në këtë pesëvjeçar. Baza 
materialo-teknike e prodhimit bujqësor po zgjerohet dita-ditës. 
Rendi kooperativist është forcuar, duke kaluar nga prona e vogël 
dhe e kufizuar e grupit në kooperativat e zmadhuara. Fshatarë- 
sia jonë është patriote dhe revolucionare, e gatshme kurdoherë 
të luftojë e të punojë për socializmin, për të vënë në jetë mësi- 
met e Partisë. Punonjësit dhe kuadrot e bujqësisë kanë fituar 
një përvojë të madhe shumëvjeçare. 

Por diskutimi i gjerë popullor i Letrës së Komitetit Qendror 
të Partisë “Mbi nevojën e një kthese rrënjësore më përsosjen e 
organizimit dhe forcimin e disiplinës së punës në bujqësi-i nxori 
në shesh se, me gjithë fitoret e arritura, në veprimtarinë e koo- 
perativave dhe të ndërmarrjeve bujqësore ekzistojnë të meta të 
rëndësishme. Këto të meta e kanë burimin në pikëpamjet e vjetra 
konservatore për bujqësinë, në konceptet, format dhe praktikat 
e vjetra të drejtimit, të organizimit të punës dhe të planifikimit. 
Diskutimi tregoi gjithashtu në mënyrë bindëse se ekzistojnë të 
gjitha mundësitë dhe kushtet e favorshme shoqërore-ekonomike 
që ndërmarrjet bujqësore shtetërore dhe kooperativat të kthehen 
brenda një kohe të shkurtër në ekonomi të zhvilluara dhe me 
rendimente të larta. 

Që të zgjidhen detyrat e ngritjes së kooperativave në nivelin 
e ekonomive moderne është e domosdoshme të thellohet më tej 
specializimi i tyre. Bujqësia jonë nuk mund të zhvillohet me suk- 
ses me ekonomi “mozaike- që të mbjellin të gjitha llojet e bimëve 
ose të rritin të gjitha llojet e bagëtisë. Asaj nuk i duhet as një 
specializim i ngushtë e i njëanshëm. Ajo ka nevojë për një spe- 
cializim të tillë, i cili të lejojë një përqendrim e shpërndarje më 
të drejtë e më racionale të bimëve bujqësore ë të blegtorisë, si 
midis rretheve të ndryshme, ashtu edhe midis kooperativave të të 
njëjtit rreth. Qëllimi i fundit i specializimit në bujqësinë tonë 
është rritja e prodhimit bujqësor e blegtoral në përpjesëtime 
gjithnjë më të mëdha, duke ulur vazhdimisht shpenzimet shoqë- 





1 Shih në këtë vëllim, £. 9. 

rore për njësi prodhimi. Specializimi për çdo kooperativë buj- 
qësore ose rreth duhet të argumentohet ekonomikisht, të përga- 
titet nga të gjitha anët dhe të mos bëhet i shpejtuar. 

Në kuadrin e specializimit një vëmendje të posaçme kërkon 
zgjidhja e problemeve që lidhen me modernizimin e blegtorisë. 
Prandaj shtrohet detyra që, brenda një kohe relativisht të shkur- 
tër, në strukturën e blegtorisë sonë të shënohet një kthesë rrë- 
njësore. Nga ana tjetër, përpjekjet për të intensifikuar blegtori- 
në lipset të shoqërohen medoemos me sigurimin e një baze reale 
ushqimore, si për lopët e sektorit socialist, ashtu edhe për ato 
të oborrit kooperativist. Që të ecet me ritme më të shpejta në 
këtë drejtim është e nevojshme të luftohen pikëpamjet konser- 
vatore, të cilat janë rrënjosur te fshatarësia jonë në kushtet e 
mbisundimit për një kohë shumë të gjatë të blegtorisë ekstensive. 

Detyrat komplekse që shtrohen për t'i kthyer kooperativat 
në ekonomi të rendimenteve të larta nuk mund të realizohen me 
sukses pa e vënë tërë bujqësinë tonë mbi baza të gjera e më të 
thella shkencore. Ka ardhur koha që puna e kooperativistëve të 
bashkohet më mirë e më ngushtë me dijet shkencore, që në të 
gjitha degët e bujqësisë të futet më shumë shkenca dhe të for- 
cohet disiplina agroteknike për zbatimin e përpiktë e në kohën e 
duhur të kërkesave të saj në çdo proces të prodhimit. Prandaj 
Partia u bën thirrje punëtorëve, kooperativistëve, specialistëve 
dhe gjithë drejtuesve të ekonomive bujqësore që të studiojnë me 
ngulm dhe të zbatojnë me zell rezultatet e shkencës dhe të 
teknikës bujqësore. “aja Suaj 

Zgjidhja e detyrave të shumta e të mëdha në bujqësi kërkon 
medoemos që tërë forcat e afta në fshat, burra e gra, të rinj e të 
reja, të hidhen në punë gjatë gjithë vitit, dimër e verë, në kohë 
të keqe e të mirë. Është e domosdoshme gjithashtu që në çdo 
punë të bujqësisë të punohet me disiplinë të fortë socialiste dhe 
të mos lejohet të humbasë asnjë orë pune. Kudo dhe kurdoherë 
të punohet me norma pune të përcaktuara mirë, të mbështetura 
në kritere shkencore dhe në përvojën e përparuar, të cilat të 
shërbejnë për matjen e punës po me aq saktësi, sa edhe në 
industri. 

Në stadin e sotëm të zhvillimit bujqësia jonë ka shumë ne- 
vojë për kuadro e specialistë, për mjeshtër të kualifikuar, që ta 
duan bujqësinë me gjithë shpirt dhe të jenë të lidhur ngushtë 
me fshatin. Për plotësimin sa më shpejt të këtyre nevojave do 
të merren masa që në të gjithë vendin të ngrihet një rrjet i gjerë 
shkollash tekniko-profesionale, ku të mësojnë të rinjtë dhe të 
rejat e fshatit, kooperativistët, të gjithë ata që duan t'i vënë for- 
cat dhe mendjen e tyre në shërbim të bujqësisë. Krahas me këtë 
është e nevojshme që për punonjësit e bujqësisë të gjenden forma 
më të përshtatshme shpërblimi, të cilat të nxitin shtimin e pro- 

dhimit dhe punën me cilësi të mirë, të marrin parasysh përvojën 
në punë, shkallën e kualifikimit, vështirësitë e punës etj. 

Në etapën e sotme të ndërtimit të plotë të socializmit me duhet 
të forcojmë edhe më shumë punën për ngushtimin e dallimeve 
esenciale midis fshatit dhe qytetit. Rezultatet e arritura në këtë 
drejtim janë të mëdha, por ato duhet të çohen përpara duke u 
mbështetur fort në gjendjen reale të fshatit tonë, në karakteris- 
tikat e veçanta kombëtare dhe mundësitë e ekonomisë. 

Komiteti Qendror i Partisë ka arritur më përfundimin që 
kooperativat e sotme të forta ekonomikisht të zonës fushore të 
kthehen në kooperativa të një tipi më të lartë, duke marrë pjesë 
në to drejtpërdrejt shteti me mjete shoqërore të pakthyeshme. 
Këto kooperativa do të vazhdojnë të jenë pronë kolektive e gru- 
pit, ndërsa shteti do t'i ndihmojë për të bërë investime kapitale 
në përpjesëtime më të mëdha nga sa u lejon fondi i tyre i pa- 
ndashëm dhe do t'u sigurojë më shumë mjete teknike, kafshë të 
racës, farëra të zgjedhura etj. Ndonëse në këto kooperativa do të 
ruhen marrëdhëniet e shpërndarjes që rrjedhin nga prona e grupit 
dhe do të mbetet oborri kooperativist, format e drejtimit, të orga- 
nizimit të punës e të shpërblimit do të jenë të përafërta ose të 
njëllojta me ato të ndërmarrjeve bujqësore shtetërore. Koope- 
rativistët do të shpërblehen sipas punës me pagë të garantuar 
në bazë të të ardhurave të kooperativës. 

Krijimi i kooperativave të tipit më të lartë ka një rëndësi 
të madhe teorike dhe praktike, për të tashmen dhe të ardhmen 
e bujqësisë sonë socialiste, të ndërtimit të plotë të socializmit në 
fshat. Qëllimi më i afërt i kësaj mase është që në fushat më pje- 
llore të vendit tonë bujqësia të zhvillohet me ritme më të shpejta 
dhe të sigurohet në mënyrë të stabilizuar shtimi i prodhimit të 
atyre prodhimeve bujqësore e blegtorale, për të cilat ka nevojë 
më shumë ekonomia popullore. Nga ana tjetër, këto kooperativa 
do të përfaqësojnë një shkallë më të lartë shoqërizimi të pronës 
së grupit në rrugën e afrimit të saj me pronën e të gjithë popullit. 
Jeta, praktika revolucionare e ndërtimit tonë socialist do të tre- 
gojnë pastaj fazat e tjera, nëpër të cilat duhet kaluar në këtë 
proces, do të tregojnë masat që duhen marrë për të shuar dal- 
ngadalë ato dallime që ekzistojnë sot midis dy formave të pror 
nës socialiste. 

Përmirësimin e jetesës në fshat Partia e ka vlerësuar gjith- 
një si një çështje parimore të dorës së parë për forcimin e aleancës 
së klasës punëtore me fshatarësinë, për ngushtimin e dallimeve 
midis fshatit e qytetit, për ngritjen e mirëqenies së përgjithshme 
të popullit. Çdo qëndrim që nuk mban parasysh nevojat dhe 
interesat e fshatarësisë ajo e ka parë dhe e shikon si mbeturinë 
të heshtur në ndërgjegje të nënvlerësimit të fshatit, si një shfaqje 
të ideologjisë borgjeze. 

Duke vazhduar me vendosmëri rrugën e drejtë marksiste- 
“leniniste të lidhjeve ekonomike midis shtetit dhe kooperativave 
bujqësore, u hoq sistemi i grumbullimit të detyrueshëm të drithit 
dhe u kalua në grumbullimin e lirë me çmime të diferencuara 
për zonat malore dhe fushore. Është vendosur, gjithashtu, që 
mallrat industriale, të cilat përdoren për riprodhim në bujqësi, 
t'u shiten kooperativave me të njëjtin çmim që u shiten edhe 
ndërmarrjeve shtetërore. Për të afruar kushtet e jetesës në fshat 
me ato të qytetit do të përmirësohet furnizimi i fshatit me artikuj 
industrialë e ushqimorë. Nevojat e fshatit në fushën e arsimit, 
të kulturës e të shëndetësisë do të përballohen më shumë se gjer 
më sot me fondet shoqërore. Një fitore e madhe e rendit tonë 
socialist është vendosja e sistemit të pensioneve për të gjithë 
kooperativistët me mjetet e shtetit dhe të vetë kooperativave. Kjo 
masë ka një rëndësi të madhe politike, ekonomike e shoqërore 
për fshatarësinë tonë punonjëse. Ajo përbën një hap tjetër për- 
para për përmirësimin e mirëqenies së punonjësve kooperati- 
vistë, për afrimin e kushteve të jetesës së fshatit me ato të qytetit 
dhe do të shërbejë si një nxitje e fuqishme për përparimin e 
bujqësisë e të fshatit tonë socialist. 

Detyrat që i shtrohen bujqësisë në planin e pestë pesëvjeçar 
janë të mëdha e të vështira, por reale dhe frymëzuese. Ato sy- 
nojnë që fushat, arat, livadhet, malet tona të kthehen në kopshte 
të lulëzuara, nga të cilat të marrim prodhime të bollshme, për ta 
bërë jetën e popullit më të pasur e më të begatshme. Ne duhet 
të shfrytëzojmë me dije e nikoqirllëk çdo gjë. Syrit, mendjes së 
mprehtë dhe dorës së palodhur të kooperativistit tonë nuk duhet 
t'i shpëtojë asgjë, që nga toka e deri te prodhimi, që nga kafshët 
e deri te bari, që nga bletët e deri te lulet. 

Komiteti Qendror i Partisë ka bindje të plotë se detyrat që 
na vihen përpara do të kthehen në një program luftarak pune për 
fshatarësinë kooperativiste dhe për gjithë punonjësit e bujqësisë. 
Çështja e bujqësisë, e zhvillimit dhe e modernizimit të shpejtë të 
saj duhet të bëhet çdo ditë e më shumë çështje e të gjithë po- 
pullit, e të gjithë ekonomisë sonë kombëtare. 


Të rritim efektivitetin e investimeve 
dhe të ndërtimeve kapitale 


Vënia në jetë e programit madhështor për zhvillimin ekono- 
miko-shoqëror të vendit gjatë pesëvjeçarit të pestë kërkon që të 
sigurohen mjetet përkatëse financiare e materiale për investimet 
dhe ndërtimet kapitale. Edhe në këtë pesëvjeçar shumica dërr- 
muese e këtyre mjeteve do të përballohen nga burimet e brend- 
shme, duke ndjekur si kurdoherë kursin e drejtë revolucionar të 

mbështetjes në forcat e veta. Në këto rrethana një rëndësi e 
kuptim të veçantë merr rritja e efektivitetit ekonomik të këtyre 
investimeve, si edhe forcimi i regjimit të kursimit. 

Në pesëvjeçarin e pestë, kundrejt pesëvjeçarit të katërt, është 
parashikuar që investimet kapitale të rriten 70-75 për qind. Vë- 
llimi i investimeve në këtë pesëvjeçar do të jetë më i madh se 
investimet e kryera gjatë 21 vjetëve 1946-1966. Vetëm investimet 
për zhvillimin e industrisë janë afro 2,5 herë më të mëdha se në 
pesëvjeçarin e katërt dhe përfaqësojnë afër 66 për qind të inves- 
timeve të përgjithshme që do të përdoren për zhvillimin e ekono- 
misë e të kulturës. 

Këto janë investime të pashembullta për ekonominë tonë dhe 
dëshmojnë për fuqinë gjithnjë në rritje të saj. Përballimi i tyre 
nga ekonomia jonë është një sukses i madh. Në të njëjtën kohë 
ne jemi të vetëdijshëm se ato përbëjnë një barrë jo të vogël për 
nivelin e sotëm të të ardhurave kombëtare dhe kërkojnë një shtim 
të ndjeshëm të fondit të akumulimit, duke e rritur normën e tij 
34-37 për qind. Mbajtja e normës së akumulimit në një nivel të 
tillë të lartë diktohet nga një varg faktorësh ekonomikë e politikë, 
të brendshëm dhe të jashtëm, të cilët bëjnë të domosdoshëm 
realizimin brenda këtij pesëvjeçari të atij programi madhështor 
që është menduar për zhvillimin e ekonomisë dhe sidomos të in- 
dustrisë, për të krijuar një ekonomi të fortë e të qëndrueshme, 
të aftë për vetëveprim, pavarësisht nga të papriturat që mund 
të ndodhin. 

Me qëllim që me investimet e parashikuara të plotësohen sa 
më shumë nevojat e ekonomisë, na shtrohet detyra që për çdo 
vepër, fabrikë, repart, linjë të re ose rikonstruksion ato të plani- 
fikohen e të shpenzohen me shumë kursim, të luftohet çdo kër- 
kesë mbi planin dhe të zbatohet një regjim i rreptë kursimi për 
lëndët e para, energjinë elektrike dhe materialet e tjera. Me këtë 
sy të shikohen të gjitha projektet që hartohen për ndërtime ka- 
pitale. Një kujdes shumë më i madh se gjer më sot për të kursyer 
mjete financiare e materiale u duhet kushtuar sidomos investi- 
meve nën limit. Të merren të gjitha masat organizative, teknike 
dhe projektuese që veprat të ndërtohen në kohë dhe të vihen në 
shfrytëzim me faza, pa pritur përfundimin e tyre të plotë. Çdo 
zvarritje ose zgjatje e afatit të përfundimit bllokon mjetet dhe 
krijon pasoja të tjera të padëshirueshme. 

Punonjësit e ndërtimit kanë në këtë pesëvjeçar një detyrë 
të madhe. Për realizimin e saj ata duhet të marrin të gjitha masat 
e nevojshme për të futur në ndërtim më gjerësisht metodat in- 
dustriale dhe për të shtuar mekanizimin e punimeve, nga më të 
thjeshtat e gjer te më të komplikuarat, sidomos të punimeve 
voluminoze, për të kursyer sa më shumë fuqinë punëtore. Orga- 
nizimi i punës dhe disiplina teknike të ngrihen në një shkallë të 

tillë që kantieret dhe sheshet e ndërtimit të kthehen në sheshe 
montimi për të vënë në jetë parullën luftarake të Partisë stë 
ndërtojmë më shpejt, më mirë dhe më lirë-. 

Përvoja ka treguar se efektiviteti i ndërtimeve kapitale nuk 
mund të rritet pa përmirësuar punën e projektimit. Me gjithë për- 
mirësimet e bëra, duhen marrë masa që projektet të thjeshtohen, 
duke luftuar çdo prirje për ndërtime të rënda dhe duke për- 
hapur struktura sa më të lehta ndërtimi. Një kujdes më i madh 
duhet t'u kushtohet edhe problemeve të arkitekturës, me qëllim 
që ajo të bëhet më tërheqëse dhe më e larmishme, që qytetet dhe 
fshatrat tona të ndërtohen më të bukura dhe sa më të përshtat- 
shme për një jetesë të kulturuar të punonjësve. 

Që të realizohet me sukses programi i madh i ndërtimeve 
kapitale një rol të veçantë duhet të luajë industria e materia- 
leve të ndërtimit, zhvillimi dhe modernizimi i së cilës janë bazë 
e domosdoshme për të përballuar të gjithë frontin e ndërtimeve 
në qytet dhe në fshat. Ka ardhur koha që kjo degë e industrisë 
të zgjerojë shumë prodhimin e parafabrikateve në përgjithësi 
dhe atyre më të lehta në veçanti, të fillojë prodhimin e atyre ma- 
terialeve që mund të zëvendësojnë ato deficitare. 

Për të përballuar vëllimin e madh të lëvizjes së produktit 
shoqëror dhe të ndërtimeve kapitale të pesëvjeçarit të pestë një 
zhvillim të mëtejshëm do të marrin llojet e ndryshme të transpor- 
tit. Në mënyrë të veçantë do të intensifikohet transporti heku- 
rudhor, i cili për kushtet tona paraqet leverdinë më të madhe 
ekonomike. Për këtë qëllim do të zgjerohet rrjeti hekurudhor 
dhe do të lidhen me linja hekurudhore objektet industriale më 
të rëndësishme. Si përfundim, transporti hekurudhor do të shto- 
het rreth 3 herë më shumë dhe do të përfaqësojë rreth 41 për 
qind të vëllimit të përgjithshëm të transportit të planifikuar për 
sistemin e Ministrisë së Komunikacionit. Në përputhje me kushtet 
territoriale të vendit do të zgjerohen më tej edhe transporti auto- 
mobilistik e detar. 


Të rritet pa ndërprerje e me ritme më të larta 
rendimenti i punës 


Me përpjesëtimet e sotme që ka marrë prodhimi shoqëror 
te ne, ruajtja e ritmeve të larta të zhvillimit të tij nuk mund të 
mendohet pa rritur më të njëjtën kohë edhe rendimentin e punës. 
Prandaj për zhvillimin e ekonomisë, si deri më sot, do të ndiqet 
kursi që harmonizon shtimin e numrit të punëtorëve të rinj me 
rritjen e rendimentit të punës shoqërore. Kjo mbetet një çështje 
parimore për riprodhimin e zgjeruar socialist. Në analizë të fun- 
dit kjo ka të bëjë me zgjidhjen e drejtë të problemeve të tilla 

ekonomiko-shoqërore, siç janë rritja e pagës nominale të puno- 
njësve, ulja e kostos dhe shtimi i akumulimit, mënjanimi i tër- 
heqjes me shumicë të fuqisë punëtore nga fshati në qytet etj. Për 
këtë arsye rritja e pandërprerë e rendimentit të punës duhet 
të bëhet gjithnjë më shumë rruga kryesore, nëpër të cilën të ecë 
zhvillimi i industrisë dhe i gjithë ekonomisë. Mendja e punëto- 
rëve dhe e kooperativistëve, e specialistëve dhe e kuadrove të 
punojë kurdoherë e pa pushim për të rritur rendimentin, për 
të kursyer dhe lehtësuar sa më shumë punën e njeriut. 
Sukseset e arritura gjer më sot për rritjen e rendimentit të 
punës në ekonominë tonë s'janë të pakta. Por gjatë pesëvjeçarit 
të katërt pati edhe boshllëqe, detyra e caktuar në plan për rritjen 
e rendimentit nuk u plotësua. Si pasojë e ritmeve të ngadalta të 
rritjes së rendimentit të punës, shtimi i prodhimit industrial 
gjatë pesëvjeçarit të katërt u arrit pothuajse tërësisht nga shtimi 
i numrit të punëtorëve edhe mbi kufirin e parashikuar. Kjo 
shkaktoi shpërpjesëtime midis rritjes së prodhimit dhe të fondit 
të pagave. Natyrisht ky duhet parë si një fenomen i përkohshëm 
në ekonominë tonë, por që duhet kapërcyer medoemos dhe sa 
më parë. 
Mundësitë dhe rezervat për rritjen me ritme më të shpejta 
të rendimentit në ekonominë tonë janë të mëdha, të shuman- 
shme e të pashtershme. Duke u nisur nga gjendja reale e tyre, 
shtrohet detyra që në pesëvjeçarin e pestë nga rritja e rendimentit 
të punës të sigurohen rreth 70 për qind të shtesës së prodhimit 
shoqëror, 56 për qind të shtesës së prodhimit industrial, 90 për 
qind të shtesës së vëllimit të ndërtimeve dhe rreth 80 për qind e 
rritjes së prodhimit bujqësor do të sigurohet nga rritja e rendi- 
menteve të prodhimeve bujqësore e blegtorale. Kjo është një 
nga detyrat më të rëndësishme të planit, e cila duhet të vlerë- 
sohet shumë seriozisht nga organet e Partisë, të shtetit dhe të 
ekonomisë, nga klasa punëtore, fshatarësia kooperativiste dhe nga 
të gjithë kuadrot e specialistët. i a 
Për të plotësuar detyrën lidhur me rritjen e pandërprerë e 
me ritme më të larta të rendimentit të punës, përpjekjet krye- 
sore duhet të përqendrohen në thellimin e revolucionit tekniko- 
-shkencor. Përparimi teknik tashmë është vënë te ne në rendin 
e ditës dhe është shndërruar në një lëvizje të gjerë të masave 
punonjëse, në qytet dhe në fshat. Detyra jonë është që këtë 
lëvizje ta zgjerojmë e ta çojmë vazhdimisht përpara, duke luf- 
tuar me vendosmëri konceptet konservatore, praktikat burokra- 
tike dhe çdo gjë tjetër që pengon përparimin e saj. Fjala është 
që përparimi tekniko-shkencor të përfshijë të gjithë ata faktorë 
materialë, nga të cilët varet rritja e rendimentit të punës sho- 
qërore dhe në radhë të parë mjetet e punës, makineritë, pajisjet 
dhe instrumentet, me qëllim që të kalohet kudo e sa më parë në 

një mekanizim më të lartë e kompleks të punës dhe në një tek- 
nologji e organizim më të përsosur të prodhimit. 

Që nga Plenumi i 3-të i KQ të Partisët dhe në luftën për 
të vënë në jetë vendimet e tij janë arritur rezultate të mira për 
mekanizimin e proceseve të punës. Megjithatë për zgjidhjen e 
këtij problemi është ecur shumë ngadalë dhe jemi akoma 1 
atyre objektivave që caktoi edhe Plenumi i 9-të i KQ të Partisë”. 
Prandaj është e domosdoshme që organet e Partisë, të pushtetit 
dhe të ekonomisë ta marrin mirë në dorë këtë punë dhe në çdo 
ministri, ndërmarrje, uzinë, fabrikë, minierë, kooperativë dhe 
fermë bujqësore të hartohen plane të veçanta për mekanizim, 
sepse puna e thjeshtë e krahut zë akoma një vend të madh në 
të gjithë sektorët e ekonomisë. 

Sjellja nga jashtë e makinave dhe e mekanizmave me rendi- 
ment të lartë do të vazhdojë të luajë një rol të rëndësishëm për 
mekanizimin, por kjo do të bëhet kurdoherë brenda mundësive 
të ekonomisë. Çështja shtrohet që mekanizimi në front të gjerë 
të bëhet me rezervat dhe mundësitë e mëdha të brendshme, me 
fondet që disponohen dhe me njerëzit tanë të mrekullueshëm, 
duke filluar nga mekanizmat e vegjël e të thjeshtë masivë dhe 
gjer te modernizimi i fabrikave e i reparteve të tëra, siç po vep- 
rohet në mjaft raste. 

Një rezervë e brendshme e madhe për rritjen e rendimentit 
të punës ekziston edhe në përsosjen e vazhdueshme të proceseve 
teknologjike. Për të përmirësuar ose ndryshuar në mënyrë rrë- 
njësore teknologjinë ekzistuese një barrë e madhe u bie byrove 
teknike, teknologjike, të konstruksionit dhe laboratorëve, të cilat 
duhet të bëjnë një punë të programuar e me perspektivë. Në këtë 
drejtim është e nevojshme të zgjerohet më shumë ndihma dhe 
pjesëmarrja e gjithanshme edhe e institucioneve kërkimore- 
-shkencore, projektuese e mësimore. 

Por që çdo ndryshim në faktorët materialë të rendimentit të 
japë një efekt sa më të madh, është e domosdoshme që ai të 
shoqërohet edhe me rritjen e rolit të njeriut punonjës si faktori 
vendimtar i prodhimit. Mundësitë e rezervat tona më imediate 
për rritjen e rendimentit të punës duhen kërkuar e gjetur në 
përmirësimin e shfrytëzimit të kohës së punës, në vendosjen e 
një disipline të shëndoshë proletare në punë, duke rritur e forcuar 
si kontrollin shtetëror ashtu edhe kontrollin e drejtpërdrejtë të 
klasës punëtore. 

Për ta vënë në rrugë të mbarë këtë problem organet e Par- 
tisë, të pushtetit dhe të ekonomisë të marrin të gjitha masat kon- 
krete organizative që nevojiten për të forcuar organizimin e madh 





1 Shih: “Dokumente kryesore të PPSH”, vëll. V, £. 349. 
2 Po aty, f. 647. 

e të vogël socialist të punës. Një shembull të madh organizimi 
të përsosur pune dhe disipline të ndërgjegjshme revolucionare na 
dhanë aksionet me goditje të përqendruar. Përvojën e tyre të 
mirë ta shtrijmë në çdo ndërmarrje e kooperativë, në repart e 
brigadë, në çdo vend pune. 

Zhvillimi i vrullshëm i ekonomisë, futja me shpejtësi e tek- 
nikës dhe e teknologjisë së përparuar, zbatimi i metodave të reja 
dhe më efektive në punë e në prodhim, shtrojnë gjithnjë e më 
shumë kërkesa të reja ndaj normimit dhe shpërblimit të punës. 
Duke i ballafaquar këto kërkesa me gjendjen e sotme në këtë 
fushë shtrohen disa çështje të ngutshme për t'i zgjidhur. Në ra- 
dhë të parë, shtrohet çështja që normat e punës të shtrihen kudo 
dhe të pakësohet në minimum numri i punonjësve që punojnë 
pa norma. Të merren, gjithashtu, të gjitha masat e nevojshme 
për t'i dhënë rrugë dhe për të zgjidhur sa më parë normimin tek- 
nik të punës mbi baza shkencore. Për sa i përket shpërblimit të 
punës, është e nevojshme të përsosen më tej format e tij, duke 
mbajtur parasysh kurdoherë parimin socialist “sipas punëse, di- 
ferencimin sipas kualifikimit dhe nxitjen për të rritur rendimen- 
tin e prodhimit pa dëmtuar cilësinë. 

Detyrat e mëdha që shtrohen për rritjen me ritme më të 
shpejta të rendimentit të punës nuk mund të zgjidhen me sukses 
pa ngritur kualifikimin, nivelin tekniko-profesional të klasës pu- 
nëtore, të fshatarësisë dhe të të gjitha masave punonjëse. Këtë e 
kërkon, nga ana tjetër, edhe vetë rritja e nivelit të bazës mate- 
rialo-teknike të prodhimit, vënia në shfrytëzim e makinave dhe 
e uzinave moderne, të cilat pa fuqi punëtore të kualifikuar nuk 
mund të japin rezultatet e dëshiruara në sasi dhe cilësi. 


Të ngrihet në mënyrë të vazhdueshme 
mirëqenia e popullit 


I gjithë zhvillimi ynë ekonomik, politik dhe shoqëror ka 
pasur kurdoherë si pikësynim që t'u shërbejë interesave të popu- 
Nlit, t'i sigurojë atij një jetë të lumtur e të begatshme, të lirë, de- 
mokratike e të pavarur. Prandaj edhe gjatë pesëvjeçarit të pestë 
do të bëhen të gjitha përpjekjet që kërkesat gjithnjë më të mëdha 
materiale e kulturore të popullit të plotësohen sa më shumë € 
sa më mirë. 

Partia do të ndjekë edhe në të ardhmen politikën e saj të 
drejtë për ngritjen e mirëqenies: të arrihet një mirëqenie e për- 
gjithshme për tërë popullin: të plotësohen nevojat më të ngut- 
shme e më masive ekonomike, kulturore e shoqërore të puno- 
njësve: të ngushtohen me vazhdimësi dallimet në nivelin e të 
ardhurave e të jetesës midis qytetit dhe fshatit, midis grupeve 
të ndryshme të popullsisë. së 


Zbatimi më jetë i kësaj politike gjatë pesëvjeçarit të pestë 
mishërohet në shtimin e të ardhurave kombëtare dhe përdorimin 
përfundimtar të tyre. Në vitin 1975, në krahasim me vitin 1970, 
të ardhurat kombëtare do të shtohen 55-60 për qind, fondi i 
konsumit 50-55 për qind, të ardhurat reale për frymë të popull- 
sisë do të rriten 14-17 për qind, ndërsa vëllimi i qarkullimit të 
mallrave të tregtisë me pakicë do të shtohet 36-39 për qind. 

Fondi i konsumit shoqëror është parashikuar në një nivel 
të tillë, i cili lejon të përballohen nevojat e punonjësve për ar- 
sim, kulturë, shëndetësi, sigurime shoqërore dhe disa kërkesa të 
tjera sociale të tyre. Në vitin 1975, shpenzimet e shtetit për këto 
nevoja për frymë të popullsisë do të rriten rreth 60 për qind kun- 
drejt vitit 1970, dhe do të përfaqësojnë 22-27 për qind të fondit 
të përgjithshëm të konsumit. Këto janë shpenzime shumë të më- 
dha, që shprehin jo vetëm fuqinë tonë ekonomike gjithnjë në 
rritje, por edhe epërsinë e rendit tonë shoqëror socialist mbi atë 
kapitalist e revizionist. Vetëm rendi socialist i çliron plotësisht 
punonjësit nga ai shqetësim i vazhdueshëm dhe nga ato vështi- 
rësi që ata hasin për plotësimin e nevojave të arsimit, të kulturës 
e të shëndetësisë në vendet kapitaliste. 

Në luftën për të plotësuar sa më mirë detyrat në fushën e 
ngritjes së mirëqenies një rol i madh i takon tregtisë sonë socia- 
liste. E gjithë veprimtaria e tregtisë duhet t'i nënshtrohet drejt- 
përdrejt furnizimit të rregullt e pa ndërprerje të popullit me 
mallrat që atij i nevojiten dhe që i kërkon më shumë, shpërndar- 
jes dhe çuarjes në kohën e duhur te konsumatori të çdo gjëje 
që prodhon industria e bujqësia dhe që plotëson nevojat e popu- 
llit, shërbimit të punonjësve në mënyrë sa më të kulturuar. 
Tregtia ka si mision ekonomiko-shoqëror të luajë një rol më të 
madh dhe të ushtrojë një ndikim më aktiv se gjer më sot për 
të nxitur prodhimin e mallrave me cilësi të mirë, për të zgjeruar 
asortimentet e tyre dhe për të parandaluar prodhimin e atyre 
mallrave që janë me cilësi të dobët ose që nuk tërhiqen nga po- 
pulli. Prandaj organet e tregtisë dhe gjithë punonjësit e saj 
duhet të studiojnë në mënyrë të vazhdueshme dhe të njohin me 
hollësi kërkesat e konsumatorëve, ndryshimet që këto pësojnë në 
kohë, sipas grupeve të punonjësve dhe krahinave. 

Ka një rëndësi të madhe parimore e praktike që të krijohet 
një kuptim i drejtë e i gjithanshëm për jetesën e punonjësve, për 
lehtësimin e saj, për shërbimet që duhet t'u kryhen punonjësve 
në mënyrë kolektive dhe individuale. Në këtë kuadër duhet të 
bëhen përpjekje më shumë se gjer më sot për të zgjeruar dhe 
përmirësuar ushqimin social e shërbimet komunale, si në qytet 
ashtu edhe në fshat, për të krijuar kushte më të mira për kali- 
min e kulturuar të kohës së lirë etj. Mbi të gjitha, të merren 
masa për të ngritur më lart kulturën e shërbimeve, për të për- 

mirësuar cilësinë dhe për të shkurtuar sa më shumë kohën e 
kryerjes së tyre. 

Përpjekje të veçanta duhet të bëhen për të përmirësuar fur- 
nizimin e fshatrave me ujë të pijshëm dhe lidhjen e tyre me 
rrugë automobilistike. Për këto dy probleme të ngrihet në këmbë 
e gjithë fshatarësia jonë kooperativiste, shteti të ndihmojë shumë 
më tepër se gjer më sot me mjete financiare e materiale, me 
kuadro specialistësh e teknikësh, ndërsa qyteti të japë tërë ndih- 
mën e tij të mundshme. Përvoja e madhe revolucionare, që u 
grumbullua gjatë aksionit popullor për elektrifikimin e gjithë 
fshatrave të përdoret e të pasurohet më tej edhe për zgjidhjen 
e problemeve të lartpërmendura. 

Kthesa që ka filluar në mdërtimin e shtëpive të banimit 
do të bëhet edhe më e dukshme në këtë pesëvjeçar. Me inves- 
timet shoqërore dhe me kontributin e drejtpërdrejtë e vull- 
netar të punonjësve gjatë pesëvjeçarit të pestë vetëm në qytete 
e qendra pune do të ndërtohen rreth 40 mijë apartamente të 
reja, nga rreth 29 mijë që u ndërtuan në pesëvjeçarin e katërt. 
Kjo sasi do të ndihmojë shumë për të normalizuar në përgjithësi 
problemin e strehimit për punonjësit e qytetit. Kjo është një 
ndërmarrje e guximshme që dëshmon për epërsinë e rendit socia- 
list mbi atë kapitalist, për kujdesin e Partisë sonë për të zgjidhur 
këtë problem të mprehtë për jetesën e punonjësve. 

Jeta e lumtur, gëzimi i njeriut tonë nuk mund të kuptohen 
dhe të arrihen pa ruajtjen e shëndetit të tij. Prandaj kujdesi për 
shëndetin e popullit, për zgjatjen e jetës së tij ka qenë dhe mbe- 
tet pjesë e pandarë e politikës së Partisë për ngritjen e mirë- 
qenies. Objekt i një vëmendjeje të veçantë për tërë shoqërinë 
tonë, për Partinë dhe për shtetin do të jetë kujdesi i gjithanshëm 
për të mbrojtur shëndetin e nënës dhe të fëmijës, duke përmirë- 
suar rrënjësisht, sidomos në fshat, trajtimin ushqimor dhe shën- 
detësor të tyre. 


Të përmirësojmë më tej drejtimin e ekonomisë 


Stadi i arritur në mdërtimin socialist dhe detyrat e reja që 
kemi përpara kërkojnë që të përmirësohet më tej organizimi dhe 
drejtimi i ekonomisë, duke e vënë në baza më të shëndosha shken- 
core. Ndonëse ky problem nuk është as i ri, as edhe i panjohur, 
ai përbën sot një ndër hallkat themelore nga duhet të kapemi për 
t'i dhënë një shtytje të re të fuqishme gjithë zhvillimit të eko- 
nomisë, 

Përpjekjet tona për të përmirësuar drejtimin e ekonomisë 
nisen nga parimet e shëndosha marksiste-leniniste, ato janë krejt 
në kundërshtim me konceptet dhe praktikat revizioniste. Përvoja 

e derisotme tregon se i ashtuquajturi vetadministrim punëtor apo 
reformat ekonomike të revizionistëve hrushovianë çojnë në de- 
gjenerimin kapitalist të ekonomisë socialiste, në rivendosjen e ka- 
pitalizmit. Pasojat negative të koncepteve revizioniste mbi orga- 
nizimin dhe drejtimin e ekonomisë sot i njeh mirë e gjithë bota. 
Ato janë një demaskim i pakontestueshëm publik për teorinë 
dhe praktikën revizioniste të zhvillimit ekonomiko-shoqëror. 

Shumë çështje që kanë të bëjnë me përmirësimin e drejtimit 
të ekonomisë u shtruan drejt në Plenumin e 10-të të Komitetit 
Qendrori dhe tani mjaft prej tyre po vihen me sukses në jetë. 
Për të mënjanuar shfaqjet e theksuara të një centralizmi të te- 
pruar e të tutelës burokratike u zgjeruan kompetencat e bazës. 
Komiteteve ekzekutive të këshillave popullorë dhe ndërmarrjeve 
ekonomike u janë dhënë më shumë kompetenca financiare dhe 
materiale, si për hartimin, ashtu edhe për zbatimin e planit. Drej- 
timi i ekonomisë është bërë më i zhdërvjellët dhe më vetëveprues, 
është rritur përgjegjësia e bazës, e ndërmarrjes. Megjithatë, për 
forcimin e mëtejshëm të tij është e domosdoshme që jo vetëm 
të zbatohen në frymë krijuese masat e marra, por edhe të gjen- 
den rrugë e forma të reja, më të mira, më efikase. 

Cilat janë problemet kryesore që duhet të tërheqin më shumë 
vëmendjen tonë për një drejtim më të mirë të ekonomisë në sta- 
din e ri të zhvillimit të sajt Të tilla janë: ngritja e nivelit të 
punës drejtuese të organeve ekonomike, duke e vënë mbi baza 
më të shëndosha shkencore: përsosja e metodave të drejtimit 
të prodhimit në bazë të njohjes më të thellë të ligjeve ekono- 
mike: zgjerimi i mëtejshëm i pjesëmarrjes së masave punonjëse 
në administrimin e ekonomisë. 

Përmirësimi i mëtejshëm i drejtimit të ekonomisë kërkon, 
në radhë të parë, të forcohet në nivelin e detyrave të reja roli 
organizues i shtetit. Detyrat e organeve shtetërore të drejtimit 
të ekonomisë sot janë shtuar, janë bërë më të ndërlikuara e më 
komplekse. Çdo reduktim i tyre, siç ndodh nganjëherë, në drej- 
timin vetëm të çështjeve operative është i njëanshëm dhe me 
pasoja të dëmshme. 

Organet e shtetit dhe kuadrot e tyre nuk mund ta drejtojnë 
ekonominë me efikasitet pa u marrë më shumë dhe më mirë me 
zbërthimin e politikës ekonomike të Partisë, të direktivave e të 
orientimeve të saj, pa kërkuar e gjetur rrugët më të drejta dhe 
më të efektshme për t'i vënë ato në jetë. Është e domosdoshme që 
në punën e tyre ato të kujdesen më shumë se gjer më sot për 
studimin e problemeve themelore, të ngutshme e të perspektivës, 
që kanë të bëjnë me zhvillimin ekonomiko-shoqëror të vendit. 





1 Shih: “Dokumente kryesore të PPSHr, vëll. V, f. 663. 

Përmirësimi i drejtimit të ekonomisë ka shtruar si një çështje 
të mprehtë aktuale forcimin e karakterit shkencor të planifikimit. 
Zgjidhja e mjaft detyrave ekonomiko-shoqërore në etapën e ndër- 
timit të plotë të shoqërisë socialiste kërkon më shumë se një plan 
pesëvjeçar. Prandaj, krahas planifikimit pesëvjeçar, të kalohet 
edhe në hartimin e planeve prognozë me afat më të gjatë. Pikë- 
synimi kryesor i këtyre planeve lipset të jetë parashikimi i drej- 
timeve kryesore të zhvillimit të ekonomisë në tërësi, i degëve të 
veçanta të saj, i llojeve më të rëndësishme të prodhimeve indus- 
triale e bujqësore, i drejtimeve të zhvillimit të arsimit, të kul- 
turës, të shkencës etj. 

Që planet e zhvillimit të ekonomisë, qofshin këto pesëvjeçare 
ose me afat më të gjatë, të jenë sa më reale, duhet që nevojat 
shoqërore të llogariten sa më mirë, duke u mbështetur në vrojti- 
me, studime, analiza dhe përgjithësime sistematike, të hollësishme 
e të gjithanshme, në variante të ndryshme dhe në përllogaritje 
teknike, ekonomike dhe financiare. E gjithë kjo të ketë si qëllim 
që t'u japë mundësi organeve të Partisë dhe të shtetit të zgjedhin 
variantin më optimal. 

Forcimi i karakterit shkencor të planifikimit dikton nevojën 
që të përdoren më gjerësisht se deri më sot metodat e mjohura 
analitike të krahasimit, normimit dhe balancimit. Krahas këtyre 
të bëhen përpjekje që në praktikën e planifikimit dhe të përllo- 
garitjeve ekonomike të futet edhe përdorimi i metodave të reja 
që mbështeten në matematikën, programimin dhe teknikën mo- 
derne llogaritëse. 

Niveli i sotëm i zhvillimit të ndërmarrjeve ekonomike shtron 
detyrën që metodat e drejtimit administrativ të prodhimit të 
kombinohen më mirë edhe me metodat e drejtimit ekonomik. Kjo 
kërkon medoemos që të njihen dhe të zbatohen në mënyrë të 
vetëdijshme ligjet ekonomike objektive të socializmit. Rritja e 
përpjesëtimeve të prodhimit në çdo degë të ekonomisë, nevojat 
për t'i kthyer më shumë sytë nga cilësia, për të zbatuar teknikën 
e re e teknologjinë moderne, po nxjerrin kohë pas kohe në shesh 
të meta e boshllëqe në drejtimin e prodhimit. Për të kapërcyer 
këto të meta rëndësi ka që të rritet iniciativa dhe vetëveprimi i 
bazës, të forcohet hozrashoti, përdorimi i levave ekonomike dhe 
disiplina e planit e financiare. Llogaritja e shpenzimeve dhe e le- 
verdisë, krahasimi i punës së harxhuar me rezultatet e arritura 
të bëhen kriter i domosdoshëm për të vlerësuar caktimin e dety- 
rave me plan dhe realizimin e tyre. Nevoja për të kombinuar më 
shumë drejtimin administrativ të prodhimit me metodat ekonomi- 
ke, ka shtruar problemin që të përputhet më mirë me këtë kom- 
binim edhe vetë struktura e organizimit dhe e drejtimit të 
ndërmarrjes. 

Përmirësimi i drejtimit të ekonomisë sonë nuk mund as të 
kuptohet, as edhe të arrihet pa pjesëmarrjen e masave, të klasës 
punëtore, të kooperativistëve dhe të gjithë punonjësve, pa kon- 
trollin e tyre mbi veprimtarinë e organeve ekonomike. Kjo nuk 
është një çështje dëshire, por rrjedhim logjik i asaj vije të masave 
që zbatohet me besnikëri te ne, është garanci që të shtohet pro- 
dhimi dhe baza shoqërore e socializmit të mos ndryshojë kurrë 
natyrën. Në të ardhmen duhet të nxitet më shumë, t'i lihet fushë 
më e lirë pjesëmarrjes, kontrollit, iniciativës e mendimit krijues 
të masave për të hartuar e zbatuar planet ekonomike, për të cak- 
tuar e vendosur treguesit tekniko-ekonomikë të planit, rendimen- 
tin, normat e punës e të harxhimit të materialeve, për të forcuar 
disiplinën dhe rregullin në punë, për të rritur prodhimin £€ për- 
mirësuar cilësinë që nga gjërat më të vogla dhe deri te më të 
mëdhatë. 

Rritja e pjesëmarrjes dhe e kontrollit të masave, sidomos të 
klasës punëtore, duhet të shkojnë kurdoherë paralel me shtimin 
e përgjegjësisë morale e financiare të secilit për fatet e prodhimit, 
të ndërmarrjes dhe të kooperativës, me zbatimin e përpiktë dhe 
në kohë të vendimeve e direktivave të organeve shtetërore, të 
disiplinës dhe të rregullit në punë. 


Shokë, 


Detyrat e planit të pestë pesëvjeçar janë një hap tjetër i 
madh e i rëndësishëm në rrugën e ndërtimit të plotë të shoqërisë 
socialiste. Ato janë të guximshme, por të menduara thellë, të 
peshuara mirë e drejt. Ne jemi optimistë dhe të sigurt se ato do 
të realizohen me sukses. 


Kur shikon realizimet e tejkalimet e shifrave të planit të ka- 
tërt pesëvjeçar, që edhe ato ishin shumë të ngjeshura e të guxim- 
shme, nuk mund të mos mahnitesh me forcën kolosale që kanë 
Partia dhe populli ynë. 

Ne po i hyjmë realizimit të planit të ri pesëvjeçar me një 
entuziazëm të madh, i cili e ka bazën e tij në sigurinë që na japin 
rezultatet madhështore të së kaluarës dhe në frymëzimin që na 
ngjall perspektiva jonë e ndritur. 

Heroizmi, pjekuria dhe dituria e njerëzve tanë, të pleksura 
me optimizmin dhe entuziazmin realist të tyre, do t'i shndërrojnë 
edhe shifrat e këtij pesëvjeçari në të mira materiale për popu- 
Illin, atdheun e socializmin, do të bëjnë çudira të reja e më të 
mëdha që do ta ngrenë edhe më lart emrin e Partisë sonë heroike 
dhe lavdinë e Shqipërisë socialiste. 

FORCIMI I DIKTATURËS SË PROLETARIATIT 
DHE ZHVILLIMI I MËTEJSHËM I DEMOKRACISË 
SOCIALISTE 


Shokë dhe shoqe, 


Problem kyç i revolucionit ka qenë dhe do të mbetet gjer në 
arritjen e fitores së komunizmit problemi i pushtetit shtetëror, i 
diktaturës së proletariatit. Në çfarëdo fushe që të zhvillohet lufta 
klasore midis dy rrugëve, socialiste e kapitaliste, në fushën poli- 
tike ose ekonomike, ideologjike, kulturore ose ushtarake, ajo është, 
në fund të fundit, luftë për çështjen nëse do të ruhet e do të forco- 
het diktatura e proletariatit, apo kjo do të degjenerojë e do të për- 
mbyset, siç ndodhi në Bashkimin Sovjetik e në disa vende të tjera. 
Këtë mësim jetik të marksizëm-leninizmit, të vërtetuar plotësisht 
nga jeta, Partia jonë e ka kurdoherë parasysh. 

Vitet që kanë kaluar nga Kongresi i 5-të i Partisë janë vite 
të një lufte të gjithanshme të Partisë, të klasës punëtore e të mba- 
rë popullit për zhvillimin e mëtejshëm të revolucionit socialist 
edhe në fushën politike. Kjo ka qenë luftë për ruajtjen, forcimin 
dhe përsosjen e diktaturës së proletariatit, për spastrimin e saj 
nga gjurmët e ndikimet e shoqërisë së vjetër, për shmangien e 
rrezikut të degjenerimit revizionist-borgjez të saj, për rritjen e 
rolit aktiv të shtetit në të gjitha sferat e ndërtimit të plotë të sho- 
qërisë socialiste. 

Tehu i gjithë kësaj lufte është drejtuar kundër burokratizmit, 
për zhvillimin e mëtejshëm të demokracisë socialiste. Rezultatet e 
saj shihen e ndihen në të gjitha fushat e jetës së vendit. Janë for- 
cuar e zgjeruar më tej lidhjet e pushtetit me masat. Aparati shte- 
tëror është çliruar nga mjaft barrë burokratike dhe është bërë 
më i zhdërvjellët e më operativ, i është afruar më tepër bazës 
dhe problemeve të saj. Si kurrë ndonjëherë është rritur iniciativa 
e vetëveprimi i masave, interesimi dhe pjesëmarrja aktive e tyre 
në çështjet shtetërore. Kontrolli i punonjësve, në radhë të parë 
i klasës punëtore, mbi aparatet e drejtuesit, mbi tërë jetën e ve- 
mdit, është bërë një mjet i fuqishëm dhe efektiv për përmirësi- 
min e punëve në të gjitha drejtimet. Në një raport më të drejtë 
janë vendosur marrëdhëniet midis kuadrove dhe masave, gjë që 
ka forcuar më tej besimin reciprok dhe bashkëpunimin e ngushtë 

Përmirësimi i drejtimit të ekonomisë sonë nuk mund as të 
kuptohet, as edhe të arrihet pa pjesëmarrjen e masave, të klasës 
punëtore, të kooperativistëve dhe të gjithë punonjësve, pa kon- 
trollin e tyre mbi veprimtarinë e organeve ekonomike. Kjo nuk 
është një çështje dëshire, por rrjedhim logjik i asaj vije të masave 
që zbatohet me besnikëri te ne, është garanci që të shtohet pro- 
dhimi dhe baza shoqërore e socializmit të mos ndryshojë kurrë 
natyrën. Në të ardhmen duhet të nxitet më shumë, t'i lihet fushë 
më e lirë pjesëmarrjes, kontrollit, iniciativës e mendimit krijues 
të masave për të hartuar e zbatuar planet ekonomike, për të cak- 
tuar e vendosur treguesit tekniko-ekonomikë të planit, rendimen- 
tin, normat e punës e të harxhimit të materialeve, për të forcuar 
disiplinën dhe rregullin në punë, për të rritur prodhimin e për- 
mirësuar cilësinë që nga gjërat më të vogla dhe deri te më të 
mëdhatë. 

Rritja e pjesëmarrjes dhe e kontrollit të masave, sidomos të 
klasës punëtore, duhet të shkojnë kurdoherë paralel me shtimin 
e përgjegjësisë morale e financiare të secilit për fatet e prodhimit, 
të ndërmarrjes dhe të kooperativës, me zbatimin e përpiktë dhe 
në kohë të vendimeve e direktivave të organeve shtetërore, të 
disiplinës dhe të rregullit në punë. 


Shokë, 


Detyrat e planit të pestë pesëvjeçar janë një hap tjetër i 
madh e i rëndësishëm në rrugën e ndërtimit të plotë të shoqërisë 
socialiste. Ato janë të guximshme, por të menduara thellë, të 
peshuara mirë e drejt. Ne jemi optimistë dhe të sigurt se ato do 
të realizohen me sukses. 


Kur shikon realizimet e tejkalimet e shifrave të planit të ka- 
tërt pesëvjeçar, që edhe ato ishin shumë të ngjeshura e të guxim- 
shme, nuk mund të mos mahnitesh me forcën kolosale që kanë 
Partia dhe populli ynë. 

Ne po i hyjmë realizimit të planit të ri pesëvjeçar me një 
entuziazëm të madh, i cili e ka bazën e tij në sigurinë që na japin 
rezultatet madhështore të së kaluarës dhe në frymëzimin që na 
ngjall perspektiva jonë e ndritur. 

Heroizmi, pjekuria dhe dituria e njerëzve tanë, të pleksura 
me optimizmin dhe entuziazmin realist të tyre, do t'i shndërrojnë 
edhe shifrat e këtij pesëvjeçari në të mira materiale për popu- 
Ilim, atdheun e socializmin, do të bëjnë çudira të reja e më të 
mëdha që do ta ngrenë edhe më lart emrin e Partisë sonë heroike 
dhe lavdinë e Shqipërisë socialiste. 

FORCIMI I DIKTATURËS SË PROLETARIATIT 
DHE ZHVILLIMI I MËTEJSHËM I DEMOKRACISË 
SOCIALISTE 


Shokë dhe shoqe, 


Problem kyç i revolucionit ka qenë dhe do të mbetet gjer në 
arritjen e fitores së komunizmit problemi i pushtetit shtetëror, i 
diktaturës së proletariatit. Në çfarëdo fushe që të zhvillohet lufta 
klasore midis dy rrugëve, socialiste e kapitaliste, në fushën poli- 
tike ose ekonomike, ideologjike, kulturore ose ushtarake, ajo është, 
në fund të fundit, luftë për çështjen nëse do të ruhet e do të forco- 
het diktatura e proletariatit, apo kjo do të degjenerojë e do të për- 
mbyset, siç ndodhi në Bashkimin Sovjetik e në disa vende të tjera. 
Këtë mësim jetik të marksizëm-leninizmit, të vërtetuar plotësisht 
nga jeta, Partia jonë e ka kurdoherë parasysh. 

Vitet që kanë kaluar nga Kongresi i 5-të i Partisë janë vite 
të një lufte të gjithanshme të Partisë, të klasës punëtore e të mba- 
rë popullit për zhvillimin e mëtejshëm të revolucionit socialist 
edhe në fushën politike. Kjo ka qenë luftë për ruajtjen, forcimin 
dhe përsosjen e diktaturës së proletariatit, për spastrimin e saj 
nga gjurmët e mdikimet e shoqërisë së vjetër, për shmangien e 
rrezikut të degjenerimit revizionist-borgjez të saj, për rritjen e 
rolit aktiv të shtetit në të gjitha sferat e ndërtimit të plotë të sho- 
qërisë socialiste. 

Tehu i gjithë kësaj lufte është drejtuar kundër burokratizmit, 
për zhvillimin e mëtejshëm të demokracisë socialiste. Rezultatet e 
saj shihen e ndihen në të gjitha fushat e jetës së vendit. Janë for- 
cuar e zgjeruar më tej lidhjet e pushtetit me masat. Aparati shte- 
tëror është çliruar nga mjaft barrë burokratike dhe është bërë 
më i zhdërvjellët e më operativ, i është afruar më tepër bazës 
dhe problemeve të saj. Si kurrë ndonjëherë është rritur iniciativa 
e vetëveprimi i masave, interesimi dhe pjesëmarrja aktive e tyre 
në çështjet shtetërore. Kontrolli i punonjësve, në radhë të parë 
i klasës punëtore, mbi aparatet e drejtuesit, mbi tërë jetën e ve- 
mdit, është bërë një mjet i fuqishëm dhe efektiv për përmirësi- 
min e punëve në të gjitha drejtimet. Në një raport më të drejtë 
janë vendosur marrëdhëniet midis kuadrove dhe masave, gjë që 
ka forcuar më tej besimin reciprok dhe bashkëpunimin e ngushtë 

midis tyre. Në të gjitha nivelet është gjallëruar mjaft puna e or- 
ganeve të zgjedhura të pushtetit, të cilat gjithnjë më mirë i ush- 
trojnë kompetencat dhe kontrollin e tyre mbi organet ekzekutive 
e administratat. Është krijuar kështu një kuptim më i drejtë 
për këto çështje dhe u është dhënë një goditje e fortë koncepteve 
e praktikave burokratike, intelektualiste e teknokratike. 

Përvoja jonë dhe veçanërisht ajo e grumbulluar në këto vi- 
tet e fundititë një jete politike të gjallë e plot origjinalitet, tre- 
goi se në kushtet e një udhëheqjeje të drejtë nga ana e Partisë, 


diktatura e proletariatit mund t'u qëndrojë të gjitha provave dhe 
të kryejë me sukses misionin e saj historik. 

Por ne jemi të ndërgjegjshëm se rezultatet e arritura në zba- 
timin e orientimeve dhe të masave që ka marrë Partia nuk i kanë 
zhdukur të gjitha rreziqet një herë e përgjithmonëj 

ku ËR 8 gjitha $ 5 b 


kundër 


urokra të tij, si një 





ithë punonj Duhet thënë se në praktikë, në mj 
nuk kuptohet me të gjithë seriozitetin kjo çështje. Këtu e ka bu- 
rimin fakti që në luftën për zbatimin e orientimeve të Partisë 
jemi ndeshur e ndeshemi me koncepte frenuese, me konservato- 
rizëm e rezistencë burokratike, jemi ndeshur e ndeshemi në for- 
malizëm, gjë që tregon se nuk është kuptuar në tërë thellësinë e 
vet thelbi i shtrembërimeve burokratike dhe shpesh lufta kundër 
tyre thjeshtësohet e reduktohet në goditjen e disa shfaqjeve të 
pjesshme e anësore. 

Prandaj organizatat e Partisë dhe organet e pushtetit duhet 
ta kenë në qendër të vëmendjes luftën kundër burokratizmit, të 
forcojnë punën edukuese dhe të jenë në kërkim të vazhdueshëm 
të masave dhe të rrugëve që duhen zbatuar për ta çuar këtë luftë 
deri në fund, duke thyer me vendosmëri pengesat e prirjet fre- 
nuese në çdo kohë e formë që të paraqiten. 

Kjo luftë është me rëndësi jetike për të ardhmen e diktatu- 
rës së proletariatit, sepse burokratizmi është një e keqe e madhe 
dhe me rrënjë të thella. Ai, siç e tregoi edhe eksperienca negative e 
Bashkimit Sovjetik dhe e disa pulën të tjera ,fJçon në shkëpu- 





, 


tjen e pushtetit nga masat e popullitënë vënien € organeve drej- 
tuese e të kuadrove mbi masat e jashtë kontrollit të tyre, më v 
nitjen e demokracisë socialiste, jnë krijimin e centralizmit buro- 
kratik, në degjenerimin e diktaturës së proletariatit. 

'a e përgjithshme për forcimin e diktaturës së proleta- 
riatit, të tërë rendit socialist, është zhvillimi i demokracisë së ma- 

enë 
tike, si armë të sundimit të klasës së re borgjeze mbi masat puno- 
njëse. E ashtuquajtura demokraci në vendet e sunduara nga re- 
vizionistët është, po ashtu si në vendet borgjeze klasike, një pri- 
vilegj i pakicës shfrytëzuese dhe një mashtrim i paturpshëm për 


masat e popullit. 

. Klërheqja sa më e gjerë e masave në qeverisjen e vendit ka 
qerfë dhe mbetet vija e patundur në tërë veprimtarinë e Partisë 
sonë të Punës e të shtetit tonë proletar për ndërtimin e socializmit. 
Këtë pjesëmarrje ne e konsiderojmë si drejtimin kryesor të thelli- 


mit të demokracisë socialiste në veprimfsi k osdo- 
rne Sh siguruar eksperiencën e masave të gjera punonjëse 

ndërtimin e socializmit, për të shumëfishuar forcën e aparatit 
shtetëror të diktaturës së proletariatit, për t'i bërë punonjësit 
gjithnjë më të ndërgjegjshëm se ata vetë janë zotërit e plotfuqi- 
shëm të vendit, që duhet të thonë për çdo gjë fjalën e tyre ve- 
ndimtare. pe 

Armatosja e gjithë qytetarëve me një kuptim të tillë të rolit 
e të vendit të tyre në jetën politiko-shoqërore, përgatitja për ta 
luajtur si duhet këtë rol, ka kërkuar e kërkon, veç një pune të 
madhe edukuese e sqaruese nga ana e Partisë, shumë masa prak- 
tike për t'u krijuar kushtet e nevojshme punonjësve që të marrin 
pjesë sa më gjerë në ushtrimin e pushtetit, që marrja dhe zbati- 
mi i vendimeve të vihet gjithnjë e më mirë nën gjykimin dhe 
kontrollin e drejtpërdrejtë të tyre. 

Nga kjo pikëpamje zbatimi i metodës së konsultimit me ma- 
sat, dëgjimi i zërit të tyre, mbështetja në to, që tashmë është bë- 
rë pjesë e pandarë e praktikës sonë, duhen zhvilluar e thelluar pa 
ndërprerje. Do të ishte gabim të binim në vetëkënaqësi dhe të 
mbeteshim në atë që është arritur. Është e domosdoshme të vazh- 
dojmë akoma më me këmbëngulje përpjekjet tona për të thyer 
çdo pengesë që kufizon pjesëmarrjen efektive të masave në drej- 
timin e punëve të shoqërisë, që frenon iniciativën e tyre krijuese, 
të gjallërojmë e të pasurojmë më tej format e demokracisë, të 
rritim sidomos rolin e organizatave të masave si qendra të rëndë- 
sishme të organizimit të punonjësve, si tribuna të zërit dhe të 
vetëveprimit revolucionar të tyre. 

- Rëndësi të veçantë ka mbështetja e fuqishme te masat për 
verifikimin e drejtësisë së vendimeve në praktikën e gjallë të je- 

tës. Verifikimi i vazhdueshëm, rishikimi i pandërprerë kritik e 
autokritik i tërë punës dhe përvojës së mëparshme në të gjitha 
sferat e veprimtarisë, me qëllim që të ruhet e të zhvillohet ajo që 
qëndron mbi një bazë të shëndoshë, të ndryshohet ajo që nuk 
justifikohet nga praktika ose që është kapërcyer nga jeta, të gjen- 
den rrugë e mënyra të reja për zgjidhjen e problemeve, kjo për- 
bën një ligj të revolucionit socialist, që, siç thoshte Karl Marksi, 
është i pamposhtur, sepse kritikon vazhdimisht vetveten. 

Kjo metodë është e papajtueshme me prirjet burokratike e 
konservatore për të fetishizuar çdo gjë që del nga aparatet, me 
skemat dhe praktikat e ngurosura, që nuk u përgjigjen më dety- 
rave e kushteve të reja, që nuk përputhen me idetë e mëdha revo- 
lucionarizuese të partisë dhe bëhen pengesë për vënien e tyre në 
jetë. Kjo çështje duhet të na tërheqë seriozisht vëmendjen, sepse, 
siç na mëson Lenini, në këtë fushë shfaqen me një forcë të veçantë 
dhe ruhen për një kohë të gjatë kontradiktat midis së resë e së 
vjetrës në zhvillimin e revolucionit. 


“Në të gjithë fushën e marrëdhënieve shoqërore, eko- 
nomike dhe politike — shkruante ai — ne jemi -tmerrë- 
sisht- revolucionarë. Por në fushën e hierarkisë, të res- 
pektimit të formave e të procedurës administrative xsrevo- 
lucionizmi ynë- zëvendësohet pothuaj gjithnjë nga rutina 
më e mykur. Këtu mund të vihet re shpeshherë një feno- 
men shumë interesant: se si në jetën shoqërore kërcimi 
më i madh përpara shoqërohet me frikën më të përbind- 
shme nga ndryshimet më të voglar-it. 


' Organizatat e Partisë, kuadrot e gjithë punonjësit duhet të 
jenë kurdoherë revolucionarë dialektikë, ta shohin në sy reali- 
tetin në zhvillimin e tij të pandërprerë, të mos kanunizojnë asgjë, 
të mos kenë frikë nga ndryshimet, por me guxim të kapërcejnë 
çdo gjë të vjetruar në konceptet, metodat, ligjet, format e orga- 
nizimit e të drejtimit. 

Kontrolli i masave nga poshtë, si çështje me rëndësi parimore 
dhe një ndër aspektet kryesore të zhvillimit të demokracisë so- 
cialiste, ka qenë vazhdimisht në qendër të vëmendjes së Partisë. 
Por thellimi dhe përsosja e tij në forma sa më të përshtatshme 
mbetet një detyrë gjithnjë aktuale e dorës së parë. 

Vendimtar këtu është kontrolli i drejtpërdrejtë i klasës pu- 


1 V. I Lenin. Vepra të zgjedhura, vëll, II, f. 925. Tiranë, 1958: 

nëtore. Kontrolli punëtor nga poshtë është një domosdoshmëri e 
një parim bazë i jetës shoqërore gjatë tërë periudhës historike të 
socializmit. Ky kontroll, që kryhet nën udhëheqjen e partisë, 
është një ndër shprehjet konkrete të rolit udhëheqës të klasës pu- 
nëtore dhe të demokracisë proletare në veprim. Ai përbën një 
armë të mprehtë në luftën kundër burokratizmit dhe ndikimeve 
të huaja në jetën shoqërore e në ndërgjegjen e punonjësve, një 
formë shumë të efektshme të edukimit proletar të vetë klasës 
punëtore, është një nxitje e fuqishme për të çuar përpara ndër- 
timin socialist. Në kontrollin punëtor shohim një ndër garancitë 
themelore për të shmangur rrezikun e revizionizmit e të kthimit 
prapa në kapitalizëm. 

Praktika jonë mbi kontrollin e drejtpërdrejtë të klasës pu- 
nëtore po vërtetohet në jetë. Në periudhën pas Kongresit të 5-të 
të Partisë zbatimi i kontrollit punëtor ka çuar në një rritje e gja- 
llërim të mëtejshëm të veprimtarisë revolucionare të klasës pu- 
nëtore në të gjitha fushat. Është rritur në mënyrë të dukshme roli 
i masave punëtore në zgjidhjen e problemeve të ndryshme, është 
shtuar shumë interesimi dhe ndjenja e tyre e përgjegjësisë për 
punët e ndërmarrjes dhe përgjithësisht për jetën e vendit, është 
forcuar fryma kritike e autokritike ndaj shfaqjeve të huaja. 

Kontrolli punëtor është një proces i gjatë lufte kundër prir- 
jeve të ndryshme burokratike, që përpiqen ta kufizojnë, ta fre- 
nojnë e ta vënë nën tutelë, kundër frikës, dyshimeve, ekuivokeve 
në zbatimin e tij. Përsosja e mëtejshme e tij kërkon që ai të kup- 
tohet nga kushdo si një e drejtë e pamohueshme e klasës punë- 
tore për të ruajtur e forcuar diktaturën e proletariatit dhe rendin 
socialist. Ai është kontroll i ës punëtore mbi tërë veprimta- 
rinë e organeve dhe të organizatave të partisë, të atyre shtetërore 
dhe ekonomike, të aparateve e të kuadrove, që shtrihen mbi çdo 
gjë e mbi këdo, si në qytet ashtu edhe më fshat. Kontrolli punëtor 
nuk është një kontroll administrativ për çështje të vogla, korente 
e të ga i, SË nda set e opinionit dhe e qëndrimit 
të klasës punëtore për p et kyç, politike, ekonomike e sho- 
qërore. 

Organizatat e Partisë, bashkimet profesionale, vetë punëtorët 
duhet të jenë në kërkim të vazhdueshëm për të gjallëruar format 
ekzistuese dhe për të gjetur forma të reja, të zhdërvjellta dhe efi- 
kase në ushtrimin e kontrollit punëtor. Kornizat dhe format e 
ngurosura e gjymtojnë dhe e paralizojnë atë. 

Qëllimi i kontrollit punëtor është jo vetëm të vrojtojë e të 
konstatojë, por t'i zgjidhë e t'i çojë gjer në fund çështjet që ngre. 
Është detyrë e të gjithëve, e organizatave të Partisë, e organeve 

të pushtetit dhe e organizatave të masave të luftojnë me këmbë- 
ngulje që të zbatohen vërejtjet dhe propozimet që bëjnë punëto- 
rët, të zgjidhen me shpejtësi e me seriozitetin më të madh pro- 
blemet që dalin nga kontrolli punëtor. Kjo është e domosdosh- 
me për vetë zhvillimin e mendimit, të veprimit revolucionar e të 
pjesëmarrjes aktive të punëtorëve në punët e shtetit, për inkura- 
jimin e iniciativës së tyre dhe për vetë zhvillimin e mëtejshëm 
të kontrollit punëtor. 

Për klasën punëtore ka rëndësi të veçantë që ajo të kup- 
tojë vetë në radhë të parë jo vetëm rolin e saj si forca prodhuese 
vendimtare, por edhe rolin e saj politik si klasa pararojë në sho- 
qërinë tonë. Me luftën, qëndrimet dhe shembullin e saj ajo tër- 
heq pas vetes gjithë masën tjetër të popullsisë, fut te të gjithë 
frymën, disiplinën dhe kulturën proletare në punë e në jetë. Për 
të qëndruar në lartësinë e këtij misioni është e domosdoshme që 
kontrolli punëtor të zhvillohet edhe si vetëkontroll i klasës pu- 
nëtore, si kritikë e autokritikë në radhët e saj, si një luftë kë- 
mbëngulëse kundër shfaqjeve të vetëkënaqësisë, indiferentizmit e 
të tërheqjes pas interesit të ngushtë personal, kundër çdo fryme 
të pajtimit me fenomenet që pengojnë ecjen tonë përpara. 

Kontrolli punëtor është pjesë përbërëse dhe e pandarë e kon- 
trollit të masave mbi veprimtarinë e organeve të pushtetit, orga- 
nizatave ekonomike e kulturoro-arsimore të qytetit e të fshatit. 
Ushtrimi i këtij kontrolli është një e drejtë dhe detyrë për të gji- 
thë: për fshatarin në kooperativë, për studentin në shkollë, për 
intelektualin në sferën e veprimtarisë së tij, për çdo qytetar në 
tërë jetën shoqërore. 

” Me qëllim që kontrollit të masave t'i hapet horizont i gjerë 
e t'i krijohen kushte sa më të përshtatshme, është e nevojshme 
që punonjësit të informohen vazhdimisht për veprimtarinë e or- 
ganizmave dhe të institucioneve shtetërore e shoqërore. Kontrolli 
i masave bëhet i mundshëm e lehtësohet sa më shumë luftohet 
kundër prirjeve për forma të mbyllura të punës së aparateve e 
organeve shtetërore e shoqërore, sa më shumë i jepet publicitet 
veprimtarisë së tyre, e cila duhet të jetë sa më e hapët dhe lehtë- 
sisht e kontrollueshme nga punonjësit. Tjonja gjithnjë më e 
mirë e masave të gjera të punonjësve me mekanizmat e jetës 
shoqërore socialiste, me ligjet e shtetit, ballafaqimi dhe dhënia 
llogari. para masave, si metodë e përhershme e funksionimit të 
gjithë sistemit tonë të diktaturës së proletariatit, përbëjnë gji- 
thashtu kushte të domosdoshme për ushtrimin e kontrollit të ma- 
save. Një rol më aktiv në këtë drejtim duhet të luajë edhe shtypi, 
i cili ka për detyrë t'u bëjë të njohura më mirë masave gjendjen 

e problemet, të forcojë kritikën, të bëhet në një shkallë më të 
theksuar tribunë e rrahjes së gjallë të mendimeve, e pasqyrimit 
dhe e përgjithësimit të thellë të përvojës së masave në ndërtimin 
socialist. 

Në luftën kundër burokratizmit dhe për forcimin e dikta- 
turës së proletariatit rëndësi të dorës së parë kanë raportet midis 
kuadrove dhe masave. Eksperienca negative e vendeve revizio- 
niste tregon se kur midis kuadrove e masave vendosen marrëdhë- 
nie jo të drejta, kur kuadrot shkëputen nga masat, nga jeta dhe 
lufta e tyre, kur ata nuk i nënshtrohen kontrollit të masave, kur 
kuadrove u jepen privilegje e favorizime të jashtëligjshme, ata 
burokratizohen e degjenerohen, marrëdhëniet e tyre me masat 
shndërrohen më marrëdhënie sundimi e nënshtrimi. 

Partia dhe pushteti ynë popullor, të ndriçuar nga mësimet e 
marksizëm-leninizmit, sidomos në periudhën pas Kongresit të 
5-të, kanë marrë një varg masash rrënjësore politike, ideologjike 
dhe ekonomike për përmirësimin e marrëdhënieve midis kua- 
drove dhe masave, me qëllim që kuadrot të mbeten kurdoherë re- 
volucionarë konsekuentë e shërbëtorë të devotshëm të popullit. 
U vu në zbatim qarkullimi sistematik i kuadrove nga postet drej- 
tuese në bazë e nga administratat në prodhim dhe anasjelltas. 
Tani rreth 56 për qind e kuadrove kryesorë të aparateve qendrore 
e lokale dhe 50 për qind e të gjithë kuadrove të aparateve e të 
administrajave në funksionet aktuale kanë një stazh më pak 
se 5 vjet. batua me kritere më të shëndosha pjesëmarrja e 
kuadrove Të e-gjithë njerëzve të punës mendore në punën 
fizike. Në të njëjtën kohë, u bënë rregullime në pagat e kua- 
drove, për të mos lejuar shpërpjesëtime në nivelin e tyre të 
jetesës në krahasim me masat punonjëse. Përpjekjet tona kanë 
synuar, gjithashtu, që përgatitja ideopolitike, arsimore-kultu- 
rore e tekniko-profesionale e kuadrove të bëhet jo e shkëputur 
nga ngritja e pandërprerë e nivelit të gjithanshëm të shtresave të 
gjera punonjëse. Këto masa, krahas punës së gjerë edukuese që 
zhvillon Partia, shërbejnë për të luftuar në kuadrot shfaqjet e 
burokratizmit e të karrierizmit, për të forcuar e thelluar lidhjet 
e tyre me punëtorët e fshatarët, për të luftuar e çrrënjosur ndi- 
kimet e koncepteve intelektualiste të nënvlerësimit e të mospër- 
filljes së masave, për t'i mbyllur shtigjet gjallërimit të ndjenjës 
së rrezikshme të mendjemadhësisë, subjektivizmit etj. 

Për Partinë tonë ka qenë dhe mbetet një preokupacion i 
vazhdueshëm problemi që të gjithë kuadrot të rriten e të kaliten 
si revolucionarë, të mendojnë e të punojnë si të tillë deri në fund 

të jetës së tyre. Socializmi nuk ka nevojë për burokratë e tekno- 
kratë që t'i besojnë vetëm -gjenisë- së tyre, teknikës, fuqisë së 
dekretit, por për kuadro që të shkrihen e të jetojnë me masat, të 
mendojnë e të ndiejnë njëlloj si klasa punëtore dhe fshatarësia 
kooperativiste. Në vijën e Partisë, në veprën madhështore dhe në 
botën shpirtërore të klasës punëtore e të kooperativistëve, kua- 
drot do të gjejnë kurdoherë forcë e frymëzim të vazhdueshëm. 

Që ta çojmë më tej përvojën e fituar në marrëdhëniet midis 
kuadrove dhe masave, është e nevojshme të luftohet kundër çdo 
pozite subjektiviste, dikasteriale e lokaliste, si dhe kundër qën- 
drimeve mikroborgjeze nga vetë disa kuadro, në mënyrë që qar- 
kullimi dhe puna drejtpërdrejt në prodhim të kuptohen si një 
masë me rëndësi edukuese e ideologjike dhe jo si një qëllim në 
vetvete, të kuptohen si një masë për revolucionarizimin e vazh- 
dueshëm të vetë kuadrove dhe të organeve e të aparateve të 
ndryshme. 

Partia i kushton një vëmendje të veçantë parimit që kuadrot, 
të çdo hallke e niveli qofshin, të jenë në vartësi të dyfishtë: si 
prej organeve të Partisë e të shtetit proletar nga lart, ashtu edhe 
nga poshtë drejtpërdrejt prej masave punonjëse. Duke iu për- 
mbajtur këtij parimi, është e nevojshme që në të ardhmen të luf- 
tojmë çdo prirje për fetishizimin e nomenklaturave dhe punën 
e mbyllur, në mënyrë që zëri, mendimi dhe vlerësimi i masave 
për kuadrot e veprimtarinë e tyre të dëgjohet gjithnjë e më 
shumë. 

Për thellimin e mëtejshëm të demokracisë dhe rritjen e ro- 
lit të masave në periudhën midis dy kongreseve një kujdes i ve- 
çantë i është kushtuar forcimit e përmirësimit të punës së orga- 
neve të zgjedhura të pushtetit popullor. Në këtë drejtim një rol 
të rëndësishëm luajtën zgjedhjet e fundit për Kuvendin Popullor 
dhe për këshillat popullorë, që në një shkallë të konsideruesh- 
me u përtëritën me njerëz të rinj, revolucionarë e të aftë, të li- 
dhur ngushtë me masat. 

Me gjithë rezultatet e arritura, na mbetet akoma shumë për 
të bërë që këshillat popullorë të çdo shkalle, si përfaqësues të 
drejtpërdrejtë të popullit punonjës në pushtet, të kryejnë funksio- 
net që u janë besuar, të mënjanojnë çdo shfaqje të formalizmit në 
punën e vet, të mos lejojnë kurrfarë spostimi të rolit të tyre nga 
organet ekzekutive, administratat ose organizatat ekonomike. Të 
mos lejojmë asnjë qëndrim mospërfillës nga kushdo qoftë ndaj 
përfaqësuesve të zgjedhur të popullit dhe problemeve që ngrenë 
ata. Fjala e deputetit ose e këshilltarit duhet të dëgjohet me vë- 
mendje e respekt. 

Përsosja e mëtejshme e punës së organeve ekzekutive është e 


134 


lidhur me luftën e ashpër kundër shfaqjeve të burokratizmit, të 
teknokratizmit e të prakticizmit të cekët në stilin dhe metodën e 
veprimtarisë së tyre, me forcimin e vazhdueshëm të lidhjeve me 
masat. Të mos harrojmë për asnjë çast se e keqja e burokratizmit 
zë vend në radhë të parë e mbi të gjitha në organet ekzekutive 
e në aparatet administrative. Vigjilenca e organizatave të Par- 
tisë, e vetë kuadrove që punojnë këtu dhe e masave punonjëse 
është një armë e mprehtë për të luftuar me sukses' e që në 
embrion çdo prirje e shtrembërim burokratik. 

Masat që janë marrë kohët e fundit për një shpërndarje më 
të drejtë të kompetencave kanë çliruar organet e qendrës nga 
ngarkesa të tepërta dhe nga një përqendrim i panevojshëm i 
shumë punëve në duart e tyre. Në mënyrë të veçantë kjo ka rri- 
tur përgjegjësinë dhe iniciativën e pushtetit në bazë. 

Duke marrë parasysh zhvillimin e hovshëm në gjerësi e the- 
Illësi të ekonomisë e të kulturës, shtimin dhe ngritjen e vazh- 
dueshme të mivelit të kuadrove, rritjen e pjesëmarrjes së masave 
në tërë jetën shoqërore dhe ekonomike, do të ishin anakronike dhe 
të dëmshme tendencat për të kodifikuar çdo gjë nga lart, për tu- 
telë mbi organet më të ulëta. Centralizmi proletar në vendin to- 
në qëndron mbi baza të patundura, sepse mbështetet në vijën e 
vetme marksiste-leniniste të Partisë, në ligjet unike që rregulloj- 
në të gjitha marrëdhëniet shoqërore e shtetërore, në planin unik 
të zhvillimit të ekonomisë e të kulturës socialiste, në përdorimin 
e centralizuar të mjeteve financiare nëpërmjet buxhetit të shte- 
tit, në politikën unike të çmimeve, në sistemin unik të cen- 
tralizuar të pagave, në monopolin e shtetit mbi tregtinë e jashtme 
etj. Prandaj nuk ka vend për asnjë druajtje se mos me zhvillimin 
e iniciativës e të vetëveprimit të bazës, me zgjerimin e kompe- 
tencave të saj, cenohet centralizmi. 


Shokë, 


Ndërtimi i socializmit në vendin tonë bëhet në kushtet e 
rrethimit imperialisto-revizionist. Prandaj mbrojtjen e atdheut, 
të lirisë e të pavarësisë kombëtare, pa të cilën nuk ka as pushtet 
popullor e as socializëm, Partia jonë gjithnjë e ka konsideruar 
dhe e konsideron si detyrë të saj të lartë e të përhershme. Në 
qoftë se Shqipëria e vogël ka qëndruar dhe qëndron e fortë. dhe 
e patundur si shkëmb graniti, kjo para së gjithash ka ndodhur 
sepse armiqtë e njohin mirë unitetin, forcën dhe vendosmërinë 
e popullit tonë për të mbrojtur gjer në fund fitoret e revolucio- 
nit, për t'i bërë ballë me sukses çdo rreziku. 

Përgatitja për mbrojtjen e atdheut është një detyrë e për- 
hershme dhe e vazhdueshme që bëhet si në kohë të mira, ashtu 
edhe të këqija, pavarësisht nga ngjarjet që ndodhin në botë. 
Mbrojtjen e vendit ne e mbështesim jo në koniunkturat politike 
ndërkombëtare, por kryesisht në faktorin e brendshëm, që e 
konsiderojmë si vendimtarin, e mbështetim në forcën, heroizmin 
dhe qëndresën e hekurt të popullit, të udhëhequr me guxim nga 
Partia e Punës, në gatishmërinë luftarake të vendit për të për- 
balluar çdo situatë e agresor. 

Për të kryer me sukses këtë detyrë të lartë historike, i tërë 
populli, i madh e i vogël, i bashkuar si një trup i vetëm rreth Par- 
tisë, duhet të ngrihet në një nivel të lartë ideopolitik dhe të kup- 
tojë qartë vijën e Partisë, taktikat dhe strategjinë e saj, t'i zbatojë 
ato në jetë me ndërgjegje e disiplinë të çeliktë, me një patrio- 
tizëm të zjarrtë në çdo moment e në çdo rrethanë, pa marrë pa- 
rasysh asnjë sakrificë. 

Atdheu dhe socializmi, jeta dhe puna e popullit mbrohen me 
armë në dorë, duke e pajisur ushtrinë e popullin me mjete mo- 
derne, duke i stërvitur ata vazhdimisht që të dinë t'i përdorin ato 
në mënyrë të përsosur e me efikacitetin më të madh. Atdheu është 
i të gjithë popullit, prandaj dhe mbrohet jo vetëm nga ushtria e 
rregullt, e veshur me uniformë, por nga i tërë populli i armato- 
sur, i organizuar dhe i përgatitur ushtarakisht. 

Duke u udhëhequr nga porosia e Leninit për ta bërë çdo qy- 
tetar ushtar dhe çdo ushtar qytetare, ne përpiqemi që çdo njeri 
njëkohësisht të punojë, të mësojë dhe të përgatitet për mbrojtje. 
Tërë vendi është një kantier i madh pune ndërtimtare, një shko- 
llë e madhe e edukimit komunist dhe një fortesë ushtarake e pa- 
thyeshme. 

Partia dhe Qeveria i kanë kushtuar kurdoherë kujdesin më 
të madh rritjes, edukimit dhe kalitjes së forcave të armatosura. 
Ushtria jonë Popullore është e gatshme që në çdo kohë e situatë, 
sado e vështirë qoftë, të kryejë me nder detyrën e lartë të mbroj- 
tjes së atdheut socialist. 

Ushtria jonë është ushtri e tipit të ri, ushtri e popullit, ushtri 
e revolucionit. Duke ruajtur fort traditat e lavdishme të ushtri- 
së partizane, ajo ndryshon rrënjësisht nga ushtritë e vendeve 

j e revizioniste. Ajo nuk është një ushtri kazerme, një 
kastë e mbyllur që qëndron e shkëputur nga populli e mbi popu- 
llin, por një ushtri e shkrirë në një të vetme me tërë popullin 
e armatosur. Për kuadrot e saj që janë bij të popullit, janë të 
huaja pikëpamjet reaksionare borgjeze e revizioniste mbi ushtri- 
në, shfaqjet e arrogancës, fodullëkut, prepotencës, qëndrimi larg 
ushtarëve etj. 

Në rrugën e revolucionarizimit të mëtejshëm të ushtrisë, si 
rezultat i masave të marra nga Partia për spastrimin e saj nga 
shumë forma e struktura organizative, nga shumë rregullore të 
huaja, të papërshtatshme për një ushtri si jona, e kanë bërë atë 
një ushtri të vërtetë të diktaturës së proletariatit, të aftë të për- 
mbushë me nder misionin e saj në përshtatje me kushtet dhe de- 
tyrat e mbrojtjes së vendit. 

Në të gjithë jetën e ushtrisë ne i jemi përmbajtur me kon- 
sekuencë parimit të prioritetit të punës ideopolitike mbi atë ush- 
tarake, të prioritetit të njeriut, si faktori vendimtar në kraha- 
sim me armën. Është puna politike ajo që, duke ngritur mdër- 
gjegjen e njerëzve, i jep jetë gjithë punës tjetër që bëhet në ushtri 
dhe e aftëson atë. Puna politike e bën ushtrinë të qëndrojë kur- 
doherë armë besnike e diktaturës së proletariatit, roje vigjilente 
e fitoreve të popullit. 

Partia i ka kushtuar e do t'i kushtojë edhe më të ardhmen 
tërë kujdesin, pa lejuar kurrfarë qëndrimesh sempliste, përga- 
titjes së shëndoshë ushtarake, përvetësimit të thellë të artit ush- 
tarak të luftës popullore, zotërimit të përsosur të armëve dhe të 
teknikës moderne nga luftëtarët, forcimit të rregullit e të disipli- 
nës ushtarake proletare. 

Partia ka qenë dhe mbetet shpirti i ushtrisë, truri që e drej- 
ton atë në rrugë të drejtë, forca jetëdhënëse që e bën atë të pa- 
thyeshme. Në ushtrinë tonë, në krye të mbrojtjes sonë, në ko- 
mandë është Partia. 

Komitetet dhe organizatat e Partisë në terren në çdo veprim 
që bëjnë, në çdo problem që zgjidhin të mos harrojnë kurrë de- 
tyrat lidhur me forcimin e mbrojtjes së atdheut. Ato duhet të 
zhvillojnë një punë të dendur ideopolitike për edukimin e gjithë 
punonjësve në frymën e vigjilencës, të gatishmërisë së lartë e të 
seriozitetit më të madh në përgatitjen ushtarake, duke mbajtur 
parasysh sa më realisht kushtet dhe kërkesat e luftës së sotme. 

Organet e Partisë në ushtri dhe komandat ushtarake, nga ana 
e tyre, duhet të përmirësojnë stilin e punës për rritjen e përgatit- 
jes politike dhe të gatishmërisë luftarake të forcave të armatosura, 
të forcojnë e të përsosin sidomos format e metodat e edukimit 
dhe të përgatitjes ushtarake të të gjithë popullit në përshtatje 
me strukturat e sotme organizative të ushtrisë. 

Duke qenë se problemet e mbrojtjes, të ushtrisë dhe të stër- 
vitjes ushtarake janë probleme të të gjithëve, është e nevojshme 
të forcohet e të përmirësohet më tej bashkëpunimi e bashkëre- 
ndimi i punës midis organizatave të Partisë e komandave në 
ushtri dhe organizatave të Partisë e organeve të pushtetit e të 
ekonomisë në terren. 

Nën kujdesin e vazhdueshëm të Partisë janë zhvilluar e for- 
cuar organet e sigurimit të shtetit, të policisë popullore e të ku- 
firit. Në tërë veprimtarinë e tyre ato janë mbështetur gjithmo- 
në e më shumë në ndihmën dhe përkrahjen aktive të masave pu- 
nonjëse, kanë zbatuar me përpikëri mësimet e Partisë, kanë 
luftuar me guxim për të mbrojtur ligjshmërinë socialiste, inte- 
resat e shtetit e të popullit. 

Forcimi i mëtejshëm i organeve të sigurimit të shtetit, të po- 
licisë popullore e të kufirit kërkon ngritjen në një shkallë më të 
lartë të punës ideopolitike e profesionale, rritjen e vigjilencës 
revolucionare e të disiplinës së ndërgjegjshme për zbatimin me 
rreptësi të normave të përcaktuara, zgjerimin e mëtejshëm të 
lidhjeve me masat. Sigurimi i vazhdueshëm i rolit udhëheqës 
e kontrollues të Partisë në të gjithë veprimtarinë e tyre është 
kusht i domosdoshëm dhe një garanci e shëndoshë që këto or- 
gane të dashura të Partisë e të popullit të kryejnë me nder mi- 
sionin e tyre. 

Në forcimin.dhe përsosjen e diktaturës së proletariatit një 
rol shumë të rëndësishëm luan legjislacioni ynë revolucionar. Si- 
pas orientimeve të Kongresit të 5-të, me pjesëmarrjen aktive të 
masave, u bë një punë e madhe për rishikimin e gjithë legjisla- 
cionit të shtetit, për thjeshtimin e tij, për t'ua përshtatur atë kush- 
teve të sotme. Kjo, krahas riorganizimit të organeve të drejtësisë, 
duke i afruar ato me masat e duke i vënë më mirë nën kontrollin 
e masave, ka ndikuar në mënyrë të dukshme në revolucionari- 
zimin e punës së tyre. Përsosja e vazhdueshme e legjislacionit, 
njohja e ligjeve nga ana e masave të popullit, për t'i bërë ato sa 
më të ndërgjegjshme për zbatimin e tyre, forcimi i mëtejshëm i 
lidhjeve të organeve të drejtësisë me punonjësit dhe mbështetja 
në ta për mbrojtjen e ligjeve është një detyrë e madhe partie. 


Shokë dhe shoqe, 


. Kanë kaluar 27 vjet nga koha kur populli ynë, nën udhëheq- 
Jen e patundur marksiste-leniniste të Partisë së Punës, përmbysi 
me luftë të armatosur pushtetin e urryer të imperialistëve të huaj 
e të klasave shfrytëzuese reaksionare vendëse dhe, për herë të 
parë në historinë e vet shumëshekullore, vendosi në Shqipëri 
pushtetin popullor. Pas zgjedhjeve të para të lira, të përgjith- 
shme e demokratike të dhjetorit 1945, nga të cilat doli Asamble- 
ja Kushtetuese, përfaqësuese e vërtetë e aspiratave dhe e intere- 
save të popullit, u aprovua ligji themeltar i shtetit të ri, Kushte- 
tuta e Republikës Popullore të Shqipërisë. 

Atëherë vendi ynë sapo kishte dalë nga Lufta e madhe Nacio- 
nalçlirimtare dhe po bënte hapat e parë në rrugën e ndërtimit 
socialist. Në ato rrethana aprovimi i Kushtetutës ishte një ngjarje 
e shënuar historike dhe një fitore tjetër e madhe politike e po- 
pullit. Rëndësia e saj qëndronte në faktin se ajo ligjëroi atë për- 
mbysje të thellë e rrënjësore që u bë në jetën e shoqërisë sonë 
si rezultat i triumfit të revolucionit popullor, sanksionoi nga 
pikëpamja juridike të gjitha ato fitore të mëdha politike, ekono- 
mike e shoqërore që populli kishte arritur me luftën e vet heroike 
dhe hapi perspektiva të qarta për transformime të tjera revo- 
lucionare në të gjitha fushat e jetës mbi baza socialiste. 

Kushtetuta u bë mbështetja dhe burimi i gjithë legjislacio- 
nit të shtetit tonë të ri demokratik popullor, që shprehte vull- 
netin e popullit dhe mbronte interesat e tij. Ajo luajti një rol 
të madh, jo vetëm për mbrojtjen e konsolidimin e pushtetit dhe 
të të gjitha fitoreve të tjera të revolucionit, por edhe për zhvi- 
limin e gjithanshëm të rendit shoqëror-ekonomik në rrugën e 
socializmit. 

Që nga ajo kohë ka kaluar një çerek shekulli. Kjo është pe- 
riudha e transformimeve të mëdha revolucionare për të hedhur 
dhe konsoliduar themelet e rendit të ri në të gjitha fushat. Idetë 
e mëdha të marksizëm-leninizmit mbi shoqërinë e re, të lirë nga 
çdo shtypje e shfrytëzim dhe programi i Partisë sonë për ndërti- 
min e bazave të socializmit u bënë realitet. Pushteti popullor, i 
lindur nga pushka partizane, u konsolidua si pushtet i diktaturës 
së proletariatit, nën udhëheqjen e pandarë të Partisë së Punës. 
Mjetet e prodhimit, që më parë ndodheshin në duart e kapita- 
listëve vendës e të imperialistëve të huaj, u bënë pronë e për- 
bashkët e popullit. U likuidua plotësisht sektori kapitalist i eko- 
nomisë. Një revolucion rrënjësor u krye në fshat, kolektivizimi i 
bujqësisë e transformoi nga themelet prodhimin e vogël fshatar 
dhe e vuri atë mbi baza socialiste. Vendin e ekonomisë shumë- 
formëshe e zuri sistemi i vetëm i ekonomisë socialiste. Bashkë 
me pronën private u zhdukën edhe klasat shfrytëzuese dhe të gji- 
thë antagonizmat e tjerë midis qytetit e fshatit, punës mendore 
e fizike, që ngrihen mbi bazën e shfrytëzimit kapitalist. Marrë- 
dhënie krejt të reja, të aleancës mbi bazën e socializmit, të për- 
krahjes e të ndihmës reciproke, janë vendosur midis klasës pu- 
nëtore, fshatarësisë punonjëse dhe inteligjencies popullore. Da- 
llimet midis tyre shkojnë duke u ngushtuar. Mbi këto baza është 
çelikosur çdo ditë e më tepër uniteti social, ekonomik e ideopo- 
litik i popullit. 

Me ndërtimin e bazës ekonomike të socializmit, që është fi- 
torja e dytë më e madhe pas vendosjes së pushtetit popullor, ve- 

ndi ynë hyri në një etapë të re historike, në atë të ndërtimit të 
plotë të shoqërisë socialiste. Në luftë për zbatimin e detyrave të 
kësaj etape janë arritur fitore të reja të mëdha. Kjo luftë u ngrit 
në një shkallë më të lartë pas Kongresit të 5-të të Partisë. Pro- 
cesi i madh i revolucionarizimit të të gjitnë jetës së vendit, që 
ngriti peshë mbarë popullin, ka çuar në konsolidimin dhe zhvilli- 
min e mëtejshëm të transformimeve të thella ekonomike, shoqë- 
rore, politike e ideologjike, në forcimin dhe përsosjen e bazës 
ekonomike e të gjithë superstrukturës së shoqërisë. Është gru- 
mbulluar një eksperiencë e re me vlerë të madhe se si t'i pritet 
rruga revizionizmit e restaurimit të kapitalizmit, si të sigurohet 
marshimi gjithnjë përpara i revolucionit deri në fitoren e tij të 
plotë e përfundimtare. 

E parë në prizmin e këtyre ndryshimeve të thella revolucio- 
nare, Kushtetuta në fuqi, me gjithë korrigjimet e shtesat e më- 
vonshme që i janë bërë, në shumë aspekte themelore është ka- 
përcyer dhe nuk pasqyron më realitetin socialist të sotëm në 
Shqipëri. Prandaj Komiteti Qendror i Partisë propozon hartimin 
e një Kushtetute të re, e cila t'i përshtatet etapës së sotme të 
zhvillimit të vendit, realitetit të ri, në mënyrë që, si pjesë për- 
bërëse e superstrukturës politike, ajo t'i shërbejë më mirë bazës 
ekonomike, gjithë zhvillimit socialist të shoqërisë. 

Ripunimi i Kushtetutës do të jetë një hap me rëndësi të ma- 
dhe teorike e praktike për forcimin dhe përsosjen e mëtejshme të 
shtetit të diktaturës së proletariatit në vendin tonë. Kushtetuta 
e re do të shërbejë si bazë juridike për organizimin dhe legjisla- 
cionin shtetëror që kërkon faza e sotme e ndërtimit tonë socia- 
list. Ajo duhet të jetë një dokument juridik, politik e ideologjik 
që të pasqyrojë plotësisht vijën e Partisë, të mishëruar në prak- 
tikën tonë revolucionare dhe t'i frymëzojë punonjësit në luftën 
për ndërtimin e plotë të shoqërisë socialiste. 

Hartimi i Kushtetutës së re është një punë me përgjegjësi 
të madhe. Ajo do të jetë Kushtetuta e Shqipërisë socialiste, e një 
vendi që u qëndron besnik parimeve të socializmit shkencor dhe 
që i zbaton e i zhvillon ato në mënyrë krijuese. Në hartimin e saj 
duhet të mbajmë parasysh si përvojën tonë të pasur revolucio- 
nare, ashtu edhe eksperiencën e socializmit botëror. Kjo kushte- 
tutë duhet të paraqesë tiparet e vërteta të socializmit që e da- 
llojnë atë nga të gjitha shtrembërimet e deformimet që i kanë 
bërë atij revizionistët modernë. Ajo do të jetë pasqyrimi i një 
rruge dhe eksperience të tërë të lavdishme, nën udhëheqjen e 
urtë të Partisë së Punës, që do të na frymëzojë, do të na mbushë 
me optimizëm e do të na nxitë për beteja e fitore të reja. 

-E8$8$8$8$3$3$3SSSSSP—— —-- 


LUFTA IDEOLOGJIKE DHE EDUKIMI I NJERIUT TË RI 


Zhvillimi i revolucionit në fushën e ideologjisë e të kulturës 
vitet e fundit është karakterizuar nga një luftë frontale klasore 
kundër të gjitha formave të ideologjisë së huaj, duke filluar që 
nga mbeturinat e vjetra, që vijnë nga thellësitë e shekujve, e 
deri te ndikimet e sotme të ideologjisë borgjeze e revizioniste. 
Qëllimi themelor i kësaj lufte është revolucionarizimi i mendjes 
dhe i ndërgjegjes së njerëzve, i gjithë botës shpirtërore të tyre 
për të afirmuar ideologjinë marksiste-leniniste, moralin proletar, 
kulturën socialiste. Kjo është një luftë e gjerë masive, që zhvi- 
llohet me pjesëmarrjen aktive të të gjitha shtresave të popullsisë, 
që realizohet në praktikë nëpërmjet lëvizjeve dhe aksioneve re- 
volucionare, diskutimeve të gjera popullore, debatit dhe kritikës 
së hapur publike, ku ballafaqohen mendimet dhe zakonet e vjetra 
reaksionare me idetë dhe moralin e ri revolucionar. 

Lufta për thellimin e revolucionit ideologjik e kulturor, si 
pjesë përbërëse e procesit të revolucionarizimit të gjithanshëm 
të jetës së vendit, u përgatit nga tërë puna 30-vjeçare e Partisë. 
Duke u mbështetur në rezultatet e arritura, Partia jonë lufton 
për ta çuar përpara pa ndërprerje punën për formimin e njeriut 
të ri të shoqërisë së re socialiste, të pajisur me bindje të thella 
marksiste-leniniste, me veti morale të larta revolucionare komu- 
niste, me horizont të gjerë kulturor e botë të pasur shpirtërore. 


Të forcojmë më tej ndërgjegjen socialiste të masave 
punonjëse në luftë me të gjitha mbeturinat dhe 


ndikimet ce ideologjive të huaja 


Megjithëse revolucioni ynë përmbysi marrëdhëniet e vjetra 
në prodhim, pra likuidoi atë bazë materiale, e cila lind, mban gja- 
Ilë e ushqen format e ndryshme të ideologjisë së klasave shfrytë- 
zuese, përsëri vazhdojmë të ndeshemi me ndikime e gjurmë të 
shumta të tyre. Shoqëria e re socialiste dhe zhvillimi i mëtej- 
shëm i saj nuk mund të pajtohen më me këto mbeturina të huaja. 
Ato jo vetëm pengojnë marshimin përpara të revolucionit, por 
përmbajnë në vetvete rrezikun e kthimit prapa. Përvoja e hidhur 
e shfaqjes së revizionizmit në Bashkimin Sovjetik e vende të 

tjera vërtetoi se, po të mos i hysh me të gjitha forcat thellimit 
të revolucionit ideologjik e kulturor, do të thotë ta lësh revolu- 
cionin socialist në mes të rrugës, të vësh në rrezik realizimet e 
tij në lëmin politik e ekonomik, t'i hapësh rrugën degjenerimit 
borgjez në të gjitha fushat. 

Intensifikimi i luftës klasore ideologjike diktohet edhe nga 
nevoja për emancipimin e gjithanshëm të energjive fizike, men- 
dore e shpirtërore të të gjithë punonjësve dhe veçanërisht të gra- 
ve e të rimjve, për t'i çliruar ata nga barra e rëndë e paragjyki- 
meve të vjetra, për t'i dhënë mundësi vrullit revolucionar të 
tyre që të shpërthejë furishëm e i papërmbajtur në të gjitha fu- 
shat e jetës. Ideali i socializmit është t'i çlirojë punonjësit jo 
vetëm nga zgjedha sociale dhe ekonomike, por edhe nga skllavëria 
shpirtërore e ideologjive të huaja. Socializmi është rendi i vetëm 
që krijon të gjitha kushtet dhe që është në gjendje të realizojë 
këtë emancipim të gjithanshëm të njerëzve. 

Lufta që zhvillon Partia për edukimin e njeriut të ri është 
e gjerë dhe komplekse. Ky edukim nuk bëhet vetëm me anë të 
propagandës e të agjitacionit, nuk mbetet në luftën kundër ideve 
e koncepteve të vjetra në plan akademik. Ai arrihet edhe nëpër- 
mjet krijimit të kushteve të atilla ekonomike, sociale e politike, 
që kultivojnë në njerëzit konceptet e normat socialiste. Ai reali- 
zohet në procesin e veprimtarisë praktike të njerëzve, në luftën 
e punën e tyre për ndërtimin e socializmit. Gjatë viteve të fundit 
me një guxim të rrallë Partia po lufton për të përpunuar orien- 
timet marksiste-leniniste në të gjitha këto fusha dhe për të he- 
dhur masat në aksione revolucionare. INë procesin e thellimit të 
revolucionit socialist Partia ka grumbulluar tani një përvojë të 
vlefshme teorike e praktike. 

Një sulm i paparë ndonjëherë po zhvillohet sidomos kundër 
formave më të vjetra të ideologjisë së klasave shfrytëzuese, pa- 
triarkalizmit e konservatorizmit, fesë e zakoneve prapanike, të 
cilat, për arsyet e njohura të prapambetjes së rëndë që trashë- 
guam nga e kaluara, kanë akoma rrënjë dhe nuk janë shkallmuar 
përfundimisht. 

Një aksion me rezultate të mëdha është lufta për shpartalli- 
min e ndikimit të fesë. Brenda një kohe shumë të shkurtër, u 
arrit që t'u hiqeshin përfundimisht funksionet e tyre gjithë insti- 
tucioneve dhe predikuesve të fesë, të cilët përhapnin e mbanin 
gjallë idealizmin e misticizmin më obskurantist dhe më anakro- 
nik. Shqipëria u bë një vend pa kisha e xhami, pa priftërinj e 
hoxhallarë. 

Natyrisht kjo nuk do të thotë se u arrit çlirimi i plotë i pu- 
nonjësve nga ndikimi i opiumit fetar, përkundrazi për këtë do 

të duhet një proces i gjatë riedukimi dhe edukimi. Por kjo ishte 
një goditje dhe fitore vendimtare, e cila krijon një premisë të 
re e të fuqishme për emancipimin e mëtejshëm të ndërgjegjes 
së njerëzve, për çlirimin e plotë të tyre nga besimet e paragjyki- 
met fetare. 

Kjo fitore nuk erdhi vetvetiu dhe as u arrit me masa ad- 
ministrative. Për këto u poqën të gjitha kushtet dhe punonjësit 
me vullnetin e tyre të lirë vendosën për fatin e institucioneve 
fetare që kanë qenë kurdoherë në pozita antikombëtare, u kanë 
shërbyer feudalëve, borgjezisë e pushtuesve të huaj, pavarësisht 
se ka pasur edhe klerikë patriotë nga të gjitha besimet që kanë 
luftuar për lirinë dhe pavarësinë e Shqipërisë. Ky qëndrim anti- 
kombëtar e antipopullor i fesë dhe i institucioneve të saj kishte 
rënë prej kohësh në kundërshtim me ndjenjat patriotike e liri- 
dashëse të popullit shqiptar. Këtë kontradiktë Lufta Nacional- 
çlirimtare e thelloi akoma më shumë. Transformimet e mëdha 
socialiste në tërë jetën e vendit dhe puna e gjithanshme dhe e 
pandërprerë propagandistike e Partisë i bënë edhe më të ndër- 
gjegjshme masat për kotësinë e besimeve fetare dhe për papaj- 
tueshmërinë e realitetit të ri socialist me institucionet dhe pre- 
dikuesit e fesë. 

Partia jonë nuk ka lejuar kurrë të luhet me ndjenjat e po- 
pullit. Por, si parti marksiste-leniniste, ajo e ka të qartë se re- 
volucioni socialist, gjatë marshimit të tij fitimtar, nuk mund të 
mos presë e të mos shkulë nga rrënjët, ikur piqen të gjitha kush- 
tet objektive e subjektive, të gjitha ato fije që i mbajnë masat të 
lidhura me botën e vjetër dhe që i pengojnë ato të ecin përpara. 

Shikoni se ç'ngjet në vendet ku janë në fuqi revizionistët 
Në truallin e përgjithshëm të degjenerimit borgjez, për hir të 
koniunkturave politike të brendshme e të jashtme, bile duke e 
përdorur kishën edhe për qëllime socialimperialiste, atje po zgje- 
rohet propaganda fetare, po shtohen kishat e kleri, po gjallë- 
rohen vjetërsirat reaksionare dhe obskurantiste të mesjetës. 

Në etapën e sotme të revolucionit jeta shtroi me forcë në 
rendin e ditës si një problem shumë të mprehtë emancipimin e 
plotë të gruas. Gratë dhe të rejat kanë qenë ato forca të shoqërisë 
sonë që mbaheshin më shumë se kushdo tjetër të shtypura e të 
ndrydhura, si nga ligjet e fesë, ashtu edhe nga normat, kanunet 
e zakonet e patriarkalizmit. 

Me vendosjen e pushtetit popullor dhe me krijimin e bazës 
ekonomike të socializmit gruaja shqiptare, krahas gjithë puno- 
njësve, shpëtoi nga shfrytëzimi kapitalist, fitoi liritë dhe të 
drejtat politike të barabarta me burrin, asaj iu krijuan mundë- 
sitë që të hidhej me të gjitha forcat në frontin e madh të ndër- 

timit socialist të vendit. Sot nuk ka aktivitet në vendin tonë ku 
të mos militojnë dhe gratë, nuk ka vepër të re ku të mos mi- 
shërohet dhe puna fizike e mendore e tyre. Ato përbëjnë rreth 
45 për qind të të gjithë njerëzve të zënë me punë në qytet e fshat. 

Në vendin ku gratë dhe vajzat ishin masat më të prapa- 
mbetura, që përçmoheshin nga shoqëria e nga burrat, sot me 
qindra e mijëra prej tyre drejtojnë punët e pushtetit në të gjitha 
instancat deri në Kuvendin Popullor, kryejnë funksione të rë- 
ndësishme në organizatat e masave dhe të Partisë, drejtojnë pro- 
dhimin e sektorë të tjerë të jetës së vendit. Partia dhe gjithë 
populli ndiejnë gëzim dhe krenari të vërtetë për gratë dhe vaj- 
zat tona heroike, të cilat, megjithëse akoma në kushte më të 
rënda se burrat, me zgjuarsi, me guxim dhe trimëri, punojnë e 
luftojnë jo më keq se shokët e tyre. 

Me gjithë rezultatet e arritura në luftën për emancipimin e 
gruas, mbetej problem shqetësues sigurimi i barazisë së plotë 
e të vërtetë të gruas me burrin në jetën shoqërore e familjare. 
Pengesë kryesore këtu ishin dhe mbeten konceptet prapanike, 
feudale e patriarkale të vlerësimit të gruas si një qenie inferiore. 
Pa thyer këto koncepte që shtypnin e ndrydhnin personalitetin 
dhe energjitë e gruas, pa kapërcyer këtë mur nuk mund të sigu- 
rohej përparimi i saj dhe i gjithë shoqërisë sonë në rrugën e 
socializmit. 

Ja përse Partia jonë tehun e luftës së saj për emancipimin 
e plotë të gruas e drejtoi kryesisht në frontin ideologjik, në 
luftën kundër konservatorizmit, normave e zakoneve skllavë- 
ruese, koncepteve denigruese e ofenduese për gratë. 

Sukseset janë të mëdha. Por emancipimi i plotë i gruas mbe- 
tet edhe për të ardhmen një nga detyrat më të rëndësishme për 
Partinë. Dhe emancipimi i gruas do të thotë jo vetëm një grua 
e çliruar, por dhe një shoqëri e tërë e çliruar përfundimisht nga 
paragjykimet e konceptet e huaja mbi gruan. Ky emancipim nën- 
kupton gjithashtu edhe krijimin e të gjitha kushteve materiale 
e shpirtërore për vendosjen e barazisë efektive e të plotë të bu- 
rrit e të gruas në të gjitha fushat e jetës. Prandaj aq sa duhet 
punuar me ngulm për ngritjen ideologjike dhe të nivelit kul- 
turor, arsimor e tekniko-profesional të vetë grave, që të kenë të 
njëjtin zhvillim si shokët e tyre e ta thonë kudo e me kompe- 
tencë mendimin për të gjitha problemet, po me aq ngulm duhet 
punuar për t'u krijuar atyre nga shoqëria në përgjithësi e nga 
pjesëtarët e tjerë të familjes, në veçanti nga burrat, kushte të 
barabarta zhvillimi, për t'u dhënë mundësi të mësojnë e të kri- 
jojnë. Puna e veprimtaria shoqërore të mos u ndërpritet nga 
punët e përditshme, të lodhshme e drobitëse të shtëpisë, të cilat 

pkorisht përballohen vetëm prej tyre. Ne kemi sot mundësi, dhe 
përherë e më tepër do të kemi, që shumë nga punë ëpisë 
shkallë-shkallë t'i shoqërizojmë. S pri nii 

Këtu del përpara një çështje tjetër shumë e rëndësishme: 
krijimi i një jete të vërtetë demokratike në familje. Lufta për 
zgjerimin dhe thellimin e demokracisë socialiste në jetën tonë 
shoqërore depërtoi edhe në familje, ku shfaqjet e pabarazisë 
janë më të forta. Para syve tanë po tronditen e po rrëzohen 
themelet e jetës patriarkale dhe në familje po futen gjithnjë e 
më gjerë parimet e moralit komunist, fryma e ideologjisë so- 
cialiste. Motive të reja demokratike dhe socialiste kanë filluar 
të veprojnë tani më shumë në lidhjet martesore dhe në marrë- 
dhëniet familjare. Por këto motive të reja nuk janë bërë akoma 
dominuese. Është i njohur fakti se familja mbetet relativisht më 
prapa zhvillimit të përgjithshëm të shoqërisë. Prandaj duhet të 
luftojmë që edhe kjo prapambetje të zvogëlohet nga dita në ditë, 
duke bërë që edhe jeta në familje të ecë me ritmin e kohës e 
krahas ndryshimeve të mëdha që bëhen në jetën e vendit. Fa- 
milja shqiptare si vatër edukimi ka kultivuar veti të çmueshme 
patriotike dhe morale. Por mjaft tradita të punës edukuese të 
saj nuk mund të plotësojnë kërkesat tona, bile në disa drejtime 
ato i kundërvihen realitetit të sotëm. Për revolucionarizimin e 
jetës në familje duhet punuar më aktivisht, që ajo të zhvishet gra- 
dualisht nga mbeturinat konservatore e nga mentaliteti patriar- 
kal dhe të bëhet vatër e edukimit të njerëzve në frymën e ideo- 
logjisë së Partisë. 

Shoqëria jonë nuk mund të qëndrojë indiferente ndaj pro- 
blemeve të familjes, duke i quajtur ato vetjake e të mbyllura. 
Përkundrazi, ajo do të kërkojë kurdoherë format e përshtatshme 
për të ndikuar mbi të, duke dënuar në të njëjtën kohë, si të 
huaja, ndërhyrjet vulgare e pa takt, me vend e pa vend në çësh- 
tjet intime familjare. 

Një luftë të vazhdueshme ka bërë Partia edhe kundër men- 
talitetit e psikologjisë mikroborgjeze. Por tani ka ardhur koha ta 
mprehim më shumë tehun e goditjes sonë kundër tyre. Ideologjia 
mikroborgjeze ka rrënjë të thella në ndërgjegjen e njerëzve. Kjo 
lidhet me faktin se në vendin tonë në të kaluarën kanë mbi- 
zotëruar prona e vogël e fshatarit dhe puna private e zanatçciut, 
mbi bazën e të cilave ndërtoheshin të gjitha llojet e marrëdhë- 
nieve midis njerëzve dhe kryhej formimi i pikëpamjeve të tyre. 
S'ka dyshim se transformimet e mëdha ekonomiko-shoqërore 
dhe puna e gjithanshme për edukimin e masave i kanë dhënë 
goditje të forta edhe ideologjisë mikroborgjeze, kanë ngushtuar 
sferën e veprimit të saj në punë dhe në jetën e njerëzve tanë. 

Por e vërteta duhet parë në sy. Konceptet e prirjet mikro- 


10 — 38 145 


borgjeze ruhen dhe mbahen akoma gjallë. Ato shfaqen jo vetëm 
në fshat, por edhe në qytet, në këtë ose atë masë në të gjitha 
shtresat e popullsisë. Mbeturinat mikroborgjeze mpleksen me të 
gjitha format e ideologjisë së klasave $s , Si me za- 
konet prapanike e patriarkale, ashtu edhe me ndikimet borgje- 
ze e revizioniste. 

Ideologjia mikroborgjeze ka karakter konservator, influenca 
e saj shërben si një nga burimet kryesore të oportunizmit dhe 
aventurizmit në lëvizjen punëtore. Është fakt se vala mikrobor- 
gjeze, e pleksur me burokratizmin dhe me presionin e gjith- 
anshëm të ideologjisë borgjeze e revizioniste, qe një nga faktorët 
kryesorë që bëri të mundur procesin e degjenerimit kapitalist në 
Bashkimin Sovjetik. 

Këtej del akoma më qartë se lufta kundër ideologjisë mi- 
kroborgjeze dhe shfaqjeve të saj është një nga detyrat më të 
rëndësishme të punës së gjithanshme të Partisë e veçanërisht të 
punës së saj ideologjike. 

Në radhë të parë duhet të luftojmë për forcimin e disiplinës 
proletare në punë, kundër të kënaqurit me pak dhe mentalitetit 
fshatar e artizan, për rritjen e kërkesave ndaj rendimentit të çdo 
pune shoqërore. Por ky nuk është një problem thjesht edukimi. 
Ai është një problem kompleks social dhe ekonomik. Vetëm mbi 
bazën e përcaktimit të kritereve të drejta socialiste në fushën e 
organizimit, normimit, shpërblimit dhe kontrollit të punës, të 
sasisë dhe cilësisë së saj mund të zhvillohet me sukses puna edu- 
kuese për rrënjosjen e vetive socialiste të domosdoshme për 
kryerjen me ndërgjegje, në kohën e duhur dhe me rendiment të 
lartë të çdo pune shoqërore. 

Një luftë e vendosur duhet bërë kundër individualizmit 
mikroborgjez që shprehet në shikimin e ngushtë e tepër të ngush- 
të të çështjeve, në kapjen fort pas interesave vetjake që u kun- 
dërvihen interesave të përbashkëta të shoqërisë, në mbylljen 
brenda guaskës së një bote të vogël e meskine, që të largon nga 
idealet e mëdha të kohës, që zhvillon indiferentizmin dhe apa- 
tinë ndaj çdo gjëje që nuk ka të bëjë me interesin e ngushtë 
personal dhe familjar, që e bën njeriun të rendë pas interesit 
material e rehatisë personale. 

Tërheqja pas interesit të ngushtë personal është shprehje 
jo vetëm e ideologjisë mikroborgjeze, por e të gjitha ideologjive 
të klasave shfrytëzuese që buron nga vetë prona private, mbi të 
cilën mbështeten këto ideologji. Kjo prirje, që shfaqet në format 
më të ndryshme, është një nga plagët më të rënda që kemi tra- 
shëguar nga e kaluara dhe një nga rreziqet më të mëdha për 
fatet e socializmit. Prandaj luftën kundër çdo shfaqjeje të vë- 

nies së interesit personal mbi interesin e përgjithshëm duhet 
ta shohim si një çështje themelore në gjithë punën ideologjike 
të Partisë. 

Në luftën kundër ideologjisë mikroborgjeze duhet të kemi 
parasysh se shfaqjet e saj mpleksen me qëndrime të ndryshme 
konservatore e liberale dhe ushqejnë mungesën e principialitetit 
dhe kalimin nga njëri ekstrem në tjetrin. Ato kanë një rreze të 
gjerë veprimi në qëndrimin ndaj punës e pronës shoqërore, dhe 
sidomos në mënyrën e jetesës, në shprehitë e zakonet e ndry- 
shme, veçanërisht në familje. 

Forcimi dhe kalitja e pareshtur e ndërgjegjes socialiste të 
njerëzve tanë bëhet jo vetëm duke luftuar kundër mbeturina- 
ve të ideologjive të vjetra patriarkale, konservatore e mikrobor- 
gjeze, por edhe në luftë të vazhdueshme e të papajtueshme kun- 
dër ndikimeve të rrymave të sotme ideologjike borgjeze e te- 
vizioniste. Vendi ynë nuk jeton i izoluar nga bota kapitaliste 
e revizioniste që na rrethon, e cila, siç na mëson Lenini, duke u 
dekompozuar, lëshon në ajër gjithfarë mikrobesh vdekjeprurëse. 

Si revolucionarë dhe marksistë, ne e kuptojmë rrezikun e 
zëvendësimit të një ideologjie të vjetër skllavëruese me një 
ideologji të re skllavëruese, të një helmi të vjetër me një helm 
të ri, i cili, sado i sheqerosur që mund të jepet, nën çdo maskë 
“modernizimi- e dliberalizmi-, është gjithmonë vdekjeprurës. 
Në kushtet e tanishme ai përfaqëson një rrezik të madh. Duke 
shkallmuar ndikimet e ideologjisë së huaj që vijnë nga thellësitë 
e shekujve, duke zhdukur plagët e vjetra sociale dhe ideologjike 
të trashëguara nga shoqëria e vjetër feudalo-borgjeze, Partia jonë 
lufton për të mos lejuar krijimin e plagëve të reja sociale dhe 
ideologjike, që janë karakteristike për botën e sotme kapitaliste 
e revizioniste. 

Gjithë lufta jonë e viteve të fundit, i tërë procesi i revolucio- 
narizimit të jetës së vendit janë në të njëjtën kohë goditje të for- 
ta kundër ideologjisë borgjeze dhe revizioniste. Ato synojnë t'i 
bëhen barrierë aktive depërtimit të kësaj ideologjie. Por do të 
ishte e pafalshme po të mendohej se në të ardhmen ne jemi të 
garantuar nga çdo ndikim i ideologjisë borgjeze e revizioniste, 
se njerëzit tanë tashmë janë të imunizuar. Një nga drejtimet 
kryesore të strategjisë armiqësore imperialiste dhe revizioniste 
kundër vendit tonë është pikërisht presioni ideologjik, të cilin 
ata kanë mundësi ta ushtrojnë duke shfrytëzuar kanalet e 
shumta të informacionit të sotëm dhe veçanërisht të ndikimit kul- 
turor, i cili merr forma të shumëllojta. Prandaj është detyrë e 
dorës së parë që edhe në të ardhmen të organizojmë një luftë 
të vazhdueshme kundër ideologjisë borgjeze e revizioniste, duke 

mbajtur gjithmonë lart vigjilencën tonë ideologjike dhe frymën 
luftarake revolucionare. 

Lufta në frontin ideologjik, siç ka theksuar vazhdimisht 
Partia, është pjesë përbërëse dhe shumë e rëndësishme e luftës 
së klasave, e cila vazhdon e pandërprerë në të gjitha fushat, po- 
litike, ekonomike, ideologjike e kulturore. Nga kjo luftë varet 
zhvillimi me sukses i revolucionit, mbrojtja dhe konsolidimi i 
fitoreve të tij. Jeta tashmë ka vërtetuar katërcipërisht se çdo 
largim nga lufta e klasave, çdo dobësim i kësaj lufte, çdo keq- 
kuptim dhe shtrembërim i saj është i mbarsur me pasoja tepër 
serioze. Këtu duhet të shohim € të kërkojmë një nga shkaqet më 
të rëndësishme të asaj që ndodhi në Bashkimin Sovjetik e në 
disa vende të tjera, vetë thelbin e tradhtisë revizioniste. 

E rëndësishme është që jo vetëm të pranojmë luftën e kla- 
save, por edhe të kemi për të një kuptim të drejtë e të gjerë, si 
një luftë që vazhdon gjatë gjithë periudhës historike të kalimit 
nga kapitalizmi në komunizëm, si një luftë që zhvillohet jo ve- 
tëm kundër armiqve të jashtëm e të brendshëm, por edhe në 
gjirin e popullit e të Partisë, si një luftë që duhet bërë vazhdi- 
misht, kudo e nga të gjithë. 

Përderisa vazhdon lufta e klasave, e cila nuk nxitet arti- 
ficialisht, por ekziston objektivisht si luftë midis dy rrugëve 
të zhvillimit, socialiste e kapitaliste, nuk ka vend për asnjë fry- 
më qetësie, vetëkënaqësie e liberalizmi, se gjoja ne i kemi zhdu- 
kur të gjitha të këqijat dhe kemi shpëtuar nga çdo rrezik. Për- 
kundrazi, tehu i luftës së klasave duhet mbajtur kurdoherë i 
mprehtë, sepse ajo është arma jonë e fuqishme që na mbron 
nga armiqtë, që na spastron nga të këqijat, që na farkëton si re- 
volucionarë proletarë. Këtë luftë ne duhet ta zhvillojmë me kon- 
sekuencë, duke bërë gjithnjë të qartë karakterin e kontradiktave 
antagoniste e joantagoniste dhe duke u mbështetur fort në masat. 

Te ne në fuqi është klasa punëtore, e cila nëpërmjet Partisë 
dhe shtetit proletar udhëheq tërë jetën e vendit. Roli i saj drej- 
tues e kontrollues është vendimtar. Pa këtë rol nuk ka diktaturë 
të proletariatit, nuk ka socializëm. Për këtë arsye Partia i ka 
kushtuar dhe i kushton tërë kujdesin e saj edukimit të gjithan- 
shëm të klasës punëtore, rritjes së ndërgjegjes politike dhe aftësi- 
mit të saj për ta bërë atë plotësisht në gjendje jo vetëm të kup- 
tojë misionin e vet si klasë udhëheqëse në fuqi, por dhe që ta 
realizojë atë në praktikë. 

Vitet që kanë kaluar kanë shënuar suksese të rëndësishme 
në këtë drejtim, të cilat duken qartë në rritjen e frymës luf- 
tarake të klasës punëtore, në rezultatet e mrekullueshme në pu- 
në, në shpërthimin e iniciativave dhe krijimtarisë revolucionare, 
në forcimin e Zgjerimin e kontrollit punëtor të drejtpërdrejtë, 

në ngritjen e nivelit ideologjik, kulturor e tekniko-profesional, 
në faktin se klasa punëtore me shembullin dhe veprën e saj po 
i jep gjithnjë e më shumë tonin tërë jetës së vendit. 

Këto rezultate janë një bazë e shëndoshë për ta çuar vazh- 
dimisht përpara edukimin e klasës punëtore. Në këtë punë ven- 
din e parë e kryesor, si kurdoherë, duhet ta zërë edukimi ideo- 
politik, armatosja e klasës punëtore me teorinë marksiste-leni- 
niste dhe me mësimet e Partisë, të lidhura ngushtë me jetën 
dhe luftën e përditshme. Jo më pak e rëndësishme është edhe 
puna për edukimin e saj profesional, arsimor e kulturor. 

Këto dy anë të edukimit komunist të klasës punëtore dhe 
të të gjithë punonjësve janë të lidhura ngushtë. Por Partia i ka 
dhënë e do t'i japë prioritet edukimit ideologjik, politik e moral, 
sepse klasën punëtore ne nuk e shohim siç e shohin atë borgje- 
zët e revizionistët, si një forcë thjesht prodhuese, që duhet ve- 
tëm të punojë e të prodhojë, kurse burokratët e teknokratët 
të sundojnë, të bëjnë ligjin, të shtypin e të shfrytëzojnë klasën 
punëtore në interes të borgjezisë kapitaliste e revizioniste. 

Për ne janë krejt të huaja teoritë borgjeze teknokratike që 
përpiqen të mohojnë nevojën e domosdoshme të revolucionit so- 
cial të proletariatit dhe ta zëvendësojnë atë me revolucionin tekni- 
ko-shkencor, që synojnë të hedhin poshtë karakterin konsekuent 
revolucionar dhe misionin historik të klasës punëtore. Revolucioni 
tekniko-shkencor nuk mund të ndryshojë kurrë natyrën as të ka- 
pitalizmit, as të socializmit, nuk mund të ndryshojë ligjet objekti- 
ve të zhvillimit të shoqërisë. Te ne revolucioni tekniko-shken- 
cor zhvillohet nën udhëheqjen e diktaturës së proletariatit. Bu- 
rokratët e teknokratët nuk mund të jenë dhe nuk do të jenë ku- 
rrë në fuqi, por do të sundojë klasa punëtore dhe ligjet e dikta- 
turës së proletariatit deri në shuarjen e shtetit, deri në fitoren 
e plotë të komunizmit. 

Në vendin tonë specialistët, teknikët, intelektualët përgji- 
thësisht, të dalë nga gjiri i klasës punëtore e i masave punonjë- 
se, të edukuar në frymën e socializmit nga Partia, kanë një 
vend të merituar dhe luajnë një rol të madh në të gjitha fushat 
e veprimtarisë si ndihmës të klasës punëtore, si shërbëtorë të 
popullit. Duke luftuar konceptet burokratike, teknokratike e in- 
telektualiste, Partia lufton në të njëjtën kohë edhe kundër kon- 
cepteve vulgare që mohojnë e përçmojnë punën e rolin e inte- 
ligjencies. Qëllimi i Partisë është ta ruajë inteligjencien të pas- 
tër e revolucionare, ta lidhë atë ngushtë me punëtorët e fsha- 
tarët, ta bëjë atë të aftë të përballojë vetë ndikimet e huaja bor- 
gjeze e revizioniste, që të luftojë, ashtu si deri më sot, me ven- 
dosmëri për çështjen e madhe të klasës punëtore e të popullit. 

Në luftë për edukimin e njeriut të ri Partia ka bërë një punë 

të frytshme sidomos për edukimin komunist të rinisë. Rinia jonë 
është e lidhur ngushtë me Partinë, e qartë politikisht dhe e 
pastër moralisht, e orientuar drejt dhe e sigurt në jetë, luftë- 
tare e guximshme dhe sypatrembur, që i derdh energjitë e saj 
të vlefshme në dobi të revolucionit socialist dhe të përparimit 
të gjithanshëm të popullit. 

Një pamje krejt të kundërt shohim në botën kapitaliste e 
revizioniste. Atje problemi i rinisë sot është nga më shqetësue- 
sit. Rinia e ndien krizën e kësaj shoqërie të kalbur dhe kërkon 
rrugëdalje. Në këtë luftë ajo herë pas here hidhet në aksione 
të ndryshme revolucionare. Por atë e trullosin, e ushqejnë me 
ndjenjën e boshllëkut e të kotësisë shpirtërore, e fusin në rru- 
gën e shthurjes e të degjenerimit, asaj ia konsumojnë energjitë 
në një jetë pa ideale e pa perspektivë. Borgjezia përdor të gji- 
tha mjetet, që nga lojnat e fëmijëve e gjer te shtypi e literatura, 
që nga shkolla e gjer te kisha, për t'i korruptuar masat e rinisë 
dhe të popullit, për t'i dhënë këtij korruptimi pamjen e një je- 
te gjoja të lirë e moderne, për t'i larguar të rinjtë nga politika, 
nga lufta për të ardhmen, nga revolucioni. 

Ndershmëria, jeta në thjeshtësi dhe me dinjitet, morali i 
lartë dhe i pastër, besnikëria ndaj popullit punonjës dhe atdhe- 
ut, të gjitha virtytet e larta dhe revolucionare të popujve, nga 
borgjezia dhe makina e saj propagandistike konsiderohen ana- 
kronike dhe arkaike. Ato luftohen haptazi dhe tërthorazi, shtre- 
mbërohen e përshtaten në mënyrë demagogjike për interesat e 
borgjezisë dhe në dëm të interesave të punonjësve, për të shuar 
revoltën revolucionare, për të përballuar ndikimin e marksi- 
zëm-leninizmit që është mbrojtësi i këtij thesari të madh shpir- 
tëror të popullit. 

Ideologët borgjezë e revizionistë përpiqen t'u mbushin men- 
djen rinisë dhe masave se është e kotë të luftosh për të kër- 
kuar rrugëdalje nga kontradiktat e thella që brejnë shoqërinë e 
tyre. E vetmja alternativë që propozojnë ata është zhytja në 
pesimizëm dhe korrupsion. Këtu e ka burimin nxitja e paskru- 
pull dhe me pasoja katastrofale shoqërore e alkoolizmit, nar- 
kotizmit, seksualizmit dhe shumë instinkteve të ulëta e shtaza- 
rake që janë bërë modë në botën kapitaliste e revizioniste. 

Te ne, në kundërshtim të plotë me këtë gjendje, brezi i ri, 
i grumbulluar në organizatën e vet luftarake të Bashkimit të 
Rinisë së Punës të Shqipërisë, nën drejtimin e Partisë ka dalë 
më arenën e luftës klasore ideologjike si një iniciator i guxim- 
shëm dhe luftëtar i paepur, si një forcë revolucionarizuese, shty- 
tëse dhe goditëse në lëmin e transformimeve sociale, ideolo- 
gjike e kulturore. Rinia jonë heroike, duke u ruajtur nga ndi- 
kimet e ideologjisë borgjeze e revizioniste, në të njëjtën kohë 

ka çarë e çan me guxim në radhët e para në luftë kundër të 
gjitha atyre traditave të botës së vjetër, të cilave u ka shkuar 
koha, kundër çdo gjëje të huaj që pengon ecjen tonë përpara. 
Në këtë luftë është rritur dhe rritet çdo ditë personaliteti i ri- 
nisë, shtohen guximi dhe iniciativa e saj revolucionare, pasu- 
rohet përvoja e saj. 

Por rininë tonë duhet ta shikojmë e ta kuptojmë gjithmonë 
në zhvillimin e saj të vrullshëm. Ky zhvillim shoqërohet me 
vështirësi të rritjes e me kontradikta. Një pengesë e madhe që 
rinia e ndesh gjithnjë në punë e kudo janë shfaqjet e konser- 
vatorizmit, të cilat frenojnë hovin revolucionar të rinisë, nën- 
vlerësojnë energjitë dhe aftësitë e saj krijuese, e mbajnë atë 
të ndrydhur, sidomos në fushën e marrëdhënieve shoqërore, eti- 
ke, veçanërisht në familje e në një masë të ndjeshme edhe në 
shkollë. Krahas kësaj, rinia ndeshet edhe me ndikime të libe- 
ralizmit e të njëfarë indiferentizmi të opinionit shoqëror e, në 
disa raste, edhe të familjes. Nuk duhet të harrojmë se tehu i 
ideologjisë revizioniste e borgjeze drejtohet në radhë të parë te 
rinia, e cila për mungesë përvoje mund të bëhet më e prekshme. 
Prandaj Partia do të luftojë që edhe në të ardhmen ta hedhë 
rininë në luftë kundër çdo lloj ndikimi të ideologjisë së huaj, 
ta ushqejë atë në mënyrë konsekuente me idealet revolucionare 
marksiste-leniniste, t'u hapë terren dhe horizont në çdo fushë 
energjive të pashtershme të saj, të nxisë gjerësisht iniciativën e 
vetëveprimin e saj. 

Kjo kërkon të gjallërohet në mënyrë të gjithanshme jeta 
e rinisë, të zgjerohet rrethi i interesave dhe i veprimtarisë së 
saj, të njihen kërkesat dhe dëshirat e saj, të vlerësohen mundë- 
sitë dhe forcat që ajo ka. Në këtë drejtim duhet të bëhet një 
punë më e kualifikuar, duke luftuar kundër çdo shfaqjeje të 
formalizmit e burokratizmit, të diktatit e të tutelës, që nuk merr 
parasysh interesat dhe nevojat e rinisë, që nuk përfill veçoritë 
psikologjike të moshës etj. Të tilla shfaqje në mjaft raste vihen 
re jo vetëm në prindët e mësuesit, por edhe në organizata partie, 
bile edhe në kuadro që punojnë me rininë. Traditat e vjetra 
konservatore e burokratike bëhen pengesë sidomos për demo- 
kratizimin e mëtejshëm të jetës shkollore dhe krijimin e mun- 
dësive që rinia të marrë pjesë efektivisht në revolucionarizi- 
min e gjithanshëm të kësaj jete. 

Detyra jonë është t'i japim mundësi rinisë që vetë ta or- 
ganizojë në mënyrë të gjallë dhe dinamike jetën e saj, ta ndih- 
mojmë në këtë rrugë me mjeshtëri. Për këtë një rol të veçantë 
duhet të luajë organizata e Bashkimit të Rinisë së Punës të Shqi- 
përisë. Ajo duhet ta gjallërojë jetën e saj duke marrë parasysh 
ndryshimet e vrullshme që sjell zhvillimi i jetës së vendit dhe 

i vetë rinisë, duke ua përshtatur edhe format e punës këtyre ndry- 
shimeve, si edhe nevojave e kërkesave të reja që ato sjellin te rinia. 

Shoqëria jonë është në një periudhë ngjitjeje të vrullshme. 
Po përmbysen tradita, norma e zakone shekullore, sulmohen 
ideologjitë e të tëra klasave që u ka perënduar ylli, lindin nor- 
ma e zakone të reja që çlirojnë mendjen e ndërgjegjen e puno- 
njësve, po triumfon ideologjia e proletariatit ngadhënjimtar. Re- 
volucionarizimi i gjithanshëm i jetës së vendit dhe lufta e mpreh- 
të ideologjike e zhvilluar gjatë viteve të fundit kanë krijuar një 
raport të ri, më të përshtatshëm midis kërkesave të socializmit 
dhe ndërgjegjes së njerëzve. Por, natyrisht, do të ishte gabim 
të mendohej se tashmë janë shkallmuar krejtësisht të gjitha for- 
mat dhe shfaqjet e ideologjive të vjetra, se janë zgjidhur të gji- 
tha kontradiktat në këtë fushë. Sado e fortë që të jetë goditja 
jonë, ajo nuk mund të jetë, dhe në fakt nuk është, përfundim- 
tare. Pozitat e fituara nga ideologjia socialiste kanë nevojë të 
përforcohen e të thellohen më tej, gjersa të sundojnë kudo, në 
tërë shoqërinë tonë. 

Duke luftuar me ngulm për revolucionarizimin e gjithan- 
shëm të superstrukturës sonë shoqërore, duke e vënë theksin me 
forcë te nevoja e intensifikimit të luftës ideologjike, ne kemi 
gjithmonë parasysh se faktori vendimtar që përcakton ecjen to- 
në përpara është rritja e pandërprerë e prodhimit socialist dhe 
transformimi i vrullshëm i gjithanshëm i shoqërisë sonë. Vetëm 
mbi këtë bazë mund të bëhet revolucionarizimi i mendjes dhe i 
ndërgjegjes së njerëzve. Prandaj lufta jonë ideologjike mund të 
zhvillohet me sukses, duke çuar përpara prodhimin socialist dhe 
duke kombinuar revolucionarizimin e mekanizmave të jetës 
shoqërore, ekonomike e politike me edukimin komunist të ma- 
save punonjëse, me hedhjen e tyre në aksione dhe lëvizje re- 
volucionare të vazhdueshme. 

Lufta ideologjike, si një nga format më të ndërlikuara e më 
të mprehta të luftës së klasave, është një luftë për jetë a vdekje 
midis ideologjisë sonë dhe ideologjisë së huaj armike, midis së 
resë dhe së vjetrës, midis revolucionares e reaksionares. 

Në këtë luftë së vjetrës që e mohojmë dhe duam ta shpar- 
tallojmë ne i kundërvëmë gjithmonë të renë që lind e afir- 
mohet. Koncepteve dhe ideve borgjeze e revizioniste u kundër- 
vëmë pikëpamjet tona marksiste-leniniste. Psikologjisë së vje- 
tër mikroborgjeze i kundërvëmë psikologjinë e re socialiste. 
Shfaqjeve të individualizmit dhe të indiferentizmit borgjez e 
mikroborgjez u kundërvëmë kolektivizmin dhe solidaritetin 
socialist. Liberalizmit borgjez dhe konservatorizmit patriar- 
kal u kundërvëmë frymën tonë të shëndoshë përparimtare. Ten- 
dencave të rehatisë e të mendjemadhësisë u kundërvëmë frymën 

e sakrificës e të aksionit, shpirtin praktik, modestinë dhe ekzi- 
gjencën ndaj vetvetes. 

Në thellimin e luftës klasore ideologjike një rëndësi të do- 
rës së parë merr formimi i botëkuptimit marksist-leninist. Tani 
janë krijuar kushte të reja objektive e subjektive që na japin 
mundësi për ta ngritur në një nivel më të lartë gjithë punën 
për përvetësimin krijues të marksizëm-leninizmit nga komunistët 
dhe masat punonjëse, për ta mbështetur në baza akoma më shken- 
core luftën kundër koncepteve idealiste e metafizike, për ta rea- 
lizuar përvetësimin e teorisë marksiste-leniniste në lidhje akoma 
më të ngushtë me praktikën revolucionare. Një punë e madhe 
është bërë vitet e fundit për studimin e historisë së Partisë sonë 
dhe të dokumenteve themelore të saj. Në këtë studim vëmendja 
është përqendruar në gjënë themelore, në parimet nga të cilat 
është nisur dhe në metodën e rrugët që ka përdorur Partia për 
zgjidhjen e problemeve të ndryshme në rrethanat konkrete të ven- 
dit tonë: bëhen përpjekje që nga kjo të mësojmë të zgjidhim pro- 
blemet e sotme në kushte të reja historike. Edhe zhvillimi i ak- 
sioneve e i lëvizjeve të shumta revolucionare, sidomos i atyre 
ideologjike po shoqërohet me studimin e marksizëm-leninizmit 
dhe me përpunimin teorik të problemeve përkatëse. Në këtë fu- 
shë është gjallëruar edhe puna e shtypit dhe e mjeteve të tjera 
të propagandës e të kulturës masive. 

Këto rezultate janë një bazë e shëndoshë për të punuar më 
me ngulm e në mënyrë më të kualifikuar për zotërimin e teorisë 
marksiste-leniniste nga gjithë komunistët e punonjësit. Për këtë 
kërkohet që të studiohen thellë e vazhdimisht veprat gjithnjë 
aktuale të klasikëve tanë të mëdhenj, Marksit, Engelsit, Leninit 
e Stalinit, dokumentet e Partisë sonë dhe materialet, në të cilat 
përgjithësohet eksperienca e lëvizjes komuniste ndërkombëtare. 
Ky studim nuk është e nuk mund të jetë qëllim në vetvete, por 
i lidhur ngushtë me praktikën e sotme revolucionare dhe duhet 
t'i shërbejë kësaj praktike. Të studiojmë jo çdo gjë që na bie 
në dorë, por me një pikësynim të caktuar, duke zgjedhur për 
këtë qëllim edhe literaturën përkatëse. Studimi i teorisë marksis— 
te-leniniste duhet të na shërbejë për të njohur thellë e për të 
zbatuar drejt politikën e Partisë në çdo fushë të veprimtarisë, 
për 'të kuptuar e për të zhvilluar me sukses luftën kundër impe- 
rializmit e revizionizmit modern, për të njohur ligjet e luftës së 
klasave, të marrëdhënieve midis kushteve të jetës materiale dhe 
ndërgjegjes së njerëzve, të ekonomisë e të politikës, për të kup- 
tuar e zgjidhur drejt kontradiktat e problemet që shtron zhvi- 
Illimi i jetës së vendit. 

Kjo arrihet vetëm atëherë kur nuk mësohen përmendësh di- 
sa formula e teza, por kur zotërohen parimet themelore, metodo- 

logjia marksiste-leniniste, kur përvetësohet mënyra materialiste- 
-dialektike e interpretimit të fenomeneve dhe e zgjidhjes së çësh- 
tjeve, kur luftohet si kundër qëndrimeve dogmatike, ashtu edhe 
kundër pikëpamjeve subjektiviste. 

Marksizëm-leninizmi është një teori gjer në fund revolucio- 
nare. Duke ndriçuar problemet e reja që nxjerr jeta, ai zhvillohet 
në luftë me pikëpamjet e kundërshtarëve të tij ideologjikë. Ve- 
tëm në procesin e kësaj lufte ai mund të përvetësohet thellë, mund 
të rrënjosen ide të gjalla marksiste-leniniste dhe mund të shndë- 
rrohen ato në bindje të ndërgjegjshme dhe luftarake. Ballafaqimi 
i pikëpamjeve dhe debati duhet të përdoren gjerësisht edhe në gji- 
rin e Partisë e të gjithë shoqërisë, në luftë me çdo shfaqje të kon- 
formizmit dhe me prirjet për mbulimin e kontradiktave. Vetëm në 
këtë rrugë mund të hidhen bazat e një imuniteti aktiv ndaj ideolo- 
gjisë së huaj, mund të realizohet një edukim i vërtetë revolucionar. 

Por në metodat tona të edukimit ka rutinë e struktura të 
vjetra pune që e pengojnë realizimin e këtyre qëllimeve. Në 
shtypin dhe botimet tona, në radio, në leksionet e konferencat 
e ndryshme që zhvillohen ka akoma shumë formalizëm e zyr- 
tarizëm. Në to nuk ndihet siç duhet fryma e ballafaqimit të men- 
dimeve dhe nuk përdoret gjerësisht metoda e debatit, përdoren 
metoda standarde e të konsumuara, ka pak krijimtari. Metoda 
të tilla pengojnë propagandimin e frytshëm dhe përvetësimin kri- 
jues të marksizëm-leninizmit dhe të politikës së Partisë. Prandaj 
lufta jonë kundër tyre duhet të jetë shumë më e vendosur. Të 
mos ngurrojmë që të heqim dorë me guxim nga të gjitha ato for- 
ma të vjetruara pune që nuk u përgjigjen më nivelit të sotëm të 
Zhvillimit politik, ideologjik e kulturor të njerëzve tanë, kërke- 
save që kanë lindur mbi bazën e këtij niveli, nevojës për ta ngri- 
tur atë gjithnjë e më lart. 


T'i vëmë gjithnjë më mirë arsimin, kulturën dhe artin 
në shërbim të socializmit e të popullit 


Gjatë periudhës së fundit është zhvilluar një punë kolosale 


për të revolucionarizuar më tej arsimin e kulturën, letërsinë e 
artet, për t'i vënë ato gjithnjë e më mirë në shërbim të çështjes 
së socializmit e të popullit. 

Revolucionarizimi i mëtejshëm i shkollës është një ndër ak- 
sionet më të mëdha që ka ndërmarrë Partia. Diskutimi i gjerë 
popullor që u zhvillua për këtë çështje kontribuoi shumë në 
luftimin e koncepteve e të ndikimeve borgjeze e revizioniste dhe 
në përpunimin e koncepteve marksiste-leniniste për shkollën. 

Tani po luftohet frontalisht për t'i zbatuar orientimet e Partisë 
në këtë fushë dhe jeta po vërteton çdo ditë drejtësinë e tyre. 
Programet e reja mësimore po zbatohen me sukses. Një punë e 
madhe, në të cilën janë aktivizuar mijëra arsimtarë e pedagogë, 
po bëhet për hartimin e teksteve të reja shkollore. Po punohet 
gjithashtu për revolucionarizimin e strukturave, të metodave e 
formave mësimore dhe edukative. Këto masa synojnë realizimin 
e boshtit ideologjik marksist-leninist në të gjithë punën mësimo- 
re-edukative të shkollës, zbatimin në unitet të komponentëve the- 
melorë të saj, mësimit, punës prodhuese dhe edukimit fizik e 
ushtarak, lidhjen e saj të ngushtë e të gjithanshme me praktikën 
revolucionare. 

Masat për revolucionarizimin e mëtejshëm të shkollës prekin 
në themel të gjithë jetën e saj. Krahas zhvillimit të mëtejshëm 
në gjerësi të arsimit, vëmendjen e Partisë e tërhoqi në mënyrë 
të veçantë zhvillimi në thellësi i tij, forcimi i gjithanshëm i për- 
mbajtjes socialiste të shkollës. Sigurisht, edhe në të ardhmen do 
të kemi zgjerim dhe masivizim të mëtejshëm të shkollës në rru- 
gë të shumëllojta, sidomos në arsimin e mesëm e të lartë. Por 
çështjet e përmbajtjes mbeten gjithnjë më themeloret. Prandaj 
zbatimi i plotë e me ritme sa më të shpejta i detyrave që kemi 
shtruar, përpunimi i mëtejshëm teorik, mbi bazën e përvojës 
praktike, i çështjeve ideologjike, shkencore e pedagogjike, të 
brendisë së punës mësimore-edukative, sidomos të programeve 
dhe teksteve shkollore, përbën preokupacionin tonë kryesor. 

Tani që përfundoi shtrirja dhe zgjerimi i shkollës tetëvje- 
çare në të gjithë vendin del akoma më e mprehtë nevoja e kon- 
solidimit dhe e forcimit të gjithanshëm cilësor të saj. Kjo është 
një premisë themelore për një nivel e cilësi më të lartë pune 
në të gjitha kategoritë e shkollave. Para shkollës sonë qëndron 
sot detyra e rëndësishme e modernizimit shkencor-pedagogjik të 
të gjithë procesit të mësimit, të brendisë dhe të metodës së tij. 
Ajo nuk mund të realizohet pa pasqyruar në mësim në mënyrë 
të përshtatshme proceset aktuale dhe prirjet e zhvillimit të re- 
volucionit tekniko-shkencor, pa u thelluar në studimin e shken- 
cës dhe të teknikës moderne, pa përdorur metoda pedagogjike 
moderne. Për këtë kërkohet të bëhen ndryshime të rëndësishme 
dhe më të shpejta jo vetëm në programe e tekste, por sidomos në 
bazën mësimore-didaktike, në futjen graduale të teknikës moder- 
ne në mësim, në kualifikimin e mësuesve, në sigurimin e litera- 
turës për nxënës e pedagogë, në rritjen e kërkesave ndaj tyre. 
Një problem i dorës së parë është përdorimi i metodave aktive 
që stimulojnë punën e pavarur të nxënësve e të studentëve, si 
edhe zhvillimin e aftësive, të prirjeve e të talenteve të tyre. 

Në shkollën tanë socialiste ngritja e nivelit shkencor dhe me- 

todik të dhënies së mësimit po realizohet edhe si lidhje e ngushtë 
e teorisë me praktikën e me punën prodhuese. Me gjithë proble- 
met e ndërlikuara organizative e pedagogjike, pjesëmarrja e€ ri- 
nisë shkollore dhe e studentëve më punë prodhuese në fa- 
brika e kooperativa, në aksione lokale e kombëtare po realizohet 
me sukses. Por akoma ka mjaft vështirësi që rrjedhin nga mos- 
kuptimet dhe pengesat që dalin në organizimin e zbatimin prak- 
tik të saj, si nga drejtuesit e shkollave, ashtu dhe nga ata të ndër- 
marrjeve ekonomike. 

Një kujdes i veçantë duhet treguar edhe për zbatimin € pro- 
grameve të përgatitjes ushtarake të rinisë si një komponent tjetër 
tepër i rëndësishëm i shkollës sonë të re. Kjo përgatitje duhet 
bërë me tërë seriozitetin e saj, në përshtatje me moshën, duke 
luftuar çdo shfaqje të nënvlerësimit të kësaj detyre që ka të bëjë 
me forcimin e mbrojtjes së lirisë e të pavarësisë së atdheut. 

Është e kuptueshme se lufta për revolucionarizimin e shko- 
Ilës kërkon ngritjen e gjithë punës në një nivel më shkencor. 
Pa iu futur seriozisht studimeve, pa zhvilluar shkencat pedago- 
gjike nuk mund të plotësohen me sukses gjithë detyrat që qëndroj- 
në përpara shkollës sonë. 

Programet e reja të edukimit fizik e ushtarak në shkolla, të 
cilat po vihen në jetë me sukses, dhanë shkas për një gjallërim 
të mëtejshëm të kulturës fizike e të sportit. Megjithëkëtë ky 
është një sektor akoma i prapambetur i punës sonë. Parimet e 
përcaktuara, sipas të cilave themelore është lëvizja masive fizkul- 
turale, kultura e përgjithshme fizike dhe sportet bazë që e si- 
gurojnë atë, nuk po Zbatohen në mënyrë konsekuente dhe në 
praktikë ka shumë njëanshmëri. Lëvizja fizkulturale € ri- 
nisë dhe e masave është e kufizuar dhe nuk është në qendër 
të vëmendjes të organeve të Partisë e të pushtetit, të ar- 
simit e të fizkulturës, të rinisë e të bashkimeve profesionale. 
Kryesore këtu nuk janë pengesat e mungesat materiale, megji- 
thëse edhe të tilla ka dhe ato mund të zgjidhen. Themelore është 
të luftohen konceptet e shtrembra që shprehen në nënvlerësimin 
e lëvizjes masive fizkulturale dhe të sporteve bazë. Për ne që 
duam një rini e popull të fortë, të shëndetshëm e të kalitur, është 
e domosdoshme të bëjmë kthesë edhe në këtë fushë dhe ta shtroj- 
më këtë si një detyrë të rëndësishme partie. 

Më shumë duhet të kujdesemi edhe për jetën e rinisë e të 
punonjësve, për kulturën e tyre të gjithanshme, për çlodhjen e 
dëfrimin e tyre, për lojnat, për bazat sportive, për botimin e li- 
brave, lëvizjen artistike etj. Harmonizimi më i mirë i punës së 
shkollës me gjithë sistemin e edukatës jashtëshkollore dhe të kul- 
turës masive, si edhe formimi i një koncepti të drejtë për gjerë- 

sinë e brendisë dhe të mjeteve të punës kulturore, janë një pro- 
blem shumë i rëndësishëm e aktual. Botimi dhe përhapja më e 
gjerë e librit, zgjerimi dhe shtrirja e qendrave kulturore e arti- 
stike në të gjithë vendin, rrfitja e madhe e lëvizjes artistike ama- 
tore, tani së fundi ngritja e televizionit, si edhe revolucionarizi- 
mi i brendisë së gjithë kësaj pune janë tregues të rëndësishëm 
të hopit sasior e cilësor të saj. Në këtë lëmë ne jemi angazhuar 
në një luftë intensive për theksimin e tipareve socialiste 
të kulturës sonë dhe për shkallmimin e ndikimeve të huaja e të 
vjetruara. Por kërkesat gjithnjë në rritje të masave për kulturë 
janë shumë të mëdha dhe plotësimi i tyre nuk ecën me ritmin 
e duhur. Mjetet e shumëllojshme të kulturës masive nuk kanë 
depërtuar akoma siç duhet brenda në familje dhe nuk janë vënë 
akoma në shkallë të gjerë në përdorim të përditshëm të individit 
në punë dhe në kohën e€ lirë. Prandaj, në shumë raste, njohu- 
ritë e fituara në shkollë nuk plotësohen, nuk zhvillohen e nuk për- 
forcohen. Detyra jonë është të marrim masa për të mos lejuar 
thellimin e mëtejshëm të kësaj kontradikte. 

Jeta jonë socialiste është e duhet të jetë kulturë. Kjo do 
të thotë se, krahas shkollës, librit, veprimtarisë artistike etj., e 
tërë jeta dhe prodhimi, edhe mënyra e jetesës dhe e sjelljes, 
edhe krijimi i ambienteve në uzinë, në shkollë ose në fshat, 
edhe mënyra se si ne i ndërtojmë e i rregullojmë qytetet 
e fshatrat tona, arkitektura dhe urbanistika jonë, mirëmbajtja 
e rrugëve, edhe mënyra se si i shërbehet popullit, të gjitha, çdo 
gjë te ne, duhet t'i shërbejnë formimit kulturor të njeriut të ri. 
Qëllon që ka kuptime të ngushta ose nënvlerësime për njërën dhe 
tjetrën fushë të kulturës. Sidomos më pak tregohet vëmendje 
për kulturën e jetës. Tërë kujdesi përqendrohet në çështjet e pro- 
dhimit dhe kjo është e kuptueshme, por duhet më shumë vë- 
mendje edhe për kushtet e punës, për çlodhjen dhe kohën e lirë 
të punonjësve, për shfrytëzimin racional të të gjitha mjeteve të 
informacionit e të komunikimit social nga ana e tyre, për zhvi- 
llimin e gjithanshëm kulturor të tyre. 

Në luftë për kapërcimin e këtyre dobësive është e domos- 
doshme të rritet interesimi i gjithanshëm shtetëror e shoqëror 
për punën edukuese kulturore, për përsosjen e metodës së kë- 
saj pune, për shfrytëzimin e plotë racional të mjeteve ekzistuese, 
si edhe për krijimin e mundësive e sigurimin e mjeteve të ne- 
vojshme materiale. 

Të ndjeshme dhe me një vlerë të çmuar edukuese janë re- 
zultatet e viteve të fundit edhe në zhvillimin e letërsisë e të 
arteve. Lufta heroike e Partisë dhe e popullit kundër blloka- 
dës imperialiste e revizioniste, revolucionarizimi i gjithanshëm 

i jetës së vendit, kërkesat e Partisë për një kulturë militante me 
frymë revolucionare aktuale dhe kombëtare, si edhe kuptimi e 
qëndrimi më i drejtë ndaj botimeve e repertorëve nga letërsia 
dhe arti i huaj, i dhanë nxitje të fuqishme zhvillimit të letërsisë 
dhe artit tonë. Ata fituan pjekuri më të madhe ideopolitike dhe 
nivel më të lartë artistik. Si kurrë ndonjëherë është rritur kri- 
jimtaria artistike dhe janë zhvilluar me sukses të gjitha gjinitë 
e artit e të letërsisë, si proza ashtu edhe poezia, si muzika ashtu 
edhe artet figurative, teatri, kinematografia etj. Talenteve të 
njohura iu shtuan e po u shtohen çdo ditë talente të reja. Krahas 
ngritjes cilësore të krijimtarisë profesioniste, shpërtheu një hov 
i paparë i krijimtarisë popullore dhe i lëvizjes artistike amato- 
re. Arti ynë socialist po ecën kështu i fuqishëm me të dyja kë- 
mbët. Duke ndjekur në mënyrë konsekuente parimet e realizmit 
socialist, në të ardhmen, letërsia dhe arti ynë revolucionar do të 
njohin me siguri zhvillime të reja, edhe më të mëdha. 

Partia, në krye të masave, lufton me këmbëngulje për afir- 
mimin € asaj që është socialiste dhe për heqjen e çdo pengese 
që frenon ecjen tonë përpara, ajo zbulon me guxim kontradiktat 
dhe lufton për kapërcimin e tyre, kritikon të metat dhe nuk e 
humbet kurrë perspektivën, kryen përditë atë proces të njohur të 
ndërtimit të së resë dhe të shkatërrimit të së vjetrës, transfor- 
mon jetën e njerëzve, formon njeriun e ri. Këto qëllime duhet 
të kenë kurdoherë parasysh edhe letërsia e arti ynë, këtë vulë 
të mbajnë edhe ato. Pasqyrimi i realitetit të ri socialist në zhvi- 
limin e tij revolucionar dhe me kontradiktat e kohës, që i japin 
letërsisë dhe artit dramaticitetin dhe konfliktet e nevojshme — 
këtu qëndron përmbajtja e re që i jep forcën letërsisë e artit 
tonë të realizmit socialist. Dhe një përmbajtje e tillë patjetër 
çon edhe në kërkime e në gjetje formash të reja. Të gjitha këto, 
si edhe mbështetja fort në truallin kombëtar, në krijimtarinë 
e trashëgiminë kulturore përparimtare të popullit tonë, i japin 
letërsisë dhe artit socialist atë origjinalitet dhe atë novatorizëm 
që e dallojnë nga të tjerët, jo vetëm si krijimtari e një populli 
dhe e një kombi të caktuar, por edhe për tiparet që fiton kjo 
krijimtari përmes kushteve të luftës kundër imperializmit e re- 
Pamë modern dhe për revolucionarizimin e gjithë jetës së 
vendit. 

Pikërisht karakterin militant revolucionar të letërsisë dhe 
të artit mohojnë revizionistët. Pasi i shpallën stë ngushtë: ose 
i hodhën poshtë realizmin socialist si metodë krijuese dhe pari- 
min e partishmërisë proletare, ata u hapën portën rrymave më 
të ndryshme reaksionare dhe dekadente, të cilat çuan në degje- 

nerimin e letërsisë dhe të artit, duke i kthyer ato në mjete avan- 
guardiste për restaurimin kapitalist. Kur arti mbart idetë dhe 
synimet e kundërrevolucionit, kur ai bëhet zëdhënës i elemen- 
tëve ose i shtresave të burokratizuara e të borgjezuara, kur u kun- 
dërvihet aspiratave dhe luftës së masave, ai nuk mund të jetë 
kurrë art i vërtetë. 

Lulëzimi i mëtejshëm i artit të realizmit socialist do të arri- 
het duke përforcuar pozitat e fituara në luftë me çdo ndikim të 
huaj, që nuk pajtohet me ideologjinë tonë socialiste, në luftë 
si me modernizmin, ashtu edhe me konservatorizmin, duke i pas- 
qyruar akoma më thellë nga ana ideoartistike jetën dhe luftën 
e gjithanshme të popullit për ndërtimin e socializmit, duke vë- 
në në qendër të krijimtarisë heronjtë e kohës sonë, duke forcuar 
partishmërinë proletare dhe karakterin popullor të artit tonë, në 
luftë me çdo ndikim të objektivizmit borgjez dhe të humaniz- 
mit abstrakt, duke e rritur pa ndërprerje rolin edukues të letërsisë 
dhe të arteve. 


Të zgjerojmë punën shkencore, të ngremë nivelin 
e organizimit e të drejtimit të saj 


Ka ardhur koha që t'u kushtojmë një kujdes shumë më të 
madh se gjer tani zgjerimit dhe zhvillimit të kërkimeve e të ve- 
primtarisë shkencore, organizimit e drejtimit të tyre. Kjo nevojë 
diktohet si nga rëndësia e madhe e shkencës në epokën e tani- 
shme, ashtu edhe nga kushtet objektive e detyrat e zhvillimit të 
vendit tonë në etapën që kalojmë. Shkenca është bërë sot një 
faktor shumë i rëndësishëm për zhvillimin e prodhimit dhe të 
gjithë sektorëve të tjerë të veprimtarisë shoqërore. Ajo është 
shndërruar në një forcë të drejtpërdrejtë prodhuese, nga rezul- 
tatet e së cilës varet në një masë shumë të madhe rritja e fu- 
qisë ekonomike të vendit. Përparimet e shkencës së sotme janë 
kolosale dhe çdo neglizhencë në këtë fushë do të pasqyrohej ne- 
gativisht në ritmin e përgjithshëm të ndërtimit të vendit. Zhvi- 
llimi gjithnjë e më intensiv i ekonomisë e i kulturës mund të 
thellohet më tej vetëm duke u mbështetur në shkencën e tekni- 
kën moderne, duke nxitur revolucionin tekniko-shkencor. Në star 
din që ka arritur tani vendi ynë në asnjë fushë nuk mund. të 
ecet përpara me shpejtësi pa studime të thella shkencore aktuale 
e perspektive, të cilat sqarojnë objektivat që duam të arrijmë 
dhe rrugët për realizimin e tyre. Kjo kërkesë për ngritjen e drej- 
timit të të gjitha punëve në një nivel gjithnjë e më të lartë shken- 

cor mund të realizohet me sukses në qoftë se do të mbështetemi 
fuqimisht në shkencën dhe do të shfrytëzojmë intensivisht rezul- 
tatet e saj. Ë N Mo, 

Detyrat e reja në fushën e shkencës ne i shtrojmë duke u 
mbështetur edhe në mundësitë e rezultatet tona. Baza materialo- 
-teknike e ekonomisë po përsoset e modernizohet gjithnjë. Niveli 
arsimor e kulturor i masave po ngrihet pareshtur. Është krijuar 
tashmë sistemi i shkollave të larta, si dhe i disa instituteve të po- 
saçme ku kryhet një punë e organizuar shkencore. Vitet e fun- 
dit është zhvilluar një lëvizje e gjerë për eksperimentimin shken- 
cor masiv. Si rezultat i saj janë bashkuar përpjekjet e punonjësve 
shkencorë e të gjithë inteligjencies krijuese me ato të masave. 
Mbi këto baza janë zgjidhur mjaft probleme të rëndësishme dhe 
jetike për vendin, për ekonominë dhe kulturën. Detyra jonë është 
që këto suksese t'i përforcojmë dhe ta çojmë këtë punë përpara 
pa ndërprerje. ME 

Për t'ia arritur këtij qëllimi është e domosdoshme të hidhen 
poshtë të gjitha ato koncepte vulgare e primitive që e nënvlerë- 
sojnë rolin e shkencës, të institucioneve e të punonjësve shken- 
corë, të cilat e kanë burimin në mungesën e përvojës së mjaf- 
tueshme në këtë fushë dhe në moskuptimin e thellë të rolit të 
madh që përgjithësisht luan sot shkenca. Në të njëjtën kohë ne 
duhet të thellojmë luftën që po zhvillohet kundër të gjitha kon- 
cepteve intelektualiste, të cilat synojnë ta mbyllin hermetikisht 
punën shkencore, t'i japin asaj një karakter akademik të shkë- 
putur nga praktika prodhuese revolucionare e masave punonjëse, 
të nënvlerësojnë rolin e masave në zhvillimin e eksperimentimit 
shkencor dhe të shkencës në përgjithësi. 

Duke u nisur nga koncepte të drejta, ne do të mund të ka- 
përcejmë atë prapambetje relative që vihet re sot në fushën e stu- 
dimeve e të kërkimeve shkencore në krahasim me synimet e ob- 
jektivat e caktuar për zhvillimin e shpejtë dhe intensiv të eko- 
nomisë e të kulturës socialiste. Në këtë mënyrë do të mund të 
njohim, të zotërojmë dhe të zbatojmë më mirë rezultatet e për- 
paruara të shkencës e të teknikës botërore në prodhim e në kërki- 
met shkencore. Kështu do të shpejtohet ritmi i luftës për të ka- 
luar mga konceptet dhe metodat e ngushta artizanale të organi- 
zimit e të drejtimit të prodhimit në koncepte e metoda moderne 
industriale. vv Ng 

Në periudhën e ardhshme është e domosdoshme t'u japim 
prioritet dhe t'u kushtojmë më shumë kujdes, mjete e forca atyre 
degëve të shkencës që janë më vendimtare për përparimin e gjith- 
anshëm të vendit si sot ashtu edhe në perspektivë, që i para- 
prijnë këtij përparimi. Në këtë vështrim, në organizimin e për- 
gjithshëm të punës shkencore vendin e parë duhet ta kenë shken- 
cat e ndryshme teknike dhe bujqësore, që lidhen drejtpërsëdrejti 

me zhvillimin intensiv të degëve kryesore të ekonomisë. Sidomos 
mgritja e një bujqësie moderne kërkon studime të organizuara 
e komplekse, jo vetëm nga specialistët e bujqësisë, por edhe nga 
punonjësit e shkencave biologjike, kimike, fizike, mekanike etj. 

Në të njëjtën kohë do të ecin përpara edhe kërkimet në lë- 
min e shkencave ekonomike e shoqërore. Një vëmendje të posa- 
çme kërkojnë studimet mbi përsosjen e marrëdhënieve socialiste 
në prodhim, si edhe mbi problemet e tjera të zhvillimit të eko- 
nomisë. Vitet e fundit janë masivizuar mjaft studimet për rru- 
gët e zhvillimit të revolucionit tonë e përvojën e tij në fusha 
të ndryshme, si edhe për probleme të shumta sociologjike, të ci- 
lat e kanë gjallëruar e pasuruar mendimin tonë teorik marksist- 
-leninist dhe kanë krijuar premisa për një organizim më të shën- 
doshë të të gjithë kësaj veprimtarie. Krahas kësaj, në shkencat që 
merren me studimin e historisë së popullit tonë, të kulturës së tij 
materiale e shpirtërore, traditat tashmë të krijuara janë konsoli- 
duar dhe janë hapur horizonte të reja për intensifikimin e këtyre 
studimeve dhe thellimin e tyre në problemet më themelore të 
së kaluarës dhe në problemet më të mprehta të aktualitetit. 

Këto detyra që na shtrohen në lëmin e shkencës kërkojnë një 
përmirësim rrënjësor të organizimit e të drejtimit të tërë punës 
shkencore në të gjitha nivelet e në të gjitha fushat, që nga plani- 
fikimi i zhvillimit e gjer te zbatimi i organizuar i rezultateve 
dhe i rekomandimeve të saj në praktikë. Duke punuar për for- 
cimin e qendrave studimore të bazës, të byrove teknike, tekno- 
logjike e projektuese, të parcelave eksperimentale, të laboratorë- 
ve të ndryshëm, të rretheve e të komisioneve shkencore, si mjete 
të rëndësishme të masivizimit të mëtejshëm të punës shkencore, 
në të njëjtën kohë, shkallë-shkallë duhet të ecim më shpejt në 
rritjen dhe fuqizimin e institucioneve të posaçme shkencore ek- 
zistuese, si dhe në krijimin e institucioneve të reja të nevojshme, 
duke marrë njëkohësisht masa për një organizim dhe drejtim më 
të koordinuar e të përqendruar të gjithë punës e të jetës shken- 
core në shkallë republike, në përshtatje me mundësitë e sotme 
dhe detyrat perspektive. 

Një zhvillim i tillë i shkencës kuptohet se kërkon edhe zgje- 
rimin gradual të bazës së nevojshme materiale për këtë punë. 
Akoma më i ngutshëm është problemi i përgatitjes dhe i spe- 
cializimit të kuadrit. Ky specializim duhet të jetë i gjithanshëm 
dhe i shumëllojshëm. Ai pjesërisht duhet të fillojë që në shko- 
llën e lartë, të thellohet në punë, të realizohet nëpërmjet studi- 
meve pasuniversitare, nëpërmjet zgjidhjes së detyrave të ndry- 
shme shkencore dhe, kur është e domosdoshme, të bëhet edhe 
jashtë vendit. Zvarritjet dhe neglizhencat në zgjidhjen e këtij 
problemi sjellin pasoja negative në të ardhmen. 

Organet e Partisë, të shtetit dhe të ekonomisë duhet të për- 

krahin e të mbështetin më aktivisht mendimin shkencor të spe- 
cialistëve e të punonjësve tanë, të vlerësojnë çdo përvojë pozitive 
dhe të inkurajojnë çdo propozim të vlefshëm, duke i hapur rru- 
gë me guxim së resë, duke hequr dorë nga rutina dhe mënyra 
e vjetër e punës, duke u çelur shtigje energjive të vrullshme kri- 
juese dhe shpirtit novator të njerëzve tanë. 


V 


TË FORCOJMË E TË REVOLUCIONARIZOJMË 
PA RESHTUR PARTINË 


E ndërgjegjshme për misionin e vet historik si udhëheqëse 
e luftës së gjithë popullit për socializëm, në Kongresin e 5-të 
Partia shtroi detyra të rëndësishme për revolucionarizimin e më- 
tejshëm të jetës e të veprimtarisë së saj. Për këtë qëllim Komi- 
teti Qendror ka marrë një sërë masash konkrete për edukimin dhe 
kalitjen politike e ideologjike të komunistëve e të kuadrove, për 
kuptimin e drejtë dhe zbatimin revolucionar të parimeve e të nor- 
mave të Partisë, për forcimin e karakterit proletar të radhëve 
të saj e të organeve udhëheqëse, për thellimin e mëtejshëm të 
vijës së masave më veprimtarinë e Partisë. verë jë 

Partia vjen në këtë Kongres më e fortë se kurrë, me një unitet 
të çeliktë marksist-leninist të radhëve të saj, e lidhur ngushtë si 
mishi me kockën me klasën punëtore dhe me masat punonjëse, e 
gatshme për të marrë përsipër detyra edhe më të mëdha dhe e 
vendosur për t'i realizuar ato me nder si gjithnjë. y 

Pa një parti revolucionare të klasës punëtore, besnike të 
marksizëm-leninizmit, të organizuar dhe në gjendje të udhëheqë 
e të mobilizojë masat punonjëse, nuk mund të mendohet as për 
fitoren e proletariatit mbi borgjezinë, as për ndërtimin me sukses 
të socializmit.j Pikërisht sepse e kemi mbajtur gjithnjë parasysh 
këtë parim i kemi qëndruar kurdoherë besnikë, te ne nuk 
ndodhi ai proces regresiv që mdodhi në Bashkimin Sovjetik e në 
disa vende të tjera, ku lindja e revizionizmit dhe rivendosja e 
kapitalizmit filloi me degjenerimin e partisë, me ndryshimin e 
karakterit klasor, me humbjen e cilësive dhe të frymës së saj re- 
volucionare. 4Pikërisht sepse ndoqëm me konsekuencë mësimet 
leniniste mbi partinë dhe luftuam vazhdimisht për kalitjen dhe 
revolucionarizimin e saj të pandërprerë, te ne diktatura e pro- 
letariatit qëndron e çeliktë dhe e pamposhtur, socializmi mar- 
shon përpara gjithnjë fitimtar. 

Partia e Punës e Shqipërisë është një parti e fortë dhe e 
organizuar, e sprovuar në beteja, një parti e pastër ideologjikisht 
e politikisht, e vendosur dhe e aftë për të çuar përpara me suk- 
ses kauzën e klasës punëtore. Ne jemi krenarë për Partinë tonë 
heroike, për luftën e fitoret e saj, për guximin, qartësinë e vita- 
litetin e saj. Por nuk duhet të harrojmë kurrë se lufta e klasave 
vazhdon si brenda ashtu edhe jashtë vendit, se ekziston presioni 
i ideologjisë borgjeze e revizioniste. Ne duhet t'i kushtojmë gji- 
thë kujdesin, përpjekjet dhe aftësitë tona punës për forcimin e 
vazhdueshëm të Partisë, për edukimin e saj revolucionar, për rrit- 
jen e rolit të saj udhëheqës në të gjithë jetën e vendit. 

Kjo bëhet akoma më e domosdoshme po të kemi parasysh 
detyrat madhështore, shumë të rëndësishme që shtron ky Kon- 
gres përpara Partisë e gjithë popullit. Realizimi me sukses i kë- 
tyre detyrave, zhvillimi i hovshëm i gjithë ekonomisë, transfor- 
mimet në gjithë jetën e vendit, kërkojnë angazhimin total të ener- 
gjive mendore e fizike të të gjithë komunistëve e kuadrove, kër- 
kojnë ngritjen e gjithë punës së Partisë në një nivel më të lartë. 


Roli udhëheqës i Partisë sigurohet nëpërmjet 
veprimtarisë së gjithë komunistëve dhe 
shembullit të tyre pararojë 


I Partia jonë i përmbahet parimit marksist-leninist se me 
zhvillimin e konsolidimin e socializmit roli udhëheqës i Partisë 
jo vetëm nuk vjen duke u dobësuar, por përkundrazi forcohet 
e përsoset gjithnjë e më shumë. Kjo diktohet nga fakti se procesi 
i ndërtimit socialist zgjerohet efbëhet gjithnjë e më kompleks. Në 
këtë proces roli udhëheqës i klasës punëtore rritet vazhdimisht. 
'Nga ana tjetër, pjesëmarrja e masave në ndërtimin socialist të 
vendit, në gjithë jetën shoqërore, ekonomike e shtetërore bëhet 
gjithnjë e më aktive. Të gjitha këto bëjnë të domosdoshme ngrit- 
jen në një shkallë më të lartë të rolit drejtues, edukues, organi- 
zues e mobilizues të Partisë, e cila me ideologjinë e vet qartëson 
objektivat dhe ndriçon rrugën për arritjen e tyre. 

Në vendin tonë roli udhëheqës i Partisë në të gjithë jetën 
e vendit ka qenë dhe është i padiskutueshëm. Të gjitha fitoret 
historike që ka arritur populli ynë në këta 30 vjet, çlirimi i at- 
dheut, vendosja e pushtetit popullor, ndërtimi i shoqërisë së re 
socialiste janë të lidhura në mënyrë të pandarë me Partinë dhe 
udhëheqjen e saj të urtë e largpamëse. 

Forcimi dhe përsosja e rolit udhëheqës të Partisë është një 
detyrë e përhershme dhe jetike. Kuptimi i thellë dhe sidomos 
zbatimi i tij i drejtë në praktikë kanë rëndësi të veçantë. 

l Roli udhëheqës i Partisë, si forca drejtuese e gjithë jetës së 
vendit, shtrihet në të gjitha fushat — ideologjike, politike, orga- 
nizative, ekonomike, arsimore, ushtarake etj. Këta sektorë të 
jetës së vendit, që përbëjnë të gjithë së bashku një të tërë, Partia 
i drejton nëpërmjet gjithë anëtarëve të saj, kudo ku punojnë, qoftë 
në aparatet e Partisë ose të pushtetit, në organizatat e masave, 
në prodhim ose në institucionet shkencore-kulturore. 4 

Puna e komunistëve të çdo sektori ka specifikën e vet, por ajo 
ka edhe një gjë të përbashkët, çdo komunist atje ku punon du- 
het të luftojë për zbatimin e vijës së Partisë dhe sigurimin e rolit 
udhëheqës të saj. Mjaft nga të metat e dobësitë që vihen re në 
punën tonë i kanë rrënjët në ngatërrimin e asaj çka është speci- 
fike dhe çka është e përbashkët. 

i Komunistët që punojnë në organet e Partisë duhet t'i njohin 
problemet ekonomike, të bujqësisë e të industrisë, problemet e 
arsimit, të kulturës e të ushtrisë pavarësisht se me ato merren 
drejtpërdrejt shokët që punojnë në aparatet përkatëse shtetërore. 
Të gjitha problemet, natyrisht jo në hollësi, duhet t'i dinë shokët 
e organeve drejtuese të Partisë, sepse pa këtë ata nuk mund të 
orientojnë drejt organet shtetërore dhe ekonomike për kryerjen 
e detyrave dhe organizatat e Partisë për mobilizimin e masave. 

Kur themi që organet dhe aparatet e Partisë duhet t'i njohin 
të gjitha problemet e jetës së vendit e të merren me to, këtë du- 
het ta bëjnë, duke i parë këto në specifikën e punës së Partisë, 
pa u futur në vogëlima teknike e materiale të çështjeve të ditës 
dhe pa dubluar punën e organeve shtetërore dhe ekonomike. The- 
melore në punën e tyre është edukimi e mobilizimi i komunistëve 
dhe i masave që punojnë në sektorë të ndryshëm për të reali- 
zuar gjer në fund detyrat e ngarkuara, është vënia në pozita luf- 
tarake e organizatave të Partisë dhe nëpërmjet tyre e të gjithë 
organizmave të tjerë shtetërorë, ekonomikë e shoqërorë për zba- 
timin kudo e me konsekuencë të politikës së Partisë. 

Komunistët e kuadrot e ngarkuar nga Partia të punojnë në 
organet shtetërore dhe ekonomike, edhe pse mund të jenë tek- 
nikë e specialistë, në radhë të parë janë njerëz politikë. Duke 
u marrë me drejtimin shtetëror të çështjeve, me organizimin e 
prodhimit, me sigurimin e masave tekniko-ekonomike për reali- 
zimin e planit, që përbën për ta detyrën kryesore, nuk i shohin 
dhe nuk duhet t'i shohin këto me syrin e teknokratit. Si ko- 
munistë, që përgjigjen përpara Partisë për zbatimin e vijës së saj 

në sektorin e tyre, ata duhet të punojnë pa u lodhur për kuptimin 
politik e ideologjik të detyrave nga punonjësit, për organizimin 
e mobilizimin e plotë të tyre. 

Kështu realizohet në praktikë roli udhëheqës i Partisë në 

të gjithë jetën e vendit, kështu Partia drejton në bllok, në mënyrë 
të organizuar e të centralizuar. 

Roli udhëheqës i Partisë nuk arrihet as me dekrete, as impo- 
nohet me masa administrative. Ai fitohet me vijën e saj të drejtë 
që shpreh e mbron interesat jetike të klasës punëtore e të gjithë 
punonjësve dhe me luftën e saj të vendosur për zbatimin e kësaj 
vije në jetë. Ky rol sigurohet nëpërmjet veprimtarisë revolucio- 
nare të çdo komunisti, i cili me shembullin e aksionin e tij.i fry- 
mëzon, i edukon dhe i mobilizon masat në luftën për socializëm. 
Partia përbëhet nga anëtarët e saj dhe roli pararojë i Partisë nuk 
mund të kuptohet e të realizohet pa rolin pararojë të çdo ko- 
munisti. 

Por a janë të gjithë komunistët në pozitat pararojë të Parti- 
së7 Këtë pyetje duhet t'ia bëjë gjithnjë vetes çdo anëtar i Par- 
tisë, kjo cështje duhet të shqetësojë çdo organizatë partie. Është 
fakt se në radhët tona gjenden edhe të tillë anëtarë partie — 
megjithëse të paktë — që janë të mefshtë e pa iniciativë, që ka- 
në koncepte të prapambetura në punë e në jetë, që jo vetëm nuk 
janë shembull e në pararojë, por shpesh qëndrojnë në bisht të 
masave, ashtu siç ka edhe të tillë që zhvillimi i vrullshëm i jetës 
sonë i ka lënë prapa. 

Njerëz të tillë stonoinë midis masës dërrmuese të anëtarëve 
të Partisë sonë të lavdishme, të cilët kanë mbajtur e mbajnë mbi 
supe barrë të rënda, kanë kryer e kryejnë vepra të mëdha, kanë 
luftuar e luftojnë me heroizëm e vetëmohim për përparimin e 
gjithanshëm të atdheut socialist, kanë qëndruar e qëndrojnë me 
meritë në ballë të masave dhe kanë pasur e kanë respektin e be- 
simin e pakufishëm të tyre. 

Partia duhet të punojë, që edhe komunistët që kanë mbe- 
tur prapa t'i edukojë, t'i vërë në pozita luftarake, që të ecin me 
hapin e kohës e të revolucionit, që të mund ta meritojnë e ta 
mbajnë titullin e anëtarit të Partisë sonë heroike. 

Në vendin tonë tërë atmosfera është e tillë që i shtyn nje- 
rëzit përpara. Te ne çdo gjë është në lëvizje, në zhvillim. Jeta 
jonë është e gjallë, dinamike, që nuk duron qetësinë e rutinën, 
të cilat i bëjnë njerëzit të ngecin në vend. Një nga detyrat më të 
rëndësishme të organizatave të Partisë është të gjejnë rrugët, 
metodat dhe atë stil revolucionar pune, që tërë komunistët t'i 
vënë në pozita pararojë, t'i hedhin më luftë, në aksione, që me 
shembullin e tyre të tërheqin pas vetes të gjitha masat punonjëse. 

Hallka themelore e vendimtare, që siguron rolin udhëheqës 
të Partisë në çdo qelizë të jetës sonë, është organizata-bazë. Në- 
përmjet saj zbërthehen e zbatohen në jetë të gjitha udhëzimet 
e direktivat e Partisë, sigurohen lidhjet e drejtpërdrejta të Par- 
tisë me masat dhe kryhet mobilizimi tyre për arritjen e objekti- 

vave të caktuar, ushtrohet kontrolli mbi veprimtarinë e çdo 
komunisti, pavarësisht nga vendi ku punon e posti që mban. 

Që të luajnë rolin e tyre udhëheqës, frymëzues e organizues 
në sektorët ku veprojnë, organizatat-bazë të Partisë duhet të the- 
llohen në problemet kryesore e të mos mbyten në gjërat e vogla të 
ditës, të nxitin e të vënë në lëvizje të gjitha organizatat e të mos 
shndërrohen në leva të organeve ekonomike e shtetërore, të mos 
interesohen vetëm për shifrat e planit, por në radhë të parë për 
zbatimin e politikës së Partisë në çdo fushë. Ato duhet të luftoj- 
në burokratizmin, indiferentizmin e çdo shfaqje të huaj dhe të 
forcojnë sidomos punën e tyre me njerëzit, sepse janë këta që 
vënë në jetë direktivat e Partisë dhe planet e shtetit. 


Përbërja proletare dhe cilësia e komunistëve 
— kusht themelor që Partia të mbetet 
gjithnjë revolucionare 


Partia, si një organizëm i gjallë politik, rritet e forcohet në 
luftë e revolucion, pasqyron në gjirin e saj ndryshimet që bëhen 
në sferën ekonomiko-shoqërore, në strukturën klasore dhe në 
jetën shpirtërore të shoqërisë. 

u Ky është një proces i pandërprerë, por jo spontan. Ai orga- 
nizohet e drejtohet në mënyrë të ndërgjegjshme nga vetë partia 
në përshtatje me etapat e revolucionit dhe me detyrat që ka për 
të zgjidhur, duke u mbështetur kurdoherë në mësimet e marksi- 
zëm-leninizmit. 

Gjatë këtyre pesë vjetëve të fundit, në saje të punës së ma- 
dhe e të gjithanshme politike, ideologjike e organizative për re- 
volucionarizimin e mëtejshëm të të gjithë jetës së vendit dhe të 
vetes së saj, në Parti janë bërë ndryshime të rëndësishme sasiore 
e cilësore. 

Për këtë flet qartë rritja e ndieshme e efektivit të Partisë 
dhe sidomos përmirësimi i përbërjes klasore të radhëve të saj. 
Më 1 tetor 1971 në Parti militonin 86 985 komunistë, prej të 
cilëve 18 127 kandidatë, nga 66 327 komunistë që ishin në kohën 
e Kongresit të 5-të të Partisë. Kështu gjatë kësaj periudhe Par- 
tia është rritur me 20 658 komunistë. 

Është një gëzim e fitore e madhe për Partinë dhe gjithë 
popullin që tani, për herë të parë në historinë e Partisë sonë, 
komunistët punëtorë zënë vendin e parë në efektivin e Partisë. Ata 
përbëjnë sot 36,41 për qind të të gjithë komunistëve. 

. Ky fakt dëshmon për dashurinë e madhe të klasës punëtore 
për Partinë e saj marksiste-leniniste dhe për besimin e pakufi- 
shëm ndaj saj. Ai dëshmon për vijën e drejtë organizative, të 

ndjekur me këmbëngulje e konsekuencë nga Partia, e cila i është 
përmbajtur me vendosmëri parimit se Partia e klasës punëtore 
duhet të jetë proletare jo vetëm nga ideologjia, por edhe nga për- 
bërja klasore e radhëve të saj. 

Klasa punëtore ka dërguar në Partinë e saj bijtë e vet më 
të mirë, ata që janë dalluar e kalitur në aksionet e betejat re- 
volucionare. Ky gjak i ri ka sjellë në Parti vendosmërinë, vull- 
netin e hekurt, urtësinë, disiplinën dhe hovin revolucionar të kla- 
sës punëtore. 

Me qëllim që të ruhet e të forcohet vazhdimisht karakteri 
i saj klasor e proletar, Partia i ka kushtuar kujdes të posaçëm 
sidomos përmirësimit të përbërjes së organeve udhëheqëse me 
punëtorë. Sot 55 për qind e anëtarëve të plenumeve të komite- 
teve të Partisë në rrethe, 85,2 për qind e anëtarëve të byrove 
të organizatave-bazë në mdërmarrjet ekonomike dhe 86,3 për 
qind e sekretarëve të tyre janë me gjendje, origjinë ose që vetë 
kanë qenë më parë punëtorë. Shumë pozitiv e kuptimplotë është 
fakti që sot në organet udhëheqëse të Partisë bëjnë pjesë shu- 
më punëtorë, të cilët edhe pasi janë zgjedhur në këto organe, 
vazhdojnë të punojnë si punëtorë në prodhim. Kjo ka një rëndësi 
të madhe parimore. E keqja që ndodhi në shumë parti komu- 
niste që degjeneruan në revizioniste erdhi edhe nga fakti se, 
ndërsa në radhët e anëtarëve të tyre kishte mjaft punëtorë, or- 
ganet udhëheqëse u deproletarizuan, u mbushën me specialistë 
teknokratë, intelektualë e nëpunës burokratë. 

Duke u hapur rrugën punëtorëve për të hyrë në Parti, për 
të marrë pjesë aktive në organet udhëheqëse të saj, Partia jonë 
ka hedhur rrënjë të thella në gjirin e klasës më revolucionare dhe 
më të përparuar të shoqërisë, së cilës i takon misioni historik 
për të qenë në pararojë të luftës për socializëm e komunizëm. 

Edhe në të ardhmen ne duhet të luftojmë për rritjen e ra- 
dhëve të Partisë me punëtorë, të cilët duhet të kenë prioritet 
mbi gjithë ata që vijnë nga klasat dhe shtresat e tjera. Për këtë 
tani ekzistojnë mundësitë reale, pasi klasa punëtore rritet e zhvi- 
llohet me shpejtësi krahas me zhvillimin e ekonomisë e veçanë- 
risht të industrisë. Kujdes të veçantë duhet të tregojnë disa rre- 
the, ku, megjithëse ka një klasë punëtore relativisht të zhvilluar, 
numri i punëtorëve në Parti është nën mesataren si republikë. Një 
e metë tjetër është se nuk ka një raport të drejtë midis numrit 
të komunistëve që punojnë në repartet kryesore e në makineri 
dhe atyre që punojnë në repartet ndihmëse. 

Pranimet e punëtorëve të rinj në Parti duhet të bëhen si- 
domos në degët më të rëndësishme të ekonomisë, në industrinë 
minerale, nxjerrëse e përpunuese, në atë metalurgjike, mekanike 
e kimike, në objektet e mëdha dhe në degët e reja të industrisë, 

kudo ku ndihet më tepër nevoja, si për gjendjen e sotme, ashtu 
edhe për perspektivën. 

Krahas pranimit të më shumë punëtorëve në Parti, Komi- 
teti Qendror u ka kushtuar një vëmendje të veçantë pranimit 
dhe shtrirjes së Partisë në gjithë sektorët e ekonomisë e të kul- 
turës. Pranimet e reja dhe shtrirja e Partisë është bërë në bazë 
të nevojave, lidhur ngushtë me madhësinë e territorit, rëndësi- 
në e problemeve ideopolitike e ekonomike që duhen zgjidhur, me 
çështjet që kërkojnë të drejtohen e të organizohen nga Partia. 

Rritja e Partisë në kooperativat bujqësore, nga Kongresi i 
5-të e këtej, ka shkuar normalisht në përputhje me detyrat që 
shtron ndërtimi i socializmit në fshat. Komunistët kooperativis- 
të zënë 29,70 për qind të efektivit të Partisë. Sot nuk kemi asnjë 
fshat pa komunistë dhe në gjithë sektorët e kooperativave buj- 
qësore kemi organizata-bazë partie. Por akoma kemi brigada pa 
grupe partie, bile ka edhe të tilla ku nuk kemi asnjë komunist. 

Detyrat e mëdha që shtrohen para bujqësisë për shtimin e 
prodhimit dhe modernizimin e saj, roli i madh që ajo luan në 
gjithë ekonominë tonë, si edhe fakti që në fshat jeton pjesa më 
e madhe e popullsisë, kërkojnë që të pranohen në Parti më shu- 
më kooperativistë, me qëllim që të forcohet më tej Partia në 
fshat dhe të përmirësohet drejtimi i saj në kooperativat bujqë- 
sore, duke iu afruar sa më shumë njësisë bazë të prodhimit, 
brigadës. 

Në mënyrë të suksesshme është pasqyruar në përbërjen e 
Partisë lufta e madhe revolucionare që është zhvilluar, sidomos 
këto vitet e fundit, për emancipimin e plotë të gruas, për çliri- 
min e energjive të saj të pashtershme krijuese. Të entuziazmon 
shumë fakti që gratë zënë sot 22,05 për qind të të gjithë efekti- 
vit të Partisë nga 12,47 për qind që zinin në Kongresin e më- 
parshëm. 

Gratë përbëjnë një forcë kolosale dhe luajnë një rol me shu- 
më rëndësi në zhvillimin e gjithanshëm të vendit. Ato kanë kryer 
tani me shumicë shkollat 8-vjeçare, janë edukuar në frymën e 
Partisë e janë kalitur në kudhrën e aksioneve dhe lëvizjeve të 
ndryshme revolucionare. Sot më vendin tonë po krijohet një 
opinion i drejtë e i shëndoshë për pozitën dhe rolin e gruas në 
shoqëri. Të gjitha këto krijojnë mundësitë dhe diktojnë nevo- 
jën që edhe në të ardhmen të ecim me guxim përpara për pra- 
nimin me ritëm të shpejtë të grave në Parti. 

Për Partinë tonë, siç e vërteton gjithë historia e saj, rëndësi 
vendimtare ka pasur e ka cilësia e anëtarëve, vetitë e tyre po- 
litike e morale, formimi ideologjik dhe kalitja revolucionare, 
vendosmëria për ta mbrojtur e për ta zbatuar vijën e Partisë 
kurdoherë e në çdo rrethanë. Numri i madh nuk flet gjithnjë 

për forcën e Partisë. Por kur ky numër shoqërohet dhe me ci- 
lësi të lartë, kur në Parti hyjnë gjithnjë e më shumë elementë 
të ndërgjegjshëm, të gatshëm për zbatimin e të gjitha detyrave 
që shtron Partia, që vënë kurdoherë e mbi çdo gjë interesin e 
përgjithshëm, atëherë ai kthehet në një forcë kolosale. Njerëz të 
tillë e bëjnë Partinë të pamposhtur, e mbajnë atë gjithnjë re- 
volucionare, pararojë e forcë udhëheqëse të të gjithë shoqërisë. 

Kërkesat që shtron Partia ndaj komunistëve vijnë gjithnjë 
duke u rritur krahas zhvillimit të socializmit dhe daljes në rendin 
e ditës të problemeve e detyrave të reja, më të vështira e më të 
ndërlikuara. Çdo etapë e revolucionit kërkon cilësi e virtyte të 
reja nga të gjithë punonjësit, të cilat duhet të mishërohen në 
radhë të parë te komunistët. Krahas besnikërisë politike dhe 
devotshmërisë për çështjen e Partisë, krahas punës së palodhur 
për të mirën e popullit, krahas bindjeve internacionaliste dhe 
urrejtjes për armiqtë, nga komunistët sot kërkohet më tepër se 
kurrë të jenë njerëz të përparuar, me koncepte të reja për pu- 
nën, jetën, familjen, shoqërinë, njerëz që dashurojnë dijen e kul- 
turën, që thellohen në profesionin e tyre dhe përkrahin me të 
gjitha forcat progresin tekniko-shkencor, që nuk durojnë ruti- 
nën e injorancën, që luftojnë me guxim çdo gjë që bëhet pen- 
gesë e frenon marshimin e vrullshëm të shoqërisë socialiste. 

Përbërja e shëndoshë dhe cilësitë e mira të atyre që prano- 
hen në Parti nuk janë gjithçka. Që Partia të jetë e fortë, revo- 
lucionare, e aftë të luajë rolin e saj pararojë është e domosdo- 
shme që gjithë anëtarët e saj të edukohen vazhdimisht me ideo- 
logjinë marksiste-leniniste dhe politikën e mësimet e Partisë, të 
kaliten pandërprerë në zjarrin e luftës e të punës revolucionare. 
Kjo është një domosdoshmëri jetike që komunistët kurrë të mos 
sklerozohen, të mos burokratizohen dhe të mos degjenerojnë, 
ashtu siç ndodhi në Bashkimin Sovjetik e gjetkë, por të mbeten 
kurdoherë luftëtarë të vendosur e konsekuentë për çështjen e ko- 
munizmit. 

Për këtë edukim e kalitje kanë nevojë të gjithë, jo vetëm 
komunistët e rinj, por edhe ata me stazh të vjetër në Parti, jo 
vetëm njerëzit e prodhimit, por edhe të punës mendore, jo vetëm 
ata që kanë një nivel relativisht të ulët ideopolitik e arsimor, por 
edhe ata që kanë mbaruar shkolla. Komunistët, ndonëse janë pje- 
sa më e zgjedhur, më revolucionare dhe më përparimtare e sho- 
qërisë, nuk janë të zhveshur nga mbeturinat e ideologjive të hur 
aja, ashtu siç nuk janë të garantuar nga rreziku i infektimit bor- 
gjez e revizionist. 

Puna edukuese e Partisë duhet të synojë jo vetëm t'i ar- 
matosë komunistët me ligjet e Zhvillimit të shoqërisë, t'i pajisë 
me botëkuptimin marksist-leninist, por dhe t'u kalitë atyre ndër- 

gjegjen, të mbajë kurdoherë lart frymën revolucionare, figurën 
morale të anëtarit të Partisë, me qëllim që mendimi e veprimi të 
përbëjnë një unitet të pandarë, që komunistët të mendojnë, 
të jetojnë e të veprojnë kudo e kurdoherë si revolucionarë. Ajo 
duhet t'i bëjë ata të zotë që të orientohen shpejt dhe drejt në 
çdo situatë, të kuptojnë mirë realitetin, në të cilin veprojnë, të 
njohin thellë problemet që lindin nga zhvillimi i brendshëm i 
vendit tonë ose nga situatat ndërkombëtare dhe t'u përgjigjen si 
duhet detyrave që qëndrojnë para tyre dhe masave të popullit. 

Nga Kongresi i 5-të e këtej puna për edukimin e komunistë- 
ve është gjallëruar, është lidhur më ngushtë me problemet e de- 
tyrat që ka pasur vendi e Partia. Janë përdorur forma më të lar- 
mishme e më të zhdërvjellta, është zhvilluar më tej iniciativa 
e komiteteve dhe e organizatave-bazë, të cilat e kanë marrë më 
mirë në dorë këtë punë. Edukimi teorik është shoqëruar në më- 
nyrë më organike me hedhjen e komunistëve në aksione e lëvizje 
revolucionare. 

Edukimi i komunistëve nuk ka qenë dhe nuk është një që- 
llim dhe një çështje në vetvete. Këtë edukim Partia nuk e ka 
parë dhe nuk e sheh të shkëputur nga ai i masave, si edukim të 
një elite, por si edukim të pararojës, për ta bërë këtë të aftë që 
të edukojë masat. Çdo shkëputje e edukimit të Partisë nga ai 
i masave, siç e tregon eksperienca e hidhur e Bashkimit Sovje- 
tik, çon më kultivimin e koncepteve intelektualiste në Parti dhe 
në indiferentizëm ndaj çështjeve politike e ideologjike në puno- 
njësit, çon në fund të fundit në dobësimin dhe minimin e lidh- 
jeve të Partisë me popullin. 

Në Parti bëhet një punë e madhe për studimin e teorisë 
marksiste-leniniste dhe të dokumenteve të Partisë sonë. Kjo punë 
duhet të vazhdojë e të përsoset, me qëllim që ajo t'i mdihmojë 
komunistët jo vetëm t'i kuptojnë drejt, por edhe t'i zbatojnë si 
duhet në jetë direktivat e Partisë e ligjet e shtetit, normat e sho- 
qërisë sonë socialiste. Dijet marksiste nuk duhet të mbeten si një 
zbukurim intelektual, por nga to të udhëhiqen komunistët në 
çdo hap të jetës së tyre. Këtë punë ne mund ta bëjmë edhe më 
mirë, sepse tani mundësitë janë më të mëdha, Partia ka fituar 
një përvojë të pasur dhe ka përgatitur një armatë të madhe 
kuadrosh që janë në gjendje të zhvillojnë një punë të kualifi- 
kuar për edukimin e komunistëve e të punonjësve. 

Një kujdes të veçantë Partia duhet të tregojë për edukimin 
e kandidatëve, të cilët tani përbëjnë një të pestën e efektivit 
të Partisë. Këta janë komunistë të rinj, energjikë e të vullnet- 
shëm, njerëz të dalluar që kanë dalë nga valët e luftës për revo- 
lucionarizimin e jetës së vendit, sidomos të reja e gra, që kanë 
nevojë të edukohen e të formohen si militantë, të fitojnë dije 
marksiste dhe cilësitë e anëtarit të Partisë sonë heroike. 

Ndryshime të ndjeshme janë bërë edhe në rritjen e nivelit 
arsimor e kulturor të Partisë. Tani rreth 70 për qind e komu- 
nistëve janë me shkollë 8-vjeçare, të mesme e të lartë. Ky është 
një tregues shumë i mirë, që dëshmon për përpjekjet këmbë- 
ngulëse të komunistëve për të fituar kulturë dhe për t'u aftë- 
suar gjithnjë e më shumë. Por këto përpjekje duhet të jenë të 
vazhdueshme, sepse dijet nuk kanë fund. Me gjithë sukseset, të 
tërheq vëmendjen fakti që rreth 30 për qind e komunistëve 
kanë vetëm arsimin fillor ose 8-vjeçar të pambaruar. Këtu për- 
fshihet një numër i madh komunistësh me moshë të kaluar dhe 
të zonave të thella malore, ku shkollat 8-vjeçare janë shtrirë 
vetëm vitet e fundit. Duke nxitur këta komunistë që të ngrenë 
nivelin e tyre kulturor, tani që arsimi 8-vjeçar është bërë kudo 
i detyrueshëm, është e mundshme që në të ardhmen, si rregull, 
të pranohen në Parti njerëz që të paktën të kenë arsimin 8-vje- 
çar. 


Të gjallërojmë jetën e brendshme dhe të rritim 
iniciativën e vetëveprimin e organizatave të Partisë 


Rritja e rolit udhëheqës dhe revolucionarizimi i pandërprerë i 
Partisë nuk mund të kuptohen e të arrihen pa gjallërimin e jetës 
së brendshme të organizatave të Partisë, pa iniciativën e pjesë- 
marrjen aktive të të gjithë komunistëve në luftën për përpunimin 
dhe zbatimin e vijës së saj. 

Partia e Punës e Shqipërisë lindi, u rrit dhe u zhvillua në 
valën e veprimit revolucionar të klasës punëtore dhe të masave. 
Në luftën e ashpër klasore me armiqtë e jashtëm dhe të brend- 
shëm, në aksionet e guximshme dhe në lëvizjet e thella revo- 
lucionare që transformojnë botën materiale e shpirtërore të nje- 
rëzve, është revolucionarizuar vazhdimisht çdo komunist e orga- 
nizatë-bazë, çdo organ udhëheqës partie. 

Gjatë periudhës për të cilën raportojmë iniciativa dhe vetë- 
veprimi, shpirti novator dhe vrulli revolucionar për të çarë për- 
para morën një zhvillim të gjerë dhe përmbajtje të re në të gjithë 
sektorët, në ekonomi e kulturë, në shkencë e teknikë. Këto sollën 
një stil të ri më të zhdërvjellët, forma pune më origjinale në 
përshtatje me detyrat e kohës. Sot jetën e organizatave të Par- 
tisë dhe të komunistëve e përshkon një frymë e lartë luftarake, 
mobilizimi e përgjegjësie. 

Këtë frymë revolucionare duhet ta mbajmë gjallë e ta for- 
cojmë vazhdimisht, me qëllim që organizatat e Partisë t'i bëjmë 
gjithnjë e më mirë organizma vetëveprues, që me iniciativë e 
përgjegjësi të plotë të zbërthejnë, të zbatojnë e të kontrollojnë 

direktivat e vendimet e Partisë, të kapin me shkathtësi proble- 
met e reja që nxjerr jeta dhe t'u japin rrugë atyre. 

Iniciativa dhe vetëveprimi janë koncepte revolucionare të 
të menduarit e të të vepruarit. Ato nuk lindin vetiu dhe as jepen 
të gatshme nga të tjerët, por vijnë si rezultat i njohjes së thellë 
dhe i depërtimit në thelbin ideopolitik të direktivave të Partisë, 
i studimit e i vlerësimit të drejtë të realitetit, të opinionit dhe 
të përvojës së masave, i guximit për të marrë përgjegjësi të 
plotë për veprimin që kryen. 

Për zhvillimin e iniciativës e të vetëveprimit të organizatave 
të Partisë është e nevojshme të luftojmë me vendosmëri kun- 
dër rutinës dhe formave të vjetruara të punës, kundër meto- 
dave administrative dhe tutelës burokratike, që, me gjithë për- 
mirësimet e bëra, vihen re akoma në punën e Partisë. Këtu ka 
kuadro dhe organe drejtuese të Partisë që në mjaft raste janë 
të prirur të ndërhyjnë e të vendosin për gjithçka ose që, nën 
pretekstin për të mbajtur lidhje ose për të -mbuluarr të gjitha 
organizatat-bazë, vendosin një tutelë të palejueshme me anë të 
instruktorëve, duke harruar se kështu u kufizojnë iniciativën or- 
ganizatave e komunistëve dhe i bëjnë që të presin çdo gjë nga 
lart. Kjo është një nga shfaqjet e burokratizmit në Parti. Ini- 
ciativa e vetëveprimi kufizohen edhe atëherë kur organet drej- 
tuese i ngarkojnë organizatat-bazë me orientime, udhëzime e ven- 
dime të shumta, të cilat shpesh janë të gjata, të ndërlikuara e të 
përgjithshme. Kjo bën që organizatat-bazë të mos jenë në gjendje 
t'i kuptojnë, t'i zbërthejnë e t'i zbatojnë ato, por të kërkojnë 
vazhdimisht sqarime e interpretime nga instancat eprore. Këtu 
kemi të bëjmë me një shfaqje tjetër të burokratizmit e të inte- 
lektualizmit. 

Të gjitha format e punës e të organizimit duhet t'i shërbejnë 
vënies në lëvizje të organizatave-bazë e të komunistëve, nxitjes 
së iniciativës së tyre, forcimit të përgjegjësisë individuale e ko- 
lektive. Këtë duhet ta kuptojnë mirë sidomos kuadrot e organet 
udhëheqëse të Partisë. Por për këtë është e domosdoshme të luf- 
tojnë vetë organizatat-bazë, Këto duhet të jenë më të shkathëta 
e më të guximshme, të mos presin zgjidhje të gatshme nga lart 
për problemet që i preokupojnë, të mos veprojnë në mënyrë me- 
kanike pa pasur parasysh karakterin e direktivës dhe kushtet 
e ndërmarrjes, të kooperativës ose të institucionit ku veprojnë. 
Mendimi dhe iniciativa krijuese nuk janë për zhurmë, ato duhet 
të shpërthejnë lidhur ngushtë me detyrat aktuale e konkrete dhe 
t'i shërbejnë zgjidhjes së tyre. 

Iniciativa dhe vetëveprimi nuk kanë të bëjnë vetëm me orga- 
nizatën si forum, por në shembullin e saj, në këtë frymë, duhet 
të veprojë përditë dhe për çdo gjë, secili anëtar ose kandidat i 
saj. Pa komunistë revolucionarë nuk mund të ketë organizata partie 

revolucionare. Në këtë kuptim për çdo komunist shfaqja e inicia- 
tivës nuk kufizohet me pjesëmarrjen aktive gjatë shqyrtimit të 
problemeve brenda në organizatë. Organizata-bazë s'është vetëm 
mbledhja e saj, por tërësia e veprimtarisë së komunistëve veç 
e veç e së toku, para, gjatë dhe mbas mbledhjes, për të përpunuar 
e zbatuar vijën dhe vendimet e Partisë kudo ku ata jetojnë e pu- 
nojnë. 

Detyrat për ndërtimin e socializmit dhe problemet që shtron 
jeta janë kaq të shumta saqë nuk ka mundësi praktike të bëhen 
të gjitha objekt shqyrtimi në organizatën e Partisë. Prandaj kërko- 
het që çdo komunist t'i njohë thellë e në hollësi direktivat e ven- 
dimet e Partisë dhe, sipas kushteve e vendit të punës ku militon, t'i 
vërë në jetë me iniciativë, duke punuar si agjitator, propagandist 
e organizator, por kurdoherë të luajë rolin e pararojës. Ata nuk 
duhet të jenë zbatues mekanikë dhe as konformistë, por të mbajnë 
përgjegjësi të plotë për zbërthimin dhe realizimin krijues të di- 
rektivave dhe të orientimeve, të tregojnë me guxim kur ven- 
dimet, urdhrat e udhëzimet e ndryshme bien në kundërshtim 
me politikën e drejtë të Partisë ose nuk u përgjigjen kushteve të 
veçanta reale. 

Iniciativa e vetëveprimi si tipare dalluese të komunistëve 
formohen dhe kaliten në luftë e në punë, në veprimtarinë e për- 
ditshme praktike shoqërore. Në aksione e lëvizje shkrihet në një 
të vetme vrulli revolucionar i komunistëve me krijimtarinë e ma- 
save dhe u jepet kështu një goditje e fortë metodave burokratike 
e teknokratizmit, dembellëkut e formalizmit, Është detyrë e gjithë 
komunistëve, e organizatave-bazë dhe e komiteteve të Partisë që 
ta shtrijnë metodën e aksionit në të gjitha fushat e jetës, sepse 
kështu puna e Partisë do të gjallërohet dhe do t'u përgjigjet më 
mirë hovit dhe entuziazmit të klasës punëtore e të gjithë puno- 
njësve. 4 

Për forcimin e Partisë rëndësi të veçantë ka kuptimi i thellë 
ideologjik dhe zbatimi këmbëngulës i normave që rregullojnë jetën 
e brendshme të saj. Këto norma janë ato që e çelikosin Partinë, 
forcojnë unitetin e mendimit dhe të veprimit të saj, që sigurojnë 
vitalitetin dhe suksesin e veprimtarisë së Partisë. 

Çdo kuptim i shtrembër, çdo zbatim formal i tyre çon në pa- 
soja të rënda, ndrydh jetën e brendshme të Partisë, mbyt frymën 
e hovin revolucionar të komunistëve, i hap rrugën burokratizmit 
dhe degjenerimit të Partisë. Këtu qëndron edhe një nga burimet 
kryesore të asaj tragjedie të madhe që ndodhi në Partinë Komu- 
niste të Bashkimit Sovjetik. Atje tani normat e partisë, megjithëse 
paraqiten si komuniste, përdoren si leva për nënshtrimin e partisë 
dhe zbatimin e vullnetit të klikës revizioniste në fuqi. Centra- 
lizmi demokratik është shndërruar në centralizëm burokratik, me 

anën e të cilit i imponohet partisë diktati i grupit sundues të 
borgjezisë së re sovjetike. Kritika dhe autokritika është shndërruar 
në një mjet për të goditur e diskriminuar kundërshtarët e vijës 
revizioniste, disiplina e ndërgjegjshme është zëvendësuar me nën- 
shtrimin e verbër ndaj autoriteteve burokratike. Etika komuniste 
e anëtarit të partisë i ka lënë vendin moralit borgjez të karrie- 
ristëve, servilëve e hipokritëve. 

Partia jonë gjatë gjithë jetës së saj ka luftuar pandërprerë që 
normat e Partisë të ruhen të pastra dhe të bëhen pjesë e pandarë 
e jetës së përditshme të organizatave e të komunistëve. Kjo e ka 
bërë Partinë tonë të pathyeshme, të aftë për t'u bërë ballë armiqve 
të ndryshëm dhe për ta udhëhequr popullin shqiptar me sukses 
në rrugën e ndritur të socializmit. 

Duke pasur parasysh si eksperiencën pozitive të Partisë sonë, 
ashtu edhe atë negative të partive revizioniste, ne duhet t'i kush- 
tojmë tërë vëmendjen kësaj çështjeje të madhe jetike, të luftojmë 
me vendosmëri çdo shfaqje të formalizmit në kuptimin dhe zba- 
timin e normave leniniste të jetës së Partisë. 

Këto norma nuk janë një qëllim në vetvete, as rregulla admi- 
nistrimi. Kështu, demokracia e brendshme, si një normë shumë 
e rëndësishme në jetën e Partisë, nuk reduktohet vetëm në proce- 
durën demokratike të zhvillimit të mbledhjeve, për të marrë ven- 
dime me shumicë votash etj. Demokracia në Parti ka një kuptim 
e përmbajtje të thellë ideologjike e praktike. Thelbi i saj është që 
çdo komunist të marrë pjesë aktive në përpunimin dhe zbatimin e 
vijës së Partisë, të shfaqë lirisht mendimet e tij për punën dhe 
njerëzit, të kritikojë hapur të metat dhe të bëjë autokritikë për 
dobësitë e veta. E kuptuar dhe e zbatuar në këtë mënyrë, demo- 
kracia u shërben forcimit të Partisë, edukimit dhe kalitjes së komu- 
nistëve, gjallërimit të organizatave dhe kompaktësisë së radhëve 
të Partisë, mbi bazën e parimit themelor të ndërtimit e funksio- 
nimit të saj, centralizmit demokratik. 

Demokracia forcohet nëpërmjet debatit, ndeshjes së mendi- 
meve dhe pikëpamjeve, parashtrimit dhe kapërcimit të kontra- 
diktave. Lufta në rrugë të drejtë e mendimeve nuk është shprehja 
e mungesës së unitetit, por mjet efektiv për forcimin e tij. Atje 
ku mungojnë debatet, ku ka sqetësir dhe sharmoni”, atje ka 
amulli, demokracia dhe uniteti kanë karakter formal. Frika nga 
debati nuk është karakteristikë e komunistëve, por e mikrobor- 
gjezëve dhe e burokratëve, që nuk duan telashe e kokëçarje. 

Por demokracia do të mbetej prapë formale, në qoftë se ajo 
do të kufizohej vetëm në diskutime e debate. Ajo bëhet efektive 
dhe i shërben forcimit të Partisë, kur komunistët i zbatojnë me 
konsekuencë e deri në fund vendimet që merren, kur veprojnë si 
një trup i vetëm e karakterizohen nga një vullnet i përbashkët. 
Kështu realizohet në praktikë uniteti i mendimit e i veprimit. 


174 


Dihet rëndësia e madhe parimore që ka kushti leninist se për 
të qenë anëtar partie duhet të pranosh statutin e programin e par- 
tisë, të bësh pjesë në një organizatë të saj dhe të paguash rregu- 
llisht kuotizacionin. Por kjo normë mbetet formale, në qoftë se ko- 
munisti nuk është luftëtar aktiv për zbatimin e vijës së partisë, 
nuk mishëron në jetë e në punë cilësitë e komunistit që përcak- 
tohen në statut, nuk është njeri i pararojës dhe nuk qëndron në 
ballë të masave në luftën për socializëm. Komunistët shqiptarë nuk 
janë komunistë për vota, siç i kërkojnë partitë revizioniste, por 
luftëtarë të frontit të parë, njerëz që s'i zë gjumi as natën as 
ditën për punët e Partisë dhe fatet e popullit. 

Partia nuk mund të jetë në ballë të luftës dhe të ecë për- 
para pa mobilizuar masat, pa u mbështetur në to, sepse puna e 
Partisë është e gjerë, pa kufi dhe atë nuk mund ta bëjnë kurrë 
një numër i kufizuar komunistësh. Lidhja me masat është një 
parim dhe normë tjetër e rëndësishme e Partisë. 

Problemet e Partisë janë probleme që preokupojnë masat, 
prandaj ato t'i kërkojmë e t'i gjejmë te masat, t'i diskutojmë e t'i 
zgjidhim bashkë me to, sepse janë pikërisht masat e gjera ato që 
krijojnë, që ndërtojnë dhe transformojnë botën, shoqërinë. Vënia 
në jetë e këtij parimi të madh markssist-leninist përbën atë hallkë 
të zinxhirit, nga e cila duhet kapur për të çuar përpara tërë punën 
tonë. Vija e masave qindfishon forcat e Partisë, thellon më tej 
demokracinë në jetën e brendshme të saj, forcon lidhjet e Partisë 
me popullin. 

Sukseset në këtë drejtim janë të dukshme, por ndeshemi 
akoma me koncepte formaliste e sektare. Vihen re raste kur kon- 
sultimi me masat bëhet sa për të kaluar radhën, kur, edhe pasi 
për një çështje merret mendimi i tyre, në vendimet nuk pas- 
qyrohen si duhet vërejtjet dhe propozimet e drejta të masave. 
Formalizëm është edhe ai kur pyetën vetëm disa njerëz dhe kjo 
quhet si dëgjim i zërit të masave. Nuk janë, gjithashtu, të rralla 
rastet kur nën parullën e vijës së masave mblidhen njerëzit vend 
e pa vend e për çështje fare të parëndësishme. 

Nga ana tjetër, disa organizata-bazë me vështirësi po dalin nga 
kuadratet e ngushta të një pune të mbyllur e pa perspektivë. 
Ç'të keqe ka nëse për çdo problem të rëndësishëm që shtrohet 
për diskutim në organizatën-bazë ose në forumet e Partisë jo 
vetëm të merret mendimi i masës, por pas çdo mbledhjeje partie 
punonjësit të vihen në dijeni për çështje që atyre u interesojnë 
dhe bashkë me ta të gjenden format e mjetet më të përshtatshme 
për zbatimin e tyre” Ç'normë organizative shkelet që organiza- 
ta-bazë të dalë herë pas here para kolektivit dhe të njoftojë se si 
janë zbatuar vendimet, si kanë punuar komunistët, anëtarët e 
byrove deri tek anëtarët e plenumeve të rretheve ose të bëhen 

mbledhje të hapura të organizatës-bazë, bile edhe kur diskutohen 
gabime të komunistëve” Këtu nuk shkelet asnjë normë, asnjë 
parim organizativ, por vetëm thyhen konceptet burokratike që 
nënvlerësojnë mendimin dhe kontrollin e masave, thellohet më 
tej demokracia në jetën e brendshme të Partisë, zbatohen parimet 
e normat e Partisë në mënyrë revolucionare. 

Vënia e gjithë veprimtarisë së organizatave të Partisë e të 
komunistëve nën kontrollin e klasës punëtore dhe të masave pu- 
nonjëse është një çështje me rëndësi të madhe parimore që Partia 
të mos shkëputet nga klasa e masat, të mbetet deri në fund 
revolucionare dhe t'u shërbejë me besnikëri interesave të popullit. 
Mungesa e këtyre raporteve, largimi nga vija e masave, kthimi i 
punës së Partisë në diçka të mbyllur, jashtë kontrollit të klasës 
e të punonjësve, bëri që revizionistët t'i kapin në befasi masat 
dhe t'i vënë ato para faktit të kryer. 

Këtë mësim të hidhur ta kemi kurdoherë parasysh dhe të 
thellojmë më tej përvojën e pasur të Partisë sonë në rrugën 
e madhe drejt demokratizimit të mëtejshëm të jetës së Partisë, 
zbatimit në frymë revolucionare të normave të saj, forcimit të 
lidhjeve të Partisë me masat. Kështu Partia do të jetë gjithnjë 
e fortë si çeliku, e pamposhtur, e zonja të orientohet drejt në 
çdo situatë dhe të zgjidhë me sukses çdo detyrë. 

Thellimi i vijës së masave nuk mund të kuptohet pa përmi- 
rësuar më tej punën e Partisë me organizatat e masave dhe udhë- 
heqjen e saj në këto organizata. Roli i organizatës së bashkimeve 
profesionale, të rinisë, të gruas dhe të Frontit Demokratik është i 
madh për forcimin e lidhjeve të Partisë me masat, për edukimin 
revolucionar dhe mobilizimin e punonjësve në luftë për kryerjen 
e detyrave të ndërtimit socialist. Ato çojnë në masa vijën e Par- 
tisë dhe shtrojnë para Partisë e shtetit problemet që preoku- 
pojnë masat, jo vetëm i edukojnë punonjësit, por edhe i orga- 
nizojnë ata për të marrë pjesë aktive në drejtimin e punëve shte- 
tërore e shoqërore dhe për të ushtruar kontrollin e tyre të drejl- 
përdrejtë mbi këdo si zotër të plotfuqishëm të vendit. 

Partia e ka vlerësuar kurdoherë lart këtë rol të madh që 
luajnë organizatat e masave në sistemin e diktaturës së proleta- 
riatit, prandaj ajo u ka kushtuar e u kushton atyre tërë vëmen- 
djen e saj. Ky kujdes nuk duhet të pakësohet në asnjë mënyrë 
edhe në të ardhmen. Përkundrazi, ai duhet të rritet duke luftuar 
çdo shfaqje të nënvlerësimit të organizatave të masave, që vihet 
re aty-këtu në ndonjë organizatë partie, kuadër e komunist. 

Udhëheqja e Partisë në organizatat e masave është ai kusht 
që siguron një orientim të drejtë politik, ideologjik e organizativ 
për bashkimin e forcave popullore në luftë për idealet e larta të 
socializmit. Partia jonë shprehet si kundër pikëpamjeve të revi- 

zionistëve modernë që predikojnë pavarësinë e organizatave të 
masave nga partia revolucionare e klasës punëtore, për t'i vënë 
kështu ato në vartësinë e partive borgjeze, ashtu edhe kundër 
koncepteve burokratike, sipas të cilave organizatat e masave duhet 
pe jenë pë të erdhe shtetërore, duke u mohuar kështu atyre 

o iniciativë e vetëveprim me qëlli ë t'u di jë 
gat ep e qëllim që t'u diktohet çdo gjë 
Udhëheqja e Partisë është udhëheqje politike e i ji 
që do të thotë se në themel të peprimëniinë së e Të 
masave qëndron ideologjia dhe vija e përgjithshme politike e Par- 
tisë, se direktivat e vendimet e saj përbëjnë burimin e vetëm që 
i frymëzon e i udhëheq ato në të tërë punën e tyre. Këtej del 
edhe detyra që këtë vijë e këto direktiva komitetet dhe organi- 
zatat e Partisë t'ua bëjnë të qarta organizatave të masave në për- 
shtatje me specifikën dhe funksionet e tyre, duke u lënë në të 
njëjtën kohë iniciativë të plotë që ato të mendojnë e të punojnë 

edhe vetë për zbërthimin dhe zbatimin e tyre. 

SHA Në këtë kuptim është krejt e huaj dhe e dëmshme ajo prak- 
tikë që vihet re jorrallë, kur çdo gjë duhet ta shohin më parë 
organizatat e Partisë dhe pastaj të veprojnë organizatat e masave. 
çë Praktikat burokratike, të cilat shpesh mbulohen me -nevo- 
jën e ndihmës konkreter për organizatat e masave me “mungesën 
e përvojëse së tyre, në fakt dëshmojnë se disa organizata partie 
ën janë zhveshur akoma nga disa forma e metoda pune të vje- 

uara. 


Në kushtet kur niveli ideopolitik dhe kulturoro-arsimor i 
masave është rritur dhe kur organizatat e tyre kanë fituar një 
eksperiencë të pasur, është e nevojshme të përsosen edhe format 
e metodat e udhëheqjes së Partisë, të cilat duhet të synojnë jo në 
ndrydhjen, por në zhvillimin e gjerë të iniciativës e të vetë- 
veprimit të organizatave të masave, ashtu si vetë këto të fundit 
duhet të përsosin më tej stilin e metodën e tyre, të gjejnë forma 
pune më të lira, më të shkathta e më të larmishme. 

- Me një kujdes të veçantë është punuar për edukimin e akti- 
vit të organizatave të masave, i cili përbën një forcë të madhe 
dhe një burim të pashtershëm për rritjen e radhëve të Partisë 
dhe për kuadro për të gjithë sektorët. Ky aktiv nuk përbëhet 
vetëm nga funksionarët, as vetëm nga ata që janë zgjedhur në 
forumet e organizatave të masave, por edhe nga dhjetëra mijëra 
aktivistë shoqërorë, që punojnë me një ndërgjegje të lartë si pro- 
pagandistë, agjitatorë dhe organizatorë të masave. Punës për rri- 
tjen, aftësimin e kalitjen e këtij aktivi Partia si dhe vetë organiza- 
tat e masave duhet t'i kushtojnë tërë kujdesin e tyre. 

Disa çështje të politikës së kuadrit dhe 
të metodës e stilit në punë 


i unën e saj të kujdesshme për vite me radhë ka 
koi renë ri kitshësh të aftë e besnikë, të cilët të kalitur 
në luftë me vështirësitë e pengesat, të ndriçuar nga vija mark- 
siste-leniniste e Partisë, punojnë si revolucionarë në të gjithë 
sektorët. . “e . TE 

Masat e rëndësishme që ka marrë Partia për revolucionarizi- 
min e mëtejshëm të tyre, duke filluar që nga qarkullimi e puna 
në prodhim dhe deri te përmirësimi i përbërjes sociale të foru- 
meve të Partisë, të organizatave të masave dhe të gjithë apa- 
rateve, kanë bërë që, pavarësisht nga mosha ose stazhi në punë, 
kuadrot të kaliten më tej si militantë të Partisë dhe bij të devot- 

ëm të ullit. Bet 
germë pi 44 për qind e të gjitha kategorive të kuadrove janë 
të moshës deri në 30 vjeç, ndërsa mbi 50 për qind janë në moshën 
nga 30 deri 50 vjeç. Këta tregues janë shumë pozitivë. Ata dësh- 
mojnë se Partia ka ndjekur një politikë të drejtë në ngritjen 
e kuadrit, duke kombinuar në harmoni të plotë kuadrot e vjetër 
me të rinjtë, duke përgatitur dhe edukuar një brez të ri kuadrosh 
për të përtërirë në mënyrë graduale e të vazhdueshme organet 
udhëheqëse të Partisë, të shtetit, të ekonomisë e të kulturës. 

Këtë politikë të drejtë Partia do ta ndjekë edhe në të ardh- 
men. Përtëritja dhe zëvendësimi i kuadrove është një domos- 
doshmëri jetike, prandaj ai duhet të jetë një ej i vazh- 
dueshëm, për atë duhet menduar seriozisht dhe me kohë. masë 

Kuadrot, veçanërisht ata drejtues, nuk përgatiten lehtë, Pj 
një ditë ose për një vit, duhet mjaft kohë për t'i rritur e for- 
muar si të tillë. Emërimet bëhen shpejt, por rm i 
vojës nuk mund të bëhet me një të rënë të shkopit. Ky është një 
proces i vazhdueshëm që e udhëheq me kujdes Partia. Në “ër 
e përbashkët të kuadrove të vjetër dhe të rinj trashëgo pe s 
pasurohet përvoja e mirë, rriten të rinjtë e freskohen të sa u 
arit, realizohet ai harmonizim i plotë i kuadrove dhe i pe- 

i të ndryshme. b 
TE Partia si të luftojë me guxim kundër pengesave që dalin 
në rrugën e ngritjes së kuadrove të rinj, sidomos kundër “is 
teve konservatore e sektare, që janë shprehje të E t 
aftësitë krijuese të masave, të egoizmit profesional dhe intel pr 
lizmit. Këto shfaqen në forma, doza sr në njerëz të ndryshëm dhe 

ë tegori të ndryshme punonjësish. n paavë 
“pa pe kemi ijë bazë të shëndoshë dhe janë krijuar të gjitha 
kushtet për të avancuar më me guxim kuadro të rinj në të gjitha 

fushat. Të tillë ka me mijëra e mijëra në radhët e klasës sonë 
punëtore, të fshatarësisë kooperativiste, të rinisë sonë të mreku— 
llueshme. Njerëzit tanë të rinj kanë një nivel arsimor e kul- 
turor të ngritur, janë pajisur qysh në fëmijëri e vazhdimisht 
me edukatën e Partisë, janë kalitur e kaliten përditë në jetën 
tonë revolucionare. Ata janë plotësisht të denjë dhe të aftë për 
t'u besuar çdo detyrë. Të mos e shohësh këtë realitet do të thotë 
të mbetesh prapa jetës, të dëmtosh punën e Partisë, të pengosh 
zhvillimin e vendit. 

Kuadrot e rinj kanë nevojë të ndihmohen e të udhëhiqen me 
kujdes, por pa i mbajtur nën tutelë, në rolin e ndihmësit ose të 
çirakut. Kuadrot me stazh të gjatë pune, me ndjenjën e përgje- 
gjësisë së lartë për të tashmen dhe të ardhmen e vendit, ta shohin 
këtë si detyrë partie, t'i ndihmojnë ata me pasion, t'i inkura- 
jojnë, t'i mësojnë, por dhe të mësojnë prej tyre dhe të besojnë 
sinqerisht se kanë çfarë të mësojnë. Ata të mos harrojnë se edhe 
ata vetë dikur kanë qenë të rinj dhe megjithatë Partia u ngarkoi 
përgjegjësira të mëdha, i rriti, i edukoi, i mësoi të luftojnë e të 
fitojnë, ajo u ka qëndruar gjithnjë pranë dhe i ka ndihmuar të 
ecin përpara. 

Respekti në baza revolucionare e josentimentale për kuadrot 
e vjetër, që kanë dhënë një kontribut të madh në luftën e çlirimit 
dhe për ndërtimin e socializmit, që kanë mbajtur mbi supet e tyre 
detyra të vështira, është një gjë e domosdoshme, sepse ky është 
respekti për veprën dhe eksperiencën e tyre, për të cilën ata janë 
e duhet të jenë kurdoherë modestë. Detyra e Partisë është të pu- 
nojë që të gjithë kuadrot, pavarësisht nga mosha dhe stazhi në 
punë, të kuptojnë drejt vendin e rolin e tyre, dialektikën e zhvi- 
llimit të jetës, të ecin me kohën dhe të japin tërë kontributin e 
tyre të vlefshëm për të mirën e Partisë e të popullit. 

Kuadrot duhet të jenë gjithnjë revolucionarë të devotshëm 
dhe në shërbim të popullit punonjës. Prandaj është e domosdosh- 
me ta thellojmë punën për kalitjen e revolucionarizimin e vazh- 
dueshëm të tyre, të inkurajojmë dhe të forcojmë lidhjet e kuadrit 
me masat, të kërkojmë e të gjejmë gjithnjë forma e mjete të reja 
që i shërbejnë edukimit të kuadrove të partisë, të pushtetit dhe të 
gjithë sektorëve të tjerë. 

Përmirësimi i metodës dhe i stilit të punës së kuadrove, është 
një problem tjetër me rëndësi të dorës së parë, që ata të kryejnë 
me sukses detyrat e mëdha e me përgjegjësi. 

Me planin e ri pesëvjeçar para nesh shtrohen detyra të mëdha 
në fushën e industrisë, bujqësisë, ndërtimeve, kulturës dhe të gji 
thë sektorëve të tjerë. Këto detyra janë mjaft komplekse, kanë 
anën e tyre politike, ekonomike, teknike e organizative. Prandaj 
edhe masat për realizimin e tyre duhet të jenë të gjithanshme, 

kuadrot duhet të thellohen në tërë këtë kompleks, t'i trajtojnë 
dhe t'i zgjidhin problemet, duke i parë në unitet dhe në lidhjen 
e vartësinë e tyre reciproke. Ata duhet të kombinojnë dhe të har- 
monizojnë me zgjuarsi punën sqaruese e edukuese me atë ekono- 
mike, punën teknike me atë organizuese. 

Vetëm mbi këtë bazë mund të zhvillohet me sukses veprim- 
taria praktike revolucionare e masave, të ngrihet në një shkallë më 
të lartë mobilizimi i tyre dhe të arrihen rezultate më të mëdha si 
në prodhimin e të mirave materiale, ashtu edhe në kalitjen e 
ndërgjegjes së njerëzve. SE v 

Si në gjithë sektorët e tjerë, edhe në punën e Partisë sot kër- 
kohet që drejtimi të ngrihet në një nivel më të lartë, në baza 
shkencore. Nga kuadrot tanë kërkohet që tani të reflektojnë më 
shumë mbi përmbajtjen politike e ideologjike të direktivave, të 
përgjithësojnë më mirë teorikisht përvojën e masave dhe të Par- 
tisë, të kapen pas çështjeve themelore dhe të dinë t'i hapin per- 
spektivë punës në të gjithë sektorët. Për këtë është e domosdosh- 
me që kuadrot tanë të të gjitha niveleve të studiojnë shkencën 
revolucionare të Partisë, të përvetësojnë botëkuptimin materia- 
list dialektik, në lidhje të ngushtë me praktikën, me problemet 
që kanë për të zgjidhur. Ata duhet të bëjnë një luftë të ven- 
dosur kundër çdo shfaqjeje të subjektivizmit, empirizmit e prak- 
ticizmit, kundër çdo gjëje që kultivon rutinën, që të gozhdon 
pas gjërave të vogla të ditës, të ushqen frymën e komandimit 
dhe të largon nga njohja e realitetit. 

Stili dhe metoda e punës nuk janë të dhëna një herë e për- 
gjithmonë. Ato ndryshojnë, zhvillohen e pasurohen në përputhje 
me kushtet dhe detyrat e reja. Çdo gjë duhet t'i nënshtrohet 
verifikimit në jetë. Për këtë ka rëndësi që kuadrot të shohin dhe 
të kuptojnë mirë realitetin në transformimin e tij revolucionar, 
të renë që lind e zhvillohet, të njohin thellë kërkesat e kohës. 
Kështu ata do të jenë në gjendje të luftojnë më me efikasitet 
kundër çdo shfaqjeje të konservatorizmit, çdo tendence që kër- 
kon të kapet pas formave e metodave të vjetruara, të cilat vetë 
jeta i ka kapërcyer. 

Partia jonë është Parti e progresit, Parti e së ardhmes. Ajo 
është e papajtueshme me çdo gjë të vjetër, konservatore e regre- 
sive. Ajo lufton për të zhdukur të gjitha pengesat, për t'i hapur rru- 
gën e gjerë së resë, emancipimit dhe zhvillimit të energjive kri- 
juese të masave, përparimit të gjithanshëm të shoqërisë sonë 
socialiste. 

VI 


MARKSIZËM-LENINIZMI — DOKTRINË GJITHMONË 
E RE DHE SHKENCORE 


Lufta kundër rrymës më të rrezikshme antimarksiste, revi- 
zionizmit modern me atë sovjetik në krye, ka qenë vazhdimisht në 
qendër të vëmendjes së Partisë. E ndërgjegjshme për nevojën 
historike të kësaj lufte, Partia jonë ka demaskuar pikëpamjet e 
tezat antimarksiste dhe veprimtarinë kundërrevolucionare, dema- 
gogjinë dhe taktikat mashtruese të revizionistëve hrushovianë. Ajo 
ka luftuar me vendosmëri për t'u grisur atyre njërën maskë pas tje- 
trës, për të zbuluar fytyrën e tyre tradhtare e socialimperialiste. 

Partia e Punës e Shqipërisë dhe marksistë-leninistët e vërtetë, 
patën paralajmëruar që në fillim të polemikës së madhe me revi- 
zionistët modernë se largimi nga pozitat parimore të marksizëm- 
-leninizmit do t'i çonte ata në prehrin e borgjezisë e të kapitaliz- 
mit, në barrikadën e kundërrevolucionit. Jeta e vërtetoi plotësisht 
këtë parashikim. 

Revizionizmi, që lindi si një rrymë oportuniste e antimark- 
siste në gjirin e lëvizjes komuniste, si rezultat i vetë zhvillimit lo- 
gjik të tradhtisë, është shndërruar tani në një rrymë borgjeze në 
lëvizjen punëtore, rrymë që është e njëllojtë me socialdemokra- 
cinë. Vendet, ku në fuqi erdhën revizionistët, u kthyen në shtete 
borgjeze që shtypin e shfrytëzojnë punonjësit njëlloj si edhe bor- 
gjezia në vendet kapitaliste. Kreu i revizionizmit, Bashkimi So- 
vjetik, u shndërrua në një fuqi imperialiste, që ndjek një politikë 
ekspansioniste e agresive, që lufton për hegjemoni e sundim 
botëror. 

Të vënë me shpatulla për muri nga demaskimi i forcave 
marksiste-leniniste, të tronditur nga dështimet e disfatat që pësoj- 
në vazhdimisht, të mbërthyer nga kontradiktat dhe kriza e thellë, 
në të cilën janë futur, revizionistët modernë përpiqen të mano- 
vrojnë, të përdorin taktika të ndryshme për të mashtruar komu- 
nistët e popujt, për të zgjatur sundimin e tyre. 

Megjithëse këto përpjekje dhe këto manovra që u përsëritën 
edhe një herë me ngulrë në Kongresin e 24-t të PK të BS, tashmë 
janë bërë bajate, ato nuk duhen nënvlerësuar. Revizionistët vazh- 
dojnë të mbajnë nën influencën e tyre dhe të mashtrojnë shtresa 
të gjera të punonjësve, sidomos në vendet ku janë në fuqi. Ata 
vazhdojnë t'i sjellin dëme të mëdha çështjes së komunizmit. Për 

marksistë-leninistët, për revolucionarët konsekuentë revizionizmi 
mbetet një armik i madh jo më pak i rrezikshëm se borgjezia 
imperialiste. Asnjë iluzion nuk duhet ushqyer në këtë çështje për 
asnjë arsye. Lufta kundër revizionizmit modern, me udhëheqësit 
sovjetikë në krye, duhet vazhduar e forcuar, duhet çuar deri në 
fund. Ata nuk mund t'i ndreqë asgjë, përveç revolucionit që do 
t'i fshijë nga faqja e dheut. 

Partia e Punës e Shqipërisë, ashtu si deri më sot, do të luf- 
tojë me të gjitha forcat e saj kundër tradhtisë revizioniste, e bin- 
dur se kështu kryen detyrën e saj para popullit të vet dhe para 
komunizmit ndërkombëtar. Luftën ideologjike kundër revizioniz- 
mit modern ne e shohim si pjesë përbërëse e të pandarë të luftës 
për mbrojtjen e ndërtimin e socializmit në Shqipëri, për fitoren 
e lirisë së popujve dhe të revolucionit kudo në botë. 

Situata e sotme e bën edhe më imperative nevojën e forci- 
mit të kësaj lufte me rëndësi historike. Jetojmë në një periudhë 
të ngritjes së hovit revolucionar. Lufta kundër imperializmit e 
reaksionit po merr përpjesëtime gjithnjë e më të mëdha. Të gjitha 
kontinentet ziejnë nga lëvizjet revolucionare, të cilat po tronditin 
nga themelet botën e vjetër të shtypjes e të shfrytëzimit. Kjo 
është shprehja më e qartë e acarimit të të gjitha kontradiktave 
klasore e nacionale, të brendshme e të jashtme, të sistemit kapi- 
talist botëror, e thellimit të mëtejshëm të krizës së tij të për- 
gjithshme. 

Zhvillimi i procesit revolucionar botëror është bërë sot shumë 
i larmishëm. Repartet e ndryshme të lëvizjes revolucionare botë- 
rore luftojnë e veprojnë jo në të njëjtat kushte, ndodhen në etapa 
të ndryshme të zhvillimit shoqëror, shtrojnë para tyre detyra të 
ndryshme, kanë specifikën e praktikës së tyre historike. Po zgje- 
rohet edhe baza sociale klasore e revolucionit botëror. Përveç kla- 
sës punëtore, në lëvizjet e ndryshme revolucionare po marrin pjesë 
gjithnjë e më aktivisht shtresa të gjera shoqërore si fshatarësia 
e borgjezia e vogël e qytetit, inteligjencia e studentët, rinia e 
gratë, të cilët sjellin në lëvizje gjithë bagazhin ideologjik të shtre- 
save që përfaqësojnë me të mirat e të këqijat e tyre. 

Por, ndërsa ka një ngritje të fuqishme të masave e të popujve 
në luftë e revolucion, dobësia e lëvizjes revolucionare në shumë 
vende e zona qëndron pikërisht në mungesën e një strategjie e 
taktike shkencore që t'u hapë masave perspektivën revolucionare 
dhe t'i orientojë drejt në rrugën për arritjen e qëllimeve të tyre. 
Situata është e tillë që lëvizja praktike e masave ka ecur e po 
ecën përpara, kurse faktori subjektiv, ndërgjegjja, organizimi dhe 

drejtimi i tyre në mjaft vende kanë mbetur prapa, nuk u përgji- 
gjen detyrave të kohës. Këtu një rol të drejtpërdrejtë minuëes e 
sabotues luajnë revizionistët modernë, të cilët, pasi braktisën idea- 
let revolucionare, janë shndërruar në grevëthyes e zjarrfikës të 
revolucionit dhe me pikëpamjet e veprimtarinë e tyre oportuniste 
e antimarksiste përpiqen të çarmatosin klasën punëtore dhe të 
çoroditin ideologjikisht e politikisht radhët e revolucionit. Ky 
është shërbimi më i madh që ata i bëjnë borgjezisë dhe reaksio- 
nit, është dëmi më i madh që ata i sjellin çështjes së çlirimit të 
popujve e të socializmit. 

Me tezat e tij të shuarjes së luftës së klasave dhe të bashkë- 
punimit klasor nën maskën e bashkekzistencës paqësore, me iluzio- 
net mbi ndryshimin e natyrës së imperializmit dhe mbi botën pa 
armë e pa luftëra, me frikën nga armët atomike dhe nga lufta 
termobërthamore, me predikimet për kalimin në socializëm në 
rrugë paqësore etj., etj., revizionizmi hrushovian u puq me so- 
cialdemokracinë dhe u shndërrua në një rrymë të vetme kun- 
dërrevolucionare në shërbim të borgjezisë. 

Kjo platformë oportuniste e reformiste që u shtrua në Kon- 
gresin e 20-të të PK të BS dhe që u zhvillua e u plotësua më vonë 
në kongreset e tjera që pasuan, u paraqit nga revizionistët si një 
platformë që gjoja mbronte leninizmin nga të ashtuquajtu- 
rat deformime staliniste. Në fakt u provua shumë shpejt se rry- 
ma që doli me parullat e antistalinizmit ishte një rrymë e huaj, 
e papajtueshme dhe në luftë me marksizëm-leninizmin. 

Revizionistët hrushovianë trumbetuan e vazhdojnë të trum- 
betojnë me të madhe se me pikëpamjet e tezat e tyre teorike ho- 
dhën -bazat- e luftës dhe të rrugës së sdrejtë- për socializëm. 
Në të vërtetë kjo ishte një rrugë e luftë për të shuar luftën për 
socializëm, për t'i larguar masat nga rruga e revolucionit, për të 
përjetësuar rendin kapitalist dhe për të minuar kudo fitoret e 
socializmit. 

Teoritë e praktikat kundërrevolucionare të revizionistëve 
shërbejnë si ushqim për rrymat më të ndryshme ideologjike armi- 
qësore, që nga ato më reaksionaret borgjeze, deri tek ato troc- 
kiste e mikroborgjeze. Ideologët borgjezë përpiqen qëllimisht ta 
paraqesin tradhtinë revizioniste si dështim të socializmit e të 
marksizëm-leninizmit, sikur komunizmi nuk është i aftë të japë 
një alternativë pozitive për zgjidhjen e problemeve të botës së 
sotme. Duke bërë apologjinë e rendit kapitalist, ata pretendojnë 
se ky është bërë sot i aftë për të kapërcyer kontradiktat dhe 
konfliktet sociale, të krijojë një shoqëri të mirëqenies së për- 
gjithshmer, se gjoja revolucioni i sotëm tekniko-shkencor po zë- 
vendëson revolucionin social, po e afron kapitalizmin me socializ- 

min dhe po i shkrin gjoja në një shoqëri të re e të vetme sindus- 
triale- ose epasindustrialer. Ky është krahu më reaksionar, 
krahu i hapët antikomunist në luftën e sotme ideologjike. 

Janë gjallëruar si kurrë ndonjëherë më parë rrymat e ndry- 
shme antimarksiste të trockistëve e të anarkistëve, të cilët, duke 
depërtuar në lëvizjet e ndryshme masive, sidomos të rinisë e të 
intelektualëve, përpiqen të peshkojnë në ujë të turbullt, me qëllim 
që t'i largojnë masat nga rruga e drejtë dhe t'i hedhin ato në 
aventura të rrezikshme që çojnë në disfata e deziluzione të rënda. 
Megjithëse këta shpesh dalin me parulla ultrarevolucionare dhe 
antirevizioniste, në fakt bëjnë lojën e revizionistëve dhe së bashku 
minojnë çështjen e revolucionit. 

Ka edhe disa ideologë mikroborgjezë e njerëz me prirje të 
sinqerta revolucionare, që, të deziluzionuar nga tradhtia revizio- 
niste, vënë në dyshim parimet themelore të marksizëm-leninizmit 
dhe përpiqen të krijojnë teori të reja ose të ringjallin të vjetrat. 
Ata predikojnë se marksizëm-leninizmi nuk është i plotë e i saktë, 
se ai gjoja nuk u përgjigjet më kushteve të reja historike të ven- 
deve ose kontinenteve të ndryshme. 

Në këtë situatë, kur është thelluar çoroditja ideologjike, që 
shkaktuan dhe që përpiqen ta mbajnë të gjallë revizionistët mo- 
dernë, del qartë se ç'rëndësi të madhe merr lufta e të gjithë mark- 
sistë-leninistëve për çlirimin e klasës punëtore e të masave puno- 
njëse nga të gjitha ndikimet e ideologjisë borgjeze, revizioniste 
dhe të rrymave të ndryshme mikroborgjeze, armatosja e tyre me 
ideologjinë e vetme shkencore, marksizëm-leninizmin. 


“Një nga kushtet e domosdoshme të përgatitjes së pro- 
letariatit për fitoren e tij, ka thënë Lenini, është lufta e 
gjatë, e vendosur dhe e pamëshirshme kundër oportuniz- 
mit, reformizmit, socialshovinizmit dhe ndikimeve të rry- 
mave borgjeze të këtij lloji, të cilat janë të pashmangshme, 
përderisa proletariati vepron në kushtet e kapitalizmit. Pa 
këtë luftë, pa fitoren e plotë paraprake mbi oportunizmin 
në lëvizjen punëtore, as që mund të bëhet fjalë për dikta- 
turë të proletariatit-1, 


Lufta ideologjike që zhvillohet sot në botë është mjaft e gjerë 
e shumë komplekse. Por problemet më themelore, për të cilat 
diskutohet janë ato mbi hegjemoninë në lëvizjen revolucionare, 
mbi thelbin dhe rrugët e zhvillimit të revolucionit dhe mbi kup- 
timin e ndërtimin e shoqërisë socialiste. 





1. V. 1 Lenin. Vepra të plota, bot, rus, vëll. 40, ft. 24. 

Udhëheqja e klasës punëtore dhe e Partisë së saj 
marksiste-leniniste — kusht themelor për 
mposhtjen e borgjezisë dhe 
të imperializmit 


Kundërshtarët ideologjikë të marksizëm-leninizmit, që nga ata 
borgjezë e revizionistë, radikalë e mikroborgjezë, me fjalë dhe me 
vepra orvaten të mohojnë misionin historik botëror të klasës pu- 
nëtore, rolin dhe hegjemoninë e saj në revolucion. Të gjithë së 
bashku, në këtë ose atë mënyrë, përpiqen të vërtetojnë se idetë e 
marksizëm-leninizmit për këtë çështje janë vjetruar. 

Duke spekuluar me fenomenet e reja të kapitalizmit të sotëm, 
sidomos me pasojat e zhvillimit të kapitalizmit monopolist shte- 
tëror dhe të revolucionit tekniko-shkencor, ideologët borgjezë si 
Markuze me shokë, me teoritë e tyre teknokratike kërkojnë të vër- 
tetojnë se gjoja shoqëria kapitaliste po deproletarizohet, klasa pu- 
nëtore po shndërrohet në sbashkëpronare e bashkëdrejtueser e 
ndërmarrjeve kapitaliste, se ajo nuk është më e interesuar për 
transformimin revolucionar të shoqërisë, pasi është sintegruar-: në 
sistemin kapitalist. Edhe kur ndonjëri nga këta shikon ndonjë forcë 
revolucionare, atë e gjen në shtresat që ndodhen në skufi të kla- 
saver, në lumpenproletarët, në getot e qyteteve të mëdha, në emi- 
grantët ose në studentët e intelektualët. 

Revizionistët, nga ana tjetër, duke mbivlerësuar shtytjen 
objektive drejt socializmit që vjen nga zhvillimi i forcave të reja 
prodhuese dhe që forcohet nga ndikimi i raportit të ri të forcave 
në arenën ndërkombëtare në dobi të socializmit, përhapin pikë- 
pamjet se luftën për socializëm mund ta udhëheqin edhe klasa e 
forca të tjera shoqërore joproletare që nga borgjezia kombëtare e 
mikroborgjezia e deri tek inteligjencia përparimtare e patriotike. 

Këto pikëpamje i sjellin një dëm të madh lëvizjes revolucio- 
nare, krijojnë konfuzion në disa militantë të pakalitur dhe në 
shtresa të ndryshme të popullsisë, sidomos në rininë studenteske 
dhe intelektualët e rinj. të cilët përpiqen ta paraqesin veten si 
forca të pavarura dhe kryesore të revolucionit, që 'nuk ndiejnë 
nevojën e hegjemonisë së klasës punëtore dhe të udhëheqjes poli- 
tike të Partisë së saj marksiste-leniniste. 

Çështja e hegjemonisë në revolucion ka rëndësi të madhe pa- 
rimore, sepse nga fakti se kush është në krye të tij, se kush e 
udhëheq atë varen drejtimi, zhvillimi konsekuent dhe vetë fati i 
tij. Qëndrimi ndaj klasës punëtore dhe rolit të saj udhëheqës është 
një gur prove për gjithë revolucionarët. Heqja dorë nga ideja 
e hegjemonisë së proletariatit në lëvizjen e sotme revolucionare, 
siç theksonte Lenini, është pamja më vulgare e reformizmit. 

Kushtet që e bëjnë klasën punëtore forcën vendimtare të zhvi- 

limit të sotëm shoqëror, forcën drejtuese të luftës për transfor- 
mimin revolucionar të botës kapitaliste nuk kanë ndryshuar 
aspak. 

Klasa punëtore, me gjithë ndryshimet që ka pësuar bota e 
sotme kapitaliste, është e zhveshur nga çdo lloj prone mbi mje- 
tet e prodhimit, nga drejtimi, organizimi e qëllimi i tij. E ashtu- 
quajtura “shoqëri e konsumit- nuk është krijuar për të plotësuar 
nevojat e punonjësve, por për të intensifikuar shfrytëzimin e tyre 
dhe për të rritur fitimet e kapitalistëve. Është fakt se fitimet e 
monopoleve, trusteve e koncerneve kanë arritur shifra astrono- 
mike, ashtu siç është fakt që vitet e fundit dhe pikërisht në vendet 
më të zhvilluara kapitaliste kanë shpërthyer me një forcë të pa- 
parë beteja të ashpra midis klasës punëtore dhe borgjezisë. Punë- 
torët e Francës, Italisë, Anglisë e Amerikës janë ngritur në greva, 
kanë dalë në rrugë dhe pushtojnë fabrikat jo nga e mira por sepse 
jeta e tyre është e rëndë, sepse makina kapitaliste i shtyp, i kthen 
në instrumente të thjeshta, i çnjerëzon. 

Në kundërshtim me predikimet e ideologëve borgjezë e revi- 
zionistë, shoqëria kapitaliste nuk deproletarizohet, por proleta- 
rizohet vazhdimisht, pesha dhe roli i klasës punëtore në prodhim 
po bëhen gjithnjë e më vendimtarë, ajo mbetet forca kryesore 
prodhuese e shoqërisë. Jeta tregon se vetëm kur lëviz klasa pur 
nëtore, kur ajo ndërpret punën qoftë edhe për një ditë, trondi- 
tet e tërë borgjezia dhe vihen në gjendje alarmi të gjitha institu- 
cionet e saj. Klasa punëtore është klasa me tradita të pasura lufte 
e organizimi, ajo ka Partinë dhe teorinë e saj shkencore që e 
udhëheqin në luftën klasore. 

Të gjitha forcat revolucionare që luftojnë për përmbysjen e 
rendit borgjez mund të arrijnë në fitore, vetëm në qoftë se shkri- 
hen me luftën e klasës punëtore, nëse njohin e pranojnë rolin 
udhëheqës të saj dhe të Partisë proletare marksiste-leniniste. Kjo 
është një domosdoshmëri objektive. Çdo alternativë tjetër çon në 
aventurizëm e disfatë. Këtij bashkimi të madh të të gjitha forcave 
të majta revolucionare me klasën punëtore borgjezia dhe revizio- 
nistët i tremben më shumë se çdo gjëje tjetër. 

Veçanërisht i dëmshëm është në këtë çështje roli i socialde- 
mokracisë dhe i revizionistëve modernë, të cilët, duke e inkuadruar 
klasën punëtore në sindikatat e tyre reformiste, orvaten të fre- 
nojnë hovin e saj revolucionar, të paralizojnë frymën luftarake, 
ta shndërrojnë atë në një klasë raja, të bindur e të nënshtruar 
ndaj padronëve kapitalistë. Në këto kushte zgjimi i klasës punë- 
tore dhe dalja e saj në krye të luftës revolucionare nuk mund 
të arrihet pa bërë një luftë të vendosur edhe në gjirin e vetë sindi- 
katave reformiste kundër vijës e qëndrimeve të krerëve të tyre 
pe për demaskimin dhe izolimin e tyre nga masa e punë- 
torëve. 

Në lëvizjen e sotme revolucionare një vend të rëndësishëm 
zënë rinia, studentët dhe shtresa të ndryshme të inteligjencies. Në 
shumë vende si në Francë e Itali, SHBA e Japoni, në Spanjë e 
në Amerikën Latine ata janë treguar mjaft aktivë dhe kanë dhënë 
prova guximi, vetëmohimi e fryme revolucionare. Por duhet pra- 
nuar se në lëvizjet e majta të intelektualëve e të studentëve vihet 
re një konfuzion i madh ideologjik e politik. Karakteri shpeshherë 
utopik i programeve dhe i parullave të tyre, mungesa e durimit 
dhe shpërthimet spontane e kanë burimin në ndikimin e ideolo- 
gjive të huaja dhe në vetë natyrën klasore heterogjene të përbërjes 
së këtyre lëvizjeve. 

Marksistë-leninistët u kushtojnë tërë vëmendjen lëvizjeve të 
majta të rinisë e të inteligjencies dhe pa i fshehur dobësitë që 
kanë këto lëvizje, luftojnë për t'i tërhequr ato në pozita të drejta 
revolucionare, për t'i çliruar nga ndikimet e ideologjisë borgjeze, 
mikroborgjeze e revizioniste. 

Me gjithë rritjen e peshës së inteligjencies në shoqërinë e 
sotme, me gjithë ndryshimet që pëson pozita, karakteri dhe roli i 
punës së saj, si dhe përbërja klasore e kësaj shtrese, ajo nuk është 
një klasë më vete. Inteligjencia është një shtresë që qëndron në 
mes të klasave të ndryshme të shoqërisë dhe që vjen nga klasa të 
ndryshme. Për vetë këtë natyrë të saj ajo karakterizohet nga lëkun- 
dje të ndryshme politike e ideologjike. Këto lëkundje shtohen edhe 
më tepër, për shkak se borgjezia përpiqet me të gjitha mënyrat ta 
korruptojë inteligjencien e ta vërë në shërbim të saj. 

Inteligjencia, siç ka treguar Lenini dhe siç e vërteton jeta, 
asnjëherë nuk ka qenë dhe nuk mund të jetë një forcë sociale 
e politike e pavarur. Roli dhe vendi i saj në shoqëri janë në 
vartësi me prejardhjen klasore e gjendjen ekonomiko-shoqërore, 
me aleancën e reparteve të ndryshme të saj me këto ose ato klasa. 
Prandaj inteligjencia nuk mund të zëvendësojë kurrë rolin udhë- 

ës të klasës punëtore në revolucion. 

Rinia, studentët, pjesa përparimtare e inteligjencies janë ale- 
atë të afërt të klasës punëtore, por jo të vetmit. Hegjemonia e 
klasës punëtore shtrihet edhe mbi shtresa të tjera të popullsisë, 
të interesuara për revolucion, sidomos mbi fshatarësinë, e cila 
në shumicën dërrmuese të vendeve dhe të rajoneve të botës për- 
faqëson aleaten kryesore, më të fuqishme e më të vendosur të saj. 

Revizionistët e sotëm përpiqen të mohojnë rëndësinë e madhe 
të aleancës së klasës punëtore me fshatarësinë nën pretekstin se 
fshatarësia nuk luan ndonjë rol të veçantë, sidomos në vendet e 
zhvilluara kapitaliste dhe në vend të saj nxjerrin në plan të 
parë aleancën e klasës punëtore me inteligjencien. Në disa vende 
të tjera revizionistët e zëvendësojnë aleancën midis klasës punë- 
tore dhe fshatarësisë me aleancën e klasës punëtore me shtresat 
mikroborgjeze të qytetit e të periferisë së tij. Me këto teori e prak- 


187 


tika ata synojnë t'i shkëputin klasës punëtore aleaten më të afërt 
dhe më të vendosur në luftë. Teza leniniste se aleanca e klasës 
punëtore me fshatarësinë është forca sociale e aftë të përmbysë 
borgjezinë dhe të ndërtojë socializmin është plotësisht e vlefshme 
edhe në kohën tonë. 

Ashtu si fati i revolucionit në çdo vend të veçantë varet 
nga aleanca e klasës punëtore me fshatarësinë, edhe në arenën 
ndërkombëtare fati i revolucionit botëror varet po nga i njëjti 
kusht, i cili në këtë rast shprehet si aleancë e vendeve socia- 
liste dhe e lëvizjes punëtore në vendet e zhvilluara kapitaliste 
me lëvizjen antikolonialiste, çlirimtare e demokratike të popuj- 
ve të Azisë, të Afrikës dhe të Amerikës Latine. Çdo qëndrim 
mospërfillës e denigrues ndaj luftës së popujve të këtyre konti- 
nenteve, që përbëjnë shumicën dërrmuese të popullsisë së botës 
dhe ku imperializmit i jepen sot goditjet më të forta e më të 
drejtpërdrejta, është në thelb një aspekt tjetër i mohimit të 
rolit të fshatarësisë, që i sjell një dëm shumë të madh çësh- 
tjes së revolucionit. 

Baza e aleancave zgjerohet edhe më tepër, kur është fjala 
për revolucione demokratike antiimperialiste, në të cilat mund të 
marrë pjesë, përveç fshatarësisë e mikroborgjezisë së qytetit, 


edhe borgjezia kombëtare. Por, cilado që të jetë pesha e tyre në ' 


çdo revolucion, ato nuk mund të luajnë dot atë rol hegjemon e 
udhëheqës që luan klasa punëtore. Borgjezia kombëtare, e li- 
dhur me shfrytëzimin kapitalist, karakterizohet nga lëkundje e 
prirje për kompromis me imperializmin e jashtëm e reaksionin 
e brendshëm. Si e tillë, ajo nuk është e aftë ta çojë me konse- 
kuencë e deri në fund luftën çlirimtare e revolucionin demokra- 
tik. Edhe përfaqësuesit e fshatarësisë e të shtresave të tjera mi- 
kroborgjeze kanë kërkesa të kufizuara, janë nën ndikimin e 
ideologjisë borgjeze dhe shpeshherë lëkunden, sa nga e majta 
aq nga e djathta, duke shkarë herë në oportunizëm e herë në 
aventurizëm. 

Prandaj klasa punëtore, si klasa më revolucionare e shoqë- 
risë, mund dhe duhet të dalë në krye e të udhëheqë jo vetëm 
luftën për socializëm, por edhe luftën për demokraci e pavarësi 
kombëtare. Lenini e ka argumentuar këtë më se gjysmësheku- 
lli më parë. Kjo është aq shumë e vërtetë sot kur klasa punëtore 
është rritur, kalitur, edukuar e organizuar më një shkallë më 
të lartë dhe kur detyrat demokratike e socialiste janë afruar e 
pleksur akoma më tepër. Në kushtet e sotme klasa punëtore 
është klasa më e interesuar se kushdo tjetër për të çuar deri në 
fund revolucionin demokratik e antiimperialist. 

Numri i vogël i klasës punëtore në ndonjë vend nuk është 
argument për të mohuar rolin e saj udhëheqës, sepse forca dhe 
roli i klasës nuk varen nga nunri. Rolin udhëheqës klasa punëtore 

e luan nëpërmjet partisë së saj, e cila, siç tregon edhe shembulli 
i vendit tonë, mund të krijohet e të dalë në krye të luftës revo- 
lucionare edhe kur klasa punëtore është e vogël në numër dhe e 
paorganizuar. 

Sot janë gjallëruar teoritë e ndryshme që predikojnë spon- 
taneitetin në lëvizjen revolucionare, që përçmojnë rolin e faktorit 
të ndërgjegjshëm, që mohojnë rolin e teorisë dhe të Partisë së 
proletariatit. Degjenerimi i partive revizioniste, shndërrimi i 
tyre në parti reformiste të padëmshme për borgjezinë dhe tezat 
antimarksiste të revizionistëve modernë sovjetikë, jugosllavë, 
italianë etj., se “kapitalizmi po integrohet në socializëm në më- 
nyrë të ndërgjegjshme ose të pandërgjegjshme, graduale ose rrë- 
njësore-, se sbartës të idealeve të socializmit dhe udhëheqës të 
luftës për realizimin e tyre mund të bëhen edhe parti e organi- 
zata politike joproletarer, se -drejt socializmit ecin edhe disa 
vende ku në fuqi është borgjezia e re nacionale- etj., janë bërë 
bazë për përhapjen e pikëpamjeve më ekstremiste që mohojnë 
krejtësisht rolin e teorisë dhe nevojën e Partisë së klasës punë- 
tore. Ka edhe të tillë njerëz që hiqen si revolucionarë të kulluar, 
të cilët arrijnë deri atje sa të thonë se -në teorinë e Marksit mbi 
revolucionin nuk ekziston as vendi as nevoja mbi partinë- se 
“pararoja e revolucionit socialist nuk mund të barazohet me par- 
tinë marksiste-leniniste-, se rolin e partisë mund ta luajë xpakica 
aktive- që del si sferment- në lëvizjen spontane, se nga xvetë 
aksioni revolucionar lind edhe ndërgjegjja e organizimi re- 
volucionarr. 

Të gjitha këto steorix i sjellin një dëm të pallogaritshëm 
lëvizjes revolucionare, pasi e trullosin dhe e lënë klasën punëtore 
të çarmatosur përpara sulmit të borgjezisë, e cila nga ana e saj ka 
perfeksionuar në kulm metodat e mjetet e propagandës, organizi- 
min 4 luftës kundër revolucionit e komunizmit. 

Tashmë është provuar historikisht se pa partinë e saj iklasa 
punëtore, në çfarëdo kushtesh që të jetojë e të veprojë, nuk bëhet 
vetvetiu e ndërgjegjshme. Ajo që e shndërron klasën punëtore nga 
një klasë më vete- në një -klasë për vete- është Partia. Naty- 
risht lufta, aksioni i kalitin e i sprovojnë klasën, masat dhe revo- 
lucionarët, u mësojnë atyre shumë gjëra. Por, po mungoi partia 
politike me një program të qartë, me strategji e taktikë shkencore, 
lufta ose mbetet në mes të rrugës, ose dështon. Këtë na mëson 
edhe përvoja e lëvizjes së sotme revolucionare dhe e luftërave të 
shumta të popujve të kontinenteve të ndryshme. 

Edhe kur disa nga revizionistët e oportunistët e ndryshëm e 
pranojnë nevojën e ekzistencës së partisë, shtrembërojnë keq rolin 
dhe parimet organizative të ndërtimit të saj. Ata i shpallin të vje- 
truara e të kapërcyera idetë e Leninit për këto çështje. Në më- 
nyrë të veçantë ata sulmojnë parimin, sipas të cilit partia është 

jo vetëm pararoja e ndërgjegjshme e klasës, por edhe forma më 
e lartë e organizimit të saj, që karakterizohet nga një unitet men- 
dimi e veprimi dhe së cilës i përket roli udhëheqës në tërë ve- 
primtarinë revolucionare në çdo fushë që ajo zhvillohet. Disa prej 
tyre e reduktojnë rolin e partisë në një organizatë orientimi e 
edukimi politik e ideologjik, ose në një qendër koordinuese € 
informacioni. Të tjerë e identifikojnë atë me gueriljen, ose shpre- 
hen për spartneritetin- e barabartë të partisë marksiste-leniniste 
me partitë dhe organizatat e tjera të klasës punëtore e të masave 
punonjëse. 

Roli udhëheqës i partisë së klasës punëtore në luftën për 
socializëm, si në kushtet e ekzistencës së një partie, ashtu edhe 
në kushtet e ekzistencës së shumë partive, është një ligj objek- 
tiv. Transformimi revolucionar i shoqërisë kapitaliste mbi baza 
socialiste është një luftë e gjerë e shumë e ndërlikuar që zhvi- 
llohet në forma të shumta dhe në të gjitha fushat — ekonomike, 
politike, ideologjike e ushtarake. Në këtë luftë klasa punëtore 
hyn në aleanca me forca shoqërore e politike të ndryshme. Të 
gjitha format e luftës e të organizimit, të gjitha repartet e lëvi- 
zjes revolucionare duhet t'i shërbejnë një qëllimi. Këtej del ne- 
voja e partisë si një qendër e vetme drejtuese, udhëheqëse e 
organizuese. 

Lufta për socializëm ka si bazë teorike ideologjinë e klasës 
punëtore, marksizëm-leninizmin, i cili është doktrina shkencore 
që jep kuptimin e vetëm të drejtë të socializmit dhe të rrugëve 
për realizimin e tij. Bartëse e kësaj teorie, përpunuesja e zba- 
tuesja e saj në jetë nuk mund të jetë asnjë parti e organizatë 
tjetër veç partisë komuniste të proletariatit, partisë së asaj klase 
që i përket e ardhmja socialiste e komuniste, që mbron interesat 
rrënjësore të punonjësve e të të gjitha forcave përparimtare të 
shoqërisë e që lufton për to, partia e klasës, që, siç ka thënë Marksi, 
nuk mund të çlirojë vetveten pa çliruar gjithë njerëzimin. Në 
qoftë se fati i revolucionit i lihet një qendre orientimi të përgjith- 
shme, një organizate thjesht koordinuese ose gueriljes, ai do të 
futet në qorrsokak dhe do të pësojë disfatë. 

Përmbajtja objektive e të gjitha xteoriver, që mohojnë nevo- 
jën e rolit udhëheqës të klasës punëtore dhe të partisë së saj, 
është në fakt mohimi i revolucionit, i socializmit dhe i marksizëm- 
-leninizmit. Këto koncepte çojnë ujë vetëm në mullirin e borgje- 
zisë e të kundërrevolucionit. Prandaj demaskimi i tyre dhe mbroj- 
tja e vendosur e mësimeve leniniste mbi hegjemoninë e klasës pu- 
nëtore, mbi rolin udhëheqës të partisë së proletariatit dhe e pari- 
meve të ndërtimit e të organizimit të saj — përbëjnë sot një detyrë 
shumë të rëndësishme e aktuale për të zhdukur konfuzionin dhe 


çoroditjen që kanë krijuar revizionistët në këtë fushë, për të çuar 


përpara revolucionin, luftën për socializëm e komunizëm. 

Revolucioni — rruga e çlirimit të njerëzimit 


Ideja se revolucioni është i vetmi mjet për transformimin e 
botës, e vetmja rrugë për shpëtimin nga zgjedha kombëtare e sho- 
qërore ka pushtuar mendjet e miliona njerëzve në të gjitha kon- 
tinentet. Për revolucionin tani flasin të gjithë. Por konceptet mbi 
përmbajtjen, forcat lëvizëse, rrugët e format e zhvillimit të tij 
janë nga më të ndryshmet. Të gjitha këto janë objekt i një lufte 
dhe polemike të madhe ideologjike. 

Edhe më këtë çështje me rëndësi jetike revizionistët modernë, 
me ata sovjetikë në krye, kanë dalë në mbrojtje të interesave të 
borgjezisë dhe u shërbejnë atyre. Ata përpiqen të mbjellin kon- 
fuzion në radhët e revolucionarëve dhe t'i vënë minat revolucionit. 
Megjithëse për demagogji hiqen sikur janë për revolucionin, me 
pikëpamjet e veprimet e tyre revizionistët përpiqen ta mbytin që 
në embrion ose ta sabotojnë kur ai shpërthen. Tërë teorinë e prak- 
tikën e revolucionit ata e kanë reduktuar në reformat brenda ren- 
dit kapitalist. Ata mundohen t'u mbushin mendjen punonjësve se 
gjoja më kohën tonë kufiri midis revolucionit e reformave është 
fshirë plotësisht. Me të madhe ata propagandojnë se klasa punë- 
tore ka mundësi të realizojë transformime rrënjësore në bazën 
ekonomike të kapitalizmit, të zërë pozita të rëndësishme, të shtjerë 
në dorë të gjithë pushtetin dhe të realizojë socializmin pa revo- 
lucionin me dhunë, pa thyer makinën e shtetit borgjez dhe pa 
vendosur diktaturën e proletariatit. 

Në praktikën e tyre revizionistët kapen vetëm pas kërkesave 
të ditës. Tërë përpjekjet ata i kanë përqendruar në zgjerimin e 
demokracisë borgjeze, në perfeksionimin e institucioneve të saj 
dhe për hir të tyre bëjnë fli qëllimin e fundit. Këtë e tregon sot 
më së miri gjithë veprimtaria e revizionistëve italianë, francezë 
e të tjerë, të cilët janë kthyer në bisht të borgjezisë, në mburojë 
të rendit të saj, kanë tradhtuar interesat jetike të klasës punëtore 
dhe kanë shkuar aq larg sa të dënojnë me egërsi çdo veprim revo- 
lucionar të masave që prek sundimin e borgjezisë. Revizionistët 
modernë, megjithëse shprehen kundër dhunës revolucionare të 
masave dhe justifikojnë dhunën e borgjezisë, atje ku janë vetë në 
fuqi zbatojnë dhunën kundërrevolucionare, siç ndodhi në Çeko- 
sllovaki e Poloni, ku me zjarr e hekur shtypën popullin çeko- 
sllovak dhe revoltën e klasës punëtore polake. Këtu duket edhe 
më qartë tradhtia e degjenerimi i plotë i tyre. 

Dështimi i teorive evolucioniste e paqësore të revizionistëve 
modernë vërtetohet edhe nga zhvillimi i ngjarjeve të sotme në 
botë. Luftërat antiimperialiste e çlirimtare që kanë shpërthyer në 
Azi, në Afrikë e në Amerikën Latine, revoltat e punëtorëve e të 
masave punonjëse në vetë vendet e zhvilluara kapitaliste dësh- 
mojnë se alternativa reformiste revizioniste nuk u përgjigjet rea- 

litetit dhe aspiratave të masave. Në fakt veprimtaria e sotme re- 
volucionare zhvillohet pa revizionistët dhe kundër vullnetit të 
tyre. Megjithëkëtë nuk duhet të nënvlerësohet rreziku dhe dëmi 
i teorive dhe i praktikave revizioniste. Shumë njerëz, ndër të cilët 
ka edhe revolucionarë të sinqertë, duke hedhur poshtë rrugën 
reformiste të revizionistëve dhe duke e kritikuar atë, kanë përqa- 
fuar disa koncepte të tjera të gabuara mbi revolucionin dhe mbi 
rrugët e zhvillimit të tij. Kjo lidhet me pozitën klasore mikrobor- 
gjeze, me mungesën e formimit të tyre ideologjik marksist-leni- 
nist dhe me ndikimet që ushtrojnë mbi ta pikëpamjet anarkiste, 
trockiste e puçiste. Disa prej tyre revolucionin e konceptojnë si 
një grusht ushtarak, si vepër të disa sheronjver. Ata mbivlerësojnë 
e absolutizojnë rolin e -aktivitetit subjektiv- dhe mendojnë se 
situata revolucionare, si kusht për shpërthimin e revolucionit, 
mund të krijohet artificialisht nga veprimet aktive- të një grupi 
luftarak, i cili shërben si “motor i vogële, që vë në lëvizje -mo- 
torin e madhe të masave. Sipas tyre potenciali revolucionar i 
masave në shoqërinë kapitaliste është kurdoherë gati të shpër- 
thejë, mjafton një shtytje nga jashtë, mjafton të krijohet një vatër 
gueriljeje dhe masat do ta ndjekin atë automatikisht. 

Lufta e armatosur e grupit të revolucionarëve profesionistë 
mund të ushtrojë ndikim në hovin e masave vetëm atëherë kur ajo 
bashkërendohet me faktorë të tjerë objektivë politikë, socialë e 
psikologjikë që përcaktojnë lindjen e situatës revolucionare, kur 
ajo mbështetet në masat e gjera të popullit dhe gëzon simpatinë 
e përkrahjen e tyre aktive. Ndryshe, siç tregon praktika tragjike 
e disa vendeve të Amerikës Latine, veprimi i pakicës së armato- 
sur, sado heroik dhe vetëmohues të jetë, ndesh në moskuptimin e 
masave, izolohet nga masat dhe pëson disfatë. 

Revolucionet piqen nga vetë situata, kurse fitorja ose disfata 
e tyre varen nga gjendja dhe roli i faktorit subjektiv. Këtë faktor 
nuk mund ta përfaqësojnë vetëm një grup njerëzish, sado të ndër- 
gjegjshëm që të jenë ata për nevojën e revolucionit. Revolucioni 
është vepër e masave. Pa bindjen, përgatitjen, mobilizimin dhe 
organizimin e tyre asnjë revolucion nuk mund të fitojë. Faktori 
subjektiv nuk përgatitet vetëm nga aksionet e svatrëse guerilje, 
as vetëm me agjitacion e propagandë. Për këtë, siç na mëson 
Lenini dhe vetë jeta, është e domosdoshme që masat të binden 
nëpërmjet eksperiencës së tyre praktike. 

Koncepti mbi rolin vendimtar të pakicës së armatosur shoqë- 
rohet edhe me pikëpamjet e zhvillimit të luftës vetëm në fshat 
ose vetëm në qytet, se duhet kapur vetëm pas luftës së armatosur 
dhe vetëm pas veprimtarisë ilegale. Përhapje të gjerë ka marrë 
edhe teza trockiste që e sheh revolucionin si një akt të menjë- 
hershëm dhe grevën e përgjithshme politike si të vetmen formë 
të kryerjes së tij. Të orientohesh nga lufta e armatosur, nuk do të 

thotë aspak të heqësh dorë nga të gjitha format e tjera të luftës, 
nuk do të thotë të përqendrohesh në fshat e të braktisësh luftën 
në qytet ose anasjelltas, të kapesh vetëm pas objektivit final 
— marrjes së pushtetit e të lësh pas dore sluftën e vogël- për 
kërkesat e ngutshme ekonomike, politike e sociale të punonjësve, 
nuk do të thotë të merresh vetëm me organizimin e forcave të 
armatosura e të mos përfillësh punën me masat dhe në organi- 
zatat e tyre, të punosh e të luftosh vetëm në ilegalitet e të 
heqësh dorë nga shfrytëzimi i mundësive legale e gjysmë legale 
etj. Përgatitja e revolucionit nuk është çështje e një dite, por 
është një punë e gjithanshme e komplekse. Për të duhet punuar 
e luftuar në të gjitha drejtimet e me të gjitha format, duke i 
kombinuar ato drejt e duke i ndryshuar kur ndryshojnë situa- 
tat, por kurdoherë duke ia nënshtruar arritjes së qëllimit të 
fundit. 

Revolucioni nuk bëhet vetëm nga klasa punëtore dhe aq më 
pak vetëm nga partia e saj pararojë. Për kryerjen e tij klasa 
punëtore, sipas karakterit dhe etapave të revolucionit, hyn në 
aleanca me forca të tjera shoqërore, me të cilat ka interesa the- 
melore të përbashkëta, krijon fronte të gjera popullore me pro- 
grame të caktuara politike, në të cilat partia e klasës punëtore 
nuk shkrihet, por ruan kurdoherë pavarësinë e saj organizative e 
politike. Elementët e ngushtë e sektarë i quajnë të gjitha këto 
taktika të gabuara që i hapin gjoja dyert rrugës paqësore e re- 
formiste. Sipas tyre programet, frontet, aleancat janë vetëm ma- 
kinacione artificiale që kamë për qëllim të tërheqin vëmendjen 
dhe të pengojnë luftën e armatosur. Këto pikëpamje janë jehonë 
e tezave të njohura të trockistëve, të cilët çdo aleancë e shohin 
si pajtim klasor, mohojnë etapat e revolucionit dhe janë për revo- 
lucionin proletar stë kulluarr e të drejtpërdrejtë. 

Revolucioni ka ligjet e tij që janë të përgjithshme e të do- 
mosdoshme për çdo vend. Mohimi i këtyre ligjeve të çon në 
revizionizëm. Duke spekuluar me ndryshimet që bëhen në botë 
dhe me kushtet e veçanta kombëtare, revizionistët të vërtetat 
universale të marksizëm-leninizmit i kanë zëvendësuar me tezat 
e konkluzionet e tyre antimarksiste e kundërrevolucionare. Por 
jo më pak të dëmshme janë edhe konceptet dogmatike të atyre 
që nuk përfillin veçoritë kombëtare, largohen nga analiza e gjen- 
djes reale, ndërtojnë skema, në të cilat përpiqen të futin realitetin 
e vendeve të ndryshme, absolutizojnë eksperiencën e një vendi 
dhe e japin atë si universale, flasin për një revolucion kontinenr 
tal dhe mohojnë mundësinë e fitores së revolucionit në një ose 
disa vende të veçanta. 

Në ditët tona, kur vala e revolucionit është në ngjitje, kur 
në mjaft vende e zona revolucioni qëndron në rend të ditës, 
kuptimi i drejtë i përmbajtjes, i rrugëve dhe i formave të zhvilli- 

mit të tij është vendimtar. Lufta kundër koncepteve revizionistë 
e antimarksiste të djathta e të majta, lufta për zbatimin krijues 
të mësimeve themelore të marksizëm-leninizmit për këtë gështje 
është pjesë përbërëse e luftës klasore, kusht i domosdoshëm për 
fitoren e revolucionit. 


Socializmi mund të ndërtohet vetëm mbi bazën 
e teorisë marksiste-leniniste 


Triumfi i Revolucionit të Tetorit në Rusi shënoi fillimin e 
epokës së madhe në historinë e njerëzimit, atë të kalimit nga kapi- 
talizmi në socializëm. Që nga ajo kohë socializmi u shndërrua 
nga një teori shkencore në një realitet të gjallë, i cili, me gjithë 
tradhtinë revizioniste, ka treguar plotësisht epërsitë e tij të pa- 
diskutueshme në të tëra fushat mbi rendin kapitalist. Të gjitha 
fitoret e socializmit janë arritur mbi bazën e teorisë shkencore 
të marksizëm-leninizmit. 

Si një rend i ri shoqëror, që ndërtohet në kushtet e një lufte 
të ashpër klasore midis proletariatit dhe borgjezisë në shkallë 
kombëtare e ndërkombëtare, socializmi nuk mund të zhvillohet 
qetë, pa vështirësi e kontradikta. Lufta midis dy rrugëve të zhvi- 
llimit, rrugës socialiste e kapitaliste, është një luftë e gjatë dhe, 
përderisa vazhdon ajo, ekziston kurdoherë rreziku i restaurimit 
të kapitalizmit. Por ky rrezik nuk është fatal, siç përpiqen ta 
paraqesin ideologët borgjezë. Ai është plotësisht i shmangshëm, 
në qoftë se partia komuniste u qëndron besnike mësimeve të mark- 
sizëm-leninizmit, zhvillon me vendosmëri e konsekuencë luftën 
e klasave kundër ndikimeve e presioneve të botës së vjetër, di të 
Zgjidhë me sukses vështirësitë e kontradiktat që lindin, në qoftë se 
i mbyll të gjitha shtigjet mundësisë së degjenerimit borgjez. x 

Kthimi prapa i Bashkimit Sovjetik dhe i disa vendeve të tje- 
ra lidhet pikërisht me faktin se atje u braktisën mësimet e mar- 
Ksizëm-leninizmit dhe u hoq dorë nga parimet themelore të ndër- 
timit socialist, iu vu kazma fitoreve të revolucionit dhe iu hap 
rruga rivendosjes së kapitalizmit. Por nuk është ky dëmi i vetëm 
i madh që revizionistët i sollën socializmit. Për t'i hapur rrugë 
tradhtisë së tyre ata sulmuan me tërbim vijën revolucionare të 
ndjekur nga Partia Komuniste Bolshevike, me Stalinin në krye, 
dhe tërë eksperiencën historike të diktaturës së proletariatit, vunë 
në dyshim vitalitetin e shkencës marksiste-leniniste për zgjidh- 
jen e problemeve të kohës së sotme, aftësinë e klasës punëtore 
për transformimin revolucionar të shoqërisë dhe rolin udhëhe- 
qës të partisë komuniste. Me të gjitha këto revizionistët hrusho- 
vianë u dhanë armë të fuqishme ideologëve borgjezë për propa- 

gandën e tyre antikomuniste. Ata u bënë burim i përhapjes së 
gjithfarë koncepteve antimarksiste mbi socializmin. 

Konfuzioni shtohet edhe më shumë ngaqë revizionistët hru- 
shovianë restaurimin e kapitalizmit në Bashkimin Sovjetik e gjetkë 
përpiqen ta shesin për socializëm. Nga kjo demagogji ngatërrohen 
edhe shumë njerëz të ndershëm, të cilët, duke kritikuar me të 
drejtë shumë fenomene negative në jetën e Bashkimit Sovjetik 
dhe të vendeve të tjera revizioniste, e identifikojnë rendin e tyre 
me socializmin dhe pasojat e rivendosjes së kapitalizmit ia ve- 
shin socializmit. Rrymat e tjera revizioniste, që kanë kontradikta 
me udhëheqjen sovjetike, kritikojnë modelin sovjetik të socializ- 
mit- si burokratik e totalitar dhe propagandojnë modelin e tyre 
“demokratik e humanitar”, që nuk është veçse një variant tjetër 
i kapitalizmit. Degjenerimin borgjez të socializmit në vendet ku 
në fuqi janë revizionistët përpiqen ta shfrytëzojnë edhe elemen- 
tët e grupet trockiste për të përhapur shpifjet e tyre kundër 
socializmit, të cilat i kanë inkurajuar vetë revizionistët me teoritë 
e praktikat e tyre antimarksiste. 

Në këto kushte mbrojtja e teorisë dhe e praktikës së socia- 
lizmit shkencor nga sulmet e deformimet e revizionistëve mo- 
dernë të ngjyrave e nuancave të ndryshme dhe të rrymave të 
tjera borgjeze e mikroborgjeze është një nga detyrat më të rën- 
dësishme në luftën e sotme ideologjike. Para së gjithash duhet 
grisur deri në fund maska socialiste që i kanë vënë vetes revizio- 
nistët që janë në fuqi, sidomos krerët sovjetikë. 

Në Bashkimin Sovjetik janë likuiduar diktatura e proleta- 
riatit dhe partia e proletariatit, në fuqi nuk është më klasa punë- 
tore, por borgjezia e re revizioniste. Shteti dhe partia janë shndë- 
rruar në vegla në duart e revizionistëve për të mbrojtur e kon- 
soliduar sundimin e tyre politik e ekonomik. Maskat socialiste 
dhe komuniste që ata u vënë shtetit dhe partisë së tyre janë ve- 
tëm për të mashtruar njerëzit, sepse karakteri i shtetit dhe i 
partisë nuk përcaktohet nga emrat dhe as vetëm nga përbërja e 
tyre shoqërore, por në radhë të parë e mbi të gjitha nga politika 
që ndjekin, kujt i shërben dhe në dobi të kujt është ajo. 

Ndryshimi i karakterit të partisë e të shtetit, transformimi 
kundërrevolucionar në fushën e superstrukturës politike e ideo- 
logjike nuk mund të mos çonte në ndryshimin edhe të bazës eko- 
nomike të socializmit. Reformat ekonomike që kanë ndërmarrë 
hrushovianët, në përputhje me konceptet e tyre ideologjike an- 
timarksiste, çuan në ndryshimin rrënjësor të marrëdhënieve në 
prodhim. Ata futën në ekonominë sovjetike një sistem të tillë 
organizimi e drejtimi ku qëllimi i prodhimit u bë nxjerrja e fi- 
timit kapitalist. Shteti i sotëm sovjetik si një kapitalist kolektiv 
administron mjetet e prodhimit në emër dhe në interes të bor- 

gjezisë së re sovjetike. Prona e përbashkët socialiste u shndërrua 
në një kapitalizëm shtetëror të një tipi të ri. 

Duke shtënë në dorë frenat e shtetit e të ekonomisë bor- 
gjezia e re sovjetike e përbërë nga burokratët dhe teknokratët, 
i përdor ato për të siguruar për vete privilegje dhe të ardhura të 
mëdha. Po thellohet gjithnjë më shumë hendeku midis saj dhe 
klasës punëtore e masave punonjëse. Ajo ka zëvendësuar shpër- 
blimin sipas punës me një sistem të tërë të ndarjes së të ardhu- 
rave, që i jep mundësi të përvetësojë punën dhe djersën e ma- 
save punonjëse, të sigurojë në rrugë nga më të ndryshmet të ar- 
dhura me dhjetëra herë më të mëdha nga ato të punëtorëve e të 
fshatarëve. 

Në Bashkimin Sovjetik po zhvillohet një proces i thellë 
shthurjeje, dekadence e degjenerimi në të gjitha fushat — të 
ideologjisë, moralit, arsimit e kulturës. Po shkallmohen të gjitha 
vlerat morale € shpirtërore të socializmit. Ideologjia borgjeze 
me të gjitha pasojat e saj po bëhet ideologjia sunduese. Vendin 
e normave të moralit komunist për t'i shërbyer me devocion çësh- 
tjes së popullit po e zë rendja pas interesit personal, individua- 
lizmi e karrierizmi. Përpjesëtime të gjera ka marrë mënyra bor- 
gjeze e jetesës. Janë braktisur fryma revolucionare dhe partish- 
mëria proletare në art e në kulturë. Shkolla sovjetike kultivon 
teknokratizmin e intelektualizmin, përgatit kontingjente të reja 
për revizionistët. 

Rivendosja e kapitalizmit brenda në Bashkimin Sovjetik nuk 
mund të mos çonte në ndryshimin rrënjësor të politikës së tij të 
jashtme. Udhëheqësit e sotëm sovjetikë e kanë zëvendësuar inter- 
nacionalizmin proletar me egoizmin nacional dhe shovinizmin e 
shtetit të madh. Bashkimi Sovjetik është bërë sot një fuqi impe- 
rialiste që ndjek një politikë agresive. Nga një bazë e revolucionit 
botëror, Bashkimi Sovjetik është shndërruar në një bazë të 
kundërrevolucionit. 

Të gjitha këto tregojnë se Bashkimi i sotëm Sovjetik nuk 
mund të quhet më një vend socialist, por një shtet kapitalist e 
një fuqi imperialiste. Të këqijat e politikës së tij të brendshme 
dhe të jashtme nuk janë të këqija të socializmit, siç i paraqet 
ato propaganda borgjeze, dhe ata që kanë rënë viktima të saj 
ose i mbajnë ison asaj. Ato janë të këqija të vetë sistemit kapi- 
talist që është rivendosur në Bashkimin Sovjetik. Ato nuk mund 
të ndreqen me riparime të pjesshme. Çdo iluzion do të ishte tepër 
i rrezikshëm. Ato do të zhduken vetëm atëherë kur të jenë për- 
mbysur revizionistët dhe të jetë rivendosur diktatura e prole- 
tariatit. 

Në situatën e krijuar nga tradhtia e revizionistëve sovjetikë 
dhe nga propaganda antikomuniste e borgjezisë një reklamë e ma- 

dhe i bëhet sidomos ssistemit të vetadministrimit- jugosllav si 
rruga më e mirë e ndërtimit të socializmit. Partizanë të kësaj 
rruge janë veçanërisht shumë revizionistë në vendet kapitaliste 
perëndimore. Ajo ka simpatizantët e vet edhe në vendet revi- 
zioniste të Evropës Lindore. Teoricienët e “socializmit vetadmini- 
struese pretendojnë se shprehin dhe zbatojnë idetë autentike të 
Marksit e të Leninit mbi socializmin, të shtrembëruara gjoja në 
praktikën e derisotme nga -stalinizmi-. Në të vërtetë ata kanë 
ringjallur e marrin në mbrojtje teoritë e vjetra anarkosindikaliste 
e buhariniste të kritikuara në kohën e vet nga Marksi e Lenini. 
Argumentet e tyre teorike janë krejt pa baza, kurse realiteti i sotëm 
jugosllav është prova më e qartë e dështimit të -sistemit të 
vetadministrimit. 

Baza e teorive të revizionistëve jugosllavë është ideja buha- 
riniste e integrimit të kapitalizmit në socializëm. Në arenën ndër- 
kombëtare, sipas tyre, kapitalizmi i pasluftës së Dytë Botërore, 
krahas me stabilizimin dhe evoluimin e tij në një kapitalizëm 
shtetëror, po shndërrohet gradualisht në një asocializëm të tipit 
etatiste, duke fshirë kështu kufijtë midis dy sistemeve dhe duke 
hapur rrugën për një bashkëpunim të gjerë e të gjithanshëm midis 
tyre. për të minuar në fakt socializmin e vërtetë. 

Brenda vendit, revizionistët jugosllavë, si edhe ata gomulkianë, 
braktisën kolektivizimin e fshatit, i lanë të lirë kulakët të 
shfrytëzonin e të akumulonin, duke pretenduar se kështu do të in- 
tegronin ata në socializëm dhe me kapitalet e furnizuara prej 
tyre do të bënin industrializimin e vendit. Nga ana tjetër, re- 
vizionistët jugosllavë copëtuan pronën shtetërore të të gjithë 
popullit dhe duke e shndërruar atë gjoja në pronë grupi, 
i hapën rrugën lindjes së një borgjezie të re, e cila mori në dorë 
frenat e vendit dhe tani sundon mbi klasën punëtore dhe popujt 
e Jugosllavisë. Njëkohësisht revizionistët blofonin, duke e para- 
qitur këtë vijë si një proletarizim të regjimit, si luftë kundër for- 
mave sburokratike etatiste të socializmitr si një rrugë të re- për 
ndërtimin e shoqërisë së vërtetë socialiste. Por gjithë kjo u de- 
maskua dhe jeta vërtetoi kalbësirën. 

Për të dalë nga situata e rëndë, nga vështirësitë e kontradik- 
tat e mëdha ekonomike, politike e sociale, pjellë e restaurimit ka- 
pitalist, revizionistët jugosllavë, pasi nuk mundën -të ndërtojnë 
socializmin” me ndihmën e borgjezisë së brendshme e të kapita- 
leve të saj, u shtrinë dorën imperialistëve amerikanë dhe kapi- 
talistëve të vendeve të tjera. Ata shpikën kështu një -socializëm- 
të ri, i cili mund të ndërtohet me ndihmën 'e kredive dhe të 
investimeve të borgjezisë ndërkombëtare, e në radhë të parë të 
imperializmit amerikan, armikut më të egër të komunizmit. Fakt 
është se në Jugosllavinë e sotme vërshimi i kapitaleve dhe in- 
vestimeve direkte të shteteve e firmave të huaja kapitaliste po 

pushton kyçet e ekonomisë kombëtare. Një proces i këtillë po 
zhvillohet edhe në vendet e tjera revizioniste. 

Një shfaqje tjetër e këtij kursi në Jugosllavi është edhe fe- 
nomeni masiv i emigrimit të forcave të gjalla krijuese: me qin- 
dra mijëra punëtorë, teknikë e specialistë janë detyruar të brak- 
tisin familjet e atdheun e tyre dhe të shesin fuqinë e krahut e të 
mendjes te kapitalistët gjermanë, belgë, francezë etj. Kjo shitje 
e punonjësve, kjo tregti me njerëzit për të siguruar pak valutë 
është një nga pamjet më të shëmtuara të realitetit të sotëm 
jugosllav. 

Në Jugosllavi për asnjë integrim të kapitalizmit në socializëm 
nuk mund të bëhet fjalë. Ajo që ka ndodhur atje dhe që po ndodh 
edhe në vendet e tjera ku në fuqi janë revizionistët është inte- 
grimi i socializmit në kapitalizëm, likuidimi i fitoreve socialiste 
dhe futja në rrugën kapitaliste. 

Revizionistët jugosllavë pretendojnë se në sistemin e tyre 
afirmohet roli i vërtetë i punonjësit dhe i klasës punëtore në 
tërësi, e cila gjoja vetadministron mjetet e prodhimit, drejton 
ekonominë dhe bën shpërndarjen e produktit shoqëror. Në fakt 
ndodh krejt e kundërta. Copëtimi i pronës shtetërore dhe mo- 
himi i rolit drejtues të shtetit socialist është copëtimi i klasës 
punëtore, mohim i rolit të saj udhëheqës në jetën e shoqërisë. 
Praktika jugosllave çon në kundërvënien e interesave të repar- 
teve të ndryshme të klasës punëtore, në konkurrencën dhe luftën 
midis kolektivave punëtorë. 'Këtu në plan të parë dalin interesat 
e ngushta e të çastit të ndërmarrjes, të komunes ose të republi- 
kave të veçanta, të cilat u kundërvihen interesave të përgjithshme 
të shoqërisë. 

Në këto kushte klasa punëtore nuk vepron dot si klasë. nuk 
shpreh e nuk mbron dot interesat e saj të përgjithshme si klasë 
në fuqi. Në Jugosllavi klasa punëtore e ka humbur prej kohësh 
rolin e saj hegjemon. Ajo është shndërruar nga një klasë udhë- 
heqëse në fuqi në një klasë që udhëhiqet, shtypet e shfrytëzohet 
nga borgjezia e re që ka tërë fuqinë në dorë. Partia komuniste e 
klasës punëtore në Jugosllavi ka degjeneruar plotësisht, ajo është 
bërë një strehë për shtresat antiproletare që përfaqësojnë e mbroj- 
në kursin kapitalist. të 

Jugosllavia e sotme ka të gjitha tiparet e një vendi borgjez 
dhe vuan po nga ato plagë të rënda e kronike që janë tipike për 
kapitalizmin, siç janë krizat e thella ekonomike, papunësia, kon- 
kurrenca, anarkia e inflacioni. konfliktet e ashpra sociale e poli- 
tike dhe grindjet nacionale. Kjo situatë ka çuar në krijimin e 
forcimin € grupimeve dhe tendencave nacionaliste borgjeze, në 
acarimin e luftës për hegjemoni midis tyre dhe midis republi- 
kave. Në skenën e sotme politike jugosllave Zotërojinë klanet 
“serbomëdhenj- e “kroatomëdhenj-. Të parëve u kanë vënë eti- 

ketën e informbyroistëve, por në fakt ata kanë qenë e janë armiq 
të betuar të Informbyrosë, aq sa janë edhe vetë udhëheqësit ju- 
gosllavë dhe ata hrushovianë sovjetikë. 

Revizionistët jugosllavë i kanë vënë popujt e Jugosllavisë 
dhe klasën punëtore në një darë të fortë, në darën e borgjezisë së 
brendshme dhe të kapitalizmit të huaj, që po bëhet zot shtëpie. 
Nga kjo gjendje ata nuk mund t'i shpëtojnë as reformat ekono- 
mike e politike të reklamuara nga revizionistët, as shpresat e 
iluzionet te këto ose tek ato grupime nacionaliste. E keqja i ka rrë- 
njët të thella dhe ajo mund të shmanget vetëm kur popujt e 
Jugosllavisë, në rrugën marksiste-leniniste, do ta thyejnë darën 
që i ka mbërthyer. 

Për socializmin sot flitet edhe në disa vende që janë çliruar 
nga sundimi i vjetër kolonial i imperializmit. Në nocionet -so- 
cializëm”, sshoqëri socialiste: futet një përmbajtje e ndryshme 
në vendet e ndryshme. Në këto teori ka shumë gjëra të errëta, 
konfuze, eklektike, ka një përzierje të parimeve të socializmit me 
ato të kapitalizmit, të ideologjisë socialiste me ato të ideologjisë 
borgjeze, nacionaliste e fetare. 

Këtyre teorive joshkencore u bëjnë jehonë edhe revizionistët 
sovjetikë e të tjerë. Ata kanë zbuluar bile edhe një rrugë të re, 
të ashtuquajturën “rrugë jokapitaliste të zhvillimit: që çon gjoja 
në socializëm pa rolin udhëheqës të klasës punëtore e të partisë 
komuniste, pa teorinë marksiste-leniniste, pa revolucionin socialist 
e diktaturën e proletariatit. Me këto predikime revizionistët hru- 
shovianë e të tjerë çorientojnë tendencat e sinqerta socialiste në 
këto vende, shtojnë konfuzionin ideologjik dhe paralizojnë luftën 
e forcave progresive për socializëm. Duke pretenduar se edhe 
këto vende gjoja kanë hyrë në rrugën e socializmit, revizionistët 
sovjetikë u japin atyre disa thërrime për t'u marrë shpirtin, për 
të shtrirë ndikimin e tyre imperialist dhe për t'i tërhequr ata 
pas qerres së tyre. 

Marksistë-leninistët përshëndetin e përkrahin çdo prirje dhe 
aspiratë të sinqertë drejt socializmit, por në të njëjtën kohë ata 
theksojnë se socializmi në çdo vend ka fituar dhe mund të fitojë 
vetëm mbi bazën e marksizëm-leninizmit dhe nën udhëheqjen e 
klasës punëtore e të partisë së saj të armatosur me botëkuptimin 
proletar. 

Në kohën tonë nuk shtrohet çështja as të kopjohen pseudo- 
socializmat revizionistë, as të shpiken socializma të rinj. Socia- 
lizmi ekziston dhe zhvillohet si teori e si praktikë. Ai ka grumbu- 
lluar një përvojë të pasur historike, që është sintetizuar në teo- 
rinë marksiste-leniniste, e cila është vërtetuar në jetë për vita- 
litetin e saj. Duke u mbështetur në këtë teori shkencore dhe duke 
e zbatuar atë në kushtet e çdo vendi forcat revolucionare do të 
gjejnë rrugën e drejtë për në socializëm. 

Kuptimi i drejtë i socializmit është një çështje e madhe pa- 
rimore, sepse ai ndihmon që aspiratat dhe lufta e popujve për 
socializëm të orientohen drejt, të synojnë në një objektiv të qartë. 
Prandaj për revolucionarët ka rëndësi të veçantë vendosja e një 
kufiri dhe e një vije të qartë demarkacioni midis vendeve të vër- 
teta socialiste dhe atyre që mbajnë vetëm emrin socialiste, ashtu 
siç ka rëndësi edhe dallimi midis partive e forcave të vërteta 
marksiste-leniniste që luftojnë për socializmin dhe atyre partive 
që mbajnë vetëm tabela komuniste. Kështu revolucionarët do të 
dinë më mirë se ku duhet të mbështeten dhe kë duhet të për- 
krahin. Në këtë mënyrë forcohet uniteti i vërtetë i forcave re- 
volucionare dhe lufta për socializëm shkrihet në një rrymë të 
vetme, mbi bazën e marksizëm-leninizmit dhe të internacionaliz- 
mit proletar. 


Në luftën për çështjen e madhe të çlirimit të klasës punëtore 
e të popujve rriten e forcohen radhët e forcave marksiste-leniniste. 
Sot, gati kudo ku partitë e vjetra komuniste degjeneruan në re- 
vizioniste, janë formuar lëvizje e parti të reja marksiste-leniniste, 
të cilat kanë marrë në dorë flamurin e revolucionit e të socia- 
lizmit, të braktisur nga revizionistët modernë. 

Pjesëmarrja më Kongresin tonë e një numri kaq të madh de- 
legatësh që përfaqësojnë komunistët e vërtetë revolucionarë nga 
vendet e Evropës, të Azisë, të Afrikës, të Amerikës Latine dhe të 
Oqeanisë është dëshmi e gjallë e zhvillimit të hovshëm që ka 
marrë lëvizja marksiste-leniniste, është një shprehje elokuente e 
karakterit dhe e unitetit ndërkombëtar të saj. 

Rritja e lëvizjes marksiste-leniniste ka ngjallur urrejtjen e 
tërbuar të reaksionit dhe sidomos të revizionistëve modernë, të 
cilët shohin në të një armik të tyre të rrezikshëm. Ata përpiqen 
ta denigrojnë atë dhe t'i vënë gjithfarë etiketash. Por gjithë kjo 
fushatë sulmesh e shpifjesh dëshmon se lëvizja marksiste-leniniste 
është në rrugë të drejtë. 

Lëvizja marksiste-leniniste zhvillohet në kushtet e një lufte 
të ashpër klasore në shkallë kombëtare e ndërkombëtare. Partitë 
dhe grupet e reja kanë përballë armiq të shumtë, reaksionin bor- 
gjez, tradhtinë revizioniste, reformizmin socialdemokrat, aven- 
turizmin mikroborgjez. Por presioneve, intrigave e provokacio- 
neve të tyre ato u bëjnë ballë me vigjilencë, qartësi ideologjike 
e vendosmëri revolucionare. 

Në këtë luftë ajo që ka rëndësi dhe që përbën tendencën e 
përgjithshme të zhvillimit është se forcat marksiste-leniniste rri- 

ten, kaliten, organizohen dhe afirmohen për ditë e më shumë si 
forca politike revolucionare në jetën e vendit të tyre. 

Duke u hedhur në luftën e madhe politike, në aksionet kon- 
krete e në lëvizjet revolucionare të punonjësve, ato po forcojnë 
lidhjet me masat dhe pasurojnë eksperiencën e tyre. Në zjarrin 
e betejave të reja klasore ato përsosin format e organizimit leni- 
nist të partisë dhe të gjithë veprimtarisë së saj, farkëtojnë uni- 
tetin e mendimit e të veprimit, forcojnë kompaktësinë e radhëve 
të tyre. 

“Në emër të delegatëve të kongresit dhe të të gjithë komunis- 
tëve shqiptarë ne u shprehim marksistë-leninistëve, gjithë revo- 
lucionarëve të vërtetë, kudo që ndodhen, përshëndetjet e zjarrta 
e urimet më të mira për fitore gjithnjë më të mëdha në dobi të 
çështjes sonë të madhe të përbashkët. Ne i sigurojmë ata se Partia 
e Punës e Shqipërisë do të përkrahë e do ta mbështesë me të 
gjitha forcat e mundësitë e saj lëvizjen marksiste-leniniste, të 
gjithë ata që luftojnë kundër imperializmit e revizionizmit, për 
fitoren e revolucionit e të socializmit. Këtë ne e konsiderojmë 
si një detyrë internacionaliste të dorës së parë, ashtu si çmojmë 
solidaritetin dhe përkrahjen që u japin Partisë dhe vendit tonë 
partitë dhe forcat revolucionare si një faktor shumë të rëndësi- 
shëm për çështjen e socializmit në Shqipëri. 


Shokë e shoqe delegatë, 


Në këtë raport Komiteti Qendror i Partisë ju paraqiti një 
tablo të përgjithshme të asaj veprimtarie të madhe të Partisë 
dhe të asaj pune heroike e vetëmohuese të popullit tonë të kryer 
në pesë vjetët e fundit në të gjitha frontet e ndërtimit socialist. 
Fitoret e arritura na i mbushin zemrat me gëzim dhe na frymë- 
Zojnë, na japin forca të reja për të ecur gjithnjë. përpara ballëlart 
e të sigurt në rrugën e dreitë e të ndritur ku ma udhëheq Partia. 

Detyrat e problemet që kemi për të zgjidhur janë të shumta 
e të rënda, por ato janë sa fisnike. aq edhe të lavdishme. Ato sy- 
nojnë të forcojnë edhe më tej çështjen e socializmit në Shqipëri, 
dhe t'i japin një hov të ri e të fuqishëm ekonomisë, ndërtimit, 
kulturës e të gjithë sektorëve të tjerë dhe t'i ngrenë në një shkallë 
më të lartë, të zbukurojnë edhe më tepër jetën e njerëzve tanë, 
të garantojnë punën paqësore të popullit, lirinë e pavarësinë e 
atdheut. 

Ne jemi entuziastë e optimistë se objektivat e caktuar do t'i 
arrijmë e do t'i tejkalojmë. Këtë siguri e bindje e gjejmë në 
popullin tonë të mrekullueshëm, në mençurinë dhe urtësinë e tij 
të thellë, në frymën revolucionare dhe duart e arta të klasës 
punëtore, në patriotizmin e fshatarësisë kooperativiste, në devo- 

cionin e inteligjencies popullore, në vrullin e papërmbajtur krijues 
të rinisë, në energjitë e pashtershme të grave të vendit tonë. 
Këtë siguri e bindje e gjejmë në Partinë tonë heroike, në vijën e 
saj të drejtë marksiste-leniniste, në vendosmërinë e komunistëve 
shqiptarë, që, për çështjen e popullit e të socializmit, ashtu si 
gjithnjë, janë të gatshëm të kapërcejnë çdo vështirësi e pengesë, 
të bëjnë çdo sakrificë. 

Përpara, shokë, drejt fitoresh të reja për lumturinë e bega- 
tinë e popullit dhe të atdheut tonë socialisti 

— Rroftë populli ynë heroik, trim e punëtori 

— Rroftë Partia e Punës e Shqipërisë, udhëheqësja e spro- 
vuar dhe farkëtuesja e të gjitha fitoreve të popullit tonët 

— Lavdi marksizëm-leninizmiti 


Botohet, me ndonjë shkurtim, 

sipas librit: Enver Hoxha 

“Raport në Kongresin e 6-të 
të PPSHr. Tiranë, 1971 


Botuar për herë të parë në ga- 
zetën “Zëri i popullite, Nr. 262 
(7239), 2 nëntor 1971 

VENDIM 


I KONGRESIT TË 6-TË TË PARTISË SË PUNËS TË 
SHQIPËRISË PËR APROVIMIN E RAPORTIT -MBI 
VEPRIMTARINË E KOMITETIT 
QENDROR TË PPSH- 


4 nëntor 1971 


Kongresi i 6-të i Partisë së Punës të Shqipërisë, pasi dëgjoi 
dhe diskutoi raportin e Sekretarit të Parë të Komitetit Qendror të 
PPSH, shokut Enver Hoxha, “Mbi veprimtarinë e Komitetit Qend- 
ror të Partisë së Punës të Shqipërisër, 


Vendosi: 


1. Të aprovojë plotësisht vijën politike dhe veprimtarinë prak- 
tike të Komitetit Qendror të Partisë së Punës të Shqipërisë. 

2. Të aprovojë raportin e shokut Enver Hoxha dhe të porositë 
të gjitha organet dhe organizatat e Partisë që në punën e tyre të 
udhëhiqen nga tezat, konkluzionet dhe detyrat që shtrohen në të. 


KONGRESI I 6-TË I PPSH 


Botuar për herë të parë në ga- 
zetën “Zëri i popullite, Nr. 265 
(7242), 5 nëntor 1971 


Botohet sipas librit: “Kongresi 
i 6-të i PPSHr-, (Përmbledhje 
materialesh), Tiranë, 1972 

VENDIM 


I KONGRESIT TË 6-TË TË PARTISË SË PUNËS TË 
SHQIPËRISË PËR APROVIMIN E RAPORTIT TË 
KOMISIONIT QENDROR TË KONTROLLIT 
E TË REVIZIONIMIT TË PPSH 


4 nëntor 1971 
Kongresi i 6-të i Partisë së Punës të Shqipërisë 
Vendosi: 
Të aprovojë raportin e Komisionit Qendror të Kontrollit e të 


Revizionimit të PPSH. 


KONGRESI I 6-TË I PPSH 


Botohet sipas librit: “Kongresi 
i 6-të i PPSH- (Përmbledhje 
materialesh). Tiranë, 1972 


Botuar për herë të parë në ga- 
zetën “Zëri i popullite, Nr. 265 
(7242), 5 nëntor 1971 

REZOLUTË 


E KONGRESIT TË 6-TË TË PARTISË SË PUNËS 
TË SHQIPËRISË NË PËRKRAHJE TË LUFTËS 
ÇLIRIMTARE TË POPULLIT VIETNAMEZ 


4 nëntor 1971 


Kongresi i 6-të i Partisë së Punës të Shqipërisë, interpret i 
ndjenjave internacionaliste të të gjithë komunistëve dhe masave 
punonjëse të Republikës Popullore të Shqipërisë, u dërgon për- 
shëndetjet më të zjarrta luftarake popullit vëlla vietnamez, të 
gjithë luftëtarëve heroikë të tokës së lavdishme të Vietnamit të 
Veriut e të Jugut, që janë ngritur të tërë në këmbë dhe po zhvi- 
llojnë një luftë legjendare për shpëtimin e atdheut kundër agre- 
sorëve imperialistë amerikanë dhe veglave e bashkëpunëtorëve 
të tyre. 

Populli vietnamez, duke përballuar me guxim sakrifica të pa- 
numërta, ka shkruar faqe të ndritura heroizmi, u ka dhënë agre- 
sorëve barbarë amerikanë grushte dërrmuese ushtarake e politi- 
ke dhe ka fituar respektin e simpatinë e zjarrtë të të gjithë popuj- 
ve të botës. Me luftën e tij të armatosur konsekuente ai ka hedhur 
në erë planet kriminale të imperializmit amerikan për të sklla- 
vëruar gjithë Vietnamin dhe për ta kthyer atë në një bazë sundimi 
e agresioni kundër popujve të tjerë të Azisë, ka dërrmuar mitin e 
pathyeshmërisë së fuqisë ushtarake të Shteteve të Bashkuara të 
Amerikës dhe ka provuar se në kushtet e sotme edhe një vend 
i vogël mund të mposhtë një superfuqi kur ai është i vendosur 
të bëjë çdo sakrificë dhe të ecë me guxim në rrugën e lirisë e të 
revolucionit. Populli vietnamez së bashku me popujt trima të Lao- 
sit dhe të Kamboxhias po e shndërrojnë Indokinën fushë të dis- 
fatës më të rëndë e më të turpshme për imperializmin janki. 

Lufta çlirimtare e popullit vijetnamez ka marrë sot një rën- 
dësi historike botërore dhe frymëzon të gjithë popujt e shtypur, 
të gjithë njerëzit liridashës € përparimtarë të botës. Si kurrë 

ndonjëherë janë rritur përkrahja dhe solidariteti i popujve për 
Vietnamin heroik dhe çështjen e tij të drejtë. 

Tanimë imperializmin amerikan në Indokinë nuk mund ta 
shpëtojnë nga disfata as forca ushtarake as fushatat propagan- 
distike dhe as manovrat e ndryshme djallëzore. Doktrina e Nikso- 
nit e svietnamizimit- të luftës ka falimentuar plotësisht, ashtu 
siç do të dështojnë edhe planet e tjera armiqësore të administra- 
tës së tij. Populli heroik vietnamez do t'u bëjë ballë me sukses të 
gjitha komploteve dhe intrigave të imperialistëve amerikanë dhe 
miqve të tyre. 

Duke i qëndruar besnik porosisë së udhëheqësit të tij të madh 
Ho Shi Min, populli vëlla vietnamez e ka bërë të qartë se ai nuk 
do ta pushojë luftën e tij të vendosur derisa të jetë larguar edhe 
ushtari i fundit amerikan nga Vietnami, derisa të jetë hequr prej 
andej edhe baza e fundit e ushtrisë së Shteteve të Bashkuara. 

Kongresi i 6-të i Partisë së Punës të Shqipërisë, duke rikon- 
firmuar përkrahjen e vendosur për qëndrimet e drejta të Qeverisë 
së Republikës Demokratike të Vietnamit dhe të Qeverisë së Për- 
kohshme Revolucionare të Republikës së Vietnamit të Jugut për 
largimin e trupave amerikanë dhe zgjidhjen e konfliktit vietna- 
mez, shpreh bindjen e patundur se populli vietnamez, me luftën 
e tij të armatosur, do të fitojë me siguri dhe imperializmi ame- 
rikan do të pësojë disfatë të plotë. 

Partia e Punës dhe populli shqiptar, si deri tani, do të jenë 
me gjithë shpirt me popullin trim vietnamez dhe do të përkrahin 
deri në fund luftën e tij të drejtë për mbrojtjen e Veriut, çliri- 
min e Jugut dhe bashkimin e atdheut. 

Lavdi e fitore popullit heroik vietnamezl 

Rrofshin e u forcofshin në shekuj miqësia dhe uniteti luftarak 
midis popullit shqiptar dhe popullit vietnamezi 


KONGRESI I 6-TË 
I PARTISË SË PUNËS TË SHQIPËRISË 


Botuar për herë të parë në ga- 
zetën “Zëri i popullitr, Nr. 265 
(7242), 5 nëntor 1971 


Botohet sipas librit: “Kongresi 
i 6-të i PPSH- (Përmbledhje 
materialesh). Tiranë, 1972 

VENDIM 


I KONGRESIT TË 6-TË TË PARTISË SË PUNËS TË 
SHQIPËRISË PËR APROVIMIN E RAPORTIT -MBI 
DIREKTIVAT E PLANIT TË PESTË PESËVJEÇAR 
TË ZHVILLIMIT EKONOMIK E KULTUROR 
TË REPUBLIKËS POPULLORE 
TË SHQIPËRISË, 


6 nëntor 1971 


Kongresi i 6-të i PPSH, pasi dëgjoi dhe diskutoi raporti 
“ f 2 . . - “ 9 “e “e 2: portin 
shpi direktivat e planit të pestë pesëvjeçar të zhvillimit ekonomik 

K turor të Republikës Popullore të Shqipërisë”, mbajtur nga 
shoku Mehmet Shehu, anëtar i Byrosë Politike të Komitetit Qend- 
tor të PPSH dhe Kryetar i Këshillit të Ministrave të RPSH, 


Vendosi: 


Ki Të aprovojë raportin e mbajtur nga shoku Mehmet Shehu dhe 
€ Porositë të gjitha organet dhe organizatat e Partisë, organet 
shtetërore dhe të ekonomisë, si dhe organizatat e masave, që në 

Veprimtarinë e tyre për zbatimin e planit të pestë pesëvjeçar të 

udhëhiqen nga tezat, konkluzionet dhe detyrat që shtrohen në 
ëtë raport. 


KONGRESI I 6-TË I PPSH 
Botohet sipas librit: “Kongresi 


i 6-të ji PPSH- (Përmbledhje 
materialesh). Tiranë, 1972 


Botuar për herë të parë në ga- 
zetën sZëri i popullitr, Nr. 267 
(7244), 7 nëntor 1971 

DIREKTIVAT E KONGRESIT TË 6-TË TË PPSH MBI PLANIN E 

PESTË PESËVJEÇAR TË ZHVILLIMIT TË EKONOMISË DHE 

TË KULTURËS TË REPUBLIKËS POPULLORE TË SHQIPËRISË 
PËR VITET 1971-1975 


6 nëntor 1971 


Pesëvjeçari i katërt 1966-1970 ka qenë një periudhë përpje- 
kjesh të mëdha të të gjitha masave punonjëse të vendit, të orga- 
nizatave të Partisë, të organeve shtetërore të ekonomisë dhe të 
organizatave të masave për të vënë në jetë vendimet dhe direktivat 
e Kongresit të 5-të të PPSH. 

Vendimet historike të Kongresit të 5-të të PPSH, vendimet 
e rëndësishme të plenumeve të Komitetit Qendror të Partisë të 
kësaj periudhe dhe fjalimet programatike të shokut Enver zgjuan 
forca dhe energji të reja dhe ngritën lart hovin revolucionar të 
masave të gjera punonjëse. 

Zhvillimi i vrullshëm i forcave prodhuese, përsosja e mëtej- 
shme në rrugën revolucionare e marrëdhënieve socialiste në pro- 
dhim dhe e superstrukturës politike, revolucionarizimi i mëtej- 
shëm i gjithë jetës së vendit, i ndërgjegjes dhe i koncepteve të 
njerëzve, janë karakteristikat dalluese kryesore të zhvillimit tonë 
gjatë pesëvjeçarit të katërt në rrugën e ndërtimit të plotë të sho- 
qërisë socialiste. 

Zbatimi me sukses i vendimeve dhe i direktivave të Kongre- 
sit të 5-të të PPSH shënoi një hap të rëndësishëm përpara në 
ndërtimin e bazës materialo-teknike të socializmit nëpërmjet indus- 
trializimit të mëtejshëm socialist të vendit, zhvillimit më të shpejtë 
të prodhimit bujqësor, sidomos të drithërave të bukës, dhe thelli- 
mit të revolucionit tekniko-shkencor. Mbi këtë bazë u ngritën më 
tej mirëqenia materiale dhe niveli kulturor i popullit dhe u rrit 
fuqia mbrojtëse e atdheut tonë socialist. 

Gjatë periudhës që kaloi, në kushtet e zhvillimit të vrullshëm 
të luftës revolucionare të popujve për pavarësi kombëtare, de- 
mokraci e socializëm, në saje të qëndrimit internacionalist e të 

luftës së paepur të Partisë sonë të Punës kundër imperializmit, 
me atë amerikan në krye, dhe kundër revizionizmit modern, kli- 
kës socialimperialiste sovjetike në mënyrë të veçantë, është for- 
cuar më tej pozita ndërkombëtare e Republikës Popullore të 
Shqipërisë, janë rritur autoriteti dhe prestigji ndërkombëtar i 
saj. Pësoi disfatë të plotë bllokada e egër imperialisto-revizioniste 
dhe atdheu ynë ka marshuar e marshon përpara në mënyrë të 
pandalshme në rrugën e ndërtimit të plotë të shoqërisë socialiste. 


I 


MBI PLOTËSIMIN E DETYRAVE KRYESORE TË PLANIT 
TË KATËRT PESËVJEÇAR 1966—1970 


Detyrat e planit të katërt pesëvjeçar janë plotësuar me sukses 
dhe në shumë degë të ekonomisë popullore janë tejkaluar. Ekono- 
mia popullore gjatë kësaj periudhe u zhvillua në mënyrë të gjith- 
anshme dhe me ritme të shpejta në bazë të parimit revolucionar 
të mbështetjes në forcat e veta. 

Industrializimi socialist i vendit u zhvillua më tej në gjerësi 
e në thellësi, duke shfrytëzuar në mënyrë më të plotë aftësitë 
prodhuese dhe duke ndërtuar vepra të reja. Prodhimi i përgjith- 
shëm industrial në vitin 1970 ishte 83 për qind më i lartë se në 
vitin 1965, nga 50-54 për qind sipas direktivave të Kongresit të 
5-të të PPSH. Ritmi mesatar vjetor i rritjes së prodhimit në in- 
dustri ka qenë 12,9 për qind, nga 8,7 për qind që parashikonin 
direktivat. 

Prodhimi i mjeteve të prodhimit (grupi A) në vitin 1970 u 
rrit 108 për qind kundrejt vitit 1965, nga 65-69 për qind që ishte 
detyra e pesëvjeçarit. Në fushën e gjeologjisë detyrat për shtimin 
e rezervave industriale u tejkaluan. Në vitin 1970 prodhimi i naf- 
tës bruto u rrit 81 për qind kundrejt vitit 1965, nga 46 për qind 
që ishte detyra. Detyrat u tejkaluan në nxjerrjen e mineraleve të 
dobishme, në përpunimin e naftës, në prodhimin e bakrit blister 
etj. Prodhimi i energjisë elektrike u rrit 2,8 herë kundrejt vitit 
1965, nga 2,3 herë që ishte parashikuar. Pesëvjeçari i katërt hodhi 
bazat e industrisë kimike, e cila është bërë një mbështetje e rën- 
dësishme për një rritje të madhe e të pandërprerë të prodhimit, 
sidomos të atij bujqësor. Zhvillim të mëtejshëm mori industria 
mekanike nëpërmjet ngritjes së aftësive të reja prodhuese dhe 

përdorimit më të mirë të rezervave të brendshme të saj. Kjo degë 
e rëndësishme i kreu me sukses detyrat kryesore që i ishin cak- 
tuar. Në vitin 1970 vëllimi i prodhimit në industrinë mekanike 
ishte mbi 3 herë më i madh se në vitin 1965. 

Zhvillimi i prodhimit të mjeteve të prodhimit është bërë në 
harmoni me nevojat për rritjen e prodhimit të mallrave të konsu- 
mit të gjerë (grupi B). Në vitin 1970, kundrejt vitit 1965, prodhimi 
i mallrave të konsumit të gjerë u rrit 58 për qind, nga 33-38 për 
qind që ishte detyra e pesëvjeçarit. Ritmi mesatar vjetor i rritjes 
ka qenë 9,5 për qind, nga 6,7 për qind që ishte parashikuar. 

Në vitet e pesëvjeçarit të katërt plotësimi i detyrave në lë- 
min e prodhimit bujqësor ka qenë një ndër çështjet më të rën- 
dësishme të Partisë, të shtetit, të punonjësve të bujqësisë dhe të 
mbarë punonjësve të vendit. Si pasojë e kuptimit revolucionar të 
detyrave, u rrit mobilizimi në punë i punonjësve të bujqësisë dhe 
u ngrit në një shkallë më të lartë drejtimi i bujqësisë nga organet 
e Partisë, të shtetit dhe të ekonomisë. 

Në vitin 1970 prodhimi i përgjithshëm bujqësor ishte 33 për 
qind më i madh se ai i vitit 1965, me një ritëm mesatar vjetor 
rritjeje prej 5,8 për qind. Prodhimi i bimëve të arave u rrit 55 
për qind, nga kjo drithërat e bukës 65 për qind. Rritje të mëtejsh- 
me patën qumshti, mishi dhe prodhimet e tjera blegtorale. 

Në pesëvjeçarin që kaloi plani i hapjes së tokave të reja nga 
fshatarësia kooperativiste u tejkalua. Aftësia ujitëse u rrit 38 për 
qind dhe përfshiu 54 për qind të sipërfaqes së tokës arë, nga 46 
për qind që ishte në vitin 1965. Vëllimi i punimeve të mekanizu- 
ara u rrit 80 për qind, kundrejt 36 për qind që parashikonte plani 
i katërt pesëvjeçar. Bujqësia u furnizua me mbi 6 herë më shumë 
plehra kimike në krahasim me pesëvjeçarin e tretë. Gjatë pesëvje- 
carit të katërt u kalua në shkallë të gjerë në përmirësimin e racës 
së lopëve. 

Me gjithë këto suksese, plani i tretë pesëvjeçar i prodhimit 
bujqësor në disa zëra, sidomos dy vjetët e fundit, nuk u plotësua 
në shkallën e duhur, kryesisht për shkak të kushteve të këqija 
atmosferike, si dhe për shkak të disa dobësive e të metave në 
punën e kooperativave dhe të ndërmarrjeve bujqësore shtetërore. 

Në pesëvjeçarin e katërt vëllimi i investimeve, në krahasim 
me pesëvjeçarin e tretë, u rrit 55 për qind dhe i ndërtimeve 46 për 
qind, nga 34 dhe 18 për qind përkatësisht që ishin parashikuar. 
Investimet dhe ndërtimet u përdorën për të siguruar zhvillimin 
me ritme të shpejta të riprodhimit të zgjeruar socialist, për zhvi- 
llimin e sektorëve shoqërorë dhe kulturorë, për vënien në jetë të 
iniciativave revolucionare të punonjësve, si dhe për kapërcimin 

e dëmeve të mëdha të shkaktuara nga disa tërmete radhazi gjatë 
kësaj periudhe. 

Përfundime të mira u arritën në zhvillimin e transportit. Në 
vitin 1970, kundrejt vitit 1965, vëllimi i transportit të mallrave 
u rrit 53 për qind, nga 41-46 për qind që parashikonte pesëvje- 
çari. Në transportin e udhëtarëve vëllimi i punës u rrit 108 për 
qind, nga 83 për qind që ishte detyra. U zgjerua rrjeti hekurudhor 
dhe u forcua më tej flota tregtare detare. 

Mbi bazën e zhvillimit të pandërprerë të prodhimit shoqëror, 
në vitin 1970, kundrejt vitit 1965, të ardhurat kombëtare u rritën 
rreth 55 për qind, nga 45-50 për qind që parashikonin direktivat 
e Kongresit të 5-të të PPSH. Në shpërndarjen dhe në përdorimin 
e të ardhurave kombëtare karakteristikë themelore kanë qenë 
shpejtimi i ritmeve të zhvillimit ekonomik e kulturor të vendit, 
forcimi i aftësisë mbrojtëse të atdheut, shtimi i rezervave dhe 
rritja e mëtejshme e konsumit të popullit. 

Gjatë pesëvjeçarit të katërt u realizua një normë akumulimi 
prej rreth 34 për qind. Kjo rritje u shoqërua me ngritjen e vazh- 
dueshme e të përgjithshme të konsumit të popullit. Në vitin 1970, 
kundrejt vitit 1965, fondi i konsumit u rrit 30 për qind, ose 2,1 
herë më shumë se rritja e përgjithshme e popullsisë. Të ardhurat 
reale për frymë të popullsisë në vitin 1970, kundrejt vitit 1965, 
u shtuan 17 për qind. Në pesëvjeçarin që kaloi janë zbatuar masa 
të rëndësishme për ngritjen e nivelit të jetesës së punonjësve. U 
hoqën tatimet dhe taksat mbi të ardhurat e punonjësve. Sot Shqi- 
përia është një vend ku nuk zbatohet asnjë lloj tatimi e takse e 
drejtpërdrejtë mbi të ardhurat e popullsisë. U ulën çmimet për 
një sërë artikujsh të konsumit të gjerë dhe u zbatuan një varg 
masash favorizuese për kooperativat bujqësore. Qarkullimi i mall- 
rave të tregtisë me pakicë në vitin 1970 u rrit 45 për qind kundrejt 
vitit 1965, nga 25-27 për qind që ishte detyra. 

Janë zbatuar masa të rëndësishme për përmirësimin e kush- 
teve të banimit, duke e bërë këtë çështje të drejtpërdrejtë të ma- 
save punonjëse. Gjatë viteve të pesëvjeçarit të katërt u ndërtuan 
rreth 73 mijë apartamente e ndërtesa të reja banimi, nga të cilat 
rreth 29 mijë në qytete (13 mijë apartamente më shumë se pa- 
rashikimi) dhe rreth 44 mijë banesa në fshatra. Në vitin 1970 për- 
fundoi elektrifikimi i të gjitha fshatrave dhe vendi ynë u bë një 
ndër vendet e pakta në botë me fshatra të elektrifikuara. 

Duke punuar për të vënë në jetë direktivat e Kongresit të 
5-të dhe vendimet e Plenumit të 8-të të KQ të PPSH, gjatë pesë- 
vjeçarit të katërt u morën masa rrënjësore për revolucionarizimin 
e mëtejshëm të shkollës dhe të sistemit arsimor në përgjithësi. Në 
vitin 1970 numri i nxënësve e i studentëve në të gjitha kategoritë 

e shkollave arriti në 661 mijë nga 541 mijë që parashikohej në 
pesëvjeçarin e katërt. Arsimi i detyrueshëm 8-vjeçar u zbatua me 
sukses në të gjithë vendin. Në vitin 1970 numri i kuadrove të lartë 
arriti në 15 mijë e 200 dhe ai i kuadrove të mesëm në 37 mijë e 
700, nga 9 mijë e 200 dhe 22 mijë e 500 që ishin përkatësisht në 
vitin 1965. 

Shërbimi shëndetësor ka marrë dhe po merr gjithnjë e më 
shumë karakter parambrojtës. U zgjerua më tej rrjeti i institu- 
cioneve shëndetësore dhe numri i shtretërve u tejkalua 8 për qind 
në krahasim me detyrën. Shtesa natyrore e popullsisë së vendit 
tonë është nga më të lartat në Evropë. Mesatarja e jetës së popullit 
në vitin 1970 arriti në 68 vjet. 

Të gjitha këto dëshmojnë se në pesëvjeçarin e katërt në të 
gjitha fushat e veprimtarisë ekonomike e shoqërore të vendit janë 
arritur rezultate të shkëlqyera. Megjithatë, në tërë këtë proces 
zhvillimi dinamik e përparimi ka pasur edhe vështirësi, të meta 
e mungesa të ndryshme, objektive e subjektive. Mënjanimi në 
kohë i tyre do të bënte të mundur arritjen e përfundimeve më 
të mëdha në shtimin e prodhimit shoqëror dhe në zhvillimin e të 
gjitha veprimtarive të tjera. 

Zhvillimi i pareshtur i forcave prodhuese në pesëvjeçarin e 
katërt është shoqëruar e mbështetur në përsosjen e mëtejshme të 
marrëdhënieve socialiste në prodhim. Revolucionarizimi i marrë- 
dhënieve në prodhim kurdoherë është lidhur ngushtë me thelli- 
min e revolucionit ideologjik e kulturor, me ngushtimin e mëtej- 
shëm të dallimeve esenciale ndërmjet fshatit e qytetit, punës fizi- 
ke e punës mendore dhe është bërë në kushtet e fuqizimit të vazh- 
dueshëm të bazës materialo-teknike të socializmit. 

Në bazë të rezultateve të arritura në zhvillimin e gjithanshëm 
dhe me ritme të shpejta të forcave prodhuese, në ngritjen dhe 
përmirësimin e nivelit material e kulturor të popullit, në revolu- 
cionarizimin e mëtejshëm të marrëdhënieve ekonomiko-shoqërore 
të njerëzve, në forcimin e pushtetit popullor dhe në rritjen e 
aftësisë mbrojtëse të atdheut, Kongresi i 6-të i PPSH nxjerr për- 
fundimin se detyrat që caktoi Kongresi i 5-të i PPSH për planin 
e katërt pesëvjeçar në përgjithësi janë plotësuar me sukses. 

Karakteristikë dalluese e pesëvjeçarit të katërt janë sukseset 
e arritura në të gjitha fushat e zhvillimit të jetës sonë materiale 
e shpirtërore. Ato janë rezultat i punës vetëmohuese të masave 
punonjëse të udhëhequra nga Partia, i zbatimit të parimit të 
mbështetjes në forcat e veta. Ato janë një dëshmi e gjallë e drej- 
tësisë së vijës së përgjithshme dhe të politikës ekonomike të 
Partisë e të pushtetit popullor për ndërtimin e plotë të shoqërisë 
socialiste. Këto fitore të shkëlqyera kanë krijuar një bazë më të 
fuqishme për të ecur përpara. 

MBI DETYRAT KRYESORE TË ZHVILLIMIT TË EKONOMISË 
DHE TË KULTURËS NË PLANIN E PESTË 
PESËVJEÇAR 1971-1975 


Zhvillimi ekonomik dhe shoqëror i arritur, fitoret e mëdha 
në frontin ideologjik dhe kulturor, përsosja në rrugë revolucio- 
nare e marrëdhënieve socialiste në prodhim dhe revolucionarizimi 
i gjithë jetës së vendit kanë krijuar kushte objektive dhe subjekti- 
ve për të parashikuar në pesëvjeçarin e pestë detyra akoma më 
të mëdha në rrugën e ndërtimit të plotë të shoqërisë socialiste. 
Këto detyra të pesëvjeçarit të ri, në bazë të orientimeve paraprake 
të Komitetit Qendror të Partisë, janë shqyrtuar gjerësisht dhe 
janë hartuar drejtpërdrejt nga masat punonjëse, të cilat kanë 
shfaqur mendime e propozime shumë të vlefshme dhe kanë 
ndërmarrë një varg iniciativash e lëvizjesh revolucionare. 

Kongresi i 6-të i PPSH, duke u udhëhequr nga vija e për- 
gjithshme e Partisë për ndërtimin e plotë të shoqërisë socialiste, 
mbështetur në kushtet e reja të krijuara, si dhe duke përpunuar 
e përgjithësuar përvojën e masave punonjëse, cakton këtë detyrë 
themelore për zhvillimin e ekonomisë popullore gjatë pesëvjeçarit 
të pestë 1971-1975: 

Të sigurohet furnizimi i përgjithshëm i ekonomisë popullore 
në rrugën e kthimit të Shqipërisë nga një vend bujqësor-indus- 
trial në një vend industrialo-bujqësor, me qëllim që të rritet shka- 
lla e vetëveprimit të ekonomisë, të forcohet më tej rendi socialist, 
të ngrihet mirëqenia materiale e kulturore e popullit, duke ngush- 
tuar sidomos dallimet esenciale midis fshatit e qytetit dhe të rri- 
tet aftësia mbrojtëse e vendit. 

Për këtë: 

Të luftohet për një zhvillim të mëtejshëm të industrisë, duke 
përmirësuar strukturën e saj me degë e prodhime të reja, sidomos 
të industrisë së rëndë përpunuese, për të zgjeruar bazën energje- 
tike dhe të lëndëve të para dhe për të shfrytëzuar më racionalisht 
burimet dhe pasuritë e vendit. 

Të arrihet një rritje më e madhe e prodhimit bujqësor në- 
përmjet intensifikimit të mëtejshëm të tij, duke u mbështetur në 
forcimin e organizimit e të drejtimit shkencor të prodhimit dhe 
në fuqizimin e bazës materialo-teknike të bujqësisë. 

Të zhvillohet me vrull përparimi tekniko-shkencor në të gji- 
tha degët e ekonomisë popullore, të përsosen pa ndërprerje ma- 
rrëdhëniet socialiste në prodhim, të thellohet revolucioni socialist 
në fushën e ideologjisë e të kulturës, të zbatohet me vendosmëri 
parimi i mbështetjes në forcat e veta. 

, Treguesit më kryesorë të zhvillimit të ekonomisë popullore 
gjatë pesëvjeçarit të pestë të rriten si vijon (në përqindje): 


Viti 1975 kundrejt vitit 


1970 

— Prodhimi i përgji thSHËM IN GUIS ENË AN. cs 

— Prodhimi i përgjithshëm bujqësor (në pesëvjeçarin 

e pestë kundrejt pesëvjeçarit të katërt) për të pesë 

vjetët të marrë së bashku .cccomeniioncmnrrimrimiiii 50—55 
— Investimet gjithsej (në pesëvjeçarin e pestë kun- 
drejt pesëvjeçarit të katërt) për të pesë vjetët të ma- 

i E AN 70—75 


61—66 


— Transporti $ MAIKAVEE Gji tSE aus 65—70 
— Nunri i punonjësve për të gjithë ekonominë popu- 
More (duke përfshirë edhe KOOPET8 tËVIS tët) 15—i7 
— Rendimenti i punës: 
— Në ndërtim ... pe at 34—386 
SK TË APdhBUTAt  KOMDËLAT E... muar 55-—60 





Zhvillimi i industrisë 


Gjatë pesëvjeçarit të pestë të çohet më përpara procesi i in- 
dustrializimit socialist të vendit, duke e korislëvetiër Shekedotitt si 
degën drejtuese të zhvillimit të ekonomisë popullore dhe duke 
i dhënë prioritet rritjes së prodhimit të mjeteve të prodhimit. 

Të Prodhimi i mjeteve të prodhimit (grupi A) në vitin 1975, 
kundrejt vitit 1970, të rritet 78-83 për qind dhe prodhimi i mall- 
rave të konsumit (grupi B) 40-44 për qind. 

2. T'i jepet epërsi zhvillimit të industrisë së nxjerrjes e për- 
punimit të naftës dhe industrisë minerare. Në vitin 1975 nxje- 
rrja e naftës bruto të rritet rreth 82 për qind më shumë se në 
vitin 1970: nxjerrja e gazit natyror të rritet rreth 2,8 herë. Të ka- 
lohet në përpunimin e thellë të naftës. Në vitin 1975 të përpuno- 
het rreth 84 për qind më shumë naftë bruto se në vitin 1970. 
Nxjerrja e qymyrgurit në vitin 1975 të rritet rreth 105 për qind 
më shumë kundrejt vitit 1970, e mineralit të kromit rreth 93 për 
qind më shumë, e mineralit të bakrit rreth 77 për qind më shumë. 
e hekur-nikelit rreth 62 për qind më shumë etj. 

3. Të intensifikohen e të zgjerohen punimet për kërkim- zbu- 
limin e naftës, të gazit e të mineraleve të dobishme dhe të rriten 
shkalla e cilësia e punimeve dhe e studimeve gjeologjike. 

A Për zbulimin e rezervave të naftës e të gazit të ngrihet në një 
nivel më të lartë përgatitja e strukturës dhe e shesheve që i nën- 

shtrohen shpim-kërkimit, duke shtuar vëllimin dhe duke përmirë- 
suar cilësinë e punimeve gjeofizike. 

Gjatë këtij pesëvjeçari të fillojnë nxjerrja e mineralit të fos- 
foriteve dhe pasurimi i azbestit, duke fuqizuar bazën e lëndëve të 
para për shtimin e plehrave fosfatike dhe të prodhimeve prej 
eterniti. 

4, Të hidhen bazat e metalurgjisë së zezë, duke prodhuar për 
herë të parë në vend gizë për derdhje dhe çeliqe. Të zgjerohet 
metalurgjia me ngjyra. Prodhimi i bakrit blister të rritet rreth 63 
për qind, ndërsa prodhimi i bakrit të rafinuar rreth 1,8 herë. 
Zhvillimi i industrisë metalurgjike të synojë krijimin e kushteve 
për të zgjeruar më tej në të ardhmen industrinë e ndërtimit të 
makinave. 

5. Të zhvillohet me ritme të shpejta industria kimike. Në vi- 
tin 1975, kundrejt vitit 1970, prodhimi i industrisë kimike të rri- 
tet 124-128 për qind më shumë. Të prodhohen për herë të parë 
në vendin tonë urëja, polivinilkloridi, acidi klorhidrik dhe karbo- 
nate me cilësi të lartë, vajra lubrifikante, gaz i lëngët etj. Të 
krijohen kushtet për të zhvilluar në të ardhmen petrokiminë, si 
një degë me perspektivë e industrisë kimike. 

6. Industria elektrike t'u paraprijë zhvillimit të industrisë në 
tërësi dhe degëve të tjera të ekonomisë popullore. Në vitin 1975 
prodhimi i energjisë elektrike të jetë mbi 2 herë më shumë se në 
vitin 1970. 

7. Të zhvillohet më tej industria mekanike, prodhimi i së 
cilës në vitin 1975 të jetë 102-106 për qind më shumë se në vitin 
1970. Detyrat kryesore të zhvillimit të industrisë mekanike të 
jenë: prodhimi me ritme të shpejta i pjesëve të ndërrimit dhe për- 
mirësimi i cilësisë së tyre, mirëmbajtja e makinerive dhe e paji- 
sjeve të ndryshme të ekonomisë popullore, si dhe prodhimi i ma- 
kinerive dhe i pajisjeve të reja të nevojshme për ekonominë. 

8. Prodhimi i materialeve të ndërtimit në vitin 1975 të jetë 
100-103 për qind më shumë se në vitin 1970, prodhimi i çimentos 
në vitin 1975 të rritet rreth 2,9 herë më shumë se në vitin 1970 
dhe prodhimi i tullave e i tjegullave të rritet rreth 45 për qind në 
krahasim me vitin 1970. 

9. Prodhimi i industrisë së drurit dhe i asaj të letrës në vitin 
1975 të rritet 35-39 për qind kundrejt vitit 1970. Të merren masa 
të mëtejshme për të përmirësuar teknologjinë e prodhimit dhe 
për ta përdorur me kursim të madh lëndën e drurit. Kooperativat 
bujqësore t'i shtojnë përpjekjet për t'i plotësuar më mirë me for- 
cat e veta nevojat për lëndë druri. 

10. Gjatë pesëvjeçarit të pestë të përdoren drejt të gjitha 
mundësitë për rritjen e mëtejshme të mallrave të përdorimit të 
gjerë, të merren masa për përmirësimin e vazhdueshëm të cilë- 
sisë dhe zgjerimin e asortimentit, duke rritur, ripërtëritur e mo- 

dernizuar aftësitë prodhuese, duke krijuar linja e reparte të reja 
për ato mallra për të cilat ka kërkesa më shumë. Kolektivat e 
ndërmarrjeve të industrisë së rëndë të japin një ndihmë më të 
madhe për të shtuar mallrat e përdorimit të gjerë. Prodhimi i in- 
dustrisë së lehtë dhe i asaj ushqimore në vitin 1975 të arrijë 40-43 
për qind më shumë se në vitin 1970. 


Zhvillimi i bujqësisë 


Bujqësia ka qenë dhe mbetet një nga degët më të rëndësish- 
me të ekonomisë popullore. Prodhimi bujqësor të karakterizohet 
nga rritja me prioritet e prodhimit të drithërave të bukës dhe e 
bimëve industriale, nga zhvillimi i shpejtë i blegtorisë, në radhë 
të parë i lopës, si dhe nga shtimi më i madh i pemëtarisë. Shtimi 
i prodhimit dhe plotësimi i nevojave gjithnjë në rritje për drithë- 
ra mbeten detyra themelore e gjithë bujqësisë. 

1. Prodhimi i bimëve të arave gjatë pesëvjeçarit të pestë të 
rritet 60-65 për qind kundrejt pesëvjeçarit të katërt. Prodhimi i 
drithërave të bukës të rritet rreth 50 për qind për të pesë vjetët së 
bashku. Prodhimi i patates të konsiderohet burim i rëndësishëm 
për shtimin e fondit të drithërave dhe të rritet 80-85 për qind 
kundrejt pesëvjeçarit të katërt. Të sigurohet një rritje e konside- 
rueshme e prodhimit të orizit, duhanit, pambukut, lulediellit, fa- 
sules dhe perimeve. 

2. Rritja e rendimenteve të konsiderohet rruga kryesore për 
shtimin e prodhimeve bujqësore e blegtorale. Nga rritja e rendi- 
menteve të sigurohet rreth 80 për qind e rritjes së prodhimit të 
përgjithshëm bujqësor për të gjithë pesëvjeçarin e pestë. 

Plehërimi i tokës, në radhë të parë me plehra organike, të 
jetë në rendin e ditës të punonjësve të bujqësisë. Në përdorimin 
e plehrave organike e kimike të gërshetohen të dhënat e shken- 
cës me përvojën e përparuar të punonjësve të bujqësisë, për të 
rritur efektivitetin e përdorimit të tyre. Në vitin 1975 aftësia uji- 
tëse të përfshijë rreth 58 për qind të sipërfaqes së tokës arë. 

3. Gjatë këtij pesëvjeçari të hapen e të mbillen 92 mijë hek- 
tarë toka të reja, nga të cilat 60 mijë hektarë për ara. Për hapjen 
e tokave dhe sistemimin e tyre në tërësi të organizohen aksione 
masive në të gjitha rrethet e vendit. Të merren masa të rrepta 
për ruajtjen e fondit të tokës. 

4, Zhvillimi i blegtorisë të bëhet duke mbajtur parasysh kër- 
kesat gjithnjë në rritje të popullsisë dhe të ekonomisë për pro- 
dukte blegtorale, sidomos për qumësht, mish e vezë. Prodhimet 
blegtorale të rriten 38-41 për qind më shumë se në pesëvjeçarin 
e katërt. Në vitin 1975, në krahasim me vitin 1970, prodhimi 

i qumshtit të rritet 68-72 për qind, i mishit 42-46 për qind dhe 
i vezëve 100-105 për qind. 

Krahas shtimit në numër, të luftohet për përmirësimin e 
ndjeshëm të racës së lopës, për një strukturë më të drejtë në 
tufën e gjedhit, për shtimin e mëtejshëm të derrit e të shpendë- 
ve, si dhe për harmonizimin më mirë të bagëtive të imëta me 
zhvillimin e përgjithshëm të blegtorisë. Të bëhet kthesë rrënjë- 
sore për sigurimin e bazës ushqimore, si kusht vendimtar për 
intensifikimin e prodhimit blegtoral. Të merren masa për përpu- 
nimin, kombinimin dhe shpërndarjen sa më të drejtë të ushqi- 
meve të ndryshme, sipas llojeve dhe kategorive të bagëtive. 

5. Të krijohen blloqe të reja të mëdha me pemë në të gjithë 
vendin, sidomos në zonat kodrinore e malore. Të tregohet kujdes 
i madh për të mirëmbajtur e përmirësuar pemët, ullishtet e 
vreshtat ekzistuese. Gjatë pesëvjeçarit të mbillen 32 mijë hektarë 
me pemë, ullinj e vreshta. Në krahasim me pesëvjeçarin e katërt, 
prodhimi i pemëve të rritet 49-53 për qind. 

6. Ekonomia pyjore të plotësojë më mirë nevojat në rritje 
të vendit për lëndë druri. Të merren masa për shtimin e aftësisë 
prodhuese të pyjeve, duke përdorur metoda të përparuara shken- 
core për mirëmbajtjen, ripërtëritjen dhe shfrytëzimin e tyre, si 
dhe për krijimin e pyjeve të reja. 

7. Në vitin 1975 numri i traktorëve (të kthyer në 15 kuaj- 
-fuqi) të rritet rreth 40 për qind kundrejt vitit 1970, duke për- 
mirësuar strukturën e tyre dhe duke shtuar më tej parkun e ma- 
kinave të tjera bujqësore. Të merren masa për të rritur shkallën 
e gatishmërisë së mjeteve të mekanizuara, duke forcuar e spe- 
cjalizuar bazat e riparimit dhe uzinat ekzistuese, për shtimin e 
prodhimit të pjesëve të ndërrimit, përgatitjen e agregatëve për 
riparim dhe për zgjerimin e prodhimit të pajisjeve bujqësore. 
Në zonat kodrinore e malore të merren masa që të zgjerohen pu- 
nimet me mjete të tërhequra nga kafshët. 

8. Të thellohet më tej procesi i përqendrimit dhe i specializi- 
mit të prodhimit bujqësor në përshtatje me kushtet ekonomike 
dhe natyrore, duke mbajtur parasysh kërkesat e përgjithshme 
të zhvillimit të vendit, leverdinë e prodhimeve bujqësore e bleg- 
torale dhe harmonizimin e interesave të çdo ndërmarrjeje shtetë- 
rore e kooperative bujqësore me interesat e ekonomisë në tërësi. 

9. Plotësimi më mirë i nevojave të bujqësisë me kuadro, kua- 
lifikimi i mëtejshëm profesional i punonjësve të bujqësisë, rritja 
e dashurisë për mjeshtërinë e bujkut, kërkesat për një pjesëma- 
rrje më të gjerë dhe për një disiplinë të fortë në punë nga ana e 
kooperativistëve, të konsiderohen si faktorë të rëndësishëm për 
të forcuar organizimin dhe tejkalimin e prodhimit, si dhe për të 
rritur rendimentin e punës në bujqësi. 

10. Të tregohet një vëmendje e veçantë për ngritjen e nivelit 

të organizimit dhe të drejtimit të kooperativave bujqësore, për 
t'i kthyer ato në ekonomi moderne të prodhimit të madh so- 
cialist. Në rrethe të caktuara të vendit, në zonën fushore, të orga- 
nizohen kooperativa të tipit të lartë me pjesëmarrjen e shtetit. 
Ndërmarrjet bujqësore shtetërore të bëhen shembull nga çdo pi- 
këpamje për kooperativat bujqësore. 


Investimet dhe ndërtimet kapitale 


Në pesëvjeçarin e pestë investimet dhe ndërtimet kapitale të 
drejtohen për të zhvilluar në mënyrë harmonike si degët e pro- 
dhimit material ashtu edhe sektorët shoqërorë e kulturorë, si 
industrinë ashtu edhe bujqësinë, si qytetin ashtu edhe fshatin, 
duke krijuar kushte më të mira për rritjen sistematike të nivelit 
material dhe kulturor të popullit. 

1. Vëllimi i investimeve që përballohet nga shteti, të jetë 
70-75 për qind më i madh se në pesëvjeçarin e katërt, ndërsa 
vëllimi i ndërtimeve të rritet 42-45 për qind. Investimet për 
sektorët prodhues të rriten rreth 80 për qind në krahasim me 
pesëvjeçarin e katërt, ndërsa investimet për sektorët shoqërorë, 
kulturorë etj. të rriten rreth 55 për qind, duke siguruar përmi- 
rësimin e mëtejshëm të strukturës së investimeve kapitale. Pe- 
sëvjeçari i pestë karakterizohet nga investime dhe ndërtime në 
përpjesëtime të mëdha, nga ndërtimi i veprave të mëdha, me tek- 
nikë të ndërlikuar, siç janë Kombinati Metalurgjik, Hidrocentrali 
i madh i Fierzës, Uzina e Përpunimit të Thellë të Naftës, Uzina 
e Prodhimit të Urësë, Fabrika për Prodhimin e Parafabrikateve 
të Gatshme për Ndërtim Banesash, Kombinati Poligrafik e shu- 
më vepra të tjera në të gjitha degët e ekonomisë popullore. 

2. Vëmendja e punonjësve të projektimit e të ndërtimit të 
përqendrohet në thjeshtësimin e ndërtimeve, në përsosjen e or- 
ganizimit të punës dhe në rritjen e shkallës së mekanizimit të 
punimeve. Të rritet cilësia e ndërtimeve, të shkurtohen afatet e 
ndërtimit dhe të vënies më shfrytëzim të veprave duke rritur 
efektivitetin e përdorimit të mjeteve dhe të fondeve të investi- 
meve. Kujdes i veçantë t'u kushtohet studimit, projektimit dhe 
zbatimit të veprave të mëdha të pesëvjeçarit. 

3. Të forcohet e të përmirësohet puna në studimet urbanisti- 
ke, për zhvillimin e harmonizuar të qyteteve e të fshatrave dhe 
për shfrytëzimin më racional të tokës, duke bërë ndërtime në bllo- 
qe të mëdha dhe me shumë kate. Urbanistika të mbajë kurdo- 
herë parasysh zgjidhjen sa më të mirë të problemeve shoqëro- 
re dhe ekonomike që lidhen me zhvillimin e qyteteve dhe të 
fshatrave. 

4. Të luftohet prirja për të përhapur forcat dhe mjetet në 

ndërtimin e shumë veprave në të njëjtën kohë, të ngrihet shkalla 
e përqendrimit të punimeve dhe të synohet që veprat të vihen në 
shfrytëzim faza-faza. Ndërtimi i veprave të thjeshta e shumë të 
thjeshta me përdorimin e materialeve rrethanore të konsiderohet 
si një rrugë e shpejtë që ndihmon për rritjen e prodhimit shoqëror. 

5. Kooperativat bujqësore t'i rritin më tej fondet dhe mjetet 
për investime kapitale: duke kombinuar drejt interesat e tyre me 
ato të përbashkëtat dhe interesat e çastit me ato të perspektivës. 
Të zgjerohet e të forcohet aftësia ndërtuese e vetë kooperativave 
bujqësore dhe prodhimi i materialeve të ndërtimit të tyre, të for- 
cohet puna studimore për një shpërndarje e përdorim sa më të 
drejtë të veprave që ndërtohen dhe të mjeteve që investohen. 


Zhvillimi i transportit 


Gjatë pesëvjeçarit të pestë të zhvillohen dhe të intensifikohen 
të gjitha llojet e transportit mbi bazën e përdorimit më të mirë të 
aftësive transportuese, shtimit të mëtejshëm të tyre, sidomos në 
transportin hekurudhor dhe të organizimit më të mirë të trans- 
portit. 

1. Në vitin 1975, kundrejt vitit 1970, me transportin automo- 
bilistik të kryhet një vëllim pune rreth 39 për qind më i madh. 
Të merren masa për t'i përmirësuar më tej përpjesëtimet në par- 
kun e mjeteve midis kamionëve dhe rimorkiove, duke rritur për- 
dorimin e këtyre të fundit. Të thellohet puna për riorganizimin 
e transportit automobilistik, me qëllim që të përdoren më mirë 
mjetet dhe të përballohet një vëllim pune më i madh. Të rritet 
shkalla e mekanizimit të proceseve të punës të ngarkim-shkar- 
kimeve. 

2. Një zhvillim të veçantë të marrë transporti hekurudhor, 
duke përmirësuar shfrytëzimin e linjave dhe të mjeteve ekzistuese 
dhe duke ndërtuar linja të reja. Rrjeti hekurudhor të rritet rreth 
42 për qind në krahasim me atë të vitit 1970. Në vitin 1975, 
kundrejt vitit 1970, me transportin hekurudhor të mallrave të 
kryhet një vëllim pune rreth 3 herë më i madh se në vitin 1970. 

3. Transporti detar i jashtëm të luajë një rol më të madh 
në përballimin e nevojave të eksport-importit dhe vëllimi i punës 
së tij të rritet rreth 27 për qind. Në vitin 1975, kundrejt vitit 1970, 
transporti detar i brendshëm të kryejë një vëllim pune gati dy 
herë më të madh. Të merren masa për zhvillimin e mëtejshëm 
të porteve dhe të rritet aftësia e kantierit detar për mirëmbajt- 
jen e mjeteve ekzistuese dhe ndërtimin e mjeteve të reja. 

4. Me transportin automobilistik dhe atë hekurudhor të udhë- 
tarëve të kryhet një vëllim pune rreth 27 për qind më i madh. 
Transporti hekurudhor t'u përgjigjet më mirë nevojave për lëviz- 


219 


jen e udhëtarëve midis qyteteve kryesore, ndërsa transporti auto- 
mobilistik të përqendrohet më shumë në lëvizjet tranzit me sta- 
cionet hekurudhore, në shërbimin urban, në transportimin e pu- 
nëtorëve në kantieret e mëdha të ndërtimit, si dhe në transporti- 
min e udhëtarëve nga qendrat e rretheve në periferi. 

'Të forcohet baza materialo-teknike e ndërlidhjes. Të shto- 
het numri i centraleve automatike dhe brenda pesëvjeçarit të 
përfundojë telefonizimi i fshatrave. 

5. Rendimenti i mjeteve të transportit në vitin 1975, kun- 
drejt vitit 1970, për transportin automobilistik dhe atë hekurudhor 
të rritet rreth 17 për qind për secilin, ndërsa për transportin detar 
të brendshëm rreth 38 për qind. 


Mbi rendimentin e punës, regjimin e kursimit 
dhe eksportin 


1. Rritja e rendimentit të punës me ritme të larta të konside- 
rohet faktori kryesor për shtimin e prodhimit shoqëror, për zgji- 
dhjen, në shkallën dhe në kohën e duhur, të kërkesave të ripro- 
dhimit të zgjeruar socialist, për mbajtjen e ritmeve të larta të 
akumulimit dhe për ngritjen e mëtejshme të nivelit material e 
kulturor të masave punonjëse. Nga rritja e rendimentit të punës 
të sigurohet rreth 70 për qind e rritjes së prodhimit shoqëror, 
rreth 56 për qind e rritjes së prodhimit industrial dhe 90 për qind 
e rritjes së vëllimit të ndërtimeve. 

Të luftohet për një kuptim më të drejtë revolucionar të ren- 
dimentit të punës, për të harmonizuar sa më mirë rrugët e zhvi- 
Mimit të prodhimit shoqëror dhe për të nxitur iniciativat krijuese 
të punonjësve. Vëmendja kryesore për rritjen e rendimentit të 
përqendrohet në ngritjen e shkallës së mekanizimit, në përmirë- 
simin e vazhdueshëm të teknologjisë së prodhimit, në përsosjen 
e organizimit dhe në forcimin e disiplinës së punës, si dhe në kua- 
lifikimin e vazhdueshëm të punonjësve. 

, 2. Të ngrihet në një shkallë më të lartë lufta për përdori- 
min racional të mjeteve që investohen, lufta për kursimin e fon- 
dit të drithit, për kursimin e lëndës së drurit, për zëvendësimin e 
druve të zjarrit me lëndë të tjera djegëse, për përdorimin racio- 
nal të ambalazheve, për uljen e normativave të shpenzimit të 
karburanteve, të çeliqeve, të autogomave etj. Pikësynimi të jetë 
që me shpenzime sa më të pakta të punës së gjallë e të materiali- 
zuar të arrihet një efekt ekonomiko-shoqëror sa më i lartë. 

Të Të luftohet për një rritje të madhe e sistematike të ekspor- 
tit dhe për përmirësimin e strukturës së tij, duke e zgjeruar eks- 
portin e produkteve të përpunuara. Eksporti të rritet rreth 67 për 
qind më shumë se në pesëvjeçarin e katërt. Zbatimi i kësaj detyre 

kërkon një mobilizim të madh, të përgjithshëm, të vazhdueshëm 
dhe gjithmonë në rritje të të gjitha ndërmarrjeve e organizatave 
prodhuese dhe të organizatave të tregtisë së jashtme. 

Të merren masa për kursime sa më të mëdha në fushën e 
importit, duke zgjeruar prodhimin në vend të pjesëve të ndërrimit, 
të makinerive e pajisjeve të ndryshme, të mallrave metalike të 
përdorimit të gjerë, të pajisjeve elektrike, laboratorike, të kimika- 
teve etj., si dhe duke ulur normativat e përdorimit të lëndëve të 
para e të materialeve. Plotësimi me sukses i detyrave të planit 
më prodhimin e pambukut dhe të bimëve vajore të përbëjë një 
nga fushat e rëndësishme të luftës për shkurtimin e importit. 


Ngritja e mirëqenies materiale dhe e nivelit 
kulturor të punonjësve 


Ngritja dhe përmirësimi i vazhdueshëm e i përgjithshëm i 
mirëqenies materiale dhe i nivelit kulturor të popullit të përbëj- 
në, si kurdoherë, qëllimin kryesor të prodhimit tonë socialist. 

1. Të ardhurat kombëtare në vitin 1975, kundrejt vitit 1970, 
të rriten 55-60 për qind. Shpërndarja dhe përdorimi i të ardhura- 
ve kombëtare të bëhen në përputhje me nevojat për intensifikimin 
e mëtejshëm të ekonomisë popullore dhe të synojnë zhvillimin 
me ritme të shpejta të forcave prodhuese, në mënyrë të veçantë 
të industrisë së rëndë përpunuese, të bujqësisë dhe të transportit, 
rritjen e aftësisë vetëvepruese të ekonomisë popullore, forcimin 
e aftësisë mbrojtëse të vendit dhe ngritjen e mëtejshme të mi- 
rëqenies së popullit. Pjesa e të ardhurave kombëtare që drejtohet 
për rritjen e fondit të akumulimit të përbëjë 34-37 për qind. 
Fondi i konsumit të rritet 50-55 për qind kundrejt vitit 1970, 
duke qenë mbi 3 herë më lart se shtesa e popullsisë. 

2. Në vitin 1975, kundrejt vitit 1970, të ardhurat reale për 
frymë të popullsisë të rriten 14-17 për qind. Gjatë pesëvjeçarit 
të pestë të vendoset sistemi i plotë i pensioneve dhe i sigurimeve 
shoqërore në kooperativat bujqësore. Qarkullimi i mallrave në 
tregtinë me pakicë në vitin 1975, kundrejt vitit 1970, të rritet 
36-39 për qind. Të sigurohet rritja e mëtejshme e përdorimit për 
frymë të mallrave kryesore, sidomos e yndyrnave, mishit, qum- 
shtit, vezëve, orizit, sheqerit, frutave, sapunit, pëlhurave të pam- 
bukta dhe stofave, këpucëve etj. Në mënyrë të veçantë të shto- 
het përdorimi për frymë i patateve dhe i perimeve. Përputhja e 
strukturës së mallrave në treg me kërkesat e popullit të jetë një 
nga detyrat më të rëndësishme në fushën e tregtisë. Të përmirë- 
sohet dhe të zgjerohet më tej rrjeti i tregtisë, sidomos ai i ushqi- 
mit social, duke përmirësuar shërbimin për punonjësit. Kujdes 

i veçantë t'i kushtohet furnizimit më të mirë të fshatit me mallra 
industriale e ushqimore. 

3. Gjatë pesëvjeçarit të ndërtohen nga shteti dhe me punë 
vullnetare rreth 40 mijë apartamente banimi. Në të njëjtën ko- 
hë, fshatarësia do të ndërtojë vetë rreth 40 mijë banesa. 

4, Të zhvillohen në mënyrë të gjithanshme e të përmirëso- 
hen shërbimet komunale për popullin në qytet dhe në fshat. Sek- 
torët e shërbimit të krijojnë kushte sa më të mira për përdori- 
min e dobishëm të kohës së lirë nga ana e punonjësve, për lehtë- 
simin e punëve në familje, për rritjen e pjesëmarrjes së gruas 
në punë dhe për ngushtimin e mëtejshëm të dallimeve në mëny- 
rën e jetesës midis popullsisë qytetare dhe asaj fshatare. 

5. Zhvillimi i arsimit popullor të synojë, në radhë të parë, 
që shkolla jonë socialiste të ngrihet në një nivel më të lartë poli- 
tik, ideologjik, organizativ, shkencor dhe pedagogjik, në përputh- 
je me detyrat që ka shtruar Partia në këtë fushë. Në vitin 1975 
numri i nxënësve dhe i studentëve në të gjitha kategoritë e shko- 
llave të arrijë në rreth 780 mijë. 

Të zgjerohet në mënyrë të ndjeshme arsimi parashkollor, si- 
domos në fshat, duke arritur që në vitin 1975 të tërhiqen në 
kopshtet rreth 50 për qind e fëmijëve të kësaj moshe. Të forco- 
het në të gjitha drejtimet arsimi 8-vjeçar dhe të sigurohet në vitet 
e ardhshme tërheqja në shkollë e të gjithë fëmijëve të moshës 
6-vjeçare. 

Të zgjerohet më tej arsimi i mesëm, veçanërisht në fshat, dhe 
në vitin 1975 të tërhiqen në shkollat e mesme, me shkëputje dhe 
pa shkëputje nga puna, mbi 60 për qind e nxënësve që mbarojnë 
shkollën 8-vjeçare. Të zhvillohet më tej arsimi i lartë me zgjeri- 
min e fakulteteve të sotme, hapjen e degëve të reja dhe të shko- 
Vave të larta, ose të fakulteteve në rrethet kryesore. Gjatë pesë- 
vjeçarit të mbarojnë shkollat e larta rreth 20 mijë veta dhe shko- 
llat e mesme e profesionale rreth 42 mijë veta. 

6. Kultura, letërsia dhe artet të zhvillohen më tej dhe të the- 
llojnë përmbajtjen e tyre revolucionare, duke u mbështetur fort 
në metodën e realizmit socialist. Masivizimi i fizkulturës e i spor- 
teve të jetë detyrë mbi bazën e së cilës të rritet cilësia sportive, 
të sigurohet një kalitje më e mirë fizike e ushtarake e rinisë dhe 
e masave punonjëse në qytet e në fshat. 

7. Forcimi i gjithanshëm i karakterit parambrojtës të mje- 
kësisë, shtimi i vëmendjes ndaj higjienës, sidomos në fshat, rritja 
e kujdesit ndaj nënës dhe fëmijës, fuqizimi i shërbimit sanitar 
antiepidemik, forcimi i vazhdueshëm i edukatës sanitare, zgjeri- 
mi dhe përmirësimi i punës në institucionet e ndryshme shënde- 
tësore të përbëjnë detyrat kryesore në fushën e shëndetësisë. Çdo 
kooperativë bujqësore të ketë qendër shëndetësore. Në vitin 1975 
numri i kuadrove të lartë mjekësorë të rritet 58 për qind. 

8. Për të përballuar nevojat gjithnjë në rritje të zhvillimit të 
arsimit, kulturës, shëndetësisë e të shërbimeve komunale në fshat, 
shteti të ndihmojë me fonde shoqërore më shumë se deri sot. 


Zhvillimi i revolucionit tekniko-shkencor dhe ngritja 
në një shkallë të re, më të lartë, e punës 
kërkimore-shkencore 


Revolucioni tekniko-shkencor të synojë zhvillimin e bazës 
materialo-teknike të socializmit, përsosjen e mëtejshme të proce- 
seve teknologjike dhe rritjen e efektivitetit të prodhimit shoqëror. 
Tipari themelor i zhvillimit të revolucionit tekniko-shkencor të 
jetë pjesëmarrja sa më e gjerë e masave punonjëse. 

1. Kalimi gjithnjë e më shumë në prodhimin industrial e 
bujqësor modern, duke përdorur sa më mirë të gjitha mundësitë 
dhe mjetet për rritjen e prodhimit, zgjerimi i mekanizimit të pro- 
ceseve të punës e të prodhimit dhe kalimi dora-dorës në automati- 
zimin e proceseve të veçanta të tij, zgjerimi dhe thellimi i përqen- 
drimit, i specializimit dhe i kooperimit të prodhimit të përbëjnë 
drejtimet kryesore të zhvillimit të revolucionit tekniko-shkencor. 

2. Shkenca t'u përgjigjet më mirë kërkesave të sotme dhe të 
perspektivës së prodhimit. Puna shkencore t'i paraprijë zhvilli- 
mit të ekonomisë e kulturës dhe të gjejë zbatim sa më të gjerë. 
Tematika e punëve kërkimore-shkencore t'u përgjigjet më mirë 
detyrave themelore të zhvillimit socialist. Në punën shkencore të 
aktivizohen sa më shumë forca krijuese. Të organizohet më mirë 
puna për përhapjen e dijenive shkencore në masat e gjera puno- 
njëse të qytetit dhe të fshatit. Të zgjerohen dhe të plotësohen 
bazat e domosdoshme studimore e laboratorike. Të merren masa 
për një kualifikim sistematik të kuadrit të lartë dhe të mesëm. 


Për përsosjen e mëtejshme të drejtimit me plan 
të ekonomisë popullore 


Përmirësimi i organizimit dhe i drejtimit shkencor të ekono- 
misë popullore të konsiderohet si një proces i pandërprerë revo- 
lucionar, që lidhet ngushtë me zhvillimin e forcave prodhuese, me 
përsosjen e marrëdhënieve socialiste në prodhim dhe më zhvilli- 
min e anëve të tjera të revolucionit socialist. 

1. Thellimi i mëtejshëm i vijës së masave në planifikim të 
synojë që punëtorët, kooperativistët dhe kuadrot, në mënyrë të 
vetëdijshme të marrin përsipër detyra sa më të mëdha. Të bëhet 
një punë më e organizuar për të thelluar njohjen e ligjeve eko- 

nomike objektive të socializmit nga klasa punëtore dhe masat e 
tjera punonjëse, për të njohur e për të zbërthyer detyrat, pari- 
met dhe kriteret e planifikimit të ekonomisë popullore. Të luf- 
tohet kurdoherë për një kuptim revolucionar të vijës së masave 
në drejtimin me plan të ekonomisë popullore, duke thelluar më 
tej luftën kundër shfaqjeve të burokratizmit e të teknokratizmit. 

2. Të thellohet karakteri shkencor i planifikimit në të gjitha 
hallkat e shtetit dhe të ekonomisë. Të luftohet me këmbëngulje 
që caktimi i detyrave të zhvillimit ekonomik e kulturor dhe ma- 
rrja e masave për zbatimin e tyre në ndërmarrjet, në kooperati- 
vat bujqësore, në institucionet dhe në degët e ndryshme të eko- 
nomisë të mbështetet kurdoherë në kërkesat e ligjeve ekonomike 
objektive të socializmit, në përfundimet e arritura nga shkenca 
dhe teknika, në analizën e thellë dhe kritike të sukseseve e të 
metave, në mundësitë tona reale, në llogaritje të bazuara tekniko- 
-ekonomike dhe financiare. Hartimi dhe zbatimi i planeve të shte- 
tit të përbëjnë kurdoherë një unitet të vetëm, një proces të 
pandërprerë. 

3. Të forcohet vazhdimisht kontrolli mbi prodhimin dhe 
shpërndarjen, mbi sasinë e punës dhe shpërblimin e saj, si çësh- 
tje thelbësore në të gjithë procesin e ndërtimit socialist të vendit. 

4. Organet e Partisë, të shtetit dhe të ekonomisë, organizatat 
e masave, drejtuesit, kuadrot të kuptojnë më thellë e të materia- 
lizojnë kudo parimin revolucionar të mbështetjes në forcat e 
veta, t'u çelin masave horizonte të reja dhe t'i hedhin ato gjith- 
monë e më shumë në aksione konkrete, duke vënë kurdoherë 
politikën proletare në plan të parë. 


Lul . 


Fitoret e arritura në zhvillimin e përgjithshëm politik, ideo- 
logjik, ekonomik dhe shoqëror të vendit në rrugën e ndërtimit 
të plotë të shoqërisë socialiste janë të mëdha e të gjithanshme. 
Kudo zotërojnë fryma e aksionit, hovi dhe optimizmi revolucio- 
nar për të ardhmen. Me planin e pestë pesëvjeçar hapen perspek- 
tiva të reja, të mrekullueshme, për të ecur më përpara drejt ndër- 
timit të socializmit dhe të komunizmit. Në këtë rrugë të lavdish- 
me populli ynë ka mbështetjen dhe ndihmën e popullit vëlla kinez. 

Gjatë pesëvjeçarit do të rriten aftësia mbrojtëse e vendit, 
gatishmëria dhe përgatitja politike dhe ushtarake e mbarë popu- 
llit, do të modernizohen më tej forcat e armatosura, me qëllim 
që atdheu ynë të jetë kurdoherë kështjellë e pamposhtur e so- 
cializmit në brigjet e Adriatikut. 

Kongresi i 6-të i PPSH shpreh bindjen e thellë se, nën 
udhëheqjen e Partisë dhe në unitet të plotë moralo-politik, masat 

punonjëse do të mobilizojnë të gjitha energjitë fizike e mendore 
dhe, me frymë të lartë revolucionare, me vrull të pandalshëm 
dhe me heroizëm masiv në punë, do t'i vënë në jetë këto direkti- 
va. Duke ecur me vendosmëri në këtë rrugë, populli ynë, i udhë- 
hequr me besnikëri nga Partia dhe Komiteti Qendror i saj me 
shokun Enver Hoxha në krye, do ta thellojë e do ta zhvillojë më tej 
revolucionin socialist drejt ndërtimit të plotë të shoqërisë socialiste. 


Botohet sipas librit: “Kongresi 
i 6-të i PPSHr (Përmbledhje 
materialesh). Tiranë, 1972 


Botuar për herë të parë në ga- 
zetën sZëri i popullit-, Nr, 270 
(7247), 10 nëntor 1971 

VENDIM 


I KONGRESIT TË 6-TË TË PARTISË SË PUNËS TË 
SHQIPËRISË MBI APROVIMIN E DIREKTIVAVE 
TË PLANIT TË PESTË PESËVJEÇAR TË 
ZHVILLIMIT EKONOMIK E KULTUROR 
TË REPUBLIKËS POPULLORE 

TË SHQIPËRISË 


6 nëntor 1971 


Kongresi i 6-të i Partisë së Punës të Shqipërisë, pasi shqyrtoi 
projektdirektivat mbi planin e pestë pesëvjeçar, 


Vendosi: 


Të aprovojë direktivat mbi planin e pestë pesëvjeçar të zhvi- 
limit ekonomik e kulturor të Republikës Popullore të Shqipërisë 
për vitet 1971-1975, të cilat të shërbejnë si bazë për hartimin e 
planit të pestë pesëvjeçar. 


KONGRESI I 6-TË I PPSH 


Botuar për herë të parë në ga- 
zetën “Zëri i popullite, Nr. 267 
(7244), 7 nëntor 1971 


Botohet sipas librit: “Kongresi 
i 6-të i PPSH- (Përmbledhje 
materialesh). Tiranë, 1972 

PROCESVERBAL 
I MBLEDHJES SË PLENUMIT TË 1-RË TË 
KOMITETIT QENDROR TË PPSH 


Tiranë, 7 nëntor 1971 


Rendi t ditës: 


Zgjedhja e organeve të Komitetit Qendror — Byrosë Politike, 
Sekretariatit dhe Sekretarit të Parë të Komitetit Qendror. 

Mbledhja u bë menjëherë porsa u shpallën rezultatet e vo- 
timeve që u bënë në Kongresin e 6-të. Në mbledhje, të cilën e 
hapi shoku Enver Hoxha, ndodheshin të pranishëm të gjithë anë- 
tarët e Plenumit të Komitetit Qendror të Partisë. 


SHOKU ENVER HOXHA: Të dashur shokë dhe shoqe, 


Kongresi ynë i G-të i Partisë, që sot është duke mbaruar 
punimet e tij, ishte një Kongres i mrekullueshëm. Aty u shpreh 
edhe një herë, me të gjithë forcën e pamposhtur revolucionare, 
uniteti i çeliktë i Partisë, që përfaqësohej nga delegatët e zgje- 
dhur dhe u afirmua vija e drejtë e papërkulur e konsekuente 
marksiste-leniniste, vija politike, ideologjike, ekonomike, kul- 
turore dhe ushtarake e Partisë sonë heroike. Ky Kongres, si gjithë 
kongreset e tjera, përbën një ngjarje nga më të rëndësishmet në 
historinë e lavdishme të Partisë dhe të popullit tonë. Vendimet 
që u morën aty do të jenë një frymëzim i ri për popullin tonë, 
për klasën punëtore, për fshatarësinë kooperativiste, për intelek- 
tualët, për gratë, për të rinjtë, me një fjalë për të gjitha masat 
punonjëse të popullit, të cilat do të shumëfishojnë forcat dhe 
energjitë e tyre për të zbatuar deri në fund politikën e drejtë 
jetëdhënëse të Partisë. 

Kongresi i 6-të na zgjodhi ne në udhëheqje të Partisë. Ky 
është një nder jashtëzakonisht i madh që na bëhet, por njëko- 
hësisht na ngarkon me përgjegjësi e detyra shumë të mëdha, të 

rëndësishme e fisnike, të cilat ne, si kurdoherë, do t'i mbajmë 
mbi supet tona sa të kemi jetë, si ushtarë besnikë të Partisë. 
Ne do të vëmë të gjitha forcat për të kryer me nder detyrat që 
na janë ngarkuar si ushtarë të thjeshtë, duke u bërë shembull 
për të gjithë shokët komunistë, kuadrot dhe punonjësit tanë, 
duke qenë të parët në sakrifica dhe të fundit në pretendime. 
Titulli i anëtarit të plenumit kurrë dhe askujt të mos i shërbejë 
për t'u dukur e për të dalë mbi të tjerët, por vetëm për të kryer 
detyrat e funksionet me përgjegjësi që na ngarkoi Kongresi. 

Të gjithë shokët e zgjedhur në Plenumin e KQ të Partisë 
nga Kongresi i 6-të janë të pranishëm, prandaj mbledhjen e Ple- 
numit të l-rë të Komitetit Qendror të Partisë e konsiderojmë të 
hapur. Në rendin e ditës, kemi, sipe: rregullave, zgjedhjen e 
Byrosë Politike dhe të Sekretariatit të Komitetit Qendror të 
Partisë. 

Në emër të një grupi shokësh më lejoni t'i bëj tani plenumit 
të porsazgjedhur propozimet për të cilat jam ngarkuar. 

Siç e dini, Byroja Politike që kishim përbëhej nga 11 anë- 
tarë dhe 5 kandidatë. Mirëpo, duke marrë parasysh zgjerimin e 
Partisë, dhe si rrjedhim edhe zgjerimin e vetë Plenumit të Ko- 
mitetit Qendror, ne kemi menduar t'i propozojmë Plenumit të 
Komitetit Qendror të Partisë që Byroja e re Politike të përbëhet 
prej 13 anëtarësh dhe 4 kandidatësh, ndërsa Sekretariati nga 4 
sekretarë të Komitetit Qendror, njëri nga të cilët të jetë Sekre- 
tar i Parë. Jeni dakord me këtë përbërje2 

Të gjithë anëtarët e Plenumit të ri të Komitetit Qendror të 
Partisë u shprehën njëzëri dakord me propozimin e shokut 
Enver Hoxha që Byroja Politike e re të jetë me 13 anëtarë dhe 
4 kandidatë, ndërsa Sekretariati i Komitetit Qendror të Partisë 
të mbetet siç ka qenë me 4 sekretarë të KQ, njëri nga të cilët 
Sekretar i Parë i KQ. 

Pastaj shoku Enver Hoxha, në emër të një grupi shokësh, 
propozoi anëtarët dhe kandidatët e Byrosë Politike si dhe Se- 
kretariatin e Komitetit Qendror. Të gjithë shokët u shprehën një- 
zëri dakord. 

SHOKU MEHMET SHEHU: Edhe unë në emër të po atij 
grupi shokësh propozoj që Sekretar të Parë të Komitetit Qendror 
të PPSH të zgjedhim shokun Enver Hoxha. 

Të gjithë umëtarët e Plenumit të Komitetit Qendror ngrihen 
në këmbë dhe me duartrokitje të zjarrta aprovojnë njëzëri pro- 
pozimin e shokut Mehmet Shehu që shoku Enver Hoxha të jetë 
Sekretar i Parë i Komitetit Qendror. 

SHOKU ENVER HOXHA: Në emër të Byrosë Politike dhe 
të Sekretariatit të Komitetit Qendror siguroj Plenumin se ne do 
të jemi në radhët e para të luftës, të vendosur deri në vdekje, 

për t'i shërbyer Partisë dhe popullit me të gjitha forcat tona, me 
vetëmohim, me guxim e vendosmëri dhe në unitet të plotë. 

Me kaq mbledhjen e parë të Plenumit të KQ të PPSH e 
deklaroj të mbyllur. Tani do të kthehemi përsëri në sallën e Kon- 
gresit për t'u komunikuar delegatëve rezultatet e zgjedhjeve që 
bëmë këtu. 


Botohet për herë të parë si- 
pas tekstit të nxjerrë nga pro- 
cesverbali i mbledhjes së 
Plenumit të KQ të PPSH, 
që gjendet në AQP 

